
"Dacă e deci adevărat că ne aducem cu pietate aminte de el și 
că ținem să-i ridicăm un monument, nu pentru el ridicăm 
monumentul acela, ci pentru noi înșine și cei ce urmează după 
noi, să ne amintim în fiecare luptă pentru biruința binelui, în 
care el a sângerat, și să urmăm cu puteri unite lupta aceasta, 
spre care el a voit să ne îndrumeze.” 

loan Slavici 


Prolegomene 


În cortegiul de teorii proteice, mustind de seve 
ideatice trecătoare, care năucesc bruma de certitudini, 
spulberându-le în neantul noilor evaluări ale 
personalităţii Luceafărului, un nou tom de aducere 
aminte a cazului Mihai Eminescu, în clipele de surpare în 
tragic a vieţii sale, este o riscantă mijlocire livrescă, 
sugerând cititorului, de este cu putinţă, îndreptări 
deslușitoare a beteșugurilor acestuia, înfățișate într-o 
viziune profană, pe înțelesul tuturor, însă într-o cheie de 
descifrare modernă. 

Ocolind ispita de a schiţa o nouă himerică filă de 
letopiseţ eminescian, sau de a înălța poetului un alt 
monument votiv, dăruim căutătorilor de adevăr o geană 
de lumină, acolo unde negura supremelor ignoranţe încă 
mai dăinuie.  Așișderea, încercăm să ocolim iluzoria 
ademenire de a ne trece numele pe răbojul celor ce mai 
adaugă o născocire la agoniseala de supoziţii savante, 
expuse în limbaj cult, dar în orizont pur speculativ, 
ferindu-ne, totdată, să dăm apă la moară cârtelilor 

zadarnice ale clevetitoarelor guri, ce au produs doar râcă 
în loc de concordie, și doar batjocură în loc de muncă pe 
șantierul eminescian. 

Cartea aceasta reprezintă un inedit ”come-back” în 
atât de mult discutatul “exitus” al poetului nepereche, 
călăuzind gândul cititorului onest spre alte orizonturi de 
cunoaștere, în acord cu teoriile moderne, unele ţinând 
de “teoria informației”, altele de istoria necunoscută a 
unor maladii rare. 

Nepășind pe tărâmul presupunerilor hazardate, ci 
doar analizând teoriile deja cunoscute!, explicând 
neînțeleasa agonie și tragicul sfârșit al geniului irepetabil 
al culturii noastre, această încercare ("tentamen”) nu-și 
propune să arunce pecetea stigmatului critic sau 
nevrotice acuze pe chipul redundantelor ipoteze 
medicale, expuse copios în hronicul biografic al lui 


1 Din păcate, concluziile medicale sunt contradictorii: Dr. Al. Sutzu 
(1883) considera că Eminescu suferea de “alienațiune mintală”, sub 
formă de "manie acută”. Dr.  Obersteiner (1884) declară că 
Eminescu suferea de o "psihoză maniacală, endogenă, fără substrat 
organic, de natură metabolică” (după Kraeplin). Dr. lulian și dr. 
Bogdan (1886): Eminescu este atins de ”alienație mentală, produse 
probabil de gome sifilitice pe creier și exacerbate de alcool”. Dr. 
Iszac (1887): Eminescu suferea de “sifilis, având gome pe creier”. Dr. 
V. Vineș: Eminescu a murit din cauza unei boli cardiace, 
“endocardită”. Acesta mărturisește că, în Martie 1889, l-a consultat 
pe Eminescu în interiorul clinicei particulare a dr. Șuţu, la Caritatea. 
Dr. Tomescu: "Eminescu a murit din cauze cardiace”. Dr. |. Nica 
(1972) “Eminescu a murit din cauza unei embolii”. Dr. Ovidiu Vuia 
(1987) "Eminescu nu a avut PGP (paralizie generală progresivă) ci o 
psihoză maniaco-depresivă, fără substrat anatomic”. 

Eminescu, așa cum au făcut până la noi, plini de 
indecentă seninătate, unii autori. 

Prin urmare, aceste pagini par mai degrabă rupte 
dintr-un imaginar registru spitalicesc al poetului, 
rostuind documente, însemnări și anamneze medicale, 
pe care cititorul este rugat să le parcurgă și înțeleagă 
într-o altă viziune. 

De asemenea, bizuindu-ne pe ceea ce medicina 
contemporană cunoaște în plan teoretic și cazuistic 
despre această teribilă suferință psihică și fizică ce l-a 
chinuit nemilos pe Mihai Eminescu, vom ispiti același 
binevoitor cititor să reflecteze mai mult asupra bizarelor 
manifestări ale poetului, să revadă ciudățeniile acelor 
pusee de iraţionalitate, de sminteală ieșită din tipare, 
punând în talerele raţiunii, deci într-o parte a balantei, 
clasicele explicații ce au făcut epocă: verdictele date de 
mintea și experienţa halatelor albe, susținând că 
manifestările anormale ale poetului în ultimii săi ani de 
viaţă sunt semnele unei boli lumești congenitale, sau ale 
unei manii, în formă de demenţă, apoi, în zilele noastre, 
lămuririle savante privind existența unui sindrom 
bipolar, și, pe celălalt taler, ipoteza pe care o expunem 
aici, înfățișând o cheie de interpretare sui-generis, 
alături - dar nu departe - de concluziile medicilor 
specialiști care au analizat nevropatia eminesciană. 

Indiscutabil, suntem în tabăra celor care au 
demonstrat convingător faptul că, în ciuda semnelor 
clinice exterioare, fenomene vizibile la nivel cutanat, în 
special în regiunea membrelor inferioare, verola bănuită 
și apoi devoalată cu rea credinţă publicului drept cauză a 


stricăciunii creierului bietului pacient, a fost și este un 
diagnostic de neacceptat, pentru o mie și unul de 
argumente, dintre care cel mai convingător este acesta: 
în raportul autopsiei nu apar menţionate leziunile 
cerebrale specifice luesului. 

Propuneam anno tertio ideea interpretării holistice a 
maladiei lui Mihai Eminescu, afirmând că modificările 
ireversibile de natură organică și funcţională ale 
echilibrului psihic și fizic al poetului au fost, 
concomitent, cauza extincției sale, ca efect distructiv al 
unor agenţi patologici, al unui fundal genetic deficitar 
care i-au afectat sănătatea, precum și al unor factori 
epigenetici, cum ar fi un regim de muncă sufocant, stil 
de viaţă inadecvat”, malpraxis, îndeosebi tratament 
empiric cu morfină, fricțiuni cu mercur, probabil și doze 
de arsenic, pe fondul unor precare cunoștințe medicale, 
scuzabile din perspectiva nivelului general al științei 
acelor vremuri. 

În contextul contribuţiilor noastre anterioare, ce 
stau la baza teoriei holistice”, apreciem că există o mare 
probabilitate ca, pe lângă cunoscutele și mult 
controversatele cauze ale deteriorării subite a 
echilibrului mental al lui Mihai Eminescu, să existe și alți 


2 "Viaţa lui era neregulată; adesea se hrănea numai cu narcotice și 
excitante; abuz de tutun și cafea, nopti petrecute în citire și scriere, 
zile întregi petrecute fără mâncare, și apoi deodată la vreme 
neobișnuită, după miezul nopții, mîncări și băuturi fără măsură, așa 
era viața lui Eminescu” (T. Maiorescu, "Eminescu și poeziile lui”). 

3 Dan Toma Dulciu, “Teoria holistică a colapsului lui Eminescu”, 
Revista “Lumea”, nr. 9(270), din 15 sept.2015; idem, Revista 
“Lohanul”, nr. 36/2015 


factori secundari, declanșatori ai stării patologice, 
extrem de subtili, veritabile provocări pentru cercetarea 
medicală chiar și în zilele noastre. 

Astfel, documente de arhivă de dată recentă sau 
mai veche converg spre ipoteza că decesele suveranilor 
Carol | si Ferdinand sunt extrem de suspecte, având 
stranii similitudini cu moartea lui Mihai Eminescu. 

Prin urmare, în baza acestor dezvăluiri documentare 
se poate afirma că regele Carol | a suferit un proces de 
otrăvire lentă, metodică, cu o substanţă folosită în mod 
curent în tratamentul unor maladii, procedură care i-a 
cauzat însă în cele din urmă decesul, fenomen probabil 
similar aceluiași proces fatal, căruia i-a căzut victimă și 
Mihai Eminescu. 

Aflăm, astfel, că fondatorului României moderne i s- 
au injectat în ultimile luni de viață, în mod repetat, doze 
foarte mari de morfină, de către medicul său personal, 
dr. Mamulea“. 

lată ce se scria în Calendarul “Minerva”, 1915: "De 
altfel, de aproape o lună, dr. Mamulea era foarte des 
chemat în cursul nopții spre a linisti somnul Suveranului, 


4 Dr. Ilon Mamulea, avea 41 ani, în momentul morții Regelui Carol |. 
El era domiciliat in Sinaia, str. Spitalului, nr. 1 A fost doctorul 
Palatului Regal, calitate in care a asistat atat la moartea Regelui 
Carol |, a Regelui Ferdinand, a Reginei Maria, cat și la plecarea din 
ţară a Regelui Carol II (1940). Aceleași dr. Mamulea (medic al Casei 
Regale, în perioada interbelică) este în mod straniu implicat și în 
îngrijirile acordate în ultimul an de viaţă Regelui Ferdinand. Acest 
din urmă suveran (susțin documente indubitabile) a murit 
prematur, în urma unui diagnostic greșit..... deci suntem în prezența 
unui “malpraxis”. 


făcându-i adeseori injecții cu morfină. Medicul 
constatase că inima Suveranului functionează foarte 
slab....așa că cea mai mică emotie i-ar fi fost funestă.” 

Considerăm că acest tratament cu morfină a afectat 
sistemul cardio-circulator al monarhului și, în final, 
asociat cu celelalte cauze, i-a produs moartea. 

Dovada de netăgăduit că Mihai Eminescu a fost 
“dopat” cu morfină o avem în corespondenţa Henriettei 
Mihai Eminescu cu Cornelia Emilian, datată 27 mai/8 
lunie 1887: 

"Azi i-au injectat morfină prin răni și s-a liniștit cu 
totul.” ...... ” Doctorii și domnii ingineri care locuiesc tot în 
casa asta duc mare grijă să nu ajungă la un moment 
fatal a nu mă mai recunoaște nici pe mine, căci numai eu 
pot să îi injectez morfină. ° 

În aceeași corespondenţă, aflăm că Mihai 
Eminescu a fost tratat cu supradoze de iod, mercur 
Titman şi morfină, care l-au agitat peste măsură, așa 
cum rezultă și din corespondenţa datată 1/18 lunie 
1887: ”frictiunile cu mercur l-au agitat mai mult decât 
medicamentele care le ia aproape de 40 de zile.” ê 

În câteva luni, afirmă Henrietta, pacientul aflat în 
îngrijire medicală, ambulator, a fost ghiftuit cu aproape 
1200 de hapuri, printre ele morfina, iodul, mercurul 
și....arsenicul. 

5 Scrisoare Henriette Eminescu către Cornelia Emilian, vezi 
“Eminescu în corespondenţă”, Editura Muzeului Literaturii Române, 
București, 1999, p. 131 


6 Idem, p. 133. 

Astfel, Mihai Eminescu era supus unui coctail de 
“leacuri” otrăvitoare, pe lângă mult discutatele fricțiuni 
cu iod și mercur. 

Faptul că inima lui Mihai Eminescu suferea din ce 
în ce mai des sincope, rezultă și din raportul medical, 
întocmit după moartea lui Mihai Eminescu, de către Al. 
Suţu, unde se amintea de existenţa acestor probleme 
cardiace: 

“Această starea [a] lui Mihai Eminescu d'a 
pururea incurabilă se complică în ultimele săptămâni şi 
de sincope care au fost considerate ca resultate ale unei 
circulaţiuni cardiace neregulate, ca nişte manifestaţiuni 
ale unei malatii a cordului, ce simptomele locale nu 
permiteau a o determina cu precisiune. 

S'a bănuit, zicem, o degenerescență cardiacă, 
poate chiar şi o endocardită vegetantă. Ori cum ar fi, 
sfârşitul total nu părea a fi imminent...... 

Însă debilitatea generală a organismului apăru 
însoțită de sincope repetate şi într'o zi o nouă şi mai 
puternică sincopă îl lăsă mort. 

Din partea  cordului s'a constatat o 
degenerescenţă grasă a pereţilor cordului, deveniți 
galbeni şi friabili şi presinta unor plăci întinse şi 
proeminente atât la basa valvulelor aortice, cât şi faţa 
internă a aortei ascendente.” 

Recent, prof. Univ. Dr. Eduard Apetrei a 
demonstrat că Mihai Eminescu a decedat, suferind de o 
afecţiune vasculară - ateroscleroză avansată. 

Probabil morfina, substanţa psihotropă care îi mai 
fusese injectată lui Mihai Eminescu, pe post de calmant 

minune, începând din 1887, a afectat grav funcţionarea 
inimii acestuia! 

Morfina, un stupefiant pervers, extras din opiu, 
acționează asupra sistemului nervos central. Aceasta, în 
principiu, se fixează pe receptorii situați în membrana 
anumitor celule ale creierului (talamus, sistem limbic, 
ţesut reticulat). După cum au dovedit studii medicale 
aprofundate, morfina are severe efecte secundare, care 
nu trebuie neglijate. 

Astfel, în caz de supradozaj se produce confuzie 
mentală, vertij. 

La nivelul aparatului cardiovascular, morfina 
determină vasodilataţie şi, implicit, slăbirea cordului. În 
plus, în doze foarte mari, poate duce la hipotensiune 
arterială. De asemenea, la nivelul ochilor, există riscul de 
mioză (micșorarea diametrului pupilar, aspect al ochilor 
de chinez, observat la părăsirea spitalului din strada 
Plantelor), iar la nivelul aparatului urinar poate fi 
stimulată diureza. 

S-a mai constatat că, în unele cazuri, morfina 
produce grețuri, vărsături, prurit (senzația de 
mâncărime) şi urticarie. 

Analizând simptomatologia observată în cazul 
Mihai Eminescu, coroborată cu datele din raportul de 
expertiză, ies în evidenţă unele manifestări aparte, care 
ar trebui să ne determine să analizăm și alte etiologii. 

În această ipoteză putem să interpretăm în altă 
cheie manifestările clinice și vom înţelege ce îi putea 
produce asemenea sincope și, în final, decesul. 

În general, tratamentul îndelungat cu morfină 
cauzează în mod cert efecte similare acelora constatate 
în cazul Mihai Eminescu, la care se adaugă efectul unui 
tratament intensiv cu mercur, arseniu, iod. 

În concluzie, putem să conexăm dosarele celor 
două cazuri medicale evocate mai sus: inima lui Carol | a 
cedat, probabil ca urmare a tratamentului cu morfină, 
aplicat de dr. Mamulea, în doar câtva luni de tratament 
extrem, în contextul vârstei înaintate a suveranului, a 
afecţiunilor asociate, care au creat, la rândul lor, condiţii 
favorizante. Inima lui Mihai Eminescu, mult mai tânăr 
decât regele, a cedat la rândul ei, în urma unui 
tratament incorect, care a durat ani și ani. 

În pofida acestor nefericite greșeli de tratament nu 
există temeiuri să susţinem că primul rege al României, 
Carol |, a fost asasinat, fiind victima unui complot. 

Mai degrabă suntem în prezența unui 
“malpraxis”. 

În ceea ce privește cazul Mihai Eminescu, 
prezentăm un tablou de manifestări comportamentale, 
de natură patologică, care au produs derută în rândul 
medicilor, determinându-i să emită diagnostice eronate, 
foarte diferite și uneori contradictorii, respectiv să 
recomande tratamente nocive, configurându-se în cazul 
Mihai Eminescu un dureros și tragic malpraxis. 

Specialiștii au subliniat faptul că analiza istoricului 
afecţiunilor, precum şi natura și specificul terapiilor la 
care a fost supus poetul, evidenţiază un incontestabil 
caz tipic de iatrogenie, deci de patologie provocată în 

mod direct sau indirect unui organism uman, printr-un 
act medical”. 

Ce este, în fond, acest malpraxis? Termenul a 
pătruns în vocabularul eminescologilor relativ recent. 
Introdusă în legislația românească în 2006, noţiunea se 
referă la răspunderea civilă a personalului medical, 
căruia i se poate imputa ”un comportament profesional 
neglijent, inadecvat sau incompetent în exercitarea 
actului medical, inferior unor standarde profesionale de 
pregatire și pricepere acceptate de comunitatea 
medicală naţională şi/sau internaţională, ce cauzează 
prejudicii pentru pacient, materializate prin suferința ce 
putea fi evitata, prin vătămare a sănătăţii ori a 
integrităţii corporale sau deces”. 

Pentru a se solicita în instanţă răspunderea civilă (nu 
penală), invocându-se deci malpraxis-ul, este necesar ca 
pacientul să sufere un prejudiciu real, precum și să se 
dovedească existența unei fapte medicale sau mai 
multe, săvârșite din eroare, neglijenţă, imprudență sau 
necunoaștere profesională. 

Cei care susțin teoria conspirației, în cazul Mihai 
Eminescu, nu au nici o dificultate în a dovedi că 
pacientul a suferit o vătămare gravă, însă aceștia 
presupun că prejudicierea stării de sănătate a ziaristului, 
prin diagnostic și tratament greșit, s-a efectuat cu 
intenţie vădită, animați de rea voinţă, pentru a-l anihila 


7 Nicolae M. Constantinescu, “Bolile lui Eminescu-adevăr si 


mistificare”, în “Revista de Politica Științei și Scientometrie”, Serie 
Nouă, Vol. 3, No. 3, Septembrie 2014, p. 242 - 244 

pe militantul patriot, pe incisivul ziarist, transformându-l 
în victimă a unei conspirații. 

Cu alte cuvinte, se prezumă că medicii curanțţi 
cunoșteau adevărata cauză a bolii sale și, în pofida 
evidenţei, i-au aplicat un tratament criminal (mai întâi 
prin recluziune forţată, într-un stabiliment greșit ales, 
unde poetul a fost injectat cu morfină și tratat cu doze 
letale de mercur sau arsenic). 

Dacă achiesăm la această teorie, ar trebui să 
acceptăm ideea că aceste afecțiuni psihice pe care le 
prezentăm în studiul nostru erau bine cunoscute în 
epocă, însă psihiatrii au preferat să stabilească o 
etiologie luetică, aplicând un tratament excesiv, repudiat 
de către medicii din alte ţări, în locul celui corect. 

Or, adevărul este acela că, nici măcar în zilele 
noastre, psihopatiile de natură funcțională dar și alte 
meningopatii nu sunt stăpânite în totalitate de medicină, 
nefiind, din păcate, tratabile sau vindecabile 100/100. 

Fără a motiva erorile grave comise în tratamentul 
acordat lui Mihai Eminescu, trebuie să arătăm câteva 
circumstanţe care și-au pus amprenta asupra conduitei 
medicilor. 

Un factor generator de malpraxis a fost existenţa în 
școala medicală predominantă a epocii a unei concepții 
monocauzale a  explicării producerii unei maladii, 
respectiv credința unor medici contemporani cu 
Eminescu, conform căreia boala este consecința unei 
singure cauze, care a acţionat distructiv asupra 
organismului (în cazul de față luesul). 

În mod nepermis, medicii curanţi ai poetului au 
ignorat, sau au interpretat eronat, așa numiții factori de 
risc (cum ar fi vulnerabilități de ordin genetic, 
nerespectarea unui regim echilibrat muncă și de odihnă, 
inversarea stării de veghe și somn, consum exagerat de 
cafea, țigări, uneori excese de ordin alcoolic). 

Exercitând o acțiune conjugată și având un mecanism 
de funcţionaree nu îndeajuns de bine cunoscut, acești 
factori de risc au complicat diagnoza bolii și tratamentul 
ce trebuia aplicat. 

Credem că, și în situaţia morții lui Mihai Eminescu, 
din respect pentru adevărul istoric, avem datoria să ne 
îndoim, până ce nu vom avea certitudinea cunoașterii 
cauzei reale a decesului acestui geniu al poporului 
român. 

Onestitatea de ordin științific ne obligă la cercetarea 
riguroasă mai întâi a probelor și mărturiilor, urmate abia 
apoi de enunţarea unor concluzii preliminare, de aceea, 
în studiul nostru vom prezenta dovezile primare, 
mărturiile credibile privind starea sănătăţii lui Mihai 
Eminescu, așa cum au fost ele prezentate în spaţiul 
public, mai ales cele datând din anul 1887, anul 
suferințelor supreme, îndurate în casa surorii sale, la 
Botoșani, apoi cele din 1889. 

În contextul teoriei holistice, apreciem că boala nu 
este nici suma, nici podusul influențelor unor factori 
nocivi diverși (concepția pluricauzală), care au acţionat 
asupra organismului, ci rezultatul unor fenomene 
interne complexe, într-o relație biunivocă, nici în prezent 
prea bine cunoscute. 

În acest cadru, sugerăm o nouă ”patografie”, o altă 
”epicriză” a cazului Mihai Eminescu, interpretând 
semnele clinice ale suferințelor pacientului, evoluţia în 
timp a stării sale, un “emendanda”” la "carnetul de 
sănătate” al acestuia, propunând spre discuţie incidența 
unor alte noi afecţiuni psihice, ignorate de doctorii 
secolului al XIX-lea, care au acţionat conjugat, ruinând 
sănătatea sa. 

Unele aparţin domeniului "patologiei informaționale” 
(sindromul “stimulilor în exces”, sindromul ”redundanţei 
în exces al știrilor negative”; sindromul “burnout”; 
sindromul “rain man”), iar celelalte sunt maladii 
mortale, considerate chiar și în zilele noastre drept 
tulburări psihice controversate, cauzate de un agent 
nonconvenţional: "encephalitis letargica”, ” ESB”, boli cu 
manifestări înșelătoare. 

Va să zică, există motive să punem în discuţie ipoteza 
conform căreia prăbușirea (colapsul) mental al 
“Luceafărului” este efectul manifestării unor forme 
atipice ale sindromului dr. Restian, al sindromului dr. 
Freudenberger, respectiv sindromul dr. von Economu. 

Aceste boli necunoscute lumii medicale a acelor 
vremi au imprimat comportamentului lui Eminescu 
aspecte atipice, exotice, în perioada 1883-1889. 

Maladiile s-au manifestat insidios, fără a fi 
depistate de doctori, pe fondul unui complex de 
împrejurări nefericite, cum ar fi insuficienta dezvoltare a 


8 Epicriză, termen medical desemnând concluzii rezultate din 
observaţia și urmărirea completă a unui bolnav. 
9 Corecturi (tipografice) la un text. 

științei medicale (agnosticism medical), altele constând 
în însuși comportamentul inadecvat al pacientului, a 
cărui viață a fost una de boem, ignorând sau tratând cu 
ușurință semnele de avertizare privind deteriorarea 
sănătăţii sale. 

Înconjurat de o lume ostilă, cu nedreptăţi sociale 
care îl afectau psihic, alteori acaparat de un anturaj de 
petrecăreţi,  așa-ziși binevoitori, care au ignorat 
prescripţiile și precauţiile de ordin preventiv, iată 
contextul extramedical generator de căderi psihice 
repetate. 


Sindromul informaţional 


Examinate dintr-o perspectivă modernă, întemeiată 
pe principiile”teoriei informaţiei”, manifestările psihice 
derutante ale lui Mihai Eminescu ne îndreptăţesc să 
asimilăm cazul său cu modelul conceptual al “Black 
Box”-ului (“cutie neagră”), constând într-un sistem 
complex de relaţii stabilite între un set de valori variabile 
(stimuli/input) şi corespondentele lor (reacţii/output), 
guvernate de un mecanism necunoscut. 

În conformitate cu conceptele teoriei informației, 
între input și output se stabilește o relație cauzală 
directă, chiar dacă nu se cunoaște cu exactitate ce se 
întâmplă în “cutia neagră”, de aceea neurobiologia 
actuală încearcă să stabilească circuitele funcţionale 
care prelucrează informația,  mijlocind procesele 


18 


comportamentale, precum și fenomenele vitale care se 
produc la nivelul sistemului nervos. 

Prin urmare, conform modelului de mai sus, 
fenomenele psihice care au determinat aspectul 
comportamental dereglat (output), cu aparențe de 
gesturi necugetate, uneori triviale, reproșat lui Mihai 
Eminescu, respectiv reacţiile sale după apariţia 
simptomelor de boală, sunt rezultatul prelucrării cu un 
“program virusat” a setului de stimuli/input, medicii 
ignorând sau luând în calcul prea puţin cauzalitatea 
proceselor cerebrale interne care au pus stăpânire pe 
creierul său. 

Împotmolirea scripeţilor minţii sale geniale a afectat 
funcţiile de procesare a informaţiei, în urma unei 
dezordini psihice produse la nivelul creierului, cu feed 
back negativ îndeosebi asupra funcţionării inimii, 
determinând o deviere de la normal a mecanismului și 
instrumentelor de stocare, sortare și prelucrare a 
informaţiei, din ce în ce mai neputincioase, ca urmare a 
incidenţei unui factor nociv perturbator (stres, respectiv 
agent convențional sau nonconvenţional transmisibil). 

Blocajul de ordin funcţional al creierului acestuia, 
afectând facultăţile lui cognitive (conștiința, percepţia, 
gândirea, judecata, limbajul și memoria), a nimicit uriașa 
sa capacitate de reflecţie, potenţialul creator ajuns la 
cote maxime îndeosebi în septenalul 1876-1883. 

Din această nouă perspectivă de interpretare a 
dosarului medical Mihai Eminescu, propunem spre 
discuţie chestiunea unei etiopatologii informaţionale. 

Aceasta se prezintă sub următoarele forme: 

- Sindromul “stimulilor în exces”. În general, un sistem 
psihic echilibrat are aspectul unei clepsidre, cu cele două 
părți, egale, redat de ecuaţia Input=Output. 

Atunci când apare relaţia I>O, adică Input-ul este mai 
mare decât Output-ul, există posibilitatea apariției unor 
perturbări ale mecanismului mental de prelucrare a 
uriașului volum de informații, proces patologic 
conducând în final la deranjarea sistemului dinamic de 
autoreglare. 

În tinereţe, aflat în postura de elev și student avid de 
cunoaștere, Eminescu a citit enorm, apoi în calitatea sa 
de jurnalist bine informat, a conspectat zilnic numeroase 
pagini din presa autohtonă și străină, încât putem afirma 
că în numai un deceniu și jumătate mintea acestuia a 
devorat din scoarță în scoarță, pur și simplu, un munte 
de cărți, documente, ziare, printr-un efort intens, 
supraomenesc (a se vedea tehnica sa specială de citit), 
pe o arie extinsă de domenii (literatură, filosofie, istorie, 
științe, politică, în toată diversitatea lor etc), într-un ritm 
de muncă intelectuală infernal, cu nopţi nedormite, cu 
suprasolicitare psihică la cote maxime. 

“Input”-ul copleșitor de “stimuli” s-a prăvălit ca o 
avalanșă de neoprit peste un sistem de prelucrare 
gripat, i-a distrus mecanismul de autoapărare, făcându-l 
vulnerabil, probabil în faţa unei agresiuni cu substrat 
biologic patogen (microb, virus etc). 

Cu mare probabilitate, în situația dezechilibrului 
dintre Input și Output apare blocajul funcţional, iar dacă 

situaţia persistă, după o perioadă de timp se produce 
extincţia sistemului, încetarea funcţionării sale. 

“Output”-ul, este reprezentat de cele aproximativ!” 
14 000 de pagini de manuscris, la care trebuie adăugat 
un mare număr de pagini de articole de ziar, 
corespondenţă, bruilloane, ciorne,” încercări de condei” 
etc. 

Raportând corpusul creației eminesciene (“output”), 
în totalitatea sa, la informaţiile primare (“input”), veţi 
avea o reprezentare reală a raportului disproporționat 
dintre “materia” primă (“input”) şi produsul final 
elaborat (“output”), dar și a imensului, uriașului efort de 
sortare a miliardelor de date primare, apoi de creare și 
de rafinare filigranată a lor sub forma unor bijuterii cu 
aspect de capodoperă, în cele mai variate stiluri (liric, 
epic, polemic, jurnalistic, etc), precum și efectele 
catastrofale produse de perturbarea echilibrului dintre 
input și output (sindromul informaţional amintit de dr. 
Restian). 

În linii generale, Patologia informaţională își 
revendică rolul de a fi un model explicativ al bolilor, 
axându-se pe studierea fenomenelor perturbatoare la 
nivel informaţional, analizând funcţionarea psihicului 


10 Un exemplu: Trecând pe strada Lăpușneanu din lași, Eminescu 
intra în localul lui Berl Finkelștein unde, retras în colțul unei odăi, 
poetul scotea din buzunar fâșii de hârtii înguste, pe care le arunca 
sub masă, fiindcă nu-i plăcea ceea ce a scris o noapte întreagă. 
Dimineaţa, băiatul de serviciu mătura sala, aruncând afară, în 
stradă, hârtiile cu poezii scrise de Eminescu. Vezi Rudolf Șuţu, ”/așii 
de odinioară”, vol. Il, p. 180 

uman din perspectiva complexului organic realitate 
materială-energie-informație. 

În modelul propus de dr. Restian, scoțând în evidenţă 
factorii perturbatori ai unui sistem psihic, doctorul 
compară rolul de factor distructiv jucat de un 
"parazit/zgomot” într-un canal sau circuit cibernetic, cu 
acela jucat de “stres”! la nivel mental. Stresul este un 
factor imaterial, care nu invederează latura organică a 
cortexului, deși o afectează profund. 

Subiectul "psihozelor funcţionale”, fiindcă despre ele 
este vorba, a fost pus în discuţia medicilor psihiatri de 
către profesorul Karl Firstner de la "Grofherzoglich 
Badischen Universităts-lrrenklinik Heidelberg”, încă din 
anul 1881, pentru a indica acele boli psihice fără cauză 
organică. 

Această alterare de ordin funcţional a 
mecanismului psihic este grefată, în anumite cazuri, și pe 
un substrat biologic, afectat de intruși biochimici (viruși 
producători ai meningitei, de exemplu). 

Maladia lui Eminescu poate face parte și din această 
a doua sub — categorie. 

Acest sindrom, în care ”input”-ul de date este mai 
mare decât "output”-ul, urmat de blocaj mental, psihic 
(în plină boală, Eminescu reclamă faptul că nu mai poate 
pune pe hârtie articole de ziar, nici compune poezii) 
prezintă și fenomenul invers, “privarea de actvitate 


11 Stres: Termen general, utilizat pentru orice factor din mediu 
capabil să provoace la om o stare de tensiune și o reacţie de alarmă 
a organismului, care încearcă să se apere și să-și menţină echilibrul 
de bază, determinând uneori îmbolnăviri grave. 

intelectuală”, care este de asemenea producătoare de 
"stres informational”: "Grozav îl tulbură şi-l 
demoralizează lipsa de ocupaţie hrănitoare. El o spune 
adesea. De aici, poate, în mare parte vădita umilinţă, 
sfiala copilărească din vorba şi mişcările lui. E mişcător 
până la lacrimi când vezi la ce este redusă viaţa lui”)'?. 

Alte reacţii dezvăluind “sindromul informaţional”, în 
varianta ” privare de efort cerebral” pun în atenţie câteva 
ciudate forme de manifestare. 

Astfel, revenind la o stare de deplină conștienţă, 
pacientul claustrat în Institutul dr. Leidesdorf insistă cu 
disperare să afle adevărul, neștiind ce s-a întâmplat în 
perioada premergătoare internării la Oberdâbling, se 
simte supus unei izolări distructive, care îi amplifică 
starea depresivă, fiindcă nu știe cine îi plătește 
spitalizarea, că nu are nici cea mai mică idee ce se va 
întâmpla cu el în viitor. 

În altă împrejurare, la Balta Liman, la Odesa, 
neavând suficiente cărţi de citit, pacientul dependent de 
lectură (cărţi și ziare) devine neliniștit, este perturbat 
psihic de lipsa informaţiei, de care era dependent. 

La Botoșani, în toamna anului 1887, Mihai Eminescu 
cere insistent lui T. Maiorescu să îi restituie biblioteca, 
"are lipsă de cărți de citit”, precizează Henrietta într-o 
scrisoare, cerere rămasă fără nici un răspuns din partea 
criticului. 


12 l.E.Torouţiu, “Studii și documente literare”, p. 124, vol 3., 1932, 
Bucovina, București. 

Biografii lui Mihai Eminescu au semnalat că, la 
Oberdsbling, medicii i-au permis acestuia să răsfoiască 
lucrări din biblioteca institutului condus de dr. 
Leidesdorf, să iasă însoţit în oraș, probabil să revadă 
universitatea, să bată  librăriile și  anticariatele. 
Asemenea momente de schimbare a mediului privativ de 
informaţie s-au produs și la M-rea Neamţ, unde 
pacientul a efectuat plimbări în împrejurimile 
stabilimentului, a început să compună poezii. 

Pe acest fond al nevoii de a suplini gradul obișnuit de 
"saturație informaţională”, asemenea fumătorilor privaţi 
de cantitatea zilnică de nicotină în sânge, sau a tinerilor 
din ziua de azi, ce sunt dependenţi de telefonie mobilă, 
internet sau televiziune, ori își manifestă adicția pentru 
aplicaţii informatice, precum facebook, e-mail, la rândul 
său, Mihai Eminescu își procură cum poate și când poate 
doza de activitate cerebrală, implicându-se benevol în 
inventarierea documentelor salvate din sinistrul care 
cuprinsese Biserica Sf. Nicolae din lași, sau încercând să 
finalizeze un dicţionar de sanscrită, un efort intelectual 
laborios, pe care nu i l-a cerut nimeni, în sfârșit 
acceptând, în 1888, să trimită analize jurnalistice ziarului 
"Fântâna Blanduziei”, iar în rare momente chiar reluând 
travaliul pe șantierul creaţiei literare (prelucrarea piesei 
Laïs). 

Cu alte cuvinte, pentru Mihai Eminescu, 
imposibilitatea de a oferi creierului său, având o 
capacitate de prelucrare de date uriaşă, un volum 
corespunzător de lucru, de procesare de informații, 

comparabil cu acela prelucrat în trecutul apropiat, are 
imprevizibile efecte nocive. 


-Sindromul ”redundanţței în exces a ştirilor negative” 
este rezultatul apariției repetate a informaţiilor cu 
încărcătură negativă, întunecată, a celor cu caracter 
catastrofic (accesul la putere al liberalilor, Războiul de la 
1877, pierderea Basarbiei, Art. 7 din Constituţie și 
presiunile marilor puteri, fenomenele de alienare ale 
claselor suprapuse etc), subiecte prezente exagerat în 
articolele de presă eminesciene, a căror prelucrare 
obsesivă a afectat echilibrul mental al ziaristului. Acestea 
au efectul ”picăturii chinezești” asupra psihicului 
ziaristului de la ” Timpul”. 

Din păcate, acest fenomen are un corolar în ceea ce 
numim patologia socială informaţională, ca sumă a 
psihopatiilor individuale, cu substrat informaţional: Se 
observă un proces de alienare treptată, ireversibilă, a 
societăţii românești contemporane, ca urmare a 
excesului de știri, scenarii, relatând partea întunecată a 
vieţii - crime, accidente, corupţie, scandaluri politice — 
“stimuli” prezenţi în exces în canalele media: televiziune, 
radio, presă, internet, perturbând la nivel macrosocial 
pragul de percepţie psihică, producând în final o ”apatie 
generală”, lipsă de reacţie, indiferenţă. 

Dopată cu infinite și variate subiecte de scandal, cu 
știri negre, societatea va "dormita”, ca fenomen de 
autoapărare, pragul ei de reacţie fiind sensibilizat numai 
în măsura în care îi va fi oferit un stimul puternic, gen 

tentativă de sinucidere a unei personalități notorii, o 
tragedie “colectivă”, o catastrofă feroviară, etc. 

În acest univers împovărător al muncii intelectuale, 
desfășurate într-un ritm infernal în perioada 1874-1883, 
un factor necunoscut a declanșat “bruiajul” perturbator 
asupra psihicului lui Mihai Eminescu, acel blocaj 
neașteptat, care, în final, a scos din funcţiune 


mecanismul de prelucrare normală a acestor informaţii. 


- Sindromul “rain man” (termen pe care îl folosim în 
accepțiunea filmului cu același nume, având ca 
personaje principal pe Dustin Hoffman, interpretând 
rolul unui savant cu o memorie fenomenală, care nu uită 
nimic din ceea ce citește sau vede în jur, de unde se 
naște tragismul existenței sale) își are în Eminescu un 
tipic reprezentant. 

Imposibilitatea de a șterge uriașul volum de stimuli 
(input), acumulaţi în timp, defectarea tastei “delete” a 
memoriei sale, inclusiv imposibilitatea de resetare a 
programului de prelucrare informaţională, face ca 
psihicul lui Eminescu să încerce în mod repetat să 
degajeze balastul, să descarce aceste reziduri uriașe de 
memorie, care, altminteri, devin obsesive, 
împovărătoare. 

Cei ce au studiat manuscrisele eminesciene au 
observat cu mirare numărul impresionant de variante de 
poezii, de strofe, de cuvinte sau sintagme disparate, 
repetate redundant, aproape obsesiv, mecanic, unele 
puse pe seama dorinţei de perfecţiune a poetului, altele 
pe seama tulburărilor psihice. 

Atunci când un epitet poetic revine obsesiv în 
numeroase creații lirice, aceasta nu este întâmplător. 

Atunci când poezia “Veneţia” este reluată într-un 
număr de 19 variante, nu este o pură întâmplare, sau 
doar expresia geniului tinzând spre perfecțiunea 
absolută, așa cum și redarea numelui Veronica sub cele 
mai diverse forme, obţinute prin angramare, nu este un 
simplu fapt întâmplător, lipsit de explicaţie. 

În anii din urmă ai bolii sale, Mihai Eminescu transcrie 
pe multe pagini de însemnări calcule matematice, 
formule algebrice, studiate desigur în perioada 
studenţiei, pe care nu le poate uita, neputând fi șterse 
din memoria remanentă. 

În sfârșit, în curtea de spital, pacientul declamă 
pasaje lungi din propriile poezii sau din textele învățate 
în tinereţe, ori scrie pe mici bucăţi de hârtie versuri sau 
poezii, scoase din propria sa memorie. Nu este efectul 
demenţei, cum au interpretat unii, ci al manifestării 
sindromului “rain man”. 

Eroul din filmul evocat a jucat drama unui personaj 
ce a trăit aievea: Kim Peek. Acesta avea o memorie 
fenomenală, fiind capabil să reţină și să reproducă cu 
ușurință cantități uriașe de informaţie, putând citi o 
carte cu o viteză incredibilă, asemenea lui Mihai 
Eminescu. Kim Pek a murit din cauza unui infarct, în anul 
2009, la doar 59 de ani. 

Fiind supus unor investigații amănunțite, oamenii de 
știință au constatat că acesta avea cele două emisfere 
ale creierului extrem de bine reprezentate, precum 
Mihai Eminescu, dar erau lipsite de neuronii de legătură 

între cei doi lobi. Aceste conexiuni erau înlocuite de alte 
trasee neuronale, dar care făceau imposibil fenomenul 
de resetare a memoriei. Aceeași configuraţie cu totul 
specială a creierului au observat-o și medicii legiști care 
au făcut autopsia lui Mihai Eminescu. 

De altfel, cunoscând mai bine ce pericol este atunci 
când mintea este schingiuită de o memorie remanentă, 
psihiatrii folosesc medicamente, tehnici terapeutice 
speciale pentru a “reseta memoria”, pentru a diminua 
influența nefastă a acesteia asupra celor care sunt 
torturați de amintiri neplăcute. 


- Sindromul “burnout”. Psihiatrii din acea vreme priveau 
neputincioși manifestările unui nou fenomen morbid, 
caracteristic muncii intelectuale, pericol perfid ce abia în 
zilele noastre a fost mai bine înţeles: așa numitul 
sindrom ”burnout”, respectiv o stare de epuizare 
progresivă,  atacândul palierul psihic și fizic al celui 
extenuat de muncă intensă. 

"Adevărata causă a malatiei lui Mihai Eminescu pare 
a fi surmenajul cerebral, oboseala precoce şi intensă a 
facultăţilor sale intelectuale”. 

Acest pasaj din Raportul dr. Șuţu a fost pe nedrept 
ignorat de cercetătorii cazului Mihai Eminescu, ocolit 
mai ales de către cei care susțin că ziaristul incomod ”a 


13 Prof. Vasile Găurean evocă, recent, “sindromul japonez” (muncă 
epuizantă, în exces) drept cauză a decesului lui Eminescu; cf. 
“Luceafărul” (2.11.2017). 

fost ucis la comandă”, că era zdravăn, fiind internat în 
spital fără nici un motiv medical. 

Involuntar, dr. Șuţu a sintetizat în câteva cuvinte 
sindromul “burnout”, demonstrând, fără să vrea, că s-a 
greșit foarte grav, în cazul Mihai Eminescu, trimițându-l 
pe poet în ospiciu, în vara anului 1883. 

Cum a ajuns “Luceafărul ” în situaţia de a se stinge, de 
a se topi, de a se prăbuși literalmente? Conflictele de 
idei cu adversarii săi, manifestate repetat în forme de o 
violență ce a depășit limitele unui pamflet, apoi 
intervenţia neloială a politicienilor Junimiști în 
”temperarea” ziaristului (“Și mai potoliți-l pe Mihai 
Eminescu”), au fost factori ce au accentuat “stresul 
informaţional”, etapă ce a precedat maladia în forma ei 
atipică. 

Intrând în culisele fenomenelor vieţii politice ale 
vremii sale, asemenea unui medic legist inspectând un 
cadavru intrat în putrefacție, disecând zi de zi 
necurățenia caracterului unor semeni de-ai săi, 
dezamăgit de experiențele sale sentimentale, 
detestându-și chiar propria existență, Mihai Eminescu și- 
a îmbolnăvit sufletul, rănit de o suferință adâncă, 
lăsându-i o durere mai ucigătoare decât o incurabilă 
boală. 

La aceasta se mai adaugă și stresul de ordin 
emoțional, apărut în relaţiile sentimentale (transparentă 
fotografie a dezastrului în amor, reflectată în unele 
epistole eminesciene, trimise Veronicăi Micle. 

În rânduri de o sublimă sinceritate, poetul dezvăluie 
profilul tragic al unui om sleit de puteri, deprimat, având 
reprezentarea sărăciei, a lipsei de perspectivă. 

Acest surplus de neliniști metafizice, de mărunte și 
repetate griji lumești, a accentuat cabrarea în neant, 
marcând începutul sfârșitului. 

Termenul ”burnout” a fost înrădăcinat în literatura 
de specialitate abia prin anii 70' de către 
psihologul Herbert Freudenberger, descriind aspectele 
lumii moderne în cartea “Burn Out: The High Cost of 
High Achievement. What it is and how to survive it, 
(1980).* 

Sindromul “burnout” se confundă 
cu “depresia” prin: tulburări de somn, senzaţie de 
epuizare și de scădere a randamentului, prin diminuarea 
capacității de dialog și de interacţiune cu cei din jur, 
urmată de senzaţia de goliciune sufletească, în final 
individul fiind copleșit, doborât de viața profesională, 
care îi invadează și distruge viaţa privată”. 

Neavând o reprezentare clară a acestui sindrom, 
medicii curanţi au intuit faptul că Mihai Eminescu este 
pur și simplu ”exhausted” (engl. sfârșit, zdrobit, vlăguit, 
istovit, pus la pământ), rezultat al unei activităţi 


14 “Burnout — costul ridicat al performanţelor înalte. Ce este și cum 
să-i supraviețuiți”. 

15 “Sunt grozav de demoralizat”, i se destăinuie Eminescu lui Titu 
Maiorescu. „Aș vrea s-adorm şi să nu mă mai deştept. Cum nu poate 
omul să moară când vrea! Nu mă-nduplec la acte de violenţă cu 
mine însumi”. (I.E. Torouţiu, ”Studii și documente literare”, vol 
3.,1932 București, Bucovina. p. 124) 

distrugătoare de nervi, recomandându-i întreruperea 
pentru câteva luni a serviciului gazetăresc, odihnă. 

Tot astfel, în 1884, doctorii de la Institutul dr. 
Leidesdorf i-au prescris o călătorie de plăcere în Italia. 

După revenirea în ţară, în consens cu recomandarea 
doctorilor, T. Maiorescu și amicii săi îi întind discret o 
mână de ajutor, acţionând astfel încât Mihai Eminescu 
să se implice într-o activitate cu efort mental redus, să 
aibă un serviciu formal la Biblioteca din lași. Chiar și 
sejurul la Balta Liman poate fi expresia unei vacanțe de 
refacere, nu numai a unei cure de tratament. 

Anterior, în 1878, Mihai Eminescu primise aceleași 
sfaturi, fiindu-i permis să petreacă o vacanţă prelungită 
la Florești. Aici, torturat de inactivitate intelectuală, cum 
rezultă din scrisorile trimise prietenilor săi din București, 
ignorând indicaţiile binevoitoare ale medicului, își 
omoară timpul, scriind, traducând, compunând poezii. 


-Sindromul dr. von Economu. Un sindrom controversat, 
ce merită pus în discuţie în cazul Mihai Eminescu, este 
“Encephalis Letargica”, o maladie gravă, care necesita un 
tratament clinic urgent. 

În chip cu totul nefericit, aceasta s-a suprapus în 
mod accidental peste celelalte menţionate anterior 
(“sindromul patologiei informationale”, “sindromul 
burnout”, “sindromul rain man”), cu care a interacționat, 
derutând în mod fatal pe specialiștii care l-au consultat 


pe Mihai Eminescu. 

Baronul Constantin von Economu (1876-1931), 
psihiatru și neurolog român, cu o prestigioasă activitate 
profesională la Viena, este cel care a descoperit și 
descris această teribilă maladie. 

Împreună cu prof. Fr. Th. Meynert, dr. Economu este 
considerat un pionier în domeniul cortexului cerebral, 
căruia îi realizează primul ”Atlas” științific. 


Prof. Dr. Constantin von Economu 


Născut la Brăila, în 1877, într-o bogată familie de 
greci, originari din Edesa, se mută cu părinţii la Triest (pe 
atunci în Imperiul austro-Ungar), unde petrece copilăria 
și tinereţea. Vorbea mai multe limbi străine, inclusiv 
limba română. Moare în anul 1931, în urma unor sechele 
post infarct. 

Inițial, tânărul originar din Brăila se înscrie la 
"Politehnica din Viena”, apoi o părăsește, după doi ani 
de studii, intrând la "Facultatea de Medicină”, pe care o 
absolvă în anul 1901. 

Timp de doi ani, își perfecţionează pregătirea în 
clinica condusă de celebrul Carl Wilhelm Hermann 
Nothangel, fiind discipolul acestuia. 

Lucrează în diverse spitale din Viena devenind, în 
1921, profesor de psihiatrie și neurologie apoi, pentru 
puţin timp, a condus “Clinica de Psihiatrie și Boli 
Nervoase din Viena”, însă moartea prematură l-a 
împiedicat să-și continuie cercetările. 

Pe lângă medicină, începând cu 1907, acesta a avut o 
altă mare pasiune: aeronautica și navigația cu balonul. 

În 1912 devine primul cetățean austriac deținător de 
diplomă internaţională de pilot profesionist'€. În 
perioada 1910-1926 a fost președintele ”Aeroclubului 
din Austria” și Preșdinte al "Consiliului Aviației din cadrul 
Ministerului Comerţului și Transporturilor din Austria”. 

A luptat în Primul Război Mondial pe frontul rusesc, în 
cadrul diviziei de automobile, apoi a fost pilot militar în 
luptele din Tirolul de Sud. 

La cererea părinţilor, revine ca doctor militar la Viena, 
tratând soldaţii grav răniţi în zona capului, ocazie cu care 
descoperă o maladie ce va purta de acum numele: 
”Encephalitis Letargica” Y. 


16 Din punct de vedere cronologic, este considerat drept primul pilot 
din Imperiul Austro-Ungar, printre primii din Europa, precum şi 
primul medic din lume care a zburat cu un avion. 

17 Von Economo a publicat concluziile sale într-un articol din 
1917, "Die Encephalitis lethargica", precum şi, în 1929, în 
monografia "Die Encephalitis lethargica, ihre Nachkrankheiten und 
ihre Behandlung"  (“Encephalitis  lethargica -  Sechelele şi 
tratamentul acesteia”). 

Maladia ”Encephalitis Letargica” a avut un puseu de o 
virulență extremă, de tip pandemic, în perioada 1915- 
1924, în special în Europa și America de Nord, afectând 
circa 5 milioane de persoane, dintre care aproape o 
treime au murit. De atunci, alte cazuri ocazionale au fost 
semnalate. În rândul celor care au supravieţuit, boala a 
lăsat sechele grave, aceștia nerevenindu-și vreodată la o 
viaţă normală. 

În formele acute, maladia se manifestă sub forma 
unei prostraţii patologice (tembelism): lipsă totală de 
energie (apatie), de mișcare, de apetit, de dorinţe sau de 
iniţiative. 

Deși sunt conștienți de ceea ce se petrece în jurul lor, 
bolnavii privesc totul cu indiferenţă totală. Par fantome 
lipsite de viaţă, un fel de zombi pasivi. 

Pacienţii pot prezenta, de asemenea, slăbiciune 
corporală în partea superioară a corpului, dureri 
musculare, tremor, rigiditate a gâtului și modificări 
comportamentale, inclusiv psihoze, în forme dintre cele 
mai ciudate. 

Ar trebui să ni-l închipuim pe Eminescu, așa cum ni-l 
descrie Clara Maiorescu, în toamna anului 1883, la 
plecarea la Viena, pentru a avea un tablou simptomatic 
al unui om atins de această teribilă maladie: "”Unghiurile 
ochilor_s-au lăsat în jos, ceea ce-i dă o înfăţişare de 
chinez(s.n.). Expresia este de om obosit, nu mai e nimic 
din fixitatea ce o avea în ziua internării lui...”. 

Încă de multă vreme, în presa românească a 
vremii au apărut semnalări ale acestui sindrom, numit 
de specialiști când “meningită cerebrospinală” sau 

“boala somnului”, când "narcolepsie”, în care, pe lângă 
dereglări de ordin psihic sunt semnalate și fenomene de 
cataplexie (slăbiciune musculară, variind de la o slăbire 
a mușchilor faciali, până la căderea maxilarului sau 
capului, slăbiciune a genunchilor sau un colaps total). 

Vorbirea, de obicei, este neclară și vederea este 
afectată (vedere dublă, incapacitatea de a se concentra), 
pe când auzul și conștientizarea rămân în parametri 
normali. În unele cazuri rare, corpul unui individ este 
paralizat și mușchii devin rigizi, ceea ce poate determina 
o confuzie cu paralizia generată de lues. 

Potrivit unor medici, această afecțiune nu este 
generată de boli psihice sau probleme psihologice fiind, 
cel mai probabil, produsă de o serie de anomalii 
genetice, care afectează în creier anumiţi indicatori 
biologici, combinat cu un factor declanșator, probabil un 
virus. 

Se înrudeşte cu “tripanosomiaza africană” sau 
“boala somnului”, manifestată prin evidente tulburări 
neurologice și psihice, care se agravează progresiv, 
putând deveni fatale. 

Există două stadii, care corespund infestării sângelui 
și a limfei celui afectat. (Intuitiv, doctorii subliniau că 
maladia lui Mihai Eminescu este urmare a infestării 
sângelui, care "nu este curat”). 

În prima fază, se observă o creșterea ganglionilor 
limfatici (adenopatie), care nu sunt dureroși și nu 
supurează, în schimb apar vizibile semne la nivelul 
epidermii (edeme localizate, prurit). Aceste eczeme și 
fenomene dermatologice l-au afectat pe Mihai Eminescu 

o lungă perioadă de timp, derutându-i din păcate și pe 
medicii care l-au consultat. 

Bolnavul manifestă tahicardie (creșterea ritmului 
cardiac), prezentând simptome neurologice și psihice, 
cum ar fi dureri de cap (cefalee), în special modificări de 
caracter și de comportament. Aceste anomalii psihice au 
fost însă puse în cazul Eminescu pe seama altor cauze. 

În faza următoare, acută, bolnavul devine iritabil și 
trist, se agită, vorbește mult sau, dimpotrivă, e abătut și 
morocănos. De observat, în cazul lui Mihai Eminescu, 
faptul că aceste semne clinice sunt foarte asemănătoare 
cu acelea ale sindromului bipolar, descris de către 
renumiţi specialiști contemporani. 

În dese situaţii, bolnavul este victima unor grave 
tulburări de comportament, putând ajunge la violenţă, 
așa cum s-a întâmplat și cu bietul Eminescu, în această 
situaţie impunându-se internarea într-un serviciu de 
psihiatrie. 

Apar necorcodanţțe ale mișcărilor sau paralizie 
(confundată de câțiva medici cu PGP - paralizia de 
origine luetică, în cazul lui Mihai Eminescu). 

Din ce în ce mai apatic, bolnavul adoarme în timpul 
zilei, mănâncă din ce în ce mai puţin și e agitat în timpul 
nopţii. În absenţa unui tratament corespunzător, sau 
câteodată și în pofida acestuia, boala evoluează în mod 
inexorabil, de la caz la caz, spre comă și moarte. 

Recunoașteți în sinopsisul bolii lui Mihai Eminescu 
asemenea simptome?! Pot fi ele ignorate? lată ce afirmă 
martorii oculari: 

“Poetul se scufundă treptat şi implacabil, până şi 
fizionomia i se schimbă[S.n.). Se topește văzând cu ochii, 
iar focul pe care prietenii se silesc a-l vedea încă în el nu 
mai dogorește, abia de pâlpâie anemic. Figura-i_ sta 
extatică(s.n.), vrednică de milă, şi capul i se părea părăsit 
de gânduri. Paloarea i se accentuase ca un văl cernit; 
numai fruntea şi ochii mai aveau ceva din flacăra lor 
divină”. 

Încă un martor, apropiat al poetului, Nicolae 
Petrașcu, istorisește acele momente în care Mihai 
Eminescu, părând de nerecunoscut, apărea în mijlocul 
cunoscuţilor „într-un mutism complet, într-o absenţă 
totală de inteligenţă şi voinţă. Din cătare i se răsfrângea 
o dureroasă tristeţe, a unei îmbătrâniri fără vreme, a 
unei stingeri fără veste, iar ca dorinţi, nişte lucruri 
comune, mici, de simplu trai, lucruri ce nu mai puteau 
avea, ca odinioară, nici natura, nici puterea de a se 
înălța în iluzii de poet. Zi cu zi, însă, părea a degenera 
mai mult şi se arăta obosit la întrebările ce i se făceau. 
Foarte arareori, după străduinţe de tot felul, puteai 
smulge câteva cuvinte din gură-i, care nu însemnau mai 
mult decât tăcerea. Câte un «da», sau câte un «nu», cari 
păreau a veni de la distanţe enorme”.18 

Există o sumedenie de relatări, descriind simptome 
similare, prezentate de cei ce l-au cunoscut pe Mihai 
Eminescu în perioada ultimilor ani de viață, pe care le 
putem adăuga celor consemnate de medici, încât orice 
comentariu este de prisos. 


18 |. Nica, “Eminescu. Structura somato-psihică”, Editura Eminescu, 
București, 1972, p.226 

Ce ar fi putut produce această schimbare bruscă de 
comportament, această alterare de neexplicat a 
fizionomiei? Desigur o maladie subită, cum sunt cele 
produse de un factor viral. 

Primul care evocă o eventuală meningită este T. 
Maiorescu: „Se vede că din cauza căldurilor mari, ce 
erau pe la noi în lunie 1883, D-ta ai început să suferi de 
o meningită... ai avut un deliriu continuu de peste 5 luni, 
până când s'a terminat procesul inflamaţiunii“ (Scrisoare 
T. Maiorescu adresată lui Mihai Eminescu, datată 10 
Februarie 1884). 

La rândul său, Dr. G. Marinescu scria unui ieșean, la 
data de 29 lunie 1914 că, studiind creierul lui Mihai 


P 


Eminescu, a descoperit, ca leziuni macroscopice, ”o 
meningită localizată în lobii anteriori”. Afirmația nu era 
întâmplătoare, fiind reluată în eseul “Geniul și nebunia 
lui Mihai Eminescu”. % 

Marele savant neurolog rostea un stupefiant adevăr: 
deși analiza anatomo-patologică s-a efectuat în condiţii 
improprii, neexistând un studiu fin al structurii 
circumvoluţiunilor (creierul intrase în putrefacție, 
datorită căldurii), analiza macroscopică a evidenţiat clar 
o meningită. Dar ce, și anume cât, se știa atunci despre 
această teribilă maladie, afectând creierul uman? 

lată cum era descrisă evoluţia unei maladii din 
aproximativ aceeași categorie — meningita- într-o 
lucrare la modă, “Doctorul casei”, din 191071: 


19 B.A.R., Mss. Arhiva Personalităţilor, dr. G. Marinescu..... 
20 “Universul”, an 51 (1932), nr. 225-228. 
21 Călin Cernăianu, "Recurs Eminescu”, vol IIl, p. 394 

„Meningita începe în mod brusc și de obiceiu prin 
febră (căldură), care este precedată de fiori 
(temperatura poate fi de 39-40" și mai mult), apoi se 
ivește durerea de cap, care este foarte mare și constantă 
(neîntreruptă). Ea se simte mai mult la frunte și este așa 
de puternică încât bolnavului i se pare că-i crapă capul. 
Durerea vine sub formă de svâcnituri, cari silesc bolnavul 
să tipe și să geamă, rămânând nemișcat în pat, ferindu- 
se de lumină, nesuferind sgomotul și evitând să 
răspundă la întrebări. (...) Alt semn al acestei boli este 
delirul (aiurarea), care se arată prin vorbe neînţelese, 
prin țipete, prin halucinaţiuni (vedenii), prin dorinţa de a 
sări din pat. Fălcile sunt încleștate și dinţii scrâșnesc, iar 
bolnavul nu poate să bea și trebuie să-i introducem cu 
multă greutate băuturile în gură. Afară de acestea, 
bolnavul mai are vărsături repetate, compuse la început 
de alimente, apoi de bilă (fiere) și de lichide groase. 
Constipatia (încuietura) este îndărătnică și se combate 
cu anevoință prin purgative (curătenii) și clizme. 
Înțepenirea gâtului cu capul dat pe spate se observă dela 
începutul boalei, apoi strabismul (privirea încrucișată) 
sunt semnele de căpetenie ale meningitei.” 

Multe dintre multiplele simptome grave, dintre care 
o parte au fost descrise mai sus, altele le vom prezenta 
în continuare, aparţinând unei familii de boli ale 
meningelui, pot fi regăsite din plin în cazul Mihai 
Eminescu. 

Bine, se poate obiecta: cazuri de meningită au mai 
existat în secolul al XIX-lea, dar, de unde până unde, 

"meningită cerebrospinală” sau “boala somnului” în 
România? 

Există fără îndoială dovezi privind existența unor 
cazuri de meningopatii, semnalate în țara noastră, după 
cum se observă și din articolul de presă reprodus mai 
jos: | 

— Boala somnului în România. 
Trei din jandarmii rurali din oraşul 
Qăeşti (jud. Dâmboviţa), s'au îmbol- 
năvit de „meningită cerebrospinală“, 
saa boala somnului. Cazul a fost adusă 
la cunoştinţa atât a autorităţilor su- 
perioare sanitare cât şi a dlui gene- 


ral Ştefănescu, comandantul jandar- 
milor. 


“Clujul”, nr. 12/ 23 Martie 1924, p. 4. 


În zilele noastre, oamenii de știință cunosc enorm de 
multe informaţii despre creierul uman, despre viruși și 
encefalopatii, cu mult mai multe date decât în epoca în 
care doctorii îl tratau pe Mihai Eminescu. 

Specialiștii contemporani clasifică această maladie 
drept o encefalită cu inflamare acută a substanței 
cenușii, cauzând leziuni în substantia nigra. 

Primii care au analizat acest funest sindrom au fost 
Von Economo, precum și patologul Jean Rene Cruchet, ei 
prezentând simptomele, patologia și histologia bolii, 
denumită în curând sindromul Von Economo. Din 
nefericire, aceste date nu erau însă cunoscute în vremea 
când trăia Eminescu. 

Conform medicului român, evoluţia ”encefalitei 
lethargica” variază de la caz la caz, fiind influențată de 

maladii preexistente sau simultane? sau de alte 
afecţiuni psihice. 

Acest sindrom este o enigmă și în zilele noastre. Dr. 
Von Economu sublinia: “Priviţi fața acestor pacienţi, se 
presupune că aceștia se află într-o stare profundă de 
demenţă secundară. Emoţiile sunt puțin vizibile dar sunt 
intacte mental ". 

Renumiţi specialiști atrag atenţia că "Boala poate 
prezenta o gamă largă și uneori confuză de simptome, 
adesea cu un comportament neobișnuit și bizar. Există 
indicii că majoritatea cazurilor au fost adresate 
psihiatrilor înainte ca pacienţii să fie admiși în spital, 
atunci când simptomele au progresat. Este adesea 
confundată cu isteria, intoxicația sau reactia la 
medicamente.”2 

"Encephalita lethargica” se poate manifesta prin 
febră, dureri de gât, dureri de cap, letargie, răspuns fizic 
și mental întârziat, sindrom bipolar (s.n.). 


22 În urmă cu câţiva ani, Academia Română (împreună cu Fundaţia 
Naţională pentru Știință și Artă), a editat, sub prestigioasele 
semnături ale domnilor academicieni Eugen Simion, loan-Aurel Pop 
și prof. univ. dr. Irinel Popescu lucrarea "Maladia lui Eminescu şi 
maladiile imaginare ale eminescologilor", volum în care importante 
personalități ale medicinii din ţara noastră susțin argumentat că 
Eminescu a fost greșit tratat (“malpraxis”): acad. Victor A. Voicu, 
prof. univ. dr. Vladimir Beliş, prof.dr. Octavian Buda, prof. dr. Dan 
Prelipceanu, prof. dr. Călin Giurcăneanu, prof. univ. dr. Eduard 
Apetrei, conf. univ. dr. Bogdan O. Popescu, dr. Codruţ Sarafoleanu, 
dr. Cecilia Cârjă, dr. loana Bonda, cu un argument semnat de acad. 
Eugen Simion, convergând spre aceleași concluzii. 

23 Cf. Dr. Ava Easton,  “Encephalitis Society” (2018); 
https://www.encephalitis.info/encephalitis-lethargica 

Efectele “”Encefalitei Letargica” sunt tulburări cronice, 
cu modificări grave ale stării de spirit, manifestări 
depresive sau delirante, comportament anormal (s.n.) 
Exact simptomele constatate în cazul poetului nostru 
naţional. 

Prin urmare, “Encepahlitis letargica” este o formă 
rară și foarte periculoasă de encefalită”. Se manifestă 
cu precădere la bărbaţi, până la vârsta de 30-40 de ani. 
Era vârsta lui Eminescu! 

Nici în prezent nu se cunosc cauzele acestei maladii. 
Ținând cont de pandemia ce a urmat “Gripei Spaniole”, 
din Primul Război Mondial”, s-a presupus că este vorba 
de un sindrom viral acut, sau post acut, generat de un 
virus similar celui herpetic, alte ipoteze consideră că 
maladia este cauzată de o infecție streptococică, 
netratată. 


24 Cu aproximaţie, există în zilele noastre cinci sute de mii până la 
un milion de cazuri, dintre care o treime au condus la deces. 

25 Între ianuarie 1918 și Decembrie 1920 au existat două focare de 
virus gripal (de tipul H1N1) în ceea ce s-a numit pandemia de gripă 
din 1918. Aproximativ 500 de milioane de oameni din întreaga lume 
au fost infectați cu virusul gripei HINI, ceea ce a dus la 50-100 de 
milioane de decese (în principiu 3-5% din populaţia lumii). Având în 
vedere că această catastrofă a avut loc în timpul Primului Război 
Mondial, cenzorii au limitat mass-mediei dreptul de a informa asupra 
pandemiei în multe ţări, pentru a menţine moralul. Mass-media 
spaniolă nu a fost cenzurată şi, de aceea, pandemia din 1918 este 
adesea menționată drept "gripa spaniolă"(au fost 8 milioane de 
spanioli infectați, cu 300 000 de decese). Printre cei ce au murit în 
urma acestei pandemii amintim: Guillaume Apollinaire, Edmond 
Rostand, Sophie Freud (fata lui Sigmund Freud), Gustav Klimt, 
Egon Schiele, Otto Wagner, gen. Eremia Grigorescu. 

Alte teorii admit că este vorba de o reacție 
autoimună a organismului, care conduce la atacarea 
funcţiilor creierului. 

Nu există tratament și nici medicamente specifice. 

În România, primele cazuri de ”Encephalita 
Letargica” au fost semnalate oficial abia în primăvara 
anului 1915, asemenea și la soldaţii francezi de la 
Verdun, în iarna anului 1915-1916.” 

În cazuri severe, pacienţii intră în așa numitul 
"mutism akinetic” (similar celui de comă), slăbirea părţii 
superioare a corpului, dureri musculare, tremor, 
rigiditatea gâtului și, mai ales, schimbări de 
comportament, inclusiv psihoze. 

În simptomatologia acestei maladii a fost semnalată o 
anomalie bizară: klazomania [tic verbal). 

Mihai Eminescu se exprima aberant, repetând la 
infinit sintagme derutante (verbigeraţie), ce apăreau 
drept semne de nebunie. La întrebările ce i se pun nu 
răspunde imediat, rostind unele cuvinte „cu o voce 
cântătoare şi monotonă”: „bună dimineaţa, domnule 
doctor, daţi-mi două pachete de ţigări”; şi aceasta „fie 
ziua, fie noaptea, fie cu ţigara în mână, fie fără”. De 
asemnea, repetă monosilabe ce se pronunţă înaintea sa. 
Alteori, când stă de unul singur, recită „monoloage fără 


sens”?! 


26 J.M.S. Pearce, “Baron Constantin von Economo and the 
encephalitis letargica”, in "Journal of Neurology, Neurosurgery and 
Psychiatry”, 1996, 60:167. 

27 M.Eminescu, ” Opere”, vol XVI. 

Despre Mihai Eminescu, martorii oculari istorisesc 
faptul că era mai mereu zbuciumat, “fiindcă uitase din 
multele limbi pe care credea că le ştiuse”. îşi făcu un 
răboj al lor şi, cum tot refuzau să-i revină în minte, 
începu „a înșira la pentametre și hexametre cu cuvinte 
neînțelese, uitându-se cu asprime la cei de față și 
nesuferind a fi privit mai mult în ochi”, deslușim dintr-o 
scrisoare a lui Simţion către Maiorescu din 12/24 lulie 
1883. 

De asemenea, Clara Maiorescu arată într-o scrisoare 
că, spre sfârșitul lunii August 1883, Mihai Eminescu "nu 
recunoaşte pe nimeni, nu rosteşte o vorbă legată. E 
sguduitor, nicio urmă din ceea ce a fost. Băi calde îl 
liniştesc..... Burghelea, al cărui cumnat Cerchez a 
înnebunit, spune că aşa ceva de cumplit, ca la Eminescu, 
n'a văzut. Fiziceşte e de tot desfigurat(s.n.)”. 

Dar să revenim la boala pe care o bănuim a fi afectat 
și creierul Luceafărului. Se disting trei tipuri de 
"Encephalitis Letargica”: 

Prima se numește somnolento-oftalmoplegică, având 
următoarele simptome: somnolenţă, adesea conducând 
la comă și moarte, paralizie a nervilor cranieni, a 
extremităților și a mușchilor oculari, ai feţei, care 
rămâne lipsită de orice expresie”. În cazul lui Eminescu, 
aceste ultime simptome privind aspectul fizionomic au 


28 “În acest timp Eminescu era cu desăvârșire lipsit de voință; la 
masă dacă-i dădeai lingura în mână mânca, iar altfel sta și se uita” 
cf. Henriette și Mihai Eminescu, “Scrisori către Cornelia Emilian și 
fiica sa Cornelia”, lași, Șaraga, p.V. 

fost însă confundate de medici ca fiind expresie a PGP- 
ului, rezultat al infecţiei luetice. 

Observăm, așadar, faptul că, atât în cursul internării 
la Spitalul Caritatea în 1883 și 1889, cât și în perioada 
spitalizării la “Clinica dr. Leidesdorf din Oberdâbling” 
(1883-1884), cu preponderență în timpul puseelor acute 
din anii 1886 (M-rea Neamţ) și 1887 (Botoșani), 
simptomatologia prezentată de Mihai Eminescu, prin 
modul de manifestare specific, depășește cu mult 
tabloul unei maladii psihice clasice (tulburare bipolară 
sau boala maniaco-depresivă). 

Tocmai aceste forme de manifestare atipice, 
polimorfe, i-au pus în dificultate pe doctorii vienezi 
(mărturiseau că nu au mai întâlnit un asemenea caz), iar 
pe alţii (cei de la București, lași sau Botoșani) i-au indus 
în eroare. Considerată chiar în zilele noastre o boală 
incurabilă, probabil din categoria acelora autoimune, 
"Encefalita letargică” constituie o necunoscută dar și o 
mare ameninţare, putând oricând produce victime. 

Potrivit autoarei Laurie Winn Carlson (“A New 
Interpretation of the New England Witch Trials”, 1999) 
inexplicabilul fenomen al vânătorii de vrăjitoare, 
practicate în Noua Anglie în 1690, conducând la faimosul 
proces al Vrăjitoarelor din Salem, ar fi avut ca punct de 
plecare o epidemie de encefalită letargică, cu 
manifestări specifice unei boli mentale. 

Cum a fost posibilă o asemenea confuzie (se poate 
scrie cu ușurință "Un mic dicționar de diagnoze al 
pacientului Eminescu”), având în vedere că poetul a fost 
consultat de cele mai înalte somităţi medicale ale 

vremii? 

În lipsa spaţiului tipografic, vom prezenta doar o 
parte a listei somităţilor implicate în tratarea stărilor 
patologice ale nefericitului suferind pacient. 

Prin urmare, istoriografia eminesciană înregistrează 
numele a nu mai puţin de 64 de doctori care au luat 
parte la îngrijirea medicală a poetului, ori și-au exprimat 
ulterior un punct de vedere, analizând informațiile 
disponibile. 

Din punct de vedere statistic, 35 cercetători au 
apreciat că Mihai Eminescu a suferit de o boală psihică 
(31 catalogau sindromul drept psihoză 
maniacodepresivă, 3 credeau că este vorba de 
schizofrenie iar unul drept nevroză freudiană) cu 
evoluție spre demenţă. 

Alţi 21 au indicat prezența luesului, în forma sa cea 
mai gravă, PGP (paralizie generală progresivă), în timp 
ce 8 doctori nu s-au pronunțat. 

Dr. Valeriu Lupu sistematizează lista specialiștilor 
implicaţi în cazul Mihai Eminescu, în funcţie de 
pregătirea fiecărui doctor: “19 dintre medici au fost 
alienişti sau psihiatri, dintre care 8 au fost contemporani 
poetului şi direct implicaţi în îngrijirea lui, iar 11 după 
moartea poetului. Şase dintre medici au fost neurologi, 
dintre care doi contemporani poetului. Mai notăm faptul 
că trei medici au specialitatea medicină legală, trei 
dermatologi, doi balneologi iar restul de 33 au avut 


29 Dr. Valeriu Lupu, ” Eminescu și medicii săi”, în Revista “Victor 
Gomoiu” de istorie a medicinii. 

diferite specialităţi, între care predomină internizştii, 
chirurgii sau pur şi simplu medici practicanți”. 

Dintre doctorii curanţi, un număr de 8 au fost 
psihiatri (cinci erau străini, iar 6 aveau titluri academice), 
precizează dr. Vasile Lupu în amintitul studiu. 

De observat că nici unul dintre ei nu s-a pronunţat în 
favoarea etiologiei luetice a bolii (exceptând pe 
profesorul Șuţu care, deși nu a menţionat cu tărie 
prezenţa luesului, el a recomandat totuși un tratament 
antiluetic). 

Pentru aceste motive, este neîndoios că Mihai 
Eminescu nu a avut morbul luetic (nici dobândit, nici 
moștenit) și nici nu a suferit de manie acută. 

Repetăm, simptomele bolii acestuia, deși sunt 
comune mai multor maladii psihice, pot fi considerate 
forme atipice ale unei boli necunoscute lumii medicale 
din acei ani: “encephalita lethargica” . 

După cum au stabilit cercetătorii, “sindromul bipolar”, 
numit și "depresie maniacală” nu poate fi depistat prin 
nici un fel de examen de laborator, chiar și în zilele 
noastre. Spre deosebire de acest sindrom, “encephalita 
letargica” include manifestări ce se regăsesc în 
"sindromului bipolar” dar și alte semne clinice: febră, 
dureri atroce la nivel muscular, frisoane, somnolenţă 
conducând la comă“ sau moarte, ataraxie a unor organe 
interne, constipatie”, etc. 


30 Eminescu a trecut de câteva ori în starea de moarte aparanetă: 
” este în agonie de moarte. Este atât de slăbit încât cei de prin 
prejurul său aşteaptă în tot momentul ca să părăsească această 


Sr. 


viată”; ” Poetul Eminescu se află în agonia mortii; ochii lui sau 

Fiind atipice, sunt cu totul particulare în cazul unei 
”encephalis letargica”. 

În paginile următoare vom prezenta o serie de 
simptome manifestate fără dubiu în comportamentul lui 
Mihai Eminescu, în cursul anilor 1883, 1884, 1887, 1889, 
precizate fugitiv în relatărilor unor martori ai suferinţei 
sale, respectiv în însemnările unor medici ce au avut 
de-aface cu acest pacient. 

Dacă privim fotografia poetului din 1887, aceasta 
arată chipul unui om gârbovit, îmbătrânit prematur, 
atins de “gatism” (ramolisment), însă nu din cauza 
vârstei înaintate ci, mai degrabă, urmarea unei stări 
patologice, pe care o poate provoca o maladie gravă, 
precum ” encefalita letargica” . 


painginat cu totul, nu mai cunoaște pe nimeni, nu vorbește nimic și 
zace neștiind nimica de  sine“cf.  Familia”,XXIII, nr. 37, 
13/25Septembrie,1887, p. 442; “Familia”, XXIII, nr. 39, 27 
sept/8oct., 1887, p. 466. 

31 Este cunoscut faptul că, în tratamentul cu morfină, apar efecte 
secundare, precum somnolenţa, greaţa, constipaţia. Acestea se 
remit în 5-7 zile, mai puţin constipaţia. 

Fotografie din anul 1887 
(epoca ”Encepfalitei Letargica”) 

Putea fi aceasta depistată din timp? Memorialiștii au 
semnalat existența unor simptome ciudate, pe care 
medicii, din diverse motive, nu le-au luat în consideraţie, 
de exemplu inversarea timpilor de somn, precum și alte 
manifestări, care însă puteau ridica unele semne de 
întrebare. 

Astfel, fratele său, Matei Eminovici, rememorând 
comportamentul poetului, prezintă câteva astfel de 
“curiozităţi”: "Somnul îi era neregulat, aci citea de cu 
seară până răsărea soarele, aci dormea de cu seară până 
la amiază și uneori până la 1 și 2 p.m.” (Corneliu Botez, 
“Omagiu lui Mihai Eminescu”, p. 189, Socec, București, 
1909). 

La rândul său, I.L.Caragiale povestește un fapt 
frapant din tinerețea lui Mihai Eminescu (“In Nirvana”): 
“A plecat să se culce devreme, și dimineaţa, la amiazi, 
când m-am dus la el, l-am găsit tot dormind....se 


49 


închidea în odaia lui, dormea dus și peste două - trei zile, 
se arăta iar liniștit.” 

“Pentru el nu exista deosebirea, pe care o făceam noi 
ceilalţi, între zi și noapte, ba una din slăbiciunile lui era 
să profite de liniștea nopților..”, subliniază |. Slavici. 

Același Slavici își aduce aminte că Mihai Eminescu 
“răpus de oboseală, dormea deseori îmbrăcat și hainele i 
se jerpeleau, iar albitura rar primenită și nespălată i se 
făcea cocoloș.” În alt loc, amicul său observă: ” era în 
stare să doarmă 24 de ceasuri într-una și mânca odată 
pentru trei insi.” 

"Părerea statornică a lui Mihai Eminescu era că cea 
mai plăcută parte a vieţii e cea petrecută în somn, când 
ești fără ca să fii și să simţi dureri.” 

Ce semnificaţie pot avea, oare, aceste mărturii ale 
lui Slavici, coroborate cu celelalte, aparținând celor ce 
l-au cunoscut pe Mihai Eminescu la Viena? 

Nu cumva aceste antecedente din tinerețe pot 
semnala o predispoziţie către inversarea timpilor de 
odihnă și somn, semn caracteristic al unei greșite 
ergonomii a muncii intelectuale, care a agravat mai 
târziu și a amplificat simptomele unei encefalopatii, 
descrise în scrisorile Henriettei, din 1887, atunci când 
starea patologică a lui Mihai Eminescu era indiscutabil 
gravă. 

Simptome specifice acestui sindrom s-au 
manifestat violent în perioada de debut a maladiei 
(1883-1884), dar mai ales în anii 1887-1888-1889: stare 
de letargie, manifestări psihotice, debilitate fizică 
accentuată, imposibilitatea de a mânca și de a respecta 

prescripțiile medicale (Scrisoarea Henriettei din 6/30 
Aprilie 1887, Mihai Eminescu refuză să mănânce)?, 
neputinta de a articula un singur cuvânt (Scrisoarea 
Henriettei din 3/15 mai 1887; 1/13 lunie; 6/18 
lunie;18/30 lunie; 1/13 sept.), 

Mai mult, Mihai Eminescu a prezentat simptome 
caracteristice și celei de-a doua forme de ”Encephalitis 
Letargica”, numită hiperkinetică. 

Aceasta îmbracă diferite aspecte clinice: 

- tulburări motorii, cum ar fi la nivelul grupurilor 
musculare: “Mihai Eminescu suferea de picioare în 
vremea aceea, așa că mergea foarte greu”, își aduce 
aminte Leon Gh. Nicoleanu (Corneliu Botez,” Omagiu lui 
Mihai Eminescu”, p. 203); de altfel, la întoarcerea de la 
Berlin(1874), acesta a început să sufere de o inflamație a 
încheieturii piciorului; 

- mișcări involuntare (plimbându-se pe stradă, acesta 
avea mania de a apuca cucoanele de turnurile 
rochiilor....”Poetul făcea aceasta inconștient” (idem, 
p.199); Artur Gorovei îl întâlnea în restaurantul Hotelului 
Traian, al cărui proprietar, Scarlat Pastia, lăsase cuvânt 
personalului să nu-l supere și „să-l lase în pace de câte 
ori venea”. Originalitatea lui „nu consta în faptul că nu 
plătea consumația”, ci în modul cum mânca: „tăcut, 
gânditor, privind lumea din sală cu un zâmbet pe care 
n-ai putea să-l definești”. Mihai Eminescu se plimba „cu 
mâinile la spate pe aceleași două scânduri ale salei, de la 
bufet la ușa cafenelei”. Se oprea „în dreptul bufetului”, 
ridica „încetișor capacul cu sticlă sub care erau așezate 


32 Comportament asemănător, la Oberdâbling. 

farfuriile cu mâncăruri reci”, le examina, „lua cu mâna o 
bucată care-i convenea, lăsa capacul, vâra mâncarea în 
gură, se uita cu același zâmbet la lumea din sală și, cu 
mâinile la spate, reîncepea cursa pe aceleași două 
scânduri, de la bufet la ușa cafenelei, mestecând liniștit 
bucata de carne sau prăjitura pe care le lua, cu aceeași 
seninătate, când ajungea iarăși în dreptul bufetului, 
până ce se sătura”; 

- starea mentală anxioasă; În această fază, pacientul 
Mihai Eminescu evidenţiază manifestări de teamă 
(Credea cu tărie că „e pierdut, că pentru el nu mai e de 
trăit şi că într-o zi are să moară de foame. Ideea că nu 
are cu ce trăi îl chinuia zi şi noapte”*?. 

- neliniște (oare cine plătește costurile de spitalizare?); 

- atacuri de panică“ la vedereea unui bărbat sau femeie 
(Scrisoarea Henriettei din 3/15 mai 1887; 1/13 lunie); 
“Într-o zi, când boala i se agravase, îl văd intrând busna, 
strigând: ” Rettung, die Wollen mich unbringen”, adică 
“Ajutor, vor să mă nimicească” (Corneliu Botez,” Omagiu 
lui Mihai Eminescu”, p. 199); aceeași stare de atac de 
panică s-a manifestat și pe gondolă, în timp ce se afla la 
Veneţia, strigând: “Vă rog, nu mă ucideţi”; 

- deplasare continuă, până la epuizare, în curtea 
Institutului dr. Suțu, din strada Plantelor, sau în incinta 


33 |. Popescu |, “Amintiri despre Eminescu”, Junimea, lași, 1971; 

34 Aceleași atacuri de panică s-au manifestat la Baia Mitrashewski, 
la Oberdâbling, în vizita de la Veneţia ("nu mă ucideți...), la lași 
(refuzul de a participa la ceremonialul de dezvelire a statuii), la 
București (episodul purtării cu sine a unui pistol) etc. 

sanatoriului din Oberdâbling (vezi mai sus istorisirile lui 
Anton Gorovei); 

- culegerea de pe jos a tot felul de obiecte; în fond ce 
este atât de grav aici, fiindcă alții adună nimicuri, mai 
mult din fetișism de colecţionar : ”colectionarul este și el 
un pic nebun”, crede Umberto Eco. ("Cronicile unei 
societăţi lichide”, Polirom, lași, 2016, cap. “Joyce și 
Maserati”). 

- verbigeraţie, adică recitarea până la epuizare a unor 
strofe sau poezii; 

- dureri musculare, mai ales când este căldură mare 
(Scrisoarea Henriettei din 12/24 mai; 27 mai/8 lunie), 
etc. 

În sfârșit, a treia formă a ”Encefalitei Letargica” se 
numește  amyostatic-akinetică, aceasta conducând 
adesea la o stare cronică similară bolii Parkinson, numită 
parkinsonism postencefalitice. 

Simptomele sunt: slăbiciunea musculară, rigiditatea 
mișcărilor. 

În această etapă apar și fenomene de misofilie 
(afinitate pentru necurățenie, murdările). Henrietta scrie 
că, în perioada cât Eminescu se afla în îngrijirea sa, 
angajase un om de serviciu pentru a schimba lenjeria și 
cearșafurile fratelui său, acesta “numai prin stăruinţă se 
spăla”(Corneliu Botez, “Omagiu lui Mihai Eminescu”, p. 
66, Socec, București, 1909 ). 

Din nefericire, medicii renumiţi ai vremii (profesori 
universitari în majoritate, academicieni, somităţi ale 
epocii) au confundat simptomele evocate mai sus, 
aparținând maladiei poetului, cu acelea ale /uesului. 

În acest sens, dr. Șutu, întrebat cu puţin timp înainte 
de decesul poetului de un corespondent din lași asupra 
prognosticului în ceea ce-l privește pe Mihai Eminescu, 
declara: "Dacă nu va muri de vre-o boală accidentală, de 
o pneumonie sau cine știe de ce alta (n.n.de ce nu de 
“Encefalită Letargică“?), apoi are să se sfârșească de un 
ramolisment total. Din ce în ce pierde memoria, ideile îi 
revin confuze, așa că deja nu îşi mai aduce aminte de 
fapte mai recente. Încoherenţa în vorbă dovedește că o 
parte a creierului e deja în stare de ramolisment, și 
această boală progresând va veni o vreme când nu-și va 
mai aduce aminte de nimic, nu va mai avea nici o idee, 
absolut niciuna”. 

Același profesor doctor declara unui redactor 
bucureștean: ”Va veni un moment când Mihai Eminescu 
nu va mai cugeta nimic, nu va mai putea vorbi nimic și va 
cădea într-o prostrație completă, care îi va lua darul 
graiului. Atunci nici nu se va mai plimba. Dacă boala își 
va urma mersul regulat, va mai putea trăi vre-o trei ani; 
numai un caz accidental ar putea aduce o congestie 
cerebrală și să-l trăznească pe loc.” * 

Din păcate, în noaptea fatală de 15 spre 16 lunie 
1889, Mihai Eminescu reclamă medicului de gardă al 
Sanatoriului Caritatea că se simte năruit, cerându-i 
ajutorul. Acesta îi recomandă să se culce și îi oferă un 
pahar cu lapte. Pacientul nu se va mai trezi. 

Aceleași confuzii tragice avea să le sublinieze și dr. G. 
Marinescu, viitorul savant, care îl cunoscuse personal pe 


35 “Sănătatea lui Eminescu”, în “Tribuna”, an 6 (1889), nr. 123, p. 
489-490; vezi și “Curierul Român”, an 4 (1889), nr. 19, p.3. 

Mihai Eminescu, chiar colaborase la revista “Fântâna 
Blanduziei”. Viitorul mare savant neurolog a analizat 
creierul poetului (cele două emisfere, fără cerebel însă). 
El concluzionează că ulceraţiile de pe emisferul stâng și 
membranele injectate și aderente, ar fi semne clare ale 
”Tabes”-ului?®. 

Cu toate acestea, în anul 1914, Dr. G. Marinescu 
mărturisea în scris că, analizând creierul lui Mihai 
Eminescu, acesta prezenta ”ca leziuni microscopice o 
meningită localizată în lobii anteriori”. ”” 

Inadmisibil, acesta insistă asupra ideei că, asemenea 
altor literați (Nietzsche, Lenau, Maupassant etc), și Mihai 
Eminescu a murit de ” Paralisia Generală”. 

În cadrul sindromului ”Encefalitei Letargice” avem de- 
a face cu o asemenea stare de îmbolnăvire gravă a 
creierului, nefiind produsă de spirocheta ”Treponema 
Pallidum”. 

Manifestări polimorfe specifice “Encephalitei Letargica 


Am selectat în pasajele următoare câteva momente 
din biografia ultimilor ani ai vieţii lui Mihai Eminescu, pe 
care le considerăm semnificative pentru înţelegerea 
acestei misterioase maladii. 


36 Boală cronică a sistemului nervos, de origine sifilitică, care se 
manifestă prin lipsa de coordonare a mișcărilor (în timpul mersului), 
dureri viscerale vii, tulburări de sensibilitate etc. -— 
Din fr. tabès, lat. tabes. 

37 Biblioteca Academiei Române, Mss. “Arhiva Personalităţilor”. 

1. Baia Mitrashwski (28 lunie 1883; stare psihotică, 
confuzie, stare febrilă); ”.... avea aerul de a fi speriat de 
vederea noastră în număr de 4-5 persoane” 


2. Spitalul Dr. Şutu (1883) 


“La 8 Iulie (28 Iunie 1883), Mihail Mihai Eminescu a 
fost isbit într'un mod quasi subit şi mai fără prodrom de 
o maladie mintală.....Aceasta a surprins pe amicii și 
cunoscutii săi. lritabil numai şi muncit de o insomnie 
ținând cu câteva zile mai înainte.” 

Așadar, conform dr. Șuţu, boala a explodat “dintr-o 
dată”, fără “prodrom” (adică fără simptome de 
atenţionare, care preced aparţia bolii), eveniment care a 
surprins pe amicii și cunoscutii săi. Mihai Eminescu a 
manifestat doar o stare de iritabilitate (nervozitate), 
precum și o insomnie prelungită (manifestată cu câteva 
zile înainte). 

Realitatea este cu totul alta: scrisorile inedite lui 
Mihai Eminescu, publicate în anul 2000, pot fi 
interpretate, în egală măsură, ca mărturii de ordin 
medical. Ele au înfățișat însă o evoluţie progresivă a 
simptomelor, și nu o declanșare intempestivă a acestora. 

O maladie gravă precum este luesul are o gestație 
îndelungată, câteva faze preliminare, care anunţă 
existenţa teribilei maladii. În schimb, la Mihai Eminescu 
maladia de care suferea s-a manifestat în forme 
insesizabile, în creștere gradată, și abia în final sub forma 


38 Raportul Comisarului C. N. Nicolescu, din data de 28 iulie 1883. 

unei crize subite, care a uimit pe cunoscuții și prietenii 
săi. 

Catagrafiind manifestările bolii, profesorul Șuţu 
notează: ” Acuitatea extremă a simptomelor nu permitea 
în primele momente un studiu amănunţit al diferitelor 
funcțiuni şi facultăţi. Aspectul maladiei era acella al unei 
manii acute  caracterisată printr'un delir absolut 
incoherent, prin mişcări desordonate, prin illusiuni şi 
halucinaţiuni sensoriale cari deveneau uneori terrifiante, 
în fine prin tendinţa a tot distruge prin prejurul său în 
paroxismul răului.”. 

Aceste simptome acute, probabil atipice, nu au 
permis, într-o prima etapă, un studiu al diferitelor 
funcțiuni și facultăţi ale psihicului pacientului. 

Totuși, dr. Șuţu observă ieșiri comportamentale ce 
puteau fi interpretate drept manie acută, o dezordine 
psihică evidentă, caracterizată printr-un delir verbal 
absolut incoerent, iluzii și halucinaţii sensoriale, care 
deveneau uneori terifiante (înspămânătoare, 
îngrozitoare), ceea ce numim azi “atacuri de panică”, 
adică manifestări de frică, spaimă (respectiv o stare de 
adâncă neliniște și de tulburare, provocată de un pericol 
real sau imaginar), precum și gesturi violente, de 
distrugere a obiectelor de prin prejur. 

Dr. Șuţu continuă descrierea exteriorizărilor psihice și 
fizice, caracterizate printr-o tulburare patologică a 
conștiinței, manifestată prin aiurări, halucinaţii, delir 
continuu, necenzurat, o exaltare și o frenezie pe care nici 
morfina, nici hidroterapia, nici discuţiile morale sau 
tratamentul fizic (2???) nu le puteau pune sub control. 

“Excitaţiunea continuă a centrilor psyhomotori şi 
psyhosensoriali, era factorul unic al acelui delir, al acellei 
perturbaţiuni, ale facultăţilor intellectuale şi morale, cari 
se aflau libere de orice control al voluntării şi ca nişte 
instrumente passive ale unei cerebraţiuni neconştiente. 
Nimic nu-l putea calma din acea stare, nici morfina nici 
hidroterapia, nici tratamentul moral, nici tratamentul 
fisic.” 

Această stare de dezordine psihică a durat aproape 8 
săptămâni, răstimp în care poetul a dat dovadă de 
deplinătatea funcțiunilor intelectuale (perioadă de 
remisie) abia de trei ori. În această fază, Mihai Eminescu 
era efectiv lipsit de coerenţă (rostea cuvinte, fraze fără 
noimă, amestecate la întâmplare, provenind din diverse 
domenii: politic, literar, științific). 

” În timp de două luni, abea de trei ori el avu câteva 
momente de luciditate. Restul îl petrecea într'o aiurare, 
căreia politica, ştiinţa, litteratura îi offereau elemente 
variate, combinându- se, amestecându-se, fără ca 
cugetările, frasele şi chiar cuvintele să fie câtuşi de puţin 
intelligibile, aşa de puţină legătură logică exista între 
ele..” 

Dr. Șuţu declară că nu cunoaște ultimele faze ale 
maladiei declanșate în 1883 (pe când era internat la 
Oberd5bling), însă revenind în ţară, convalescențţa lui 
Mihai Eminescu a "fost adesea întreruptă de accesse de 
agitațiune maniacă şi că restabilirea fu anevoioasă şi 
niciodată completă”. 

În perioada celei de a doua internări a poetului la 
Institutul Caritatea (1889), în temeiul propriilor 

observaţii, precum și al datelor transmise de amicii 
acestuia (probabil ziariști sau mai ales T. Maiorescu), dr. 
Șuţu remarcă la pacientul Mihai Eminescu o stare 
sufletească specifică unui individ, pe care nimic nu-l 
poate mișca, o nepăsare, lipsă de energie, chiar 
indolenţă (Henrietta sublinia într-una dintre scrisori că 
fratele ei neglija igiena corporală în perioada cât a zăcut 
bolnav la Botoșani), dar mai ales o degradare a funcţiilor 
intelectuale, anunțând debutul unei grave maladii a 
creierului, cu un final tragic: “căci se şoptea în unele 
cercuri că viaţa ce o ducea în Bucureşti, dela întoarcerea 
sa, departe de a avea un scop nobil şi util, deveni leneşă, 
vagabondă şi aproape necuviincioasă. Tendinţe diverse 
la care voinţa sa debilă nu putea să reziste atrăgeau 
activitatea sa şi o purtare incorectă şi quasi-vicioasă 
ocupa orele salle. Amicii săi observară la el o apatie 
morală, de  desechilibrare mintală, o adevărată 
decadenţă intellectuală, ce de sigur erau începutul unei 
grave  cerebropatii care era menită a-l conduce 
fatalmente la neant.” 


3. Spitalul din  Oberdâbling (1883-1884): Din 
corespondenţa trimisă de Mihai Eminescu rezultă un 
tablou cu totul particular al maladiei poetului (care i-a 
uimit și pe specialiștii de aici, ei neputând o bună bucată 
de timp să propună un diagnstic): dezorientat, slăbiciune 
fizică, builimie (se plânge mereu de lipsa unei alimentaţii 
consistente, deși am arătat regimul alimentar oferit 
pacienţilor din acest spital de lux al Vienei), nesiguranţă 
privind existenţa sa ulterioară. 

„Nu sînt deloc în stare să îmi dau seama de situaţia 
cumplită în care am trecut, ....... fizic stau destul de prost. 
panes sunt plin de îngrijire asupra unui viitor“. 


”Boala Pălărierului Nebun” 
versus 
”Encefalita Letargica” 


În umbra ignoranței contemporanilor lui Mihai 
Eminescu, respectiv a pietății iconoclaste a urmașilor 
acestuia, nu au putut încolți și crește cercetări obiective, 
dedicate bolii sale. 

"Nebunia” era o spălare de mâini convenabilă, un 
“caz închis”, amiabilă ieșire din ”greaua epocă Mihai 
Eminescu”. Ori, poate, o neputinţă a medicinii de a 
desluși cauzele unei morți nemeritate (agnosticism 
medical). 

Într-o epocă ulterioară, când actorii dramei 
biografice eminesciene s-au pierdut în neantul istoriei, 
doctorii secolului XX, apoi biografii, au răscolit în colbul 
trecutului lui Mihai Eminescu, căutând hârtii din epocă, 
notițe sau însemnări aparținând martorilor oculari, adică 
a acelora care l-au tratat ori au fost neputincioși 
spectatori la agonia muribundului poet. 

Astfel, după tragicul sfârșit al Luceafărului”, până în 
zilele noastre, cercetarea vieţii lui Mihai Eminescu a avut 
parte de diseminarea unor legende apocrife, răspândite 
empiric de un folclor urban, populat de criminali 
înarmaţi cu cărămizi, pietre, cu doctori dementi, 
administrând leacuri otrăvitoare, în cadrul unei 

sofisticate  ”conspiratio  pulveraria”*, cu povești 


tenebroase (gen Borgia), cucerind tot mai frecvent 
gustul unui public avid de senzaţional, la care se adaugă 
și mediatizarea unor  pseudo-rapoarte medicale, 
semnate sau atribuite unor martori oculari, derutând 
fatalmente înțelegerea cititorului, care nu mai poate să 
priceapă adevărul, într-un scandal ce pare a nu mai avea 
sfârșit. 

În limita unor principii de precauţie științifică, autorii 
memoriilor revelatoare avertizează cititorii că nu mai 
păstrează "post factum” hârtiile cu anamneza 
pacientului Mihai Eminescu dar, cu toate acestea, gestul 
lor este demn de luat în seamă, devenind mărturisitori ai 
martiriului, suferinţei și sfârșitului bietului poet. 

Dr. Șuţu credea că Mihai Eminescu este “atins de 
alienație mintală, în forma de manie acută.....” (5 lulie 
1883), un diagnostic similar fiind menţionat oficial și 
ulterior, în Raportul medico-legal privind “starea 
facultăţilor mintale” (23 Martie 1889) unde se scrie: 
“alienaţiune mintală în formă de demenţă”. 

Internat din nou la dr. Șutzu, în prima parte a anului 
1889, Mihai Eminescu recunoaște persoanele din jur, 
personalul spitalului, recită din memorie poezii întregi: 
“Umbla toată ziua, adunând tot felul de lucruri de pe jos, 
fără cea mai mică oboseală”. 

Din amintirile doctorului Vineş rezultă că “starea lui 
Mihai Eminescu s-a agravat în clinică astfel că i-a apărut 
o stare delirantă cu dureri în tot corpul, tremurături, 


39 Expresie latină desemnând înlăturarea adversarului, fără vărsare 
de sânge. 

încetinirea reflexelor pupilare (la internare, normale), 
tulburări grave sfincteriene, abolirea reflexelor osteo- 
tendinoase (la internare exagerate)” 

Dr. Ovidiu Vuia interpretează aceste simptome ca 
fiind rezultatul injecţiilor de mercur, lipsite de eficiență 
asupra bolii psihice dar cu grave efecte secundare. Mihai 
Eminescu, sub influenţa tratamentului cu mercur, 
subliniază doctorul, a dobândit "o polinevrită şi 
encefalopatie mercurială”. 

Pentru a sistematiza expunerea și a o face mai ușor 
de înţeles, vom clasifica probatoriul medical al acestui 
caz în câteva categorii distincte de probe, ca elemente 
componente ale Dosarului Medical al lui Mihai 
Eminescu. 


Maladia lui Mihai Eminescu: debut, manifestări. 


Ceea ce s-a petrecut în ziua de 28 lunie 1883 la Casa 
Capșa sau la Baia Mitrashewski, evenimente urmate de 
internarea la Institutul din strada Plantelor, reprezintă 
un model de manifestare subită a unei boli (“dintr-o 
dată” , "fără prodrom”). 

Din punct de vedere tipologic, forma de debut a 
maladiei denotă existenţa unei boli acute, din categoria 
meningită, pneumonie,  otită, rujeolă,  scarlatină 
nicidecum nu seamănă cu debutul bolilor psihice, care 
sunt boli cronice. 

Fără discuţie, și bolile acute au, la rândul lor, o scurtă 
perioadă de incubație, pe care o regăsim consemnată și 
în cazul Mihai Eminescu, așa cum rezultă din Jurnalul lui 

Maiorescu, din păcate acesta oferind explicaţii etiologice 
greșite. 

Atunci când au apărut aceste simptome acute, 
societatea a găsit de cuviinţă să-l interneze în balamuc, 
la M-rea Neamț, în Azilul dr. Sutzu, sau să-l abandoneze 
la Botoșani, în îngrijirea unei biete femei bolnave, 
Henrietta, cu bani din mila publică. 

Se poate presupune, în limite rezonabile de 
interpretare, faptul că perturbarea mecanismelor proprii 
de reglare a reprezentat nu numai efectul acţiunii unui 
factor patogen, cât și rezultatul redundanței în exces a 
factorilor de risc menţionaţi mai sus. 

Multe manifestări patologice au început să apară, 
s-au manifestat clinic în stadiul în care mecanismul de 
compensare, pus în mișcare de mecanismele de 
autoreglare, nu a mai putut să facă faţă solicitărilor. 

Factorul patogen (cauzator al bolii) a acţionat atipic 
asupra organismului său, solicitând la maxim, chiar 
depășind capacitatea de ripostă a mecanismelor de 
apărare ale poetului. 

Urmare a suprasolicitării mecanismelor sale de 
reglare, acestea au cedat iremediabil. 

Este de crezut că acești factori au produs și afectarea 
mecanismelor imunitare (sunt ipoteze care 
demonstrează că ”encefalita letargica” ar fi o boală 
autoimună) sau a celor neuroendocrine, conducând la 
apariţia unor tulburări de reglare nervoasă şi a unor boli 
endocrine. 

O serie de factori patogeni, neidentificaţi atunci, în 
1883, au afectat de asemenea mecanismele 

neuropsihice ale lui Mihai Eminescu, aşa cum se 
întâmplă în bolile neuropsihice, în bolile psihosomatice 
şi în stresul psihic. 

În sfârșit, un proces inflamator la nivelul encefalului 
poate fi asociat, alături de ceilalţi factori menţionaţi mai 
sus, la declanșarea bolii, cu o evoluţie imprevizibilă. 

Studiul pe care îl prezentăm cititorului nu este 
rezultatul unor deducţii pur intuitive, așa cum ne 
propun comitențţii de fără-de-logice și bizare ipoteze 
conspiraţioniste care, deși sunt subsumate unor cauze 
nobile, nu par, la o analiză mai aprofundată, decât o 
seducţie de sirenă, un romantic gest de proslăvire a 
jertfei de sine a patriotului sacrificat de oculte forțe 
nenumite. 

Cumpănind toate mărturiile cunoscute, putem 
tălmăci suferința groaznică a omului Mihai Eminescu, o 
boală reală, cu secvenţe de chinuri de infern, dând un alt 
înţeles manifestărilor patologice ce au fost ignorate sau 
interpretate în mod eronat în cazul său. 

Prin urmare, maladia lui Mihai Eminescu fiind o 
entitate nosologică“, necesita o analiză din punctul de 
vedere al etiologiei, patogeniei, simptomatologiei, 
evoluţiei şi tratamentului specific. 

Abordat din punct de vedere gnoseologic medical, 
sindromul lui Mihai Eminescu a avut o gamă diversă de 
cauze, a manifestat mecanisme specifice de apariţie, a 
prezentat o simptomatologie particulară, având o 
evoluţie derutantă, fapt pentru care ar fi trebuit să 


40 Nosologie - disciplină medicală care se ocupă cu studiul, 
clasificarea și definirea bolilor, din gr. nosos-boală și logos-știinţă. 

beneficieze de un tratament etiologic adecvat (nici 
atunci și nici acum, din păcate, tratamentul nu este 
eficient). 

La aceasta trebuie adăugat faptul obiectiv că, în urmă 
cu un veac și jumătate, anumite discipline medicale sau 
domenii, cum ar fi capitolul bolilor infecțioase, erau atât 
de precare, încât cu siguranță medicii erau lipsiți de 
posibilitatea de a descifra etiologia bolii poetului. 

Pe lângă etiologie, maladia de care a suferit Mihai 
Eminescu a avut o patogenie“! specială, de asemenea 
nu îndeajuns de bine cunoscută chiar și în zilele noastre. 

Gestaţia sinistrei boli a persistat câţiva ani, deși 
încolțiseră destule semnale îngrijorătoare, anticipând 
colapsul final. 

Sindromul său a evoluat în mod silențios, o bună 
perioadă de timp, manifestându-se ca un șarpe veninos, 
pândind mușcătura mortală, ascunzând meșteșugit o 
simptomatologie clinică alarmantă, reflectată totuși, în 
epistolarul eminescian, tipărit abia în anul 2000. 

Necunoscând sursa producătoare a maladiei, cadrele 
medicale consultate nu au putut oferi un tratament 
etiologic eficient, care să conducă la vindecarea acesteia, 
sau măcar un tratament patogen, care să stopeze 
mecanismul sau evoluţia bolii. 

O altă întrebare care necesită răspunsuri corecte este 
următoarea: Cât de bolnav a fost Mihai Eminescu? 
Pentru a evalua în mod obiectiv gravitatea bolii sale, 
trebuiesc analizate particularităţile acesteia, ce organe 


41 Patogenie - ramură a patologiei care se ocupă cu studierea 
mecanismului de producere și de evoluţie a bolilor. 

au fost afectate și cât de profund, cât de agresivi au fost 
factorii patogeni, care a fost capacitatea organismului 
său de a se lupta cu factorii patogeni, durata bolii, 
capacitatea acesteia de a produce complicaţii, sechelele 
lăsate în urma sa etc. 

Un asemenea istoric al stării de sănătate a poetului 
(patografie) ar permite să cunoaștem antecedente 
privind bolile copilăriei, dacă a avut o stare de sănătate 
normală sau a avut o preexistentă debilitate fizică și 
psihică de origine ereditară. 

Cu privire la starea sa de sănătate, există doar 
însemnări laconice privind bolile avute în perioada 
studenţiei. 

În orice caz, amicii poetului certifică faptul că, până la 
vârsta de 28 de ani, acesta era deplin teafăr, el însuși 
susținând că nu era obișnuit să utilizeze medicamente. 

După angajarea în corvoada ziaristică, la București, 
regimul intens de muncă îl doboară, obligându-l să 
ceară primul concediu medical (de odihnă?), petrecut pe 
meleagurile oltene (1878). 

Al doilea concediu va fi în 1882, când apăruseră 
forme incipiente ale bolii, Mihai Eminescu ajungând pe 
litoralul Mării Negre, la Constanţa. 

Începutul anului 1883 marchează deja o maladie 
manifestă (cu semne clinice și paraclinice îngrijorătoare, 
identificate ulterior la Institutul dr. Sutu și în Clinica din 
Oberdăbling). 

În sfârșit, în perioada ultimilor ani de viață, putem 
vorbi de o boală decompensată, cu leziuni ireversibile și 

cu complicaţii cardiace, care au produs în final decesul 
acestuia. 

Anterior anului 1878, nu avem certitudinea că starea 
aparentă de sănătate a lui Mihai Eminescu corespundea 
cu situaţia sa reală, singurul indiciu fiind aprecierea 
amicilor săi, care îl considerau zdravăn. 

După acest an, un observator atent ar fi putut 
observa semne latente de îmbolnăvire asimptomatică, 
semne clinice minore. Astfel, începând cu iarna anului 
1882, în scrisorile trimise Veronicăi Micle, poetul se 
tânguie în mod repetat că suferă de oboseală cronică, 
insomnie, fiind cuprins de frisoane repetate, că este 
"dărâmat" fizic și incapabil să mai creeze ceva. 

Spre exemplificare, am selectat câteva pasaje din 
epistolele sale, în care autorul lor dezvăluie că a suferit 
de stări febrile chiar în timpul anotimpului cald: 

-2 aug.1882 "Eu zac acasă de friguri și de 
oboseală....Fizic bolnav și sufletește obosit”; 

-21 mar.1882 "m-au apucat niște friguri, combinate cu 
durere de cap și lângezeală (somnolenţă,moleșeală, 
toropeală, n.n.) încât eu am zăcut în pat”; 

- 26 mar.1882 "am dat din friguri în junghi”; 

- 31 mar. 1882 ” cele trei zile de sărbători am stat închis 
în casă, mahmur ca un turc și nu mi-a trecut nici acum”; 

Același simptom de stare febrilă acută (”friguri”) s-a 
manifestat și în Septembrie 1887 ("După niște friguri 
teribile s-a liniștit cu totul la orele 9 seara”). 

Din nefericire, maladiile suferindului poet au avut 
manifestări clinice nespecifice. 

Cu toate acestea, Dr. W. Kremnitz, (Spitalul 
Brâncovenesc), deși nu era psihiatru de meserie, a intuit 
un proces maladiv incipent, motiv pentru care 
recomandă lui Mihai Eminescu să plece în concediu de 
odihnă. 

Majoritatea semnelor și simptomelor acuzate în 
scrisorile de dragoste ale lui Mihai Eminescu erau 
comune multor boli, ceea ce a făcut dificilă, dacă nu 
imposibilă, diagnosticarea precoce a acestora. 

Mai mult, acesta prezenta semnale ce anunțau 
prezența unui stres prelungit, semne banale, neindicând 
explicit prezența unei boli: palpitaţii, dureri de inimă, 
dureri abdominale, cefalee, ameţeală, tremurături. 

De asemenea, starea de insatisfacţie, tristeţe, 
anxietate, nelinişte şi deznădejde, manifestate în 
operele sale literare, erau apreciate drept consecinţă a 
unei maniere artistice de a vedea lumea, așa cum starea 
de oboseală, de dureri generalizate, nu indică existenţa 
unei anumite boli, ci mai degrabă semne ale unui stil de 
viaţă foarte dăunător sănătăţii. 


Reconstituirea Dosarului Medical Mihai Eminescu 


Lipsa documentelor spitalicești oficiale, întocmite 
după o metodologie apropiată de aceea folosită în 
Spitalul din Oberdâbling, ar putea constitui, cel puţin 
formal, un impediment, nu o fatalitate. 

Pentru a înlătura această împrejurare neplăcută, 
există o cale intermediară: reconstituirea anamnezii 

maladiei lui Mihai Eminescu, reunind, sistematizând și 
analizând datele disponibile. 

Pentru un diagnostician perspicace, o cercetare 
comparativă a fotografiilor lui Mihai Eminescu, datate 
1884 și 1887, ar fi extrem de relevantă. 

Acesta ar putea să descrie eventualele maladii care 
l-au chinuit pe nefericitul poet într-un înterval de numai 
trei ani, suprapunând fotograma sa, înfățișându-l așa 
cum arăta, în 1884, după întoarcerea din sanatoriul 
vienez, (un personaj ce pare că tocmai a sosit dintr-o 
stațiune de odihnă!) peste fotografia din 1887, care 
arată o figură prematur îmbătrânită de boală, în urma 
tratamentului ambulatoriu. 

Tot astfel, având în faţă masca mortuară a lui Mihai 
Eminescu, luată imediat după decesul acestuia, medicii 
legiști ar putea reconstitui portretul real al tristului 
bolnav, așa cum arăta el în luna lunie 1889, dând 
posibilitate unui eventual diagnostician să interpreteze 
într-un mod obiectiv maladiile celebrului personaj. 

Totuși, presupunând că asemenea metode, oarecum 
subiective, sunt imposibil de realizat, preferăm o cale 
de cercetare obiectivă, bazată pe date incontestabile. 

Ca urmare, vom analiza următoarele repere: câte zile 
de spitalizare a avut pacientul în perioada lunie 1883- 
lunie 1889, cât a costat spitalizarea, câţi doctori l-au 
tratat și cine au fost aceștia (ce naţionalitate, ce 
pregătire au avut ei), care au fost spitalele, sanatoriile și 
staţiunile balneo-climaterice unde a fost internat Mihai 
Eminescu, ce diagnostice i s-au pus, ce tratamente a 
urmat, ce leacuri i-au fost recomandate. 

Pentru perioada ante 1883, vom pune în evidenţă 
antecedentele stării de sănătate ale poetului: ce boli a 
suferit, ce maladii au avut părinţii, fraţii și surorile, câte 
zile de îngrijiri medicale a avut? 


Date antropometrice, semne particulare. 


La acest capitol sunt consemnate în sursele 
documentare date privind: culoarea tenului, a ochilor, a 
părului, a pieleii, înălțimea, semne particulare sau 
diformități fizice. 

În ceea ce-l privește pe Mihai Eminescu avem 
următorul portret fizic, potrivit însemnărilor fratelui său, 
Matei: înălțime 1,65 m ("Mihai nu era înalt, ceva mai jos 
de mijlociu”); constituţie robustă (“foarte solid legat”, 
"musculatură herculitană”); păr negru, fața de un brun 
alb; ochii, intermediar între negru și căprui ("un fel de 
căprui închiși”); nasul drept (“ca al mamei”) și nu aquilin; 
piciorul și mâinile mici, ca ale mamei sale, “avea 
platfuss“; mergea cu corpul aplecat în faţă, cu privirea în 
pământ, gânditor; dinţi regulaţi și de culoare gălbuie; 
pilozitate exagerată ("era foarte păros Mihai, pe pulpele 
și cele de jos și cele de sus, credeai că-i omul lui 
Darwin”). 

Antecedente patologice personale. 


Se știe cu certitudine că Mihai Eminescu a suferit de 
insomnie, otită, hepatită, boli de piele, viroze, gripe, 
probleme stomacale, probabil în primii ani de viață a 
avut și bolile copilăriei. 

Într-o scrisoare adresată tatălui său, la data de 18 
Martie 1881, Mihai Eminescu preciza: ”Și eu am avut 
acele friguri de primăvară, atât de obișnuite în ţară la 
noi.” 

În termeni populari, pe care îi folosește și poetul, 
bolile de care a suferit se numeau: catar (inflamație 
acută sau cronică a mucoasei unui organ), gălbinare 
(icter), aprindere de mate (gastrită) etc. 

Accidental, poetul a avut o internare în spital pentru 
vindecarea unei fracturi. 

Medicii i-au diagnosticat și alte afecțiuni, discutabile, 
de altfel: sifilis, alcoolism, boli psihice. 


Antecedente familiale. 
Serban: Oacheș, ca un ţigan, constituţie debilă, 


statură mai sus de mijlocie, psihic vindicativ; a murit de 
TBC la Berlin, în 1874: 

Șerban Eminovici 


Nicu: Şaten, ochi căprui, statură mai jos de mijlocie, 
liniștit, maladiv; A studiat dreptul, a locuit mult timp cu 
părinţii, fiind foarte bolnav. S-a sinucis în 1884. 

lorgu: păr, mustață de culoare negagră, ochi căprui, 
ten deschis, statură înaltă, foarte interiorizat ("când 
râdea se schimba vremea”). Fiind militar, în timpul unor 
manevre desfășurate la Brandemburg, cade de pe cal, se 
rănește grav, zace imobilizat la pat doi ani, apoi moare, 
în 1874; 

lorgu Eminovici 


Ilie: blond, ochi albaștri, înalt, vesel, talentat ( “mare 
talent la desen”). A murit de tifos exantematic, 
molipsindu-se la spitalul militar, de la soldaţii bolnavi; 

Aglae: șatenă, înaltă, ochi căprui; moare atinsă de 
"morbul lui Basedow-Graves” 

Aglae 


Henrietta: șatenă roșcată, ochi căprui, înaltă. se 
îmbolnăvește grav în copilărie, moare în 1889 de 
pneumonie. 

Matei: înălțime 1,68. Este cel mai longeviv membru al 
familiei Eminovici: moare în 1829, la vârsta de 73 de ani. 

Matei Eminovici 


Alţi frați au decedat în copilărie: Ruxandra (n.1845), 
Maria (Marghioala) (n.1848, moare în 1855) și Vasile 
(moare la un an și jumătate). 

Raluca Eminovici, se prăpădește la 60 de ani, răpusă 
de cancer. 

Din punct de vedere ereditar, unii biografi au ajuns 
la concluzia că, pe linie maternă, s-a transmis copiilor o 
vulnerabilitate în faţa virusului producător de TBC, 
afirmându-se că Raluca, Șerban, lorgu, Aglae și Henrietta 
ar fi fost atinși de această boală letală în acele timpuri. 

În anul 1887, Aglae scria Corneliei Emilian, de la Lacul 
Sărat: “"Mătușa noastră s-a retras de la testament, căci și 
ea este bolnavă de piept, boală ereditară a tuturor din 
familia noastră; ori la ce etate ne apucă, de pept murim 
toţi”. 

Raluca Eminovici — mama poetului 


Numărul zilelor de îngrijire medicală. 


A fost bolnav Mihai Eminescu? Sau maladiile sale au 
fost întâmplătoare, de scurtă durată, obișnuite pentru 
un adult cu vârsta cuprinsă între 33 și 39 de ani? 

Pentru cei care cred că Mihai Eminescu s-a bucurat de 
sănătate deplină, un indicator statistic obiectiv ar putea 
să pară surprinzător de alarmant: numărul zilelor de 
spitalizare. 

În intervalul 01 lanuarie 1883 - 15 lunie 1889 Mihai 
Eminescu a fost în îngrijirea doctorilor timp de 1000 de 
zile. 

Așadar, în perioada menţionată, acesta s-a aflat una 
din două zile sub tratament medical, în convalescenţă ori 
în concediu de refacere, efectuând procedurile 
recomandate de medici. 

Arătăm mai jos numărul aproximativ al zilelor cu 
relevanță medicală (tratament sub supravegherea 
doctorilor, în unităţi spitalicești, aziluri psihiatrice, fie 
ambulator ori în stațiuni de odihnă și tratament). 

Nu am calculat aici perioada concediului petrecut în 
Oltenia (1878), ori concediul la mare din 1882 și nici 
zilele petrecute la Repedea, lângă lași, fiindcă nu sunt 
cunoscute decât cu aproximaţie. 

-Spitalul Brâncovenesc (10-24 lanuarie 1883): 14 zile 

-Institutul dr. Suțu (28 lunie — 20 Octombrie 1883): 
114 zile; 

- Institutul dr. Leidesdorf (22 Oct.1883 — 26 Feb.1884): 
127 zile; 

-Călătorie de refacere în Italia (27 Februarie-26 Martie 
1884): 28 zile; 

-Spitalul Sf. Spiridon lași (14 Noiembrie 1884 — 01 
lanuarie 1885): 47 zile 

-Statiunea Balta Liman (lulie, August Septembrie 
1885): 90 zile 

- Bolnița M-rii Neamţ (6 Nov. 1886-10 Aprilie 1887): 
155 zile 
- Spitalul Sf. Spiridon Botoșani (24 Mai 1887 -14 lunie 
1887): 21 de zile 
-Hall Bad (15 Iulie 1887-1 Sept. 1887): 46 zile 
- Tratament ambulator Botoșani (1 Sept. 1887 — 13 
Apr.1888): 225 zile 
-Institutul dr. Șuţu (3 Febr.-16 lunie 1889): 133 zile 

Total: aproximativ 1000 zile. 

În conformitate cu legislația de astăzi, poetul ar fi 
avut toate motivele să solicite pensionarea pe criterii 
medicale! 

Desigur, câteva dintre aceste internări nu pot fi puse 
în legătură cu starea psihică (cum ar fi perioadele 
petrecute la Spitalul Brâncovenesc, la începutul anului 
1883 sau la Spitalul Sf. Spiridon din lași), dar celelalte 
sunt în mod direct legate de afecțiuni psihice sau 
asociate acestora. 


Costul tratamentului lui Mihai Eminescu 


Costul tratamentului de spitalizare a fost cu 
certitudine împovărător și, dacă ar fi fost lăsat exclusiv 
pe spezele proprii, Mihai Eminescu nu ar fi putut să îl 
achite. 

Aici includem îngrijirea propriu-zisă, medicamentele, 
deplasarea și celelalte costuri legate de însoţire, îngrijire 
în sistem ambulator etc. 


Un sejur la mare — vreme rece, preţuri scumpe 


În lunie 1882, concediul de aproximativ 10 zile, 
petrecut de Mihai Eminescu la Constanţa, pe malul 
mării, a fost suportat integral din cei 600 de lei 
împrumutaţi de la Costinescu (200 de lei daţi pe loc), de 
restituit în 6 luni. 

Poetul ar fi putut să se cazeze la Hotel Carol, însă a 
preferat o mansardă la Hotel D' Angleterre, aflat în 
apropierea Casei cu Lei și a Bazilicii Sf. Anton. 

Pe lângă banii de transport, cazare, băi, acesta urma 
să cumpere și leacuri pe bază de fier, de la spiţer, în 
formă lichidă sau pilule, precum și să poarte “colțuni” 
(ciorapi, n.n.) de cauciuc, pe care i-a și cumpărat, deși i 
se păreau scumpi (24 de lei), comparativ cu bandajele 
obișnuite. 

Medicul îi recomandase băi alcaline sau sărate, 
pacientul având de suportat următoarele preţuri ale 
serviciilor, identice cu cele practicate în epocă la Băile de 
la “Balta-Albă”: camera cu două paturi, 60-100 lei pe 
lună; mâncarea la restaurant, meniu a la carte sau cu 
abonament de 100 de lei pe lună, constând din supă și 
cinci feluri de bucate pe zi; o baie de nămol mineral 
caldă 2,5 lei; o baie de apă minerală caldă 1,5 lei; o baie 
rece cu duș 0,5 lei. 

Aproximativ  celeași prețuri se practicau și la 
Constanţa, la care trebuie să adăugăm și transportul pe 
ruta București-Giurgiu-Cernavodă-Constanţa (cu trenul și 
cu vaporul). 

Precaritatea unui loc de muncă stabil, nivelul redus al 
resurselor bănești proprii, ca și inexistente în vara anului 
1883, apoi doar formale (1884-1886) nu i-ar fi permis lui 
Mihai Eminescu să beneficieze din banii proprii de 
consultul unor doctori străini, la Oberdâbling, Hall Bad și 
Balta Liman. 

1883 — Institutul dr. Şutu, "maison de santé” sau 
stabiliment de boli nervoase? 


Prima internare, la “Institutul dr. Șuţu”, instituţie 
particulară, s-a făcut pe spezele avocatului T. Maiorescu: 
”....am luat asupra mea nota de plată pentru Mihai 
Eminescu, 300 de lei pe lună”. 

Într-un prospect publicitar din epocă aflăm că 
internarea la acest institut costă între 250-400 pe lună 
(tratament, doctorii, cazare, servicii de curăţenie). 

Aceasta înseamnă că, în vara anului 1883, lui 
Eminescu i s-a oferit o rezervă de categorie medie, ca 
preţ. Așadar, pentru cazarea poetului la acest institut 
particular din București, avocatul T. Maiorescu a plătit 
1200 lei (4 luni x 300 lei). 

Era mult, era puţin? Probabil că, pentru tatăl 
poetului, înglobat în datorii, în pragul falimentului, cu 
obligații dotale neonorate, era o sumă imposibil de 
achitat. De aceea, sosind în luna August în capitală, el 
declară că lasă asupra lui Maiorescu “toată îngrijirea 
materială și morală” a fiului său. 

Pentru Maiorescu era, desigur, o bagatelă, ținând 
cont de clienţii bogaţi, procesele răsunătoare și sumele 
impresionante de care dispunea: la 19 August 1883, T. 
Maiorescu, împreună cu Theodor G. Rosetti, își arată 
disponibilitatea de a împrumuta pe termen de 5 ani 
Biserica Sf. Nicolae din Brașov, cu “modica” sumă de 
165 000 lei. 

În Grinzing, la Oberdăbling (1883-1884) 


Trimiterea lui Mihai Eminescu la Viena, în 1883, s-a 
făcut prin sprijinul samaritean al membrilor Junimii. 
Îngrijoraţi și disperaţi că starea sănătăţii lui Mihai 
Eminescu nu dădea semne de îndreptare, prietenii 
poetului decid să îl trimită la tratament în capitala 
Imperiului Chesaro — Crăiesc. 

În aceste condiţii, profesorul ieșean P. Missir a primit 
din partea lui T. Maiorescu misiunea de a strânge din 
mila publică banii necesari tratamentului, estimat la 500 
de franci pe lună. 

Drept urmare, la începutul lunii Septembrie, P. Missir 
întocmește un plan de subvenţionare a întreţinerii lui 
Mihai Eminescu într-o casă de sănătate, la Viena, prin 
contribuțiile membrilor ”Junimii” ieșene. 

Din comitetul de sprijin făceau parte T. Maiorescu, 
Th. Rosetti, C. Simţion, |. Slavici, Th. Nica, Al. Chibici - 
Revneanu. 

Aceste subscripţii aveau să acopere o perioadă de 12 
luni, ele încetând în Septembrie 1884. 

Pentru a acoperi costurtile,  “Junimiștii” decid să 
organizeze cel puţin trei conferinţe cu plată, de unde să 
se strângă banii necesari. 

În Septembrie 1883 abia se strânseseră pe lista de 
subscripţie amintită suma de 217,68 lei, iar până la 
finalul celor 12 luni, banii adunaţi totalizau 2432 lei. 

În urma chetei, T. Maiorescu se arată sceptic: suma 
obținută la un moment dat, (1.140 franci), părea 
insuficientă, mai ales că socoteala preliminară îi 
demonstra că sunt necesari 2 000 fr. pentru internarea 
“amicului său literar” într-o clinică din străinătate. 


41 Titu Maiorescu către Emilia Humpel, "Dragă Emilie, Pentru Mihai 
Eminescu se găsesc momentan în păstrarea mea 1140 franci. 
(Regina a dat 500, încă înainte de a-i fi vorbit, deoarece este în 
Sinaia). Se va mai ţine aici o conferinţă, cu intrare în folosul lui. Cred 
că cel mai potrivit să vorbească ar fi Alecsandri. De îndată ce s-o 
înapoia din Sinaia, voi stărui pe lângă dânsul. Când voi avea 2000 
franci, ne vom putea gândi la transportarea lui la Viena. 
Deocamdată şi aşa nu-i prea târziu, deoarece el este încă 
neschimbat, în starea aşa numitei „manii delirante”. Cum va începe 
să se liniştească, va fi posibilă transportarea... Al tău frate bun....... 4 

Trebuie spus că trimiterea lui Mihai Eminescu la 
Oberdâbling s-a efectuat din alte resurse, și anume din 
vânzarea de bilete de intrare (2 lei bucata) pentru 
conferinţa publică din 14 Octombrie 1883, susținută de 
V. Alecsandri la Ateneu, unde bardul de la Mircești a citit 
“Fântâna Blanduziei”, precum și din donația Reginei 
Carmen Sylva, contribuția personală a lui Titu Maiorescu, 
Emilia Humpel, etc. 

Demersul pentru internarea în secţia psihiatrică a dr. 
Schläger, "Directorul Casei de Nebuni a Statului” a eșuat, 
nefiind locuri pentru străini, decât unul singur, la clasa a 
II-a, “secţia violenţilor”, iar mai devreme de două luni nu 
sunt speranţe să se elibereze vre-un loc pentru 
internare. 

În Clinica dr. Schlăger, pentru străini costurile lunare 
ale internării erau următoarele: 5 fl. la CI. I; 2,40 fl. la Cl. 
II (3 sau 5 persoane într-o cameră); 10 fl. cheltuieli 
extraordinare (tutun, cafea etc). 

Spre deosebire de spitalul aflat în subordinea 
statului, în Clinica privată a Dr. Leidesdorf, din 
Oberdâbling, preţurile erau mult mai scumpe. 

Cu toate că dr. Popazu îl consideră pe dr. 
Leidesdorf ca fiind mai slab cotat din punct de vedere 
profesional, “fiind puţin conștiincios — așa se zice”, însă 
clinica sa având “odăi libere”, cere avizul lui Maiorescu 
pentru internarea lui Mihai Eminescu la Oberdâbling, în 
final convenindu-se asupra costului de 150 fl. pe lună. 
Observăm că bugetul necesar internării poetului la Viena 
era suficient pentru mai mult de un an de tratament. 

Un voiaj de plăcere în Italia 


Pentru călătoria lui Mihai Eminescu în Italia, Chibici 
Revneanu a avut cu sine suma de 2400 de franci, din 
care nu va cheltui decât o parte, restul fiind înmânați lui 
Mihai Eminescu. 

La Veneţia și în celelalte orașe italiene vizitate, cei 
doi călători români aleg să se cazeze în locuri ieftine, în 
hanuri sau hoteluri de mâna a doua. 

Unde mai pui că la cheltuieli s-au adăugat și cele 
efectuate la Viena, pentru cumpărarea unei garderobe 
corespunzătoare, pentru bietul Mihai Eminescu. 


Din nou la lași — pe spezele “Junimii” 


Mai mult obosit decât refăcut după călătoria 
efectuată împreună cu Chibici-Revneanu în Italia, 
Eminescu realizează că Bucureștiul nu mai are ce să-i 
ofere. 

Pleacă la lași unde, timp de 5 luni, continuă să se 
odihnească, profitând de generozitatea membrilor 
“Junimii”. 

Titu Maiorescu scrie surorii sale: "Potrivit îndemnului 
meu, Socec trimite azi lui Missir peste 600 de franci 
pentru casa de întreţinere a lui Eminescu. Banii sunt din 
vânzarea poeziilor. Pentru 8 Mai până la 8 Iunie aţi şi 
primit banii; cu aceşti 600 e asigurată întreţinerea până 
la 8 August. Între timp merg contribuţiile înainte. Ajung 
280 de franci pe lună? Nici vorbă că e lesne de mărit 
suma, dacă găsiţi aceasta nimerit.” 

Poetul nu așteaptă mila nimănui: fiind încă în 
convalescenţă, el îşi caută singur un serviciu onorabil, 
predând statistica şi geografia la Școala Comercială din 
laşi, primind un salariu de 252 lei pe lună. 


La Spitalul “Sf. Spiridon” din lași — cu piciorul în ghips. 


Un alt moment în care poetul ajunge pe patul de 
spital este cel de la sfârșitul anului 1884. Fiind internat 
în Spitalul “Sf. Spiridon” din lași, în urma unei fracturi, 
cheltuielile de spitalizare ale pacientului Mihai Eminescu 
sunt suportate de epitropia așezământului, care se 
” îngrijea de hrana, chiverniseala, căutarea și odihna 
săracilor și a mulţi bolnavi și neputincioși,, potrivit 
hrisovului fondatorilor. 

Aici lucrau însă și unii dintre cunoscuţii săi, cum ar fi 
dr. Bottez, o perioadă chiar epitrop al ”Spiridoniei”, cel 
care va face parte din consiliul medical de la lași (1887). 
La spital lucra de fapt tânara familie de doctori 
Gavrilescu, soțul primind o carte de poezii, cu dedicație, 
din partea autorului. Poetul se bucură în acest spital de o 
îngrijire excepţională, fiind un nume cunoscut în lași. 


Din nou pe malul Mării Negre — dar nu la Constanţa 


Tot cu ajutorul prietenilor săi (studenți, intelectuali, 
profesori, medici) Mihai Eminescu efectuează în August 
1885 un tratament pe litoralul Mării Neagre, de data 
aceasta nu la Constanţa, unde mai fusese în anul 1882, 
dar nu existau posibilități de tratament adecvate, ci la 
Balta Liman. Doctorii îi recomandaseră tratamente cu 

nămol, ceea ce înseamnă că afecțiunea dermatologică 
recidivase. 

Din scrisorile trimise lui V.Burlă și Novleanu aflăm că 
pacientul aștepta “impacient” banii trimiși din ţară, cu 
care urma să achite cazarea, serviciile medicale și 
transportul. (“Îmi trebuiesc 100 de ruble cel puţin, dacă 
ar fi mai multe nu vor strica nimic”). 

Într-o altă scrisoare poetul dezvăluie că suta de ruble 
i-a remis-o doctorului, “cu ce-i mai eram dator”, Mihai 
Eminescu rămânând fără nici o leţcaie. 

De aceea, solicită încă o sută de franci, schimbaţi în 
lei sau în ruble, în lipsa cărora nu se poate urni din loc. 

Locuiește la un hotel de mâna a treia (“Hotel 
Strassbourg”), însă neavând bani, nu poate bea nici 
măcar o cafea. 

De aceea, reîntoarcerea în patrie s-a făcut în două 
etape: Balta Liman și, apoi, Odesa. Mihai Eminescu 
afirmă că pentru două zile de cazare la Odesa, sunt 
necesari 60 de lei, cam tot atâta și pentru biletul de tren 
spre ţară. 


La Ospiciul de la M-rea Neamţ, pe banii statului 


Cât privește tratamentul efectuat în ospiciul de 
la M-rea Neamţ, acesta s-a desfășurat iarăși pe 
cheltuiala epitropiei așezământului Sf. Spiridon, în 
subordinea căruia se afla acel azil. 

Un tratament rudimentar și, pe alocuri barbar, din 
aceste motive nici foarte scump! 

Din păcate, aici Mihai Eminescu este lipsit total de 
resurse bănești, neavând nici bani de bilet, pentru a 
reveni la Botoșani, nici haine groase de drum, nici 
geamantan de călătorie. Ca urmare, abia la 9 Aprilie 
1887 va reveni la Botoșani. 


1887-1888 În tratament, la Botoșani 


Aflat într-o stare critică, poetul are nevoie de îngrijire 
serioasă. Miron Pompiliu îl conduce la spitalul “Sf. 
Spiridon” din Botoșani, unde nu rămâne decât 3 zile, 
refuzând total hrana, medicii intrând în panică, de teamă 
ca pacientul să nu moară de inaniţie. Ca urmare, este 
externat, revenind la domiciliul surorii sale, Henrietta. 

Tratamentul ambulator la Botoșani a fost extrem de 
costisitor. Henrietta explică binefăcătoarei sale, Cornelia 
S. Emilian, cât a costat tratamentul: într-o scrisoare 
datată 3/15 mai 1887, aceasta dezvăluie că a tocmit un 
bărbat cu 50 de franci pe lună, o femeie 20 — spălat și 
mâncare, iar în ceea ce privește vizita doctorilor, de 
două ori pe zi, aceștia au cerut numai plata birjei. Ca 
urmare, banii primiţi (100 de la familia Emilian și 200 de 
la doamna Humpel) îi ajung deocamdată. În luna mai, 
Mihai Eminescu a primit de asemenea suma de 100 de 
lei de la Morţun. În total: 400 franci. Dacă s-ar fi bizuit 
doar pe o pensie de 200 franci, cu siguranță că 
tratamentul era imposibil. 

La data de 19/31 mai 1887, aceeași grijulie soră 
explică faptul că pentru o cură completă la Lacul Sărat, 

în care ea să îi fie însoţitoare lui Mihai Eminescu, ar fi 
necesari 1000 de franci. 

La 1/12 lunie 1887 Henrietta declară că a angajat doi 
bărbaţi, cu 50 de franci pe lună, care să aibă grijă de tot 
ce are nevoie suferindul său fratele. 

Într-o epistolă scrisă la 18/30 lunie 1887, sora 
poetului crede că a dat banii în zadar pe medicamente, 
că numai fricțiunile cu mercur l-au făcut bine. În această 
scrisoare Henrietta afirmă că, urmând acea cură 
recomandată de dr. Iszac, Mihai se va face bine, însă 
"costă foarte scump”. Ceea ce costă iarăși mult sunt 
"compresele calde la osul spinării și mai jos”. De 
asemenea, doctorul cere căldură în casă, zi și noapte, 22 
de grade! 

La data de 23 lunie/5 lulie 1887, Henrietta face din 
nou socoteala tratamentului: purgativul costă 6,40 franci 
pe zi; poțiunea Titman face 8,5 franci pe zi; 4 franci 
fricțiunea; 1,5 fr. pucioasa în baie; servitorul 50 fr. pe 
lună; Totalul este impresionant: circa 650 franci pe lună, 
nepunând la socoteală onorariul dr. Iszac, doar birja! 

Deoarece maladia lui Mihai Eminescu a dat semne 
de ameliorare, sora sa a putut să renunțe la femeia care 
îi spăla rufele în fiecare zi. 

Henrietta crede că trimiterea fratelui său la Viena va 
costa dublu, însă ea este convinsă că tratamentul va fi de 
prisos, fiindcă îngrijirea bolii acestuia se poate face 
oriunde, cei atinși de morb beneficiind de aceeași 
îngrijire medicală. 

O săptămână mai târziu, ea solicită încă 500 de franci 
astfel încât Mihai să nu ducă nici o grijă în pivinţa 
tratamentului. 

În urma consultului colectivului de doctori de la lași, 
s-a decis trimiterea lui Mihai Eminescu la Hall Bad. 
Pentru aceasta, în vara anului 1887, urmare iniţiativei 
Corneliei S. Emilian, cu sprijinul elevilor și tinerilor ieșeni, 
erau disponibili 2367,35 bani. 

În Septembrie 1887, Henrietta semnează un decont 
de 111 franci, plus alţi 50 primiţi de la familia Emilian. 

Tot în luna Septembrie, sunt primiţi prin mandat 
poștal 150 franci de la comitetul de sprijin din lași. 

La sfârșitul lunii ea scrie: "M-a luat groaza gândindu- 
mă că într-un timp așa de scurt s-a cheltuit o sumă 
enormă”. 

La aceste cheltuieli, trebuie adăugată și chiria de 295 
franci, ce trebuie plătită pentru două camere, deoarece 
proprietarul a vândut vechea locuință. În această 
situaţie, speră ca anul viitor va putea să plătească ea 
însăși chiria căsuţei din ograda bisericii, dacă Mihai 
Eminescu va primi pensia promisă. 

La data de 18/30 Octombrie, aflăm din scrisorile 
Henriettei că Mihai Eminescu a finalizat seria celor 50 de 
fricțiuni cu mercur, în schimb băile cu pucioasă, de câte 
trei ori pe zi, vor fi făcute în continuare. 

Din nefericire, intervin alte cheltuieli: ”3 oca de lapte 
pe zi, în loc de apă”, un kilogram de fructe pe zi, 
consumate însă la ora 6 dimineaţa, și o baie cu pucioasă, 
o dată pe săptămână. De aceea, Henrietta cere din nou 
ajutor din partea comitetului de la lași. 

Cât privește posibilitatea unei pensii pentru poet, 
parlamentarii au spus că aceasta nu va fi posibilă decât 
în luna Aprilie 1888, iar orașul Botoșani nu îi poate oferi 
decât 100 de lei pe lună, drept ajutor. 

Chiar și suma de 15 franci pentru ultima fotografie a 
Mihai Eminescu, realizată la Botoșani, este înregistrată 
de Emilia ca o povară. 

Mai mult, Moţoc, Alexandrescu și C. Mille nu au 
trimis nici un ban. Henrietta susține în câteva scrisori că 
de la data revenirii de la Hall Bad, singura sursă de 
subzistență a lui Mihai Eminescu au fost banii primiţi de 
la familia Emilian și de la Comitetul de la lași, cu excepţia 
a 20 de franci, dăruiţi de un domn din Calafat, și 10 
florini din partea unui preot din Cernăuţi, bani aduși de 
Scipione Bădescu. 

Începând cu data de 20 Noiembrie 1887, Mihai 
Eminescu începe o nouă cură: ”hapuri de fier”, de trei ori 
pe zi; băi fără pucioasă, o dată pe săptămână; plimbări, 
câte două ore pe zi, când nu plouă; mâncare bună, vin 
vechi o litră și, ori de câte ori poate, lapte crud. 

Henrietta dezvăluie că trăiește doar din dobânda 
bancară primită de la cei 5000 de franci din zestrea cei 
se cuvenea, fiindcă de la ceilalți 3400 franci ce urma a-i 
primi, nu mai avea nici o speranţă. 

La acest necaz mai sunt și escrocheriile făcute pe 
seama celor doi amărâţi-frate și soră: Hasnaș, primarul 
din Botoșani, cumnat cu generalul Pillat, a “smântânit” 
suma de 200 de franci, dezvăluie cu obidă Henrietta. 

În lanuarie 1888, Mihai Eminescu mai primește în 
mână 246 de franci, din suma obţinută în urma unui 

spectacol teatral, alți 400 de franci au fost depuși la 
bancă, pe numele lui, din care timp de patru luni, până 
se va vota pensia, urma să i se remită câte o sută de lei. 

La data de 14/26 lanuarie 1888, sora poetului a 
precizat că, până la acea dată, lui Mihai Eminescu i s-au 
administrat 540 de ”hapuri”, mai având de luat, până la 
1 Aprilie 1888, încă 660 de pilule, în total 1200, de 
neapărată trebuinţă. 

La care se adaugă, lapte cât poate bea și o baie pe 
săptămână. 

Două zile mai târziu, în 16 lanuarie 1888, au sosit pe 
adresa lui Mihai Eminescu, la Botoșani, încă 400 de 
franci, de la un concert dat în folosul său, sora sa 
opinând că nu ar fi trebuit să i se dea atâţia bani pe 
mâna pacientului. 


București 1889 — începe sfârșitul! 


Exact la o zi după ce Mihai Eminescu era săltat 
pentru a fi dus cu duba la azil, ziarul "România Liberă” 
din data de 4/16 Februarie 1889 anunţa scurt: “S-a 
sancţionat legea care acordă domnului Mihail Mihai 
Eminescu o pensiune viageră de 250 de lei pe lună, care 
se va respunde din Casa statului” (op. cit. p. 1). Prea 
târziu însă pentru poet. 

Cu o zi înainte, adică la 3 Februarie 1889 “Mihai 
Eminescu fu adus prin ordinul Poliţiei Capitalei la 
Institutul “Caritatea” unde fu supus supravegherii şi 
tratamentului medical; motivele care au occazionat 
izolarea sa, au fost de un ordin cu totul moral.” 

Prin urmare, de data aceasta, internarea nu a mai 
făcut-o T. Maiorescu, plata pentru întreţinerea și 
tratamentul în ospiciu revenind autorităţilor. 

Cu alte cuvinte, nu se adeverește știrea falsă că Mihai 
Eminescu a fost “externat” de la Ospiciul Mărcuţa- 
Pantelimon, deoarece nimeni nu plătea taxele de cazare 
și tratament. 

Ca o tristă coincidenţă, E. Gruber, soţul Virginiei Micle 
(fiica Veronicăi Micle) va muri la 24 Martie 1896, în 
azilul de la Mărcuţa, la numai 35 de ani. 


Corpul medical 


Lista impresionantă a doctorilor care l-au tratat pe 
Mihai Eminescu, dând naștere unui șir de nedumeriri, 
este o dovadă a neputinței științei medicale de a 
identifica maladia de care suferea poetul. De ce atâţia 
specialiști și-au dat cu presupusul? De ce atâtea 
diagnostice derutante, bazate pe interpretarea acelorași 
simptome? 

Pe cine să asculţi? Cine erau, de fapt, cei care l-au 
tratat pe Mihai Eminescu? Puteau greși fatalmente 
diagnosticul? 

Credem că nu exagerăm dacă afirmăm că, în zilele 
noastre, puţine persoane ar putea să se bucure de un 
evantai atât de divers de consulturi efectuate de mari 
specialiști, sau de un colectiv pluridisciplinar, să 
beneficieze de o atenţie profesională atât de largă din 
partea cadrelor medicale, de un atât de divers și 
competent corp de profesori eminenti în domeniul 

sănătăţii, care să-și aplece atenţia asupra evoluţiei 
maladiei unui pacient, așa cum s-a întâmplat cu Mihai 
Eminescu. 

Vom selecta din rândul acelora care au o autoritate 
incontestabilă, un număr de specialiști care, analizând 
cazul Luceafărului, fie ca martori ai dramei poetului, fie 
ca analiști imparţiali, după moartea acestuia, și-au spus 
cuvântul în dosarului medical al bietului pacient. 

Așadar, Mihai Eminescu a fost consultat de doctori de 
prim rang (profesori universitari, șefi de clinici, membri 
au unor academii, din ţară sau străinătate). 

Acești erau fie români, fie străini, având cele mai 
diverse specializări:  interniști, chirurgi, psihiatri, 
neurologi, dermatologi, fizioterapeuţi. Unii erau activau 
în spitale militare, alții erau civili. 

Peste 40 de nume de doctori, de toate vârstele, 
specializările, de naţionalităţi diferite (austrieci, germani, 
polonezi etc), activând în clinici din ţară sau străinătate, 
în spitale ale statului sau clinici particulare, retribuiţi din 
resurse private sau din bani publici, ori chiar benevol, 
l-au consultat pe Mihai Eminescu, i-au investigat starea 
de sănătate, capacităţile mintale, fie ca doctori curanți, 
fie ca medici criminaliști, în dosare de internare forţată 
sau de interdicție, de exemplu. 

Așa cum se știe, unii i-au fost chiar amici (din vremea 
copilăriei, din tinerețea studențească), alţii îi erau 
prieteni de familie, activau la “Junimea” sau îl 
cunoscuseră la Cernăuţi, Viena, Botoșani, București sau 
lași. 

Câţiva doctori ai vremii au lăsat însemnări despre 
maladiile poetului. 

Dr. Gh. Alexianu (Alecsianu) efectuează, împreună 
cu dr. Șuţu, necropsia creierului lui Mihai Eminescu, la 
Spitalul Brâncovenesc. Dr. Gh. Alexianu este considerat 
întemeietorul medicinii legale în București. 

Dr. Balomir, pe la 1886 funcţionând ca doctor de 
permanenţă la Ospiciul Mănăstirea Neamţului, declară 
avocatului Bojeicu (coleg de școală cu Mihai Eminescu) 
că starea de sănătate a pacientului este perfectă şi poate 
părăsi în orice zi sanatoriul. 

Din nefericire, el nu a lăsat sau mai bine zis nu s-au 
găsit însemnări scrise despre situaţia pacientului Mihai 
Eminescu, în perioada sanatorizării acestea fiind 
furnizate mai degrabă de personalul de îngrijire. Din 
păcate, George Călinescu denaturează voit specificul 
uneia dintre metodele de tratament practicate în epocă, 
și anume băile reci, pe care le consideră ca fiind un 
supliciu pentru bolnavii apucaţi de furii violente, și nu o 
metodă de potolire a ieșirilor nervoase. 

Dr. G. Bogdan (1859-1930), doctor ieşean, cu 
studii la Paris şi Viena, devenit ulterior profesor 
universitar la Facultatea de Medicină din lași. Pune 
bazele medicinii legale, publicând 4 cărți, dintr-un tratat 
în 7 volume, pe care şi l-a propus. 

Dr. Dimitrie Boghean a fost în tinerețe profesor de 
limba română, membru al Junimii, absolvent al Facultăţii 
Regale Friederich Wilhelm din Berlin, doctor în 
neurologie, cu teză de doctorat în acest profil susținută 

la 12 August 1880, are misiunea expresă din partea 
Junimii de a ţine legătura cu doctorii vienezi Obersteiner 
şi Leidesdorfer. 

În 1883, D. Boghean, doctor tânăr, cel care l-a vizitat 
pe Mihai Eminescu la Oberdâbling, trimițându-i o 
scrisoare lui Petre Th. Missir ( BCU lași, Fond P.Th. Missir, 
Dosar 108), descriind starea de sănătate a acestuia, 
locuia în Innere Stadt, pe Weihburggasse 26. 

El a reușit să îl convingă pe T. Maiorescu asupra 
necesității ca Mihai Eminescu să călătorească în însorita 
Italie. 

L-a însoțit, de asemenea, în cea de-a doua prezență a 
poetului în Austria, la Hall Bad. Este un apreciat 
inventator de aparatură medicală, unul dintre 
ingenioasele sale dispozitive fiind folosite timp de 
decenii în clinicile de pneumologie și cardiologie din 
Austria. 

De la el aflăm opinia lui Obersteiner, care nu crede în 
PGP (paralizie generală progresivă). Retractând opinia 
transmisă iniţial lui T. Maiorescu în privinţa sifilisului, D. 
Boghan va fi un adversar al tratamentului mercurial 
practicat de doctorul Iszac. 

Dr. Constantin Bottez (1854-1909), doctor în 
capitala Moldovei, profesor universitar chirurg, 
specialitatea patologie chirurgicală, unul din fondatorii 
Scolii de Chirurgie de la lași. A absolvit Facultatea de 
Medicină, la Paris, fiind discipol al reputaților chirurgi 
Gosselin, Verneuil şi Trellat. Obține doctoratul, în 1882, 
cu teza „Tumorile regiunii temporale”. 

În acelaşi an, devine medic secundar la spitalul „Sf. 
Treime”, apoi ajunge profesor de chirurgie, la Facultatea 
de Medicină, alături de L. Russ-Senior şi de L. Scully. 
Contemporanii îl descriu ca fiind o fire echilibrată, 
apropiat de pacienţi. A studiat anevrismele arteriale 
temporale, traumatismele şi  malformaţiile cranio- 
faciale. A fost epitrop la „Sf. Spiridon”. 


Dr. Constantin Bottez 


A făcut parte din completul de doctori ieșeni care 
dau verdictul trimiterii poetului în staţiunea Hall Bad din 
Austria în vederea unui tratament antiluetic. 

Dr. Alexandru (Sterie) Ciurcu (1847-1917), figură de 
frunte a coloniei române din Viena, cu un aport esenţial 
la viața spirituală și religioasă a comunităţii românești 
din Austria. A fost colegul lui Mihai Eminescu cât acesta 
era student la Viena, luând parte activă la înfiinţarea 
“României June”, precum și în activitatea comitetului de 
organizare a serbărilor de la Putna. 

El l-a ajutat pe Mihai Eminescu în câteva situaţii în 
care starea sa de sănătate a dat semne de oboseală sau 
când acesta a avut nevoie de asistenţă, prezentându-l 
unor medici ai timpului şi îngrijindu-l efectiv. 

Istoriografia  menţioneazxă trei episoade de 
îmbolnăvire a lui Mihai Eminescu, în care acesta i-a oferit 
asistență de profil: când a avut gălbinarie (hepatită 
epidemică), aprindere de maţe (enterocolită acută ) şi 
paralizie a membrului superior (probabil o artrită 
banală). 

Fiind arestat în Primul Război Mondial ca agent al 
iredentismului românesc, bătrânul doctor moare în 
închisoare. 

În Februarie 1889, dr. Sterie N. Ciurcu locuia în 
sectorul VIII al Vienei, în str. Alserstrasse nr. 49, un 
anunţ din "România Liberă” (4/16 Februarie 1889, p.3) 
glăsuia astfel: "Dr. Sterie N. Ciurcu Cabinet de consultaţie 
pentru celebrităţile medicale din Viena, instituit în 
special pentru pacienţii români”. 

Dr. Dimitrie Doca, doctor gălăţean, a fost la gara din 
Viena, la sosirea lui Mihai Eminescu pentru tratament, în 
toamna anului 1883. În 1879 participă la manifestările 
coloniei române din Viena. Scrie lui Titu Maioresci, 

arătând intenţia de a organiza un bal de caritate, banii 
obținuți urmând să fie donați pentru îngrijirea lui 
Eminescu, o parte, iar cealaltă pentru Spitalul CFR din 
urbea natală, Galaţi. 

Dr. Grigore Focşa, neurolog, doctorand la laşi, 
însoțește pe Mihai Eminescu la Hall Bad, trimițând 
scrisori Henriettei, care nu s-au păstrat însă. Nu există 
însemnări cu observaţii pe marginea cazului Mihai 
Eminescu. 

Dr. T. Filipescu, medic primar al orașului lași, este 
component al comisiei de consult, formată din 6 
specialiști, întrunită în 14 lulie 1887 la laşi, hotărând 
trimiterea poetului în stațiunea Hall Bad. 

Dr. Gavrilescu, începând cu Noiembrie 1884 l-a 
îngrijit cu mare grijă pe Mihai Eminescu, care suferise o 
fractură. Era doctorand în medicină la Spitalul “Sf 
Spiridon” din lași. Acestuia i-a oferit Mihai Eminescu 
cartea sa de poezii, cu dedicaţia: ”Alintătorului suferinţei 
mele trupeşti şi mângâietorului meu sufletesc, bunului 
doctor Gavrilescu recunoştinţă neţărmurită”. 

Dr. Arpad Hajnal, doctor și farmacist din Botoșani, 
proprietarul farmaciei ”Spiţeria Roșie", bun prieten cu 
dr. Francisc Iszac, va propunere ca poetul să fie trimis în 
Institutul Breslauer, situat atunci lângă Viena. A susținut 
substratul luetic al bolii lui Mihai Eminescu aşa încât la 
26 mai 1887, împreună cu doctorul Arthur Hynek, va 
întocmi un raport recomandând trimiterea lui Mihai 
Eminescu în Austria. 


98 


Dr. |. Hosanu în 1869 fiind student, i-a facilitat lui 
Slavici întâlnirea cu Mihai Eminescu, devenind mai târziu 
naș al copiilor scriitorului ardelean. 

Acest personaj (cunoscut în literatura istoriografică 
și sub numele de I. Hozan) va deveni peste ani un 
renumit doctor balneolog, de reputaţie internaţională, 
șeful stațiunii de tratament balnear Grăfenberg, fiind un 
apropiat al regelui Carol |. 

El a transmis urmașilor săi informaţia că, fiind 
prieten cu Mihai Eminescu, încă din vremea studenţiei, 
ar fi dat o mână de ajutor la internarea acestuia la 
Oberd&bling, în anul 1883. 

Se pare că el a primit rugămintea lui |. Slavici sau a lui 
T. Maiorescu să mijlocească această internare. Dar 
documente relevante nu există. 

O altă legendă, transmisă din generaţie în generaţie în 
familia dr. Hozan (Hosanu), atestă faptul că, iarna, atunci 
când nu avea bani, Mihai Eminescu își amaneta 
paltonul.“? 

l. Slavici a făcut cunoștință cu Mihai Eminescu, prin 
intermediul lui Hosanu: "Deși trecuseră vreo două luni de 
când mă aflam la Viena, singurul român de acolo pe 
care-l știam era loan Hosanu, care studia medicina. El 
venea câteodată să mă ia cu dânsul, la masă. Prin el am 
făcut cunoștință cu Mihai Eminescu și cu lonită Bumbac, 
care scria și el versuri, și am luat masa împreună”. 
Animator al vieţii coloniei române de la Viena și al 
"României June”, acesta era nelipsit de la întâlnirile 
tradiționale, remarcându-se prin vocea sa frumoasă. 

“2 D, Karnabatt, ”O figură puţin cunoscută în prietenia Eminescu — 
Slavici: Dr. lon Hozanu”, în „Curentul—, București, 1936, nr. 3008, 
18 lunie, p. 1-2. 

Dr. Arhur Hynek, medic practicant la Botoșani, coleg 
da clasă cu frații Mihai Eminescu, prieten de familie cu 
neamul Eminovicilor. A susţinut etiologia de natură 
luetică a maladiei poetului. Împreună cu dr Hajnal 
propune sanatorizarea la “Institutul dr. Breslauer”. 


Dr. Francisc Iszac 


Dr. Francisc Iszac (1827-1907), doctor dermatolog, 
de origine poloneză, ocupând funcţia de medic șef al 
Botoșanilor, prieten cu Mihai și Henrietta, este solicitat 
pentru a-l consulta pe Mihai Eminescu în vara și toamna 

anului 1887. Înscris iniţial la Facultatea de Medicină din 
Viena, își continuă apoi studiile la Paris și Wurtzburg, 
aici obținând diploma de doctor în medicină şi chirurgie. 
În vremea Războiului de Independenţă a fost numit 
doctor militar al regimentului 16 Dorobanţi, înființând în 
această calitate spitalul pentru “căutarea răniților ostaşi 
români”. În anul 1885 obţine indigenatul, iar în anul 
următor se pensionează, dar continuă să acorde 
asistenţă bolnavilor. 

Exponent al așa zisei gelozii profesionale - 
“Invidia medicorum”- dr. Iszac afirmă despre doctorii 
ieșeni că sunt incapabili, făcând doar practică pe bietul 
Mihai Eminescu, că trimiterea acestuia la Hall Bad este 
inutilă. 

Recurge la o terapie drastică, folosind tratamente pe 
bază de mercur, sub formă de aplicaţii, frecţii şi 
fumigaţii, în doze uriașe, ucigătoare de-a binelea, de la 4 
grame/ zi până la 7 grame/zi. Urmarea a fost una 
dezastruoasă. 

Crede că trimiterea lui Mihai Eminescu la Lacul Sărat, 
ale cărui ape iodurate erau mai eficiente decât cele din 
staţiunea Hall Bad va rezolva supărătoarea prezenţă a 
bubelor de pielea pacientului. 

Doctorul Iszac plănuia să elaboreze, după vindecarea 
poetului, o lucrare ştiinţifică prin care să revoluţioneze 
terapeutica luesului. 

În acest sens, se deplasează la Viena” pentru a-şi 
susţine teoria în faţa celor trei medici vienezi (T. 
Mainert, H. Nothangel şi |. Neuman), dar rezultatul 
acestui demers a rămas cunoscut, doctorul Iszac 
neprezentând Henriettei corespondența cu aceşti 
specialiști, scrisori considerate astăzi pierdute. 

Nu se va mai ocupa de Mihai Eminescu, va pleca în 
Italia, iar spre sfârșitul vieţii el însuşi se va interna într-un 
sanatoriu austriac, bolnav fiind de etilism cronic. Despre 
el se afirma că este „un bun diagnostician, mai ales când 
bea putin”. 

A fost un medic iubit de botoșăneni, considerat 
“doctor fără arginti”, însă îi plăcea să fie lăudat pentru 
succesele sale. La inițiativa sa, în anul 1865 a fost 
înființat Spitalul Comunal, purtând iniţial denumirea de 
Ospiciu. 

Avea la inaugurare 35 de paturi, funcţionând în spaţii 
închiriate de la Biserica „Cuvioasa Paraschiva”, fiind 
destinat bolnavilor săraci, orfanilor sau persoanelor cu 
probleme mintale. 

În ciuda greșelilor în abordarea tratamentului 
poetului, el nu poate fi acuzat de rea credinţă, chiar a 
dat dovadă de devotament față de starea bietului său 
pacient. 


44 L.E.Torouţiu, “Studii și documente literare”, vol 4. București, 
Bucovina (1933), LXVI. 

Dr. M. lorgandopol, unul din medicii spitalului din 
Botoșani, care îl vizita acasă pe Mihai Eminescu, a 
dezbătut necesitatea internării acestuia pentru o nouă 
cură balneară. Acesta a fost angajat al Spitalului 
„Mavromati” din Botoșani, alături de Francis Kron, 
Halendragen Reichenblat și Francisc Iszak. Un frate de-al 
său, dr. Epaminonda lorgandopol, conducea spitalul 
militar al orașului Brăila. 

La 29 mai 1887, Miron Pompiliu și A. C. Cuza, veniţi 
special de la lași, îl internează pe Mihai Eminescu în 
acest spital într-o rezervă “cu totul separată și cu un om 
de serviciu exclusiv al lui, care nu se misca de lângă el, 
dându-i o îngrijire din cele mai delicate și mai 
omenoase....” ( ). Pe lângă doctorul lorgandopol, 
medicul spitalului, a fost vizitat de două-trei ori și de 
către alți medici: doctorul Andrei Pallauz și doctorul Iosef 
Kalischer” * 


45 I.D. Marin, “Eminescu la Ipotești”, ediţia |, 1979, „ediţia a doua 
definitivă”, Editura Junimea, laşi, 2015. 

Dr. G. luliano, practica medicina la lași, obișnuind să 
scrie pe cartea sa de vizită “doctor de Paris”, aceasta 
însemnând că studiase în capitala Franţei. Împreună cu 
dr. Bogdan, a pus diagnosticul de alienație mintală, 
provocată de gome sifilitice pe creier și la picioare. Lor li 
s-au alăturat dr. Hyneck, în special dr. Francisc Iszac. 

Dozele enorme de fricţiuni cu mercur, injecţiile cu 
morfină, pentru tratarea durerilor, au agravat starea de 
sănătate a lui Mihai Eminescu, deși pentru anumite 
perioade, simptomatologia acestuia cunoștea stări de 
remisie. 

Cu excepţia diagnosticului de ”Alienaţie mentală cu 
accese acute produse probabil de gome syphilitice la 
creer exacerbate de alcoholism", nu s-a implicat în 
eforturile de deslușire sau tratare a bolii de care suferea 
Mihai Eminescu. 

Deși se aflau într-o gravă eroare profesională, cei doi 
medici l-au trimis pe poet în bolnița de nebuni de pe 
lângă M-rea Neamţ, semnând cu atâta ușurință, la 6/18 
Noiembrie 1886, un document rușinos. Mai gravă ni se 
pare însă părerea acestora, mai mult de ordin politic 
decât medical, conform căreia Mihai Eminescu 
reprezenta un pericol public: “starea lui e periculoasă 
atât pentru societate cât și pentru el însuși și este 
neapărată nevoie de a fi internat în o casă specială spre 
cercetare și observare pe un timp limitat, după socotința 
medicului curant.” 

Dr. F. |. Jahimowicz (1831-1916), medic balneolog 
polonez, având un “spa” la răsărit de Odesa, la o 
distanță de 2 km de Sanatoriul Municipal. Stabilimentul 
punea la dispoziţia clienţilor câteva vile luxoase, nouă 
clădiri cu 50 de camere, iar în mijlocul complexului se 
afla pavilionul balnear, având instalaţii perfecţionate 
pentru acea vreme: șase cabine cu nămol si șapte cu băi 
sărate. Ca metode moderne de tratament, menţionăm 
electroterapia, masajul și gimnastica medicală. 

In 1881, dr. Jahimowicz alesese faleza Limanului 
Kuialnik, într-un vad părasit de tătari, pentru a edifica 
un modern complex pentru cura heliomarină. Poetul se 
internează aici la insistenţele doctorului Kremnitz şi la 
recomandarea doctorului Emil Max. 

Dr. losef Kalischer, doctor botoșănean, îl vizita pe 
Mihai Eminescu de două ori pe zi, la spital. În urma 
incendiului care a pârjolit orașul Botoșani, distrugând 
circa 1000 de case, în 3/15 lunie 1887, dr. |. Kalisher, în 
calitate de vicepreședinte al comitetului izraelit, adună 
bani și ajutoare pentru sinistraţi. 

Dr. Wilhelm Kremnitz (1841-1897) medic german, 
cumnatul lui Titu Maiorescu, angajat al Spitalului 
Brâncovenesc, nu se va implica direct în tratamentul 
psihiatric al poetului. Stabilindu-se în Capitală, ca 
redactor al “Timpului”, și confruntându-se cu dificultăți 
materiale, Mihai Eminescu oferă meditații la limba 
română Mitei Kremnitz. Astfel, el devine un apropiat al 
familiei Kremntitz, poate chiar mai mult, fiind invitat să- 
și petreacă sărbătorile de Crăciun, în fiecare an. 

Agreat în anturajul Casei Regale, având cabinet 
particular în Bucureşti, în Strada Polonă nr. 23, ajunge 
medic secundar, iar în 1889 medic primar la Spitalul 
Brâncovenesc. 

În perioada Războiului de Independenţă doctorul 
Kremnitz organizează un spital militar în gara Cotroceni, 
apoi, fie prin legăturile Mitei Kremnitz, fie prin știința 
proprie, ajunge doctorul personal al familiei regale a 
României, în toată această perioadă locuind la Castelul 
Peleş, până la 31 lulie 1897 când, din cauza unei crize 
cardiace, decedează. 

În acel an salvase viaţa viitorului rege Ferdinand (pe 
atunci prinț moștenitor), căzut la pat, în stare gravă, 
suferind de febră tifoidă. 

Prieten de nădejde al poetului, în lanuarie 1883 îl 
îngrijeşte pe Mihai Eminescu în Spitalul Brâncovenesc, 
acesta ieșind vindecat de eritemul generator de noduli 
ce invadase gambele. 

Intuind pericolele ce planau asupra existenţei lui 
Mihai Eminescu, dr. Kremnitz recomandă acestuia, în 
1878, liniştea şi tihna moșiei de la Floreşti-Dolj a lui 
Nicolae Mandrea, protectorul său, (poetul reclama deja 
o stare de epuizare nervoasă, cu dureri în ceafă şi 
insomnii, confundate probabil cu nevroză astenică 
incipientă.) 

Ca urmare, Mihai Eminescu petrece aici peste două 
luni și jumătate, în ceea ce am numi concediu medical 
care, însă, a fost unul de muncă intensă.“€ Într-o 
scrisoare din 13 lulie 1878, trimisă lui Ronetti Roman și 
lui I.L.Caragiale, Mihai Eminescu oferă detalii asupra 
bolii: «... veți ști că tot mă ustură piciorul și vă duc dorul 
și vă trimit ciorilor în crucea hotarelor pentru că nu-mi 
scriti». 


46 În acea vară, Eminescu traduce din limba germană primul volum 
din „Documentele Hurmuzaki”, ”Fragmente zur Geschichte der 
Rumänen/ Fragmente din Istoria Românilor” (potrivit chitanţei ce se 
păstrează, poetul încasase suma de 1000 de lei).Tot aici, poetul 
Mihai Eminescu a elaborat prima variantă a poemului Scrisoarea III. 

Prof. dr. Maximillian Leidesdorf (1819 —1889), 
absolvent al Facultăţii de Medicină (1845), dr. Leidesdorf 
studiază și face practică în diverse spitale din Italia, 
Franța, Germania, Anglia. Prin eforturile sale, a luat ființă 
o clinică psihiatrică la Universitatea din Viena (1870). 
Profesor (1866) apoi medic șef (1872) al Clinicii de 
psihiatrie a Spitalului General din Viena. În anul 1875 
este numit superintendent al Azilului General de boli de 
nervi al Austriei de Jos (“Landes lrenanstalt”). 


Dr. Maximillian Leidesdorf (1875) 

Fondează, împreună cu Theodor Meynert, o 
prestigioasă revistă de specialitate:” Vierteljahresschrift 
fir Psychiatrie”, unde vor fi publicate studii de referință 
în acest domeniu medical. 

Teoria profesorului dr. M. Leidesdorf, conform căreia 
majoritatea maladiilor psihice sunt în legătură cu 
afecţiuni fizice, a avut numeroși susținători în epocă. 
Reputația sa era atât de mare încât la clinica ce-i purta 
numele veneau pentru consult pacienţi din cele mai 
îndepărtate ţări ale lumii. 

În 1876 este chemat la Constantinopole să analizeze 
condiția mentală a sultanului detronat, Murad V, iar în 
1886 Curtea Imperială de la Viena îi cere opinia cu 
privire la sănătatea lui Louis II al Bavariei. 

Conform legislației medicale austriece, cadrele 
universitare puteau să acorde consultații în instituții 
private. 

Ca urmare, Dr. Leidesdorf ajunge coproprietar al 
sanatoriului privat din Oberdöbling, împreună cu dr. H. 
Obersteiner, fiul fondatorului acestui institut. 

Asistentul său, Julius Wagner — Jauregg, care îi 
urmează la conducerea sanatoriului, va deveni mai târziu 
un nume de referință în acest domeniu, obținând 
Premiul Nobel (1927). 

Fizic, era un personaj puțin cam șters. Avea mersul 
ţeapăn, din cauza unei gute severe, purta perucă, dar 
era un foarte fin observator al maladiilor mintale. 

Fiica profesorului Leidesdorf se căsătorise cu tânărul 
dr. Oberstainer, fost elev al profesorului Brucke. 

Doctorii vienezi care l-au tratat pe Mihai Eminescu în 
cele patru luni de internare în clinica dr. M.Leidesdorf și- 
au făcut meseria cu conștiinciozitate. 

Poate că o stradă din Cotroceni ar putea primi, în 
semn de respect, numele unuia dintre acești ci amintiţi 
mai sus, cum și la Oberdöbling o stradă s-ar putea numi 
Mihai Eminescu! 

Dr. Emil Max (1834 -1894), doctor în medicină și 
chirurgie, profesor de  obstretică ginecologie, la 
“Institutul Gregorian din lași”, cu studii la Viena (1858), 
pe care Mihai Eminescu îl amintise într-un articol 
publicat în “Curierul de lași” (8 sept.1876), este unul din 
prietenii săi (membru al “Junimii”) care, în calitate de 
doctor curant ocazional, îi recomandă acestuia o cură 
balneară la sanatoriul de la Balta Liman, ba îl și însoțește 
acolo. 

În anul 1884, dr. Emil Max, tatăl celebrului societar al 
Comediei Franceze, Eduard de Max °’, publică o carte de 
referință în balneologie, cu titlul ” Băile de mare şi de 
Liman la Odesa. Cîteva noţiuni adunate din propria mea 
observaţiune şi din publicaţiile ştiinţifice ale domnilor: 
Motshutkovski, Verigo şi Pinsker.” % 


47 Eduard de Max, pe vremea cât era student la Conservator, recită 
la 24 sept. 1888 poezia “O rămâi...” pe scena Teatrului Naţional din 
București. 

48 Cei trei amintiţi în titlul tratatului amintit erau medici balneologi 
renumiţi la Odesa. 

Dr. |. Neagoe, prieten al poetului, rostește un 
discurs funebru la slujba de înmormântare a lui Mihai 
Eminescu, de la cimitirul Bellu. El a făcut parte din 
“Comitetul Mihai Eminescu”, alături de Titu Maiorescu, 
I.L. Caragiale, T.G. Rosetti, I.C. Negruzzi, N.Mandrea, 
A.Chibici-Revneanu, M.Brăneanu și N.Săveanu înaintând, 
la data de 17/29 Decembrie 1892, Primarului Capitalei 
un document oficial, solicitând să primească în depozitul 
Primăriei un titlul de rentă perpetuă, în valoare de 1000 
lei aur, cu dobândă de 5% pe an, pentru ridicarea 
monumentului închinat poetului. 

Dr. Vasile Negel, (1854-1923), absolvent de 
facultate pariziană, profesor la Facultatea de Medicină 
din lași, disciplina anatomie patologică. S-a implicat, 
împreună cu Al. Brăescu şi C. Thiron, în susţinerea 
înfiinţării unui spital de psihiatrie la laşi, necesar la acea 
vreme pentru zona Moldovei şi pentru învăţământul 
medical ieşean. Adept al teoriei luetice, face parte din 
comisia întrunită la 14 Iulie 1887, la lași, recomandând o 
cură la Hall Bad. 

Carl Wilhelm Hermann Nothnagel 
(1841 — 1905) 


Din 1882 până la moartea sa, în 1905, a fost profesor 
la Clinica Universitară din Viena. Doctor psihiatru, l-a 
avut ca discipol pe Constantin von Economu. 

Isidor Neumann, Cavaler de Heilwart 


(1832-1906) 


Dermatolog austriac, fondator al Scolii de 
Dermatologie de la Viena, de pe lângă universitatea din 
capitala austriacă. În anul 1881 a fost numit profesor de 
dermatologie și succesor al lui Carl Ludwig Sigmund 
(1810-1883), în calitate de Director al Clinicii de Sifilis. 

Începând cu anul 1886, publică revista trimestrială 
"Vierteljahrsschrift für Dermatologie und Syphilis” 
(Quarterly for dermatology and syphilis) 

Th. Meynert 
(1833-1892) 

Psihiatru, neuropatolog și anatomist. În tinereţe, 
dr. Theodor Meynert lucrase la “Azilul de alienati din 
Austria de Jos” , însă acum preda psihiatria, o disciplină 
relativ nouă, termenul fiind inventat cu 40 de ani în 
urmă. 


Dr. Thedor Meynert a înfiinţat o a doua clinică de 
psihiatrie la “Spitalul General”. De acum înainte, toate 
tratamentele în domeniul maladiilor mintale aveau să fie 
descoperite în laboratorul de anatomie cerebrală. Acest 
om de știință era, în același timp, poet, autor de balade, 
istoric, critic dramatic, cunoscător a 6 limbi străine. A 
fost supranumit "părintele arhitecturii creierului”. 

Dr. Heinrich Obersteiner, (13.11.1847 — 19.11.1922), 
neurolog, a fondat Institutul de Neurologie al 
Universității Viena, cel mai vechi institut de acest fel din 
lume. 

Dr. Heinric Obersteiner, profesor de anatomie și 
patologie a sistemului nervos la Universitatea din Viena, 
a fost totodată și un renumit psihiatru, conducând 
Cinica/ Institutul de boli mintale din Oberdbling. 


Prof. Dr. H. Obersteiner 


Provenea dintr-o familie respectabilă, tatăl său 
având, la rândul lui, preocupări privind cunoașterea unor 
chestiuni de ordin medical. 

Astfel, pe la 1860, Obersteiner Senior a fondat un 
spital privat pentru boli de nervi, la Oberd5bling. 

În anul 1865, Heinrich Obersteiner a început să 
predea la Universitatea de Medicină din Viena, mai întâi 
ca asistent al dr. Ernst Brucke, până în 1872. 

Terminând doctoratul în 1870, a studiat apoi în 
Germania și Anglia chestiuni legate de centrii nervoși. 

Din 1872 i-a succedat tatălui său în fruntea Spitalului 
privat din Oberdăbling, pe care l-a condus timp de 45 de 
ani. 

În Septembrie 1880 obţine titlul de profesor asociat 
iar în 1898 pe acela de profesor titular al disciplinei 
anatomia și patologia sistemului nervos. 

A fost ales membru al Academiei de Stiinte din Viena, 
membru de onoare al Societății Medicale din St. 
Petersburg, Tokio, Bruxelles, Londra, New York, 
Constantinopole, precum și titlu de Doctor Honoris 
Causa al Universitatii din Oxford. 

A scris lucrări capitale în domeniul neurologiei și 
psihiatriei, traduse în numeroase limbi (Engleză, 
Franceză, Italiană, Rusă.) 

Ca urmare a uriașului număr de articole, studii și 
cercetări, precum și a marelui număr de manuscrise, s-a 
creat ulterior Fondul (Biblioteca) H. Obersteiner din 
cadrul Bibliotecii Facultăţii de Medicină a Universităţii 
Viena. 

Dr. Gustav Otremba, polonez, născut la Cracovia, 
practică mai întâi medicina la Hârlău apoi la laşi, ca 
medic şef al regimentului nr. 13, devenind medic șef al 
Corpului IV al Armatei Române, cu grad de colonel, 
participând activ la Războiul de Independenţă (1877- 
1878). Acesta era și un talentat compozitor, colaborator 

al lui Eduard Caudella, cu care a scris mai multe creaţii 
muzicale, mult apreciate în epocă. A pus bazele 
“Societăţii Lirice" şi "Amicii Artelor”, prin care atrage 
prietenia lui Mihai Eminescu. 

Ca ziarist, Mihai Eminescu evocă numele dr. Otremba 
ca fiind unul dintre statornicii iubitori de muzică 
("Concertul Frieman”, 18 mart.1877), precum și într-un 
caz de malpraxis, pe care redacția ziarului la care lucra 
Mihai Eminescu îl dorea mai bine clarificat ( ”O diagnoză 
superficială”, 8 sept. 1876). 

Acesta a fost, de asemenea, președintele Societății 
de Medici și Naturaliști din lași (1887-1891). Istoriografii 
consideră că, pe linie medicală, dr. Gustav Otremba 
poate fi considerat doctorul personal al Poetului. “Face 
parte din conclavul doctorilor ieşeni, din 14 lulie 1887, 
care a recomandat consult de specialitate la Viena, apoi 
băi la Hall Bad. 

Dr. Andrei Pallauz , unul dintre doctorii care îl vizitau 
pe Mihai Eminescu la spital, chiar și de câte două ori pe 
zi. 


49 Dr. Valeriu Lupu, “Eminescu și medicii săi”, Revista “Victor 
Gomoiu” de Istoria Medicinii. 

Dr. Johann Rabl (1830-1902), medic la Hall Bad, a 
lăsat posterității un foarte preţios set de documente, cu 
privire la pacienţii pe care i-a tratat în calitate de doctor 
la Hall Bad, în perioada 1861-1902, printre ei și Mihai 
Eminescu. 

În perioada 1 Mai - 31 Oct. locuia în Hall Bad, Casa nr. 
134, de lângă Parc, iar iarna la Viena, în Weihburggasse 
nr. 9. 

Scrisorile sale au fost publicate de Rosine Rabl- 
Portzinger, sub titlul ” Kurarzt im Bad Hall der Jahr 
hunder twende. Aus den Lebenserinnerungen des Dr. 
Johann Rabl” * într-un serial de articole în revista Hall 
Bader Kurier, nr.136 (1977); nr. 137/9 (1978); nr.138/4, 
6, 11 (1979). 

Eduard Jakob Pollak (1818 -1891), doctor și 
explorator, studiază medicina la Praga și Viena, fiind un 
timp chirurg în spitalele din capitala Imperiului. În anul 
1851 ajunge în Persia, fiind desemnat doctorul personal 
al șahului Nassereddin, în perioada 1855-1860. A 
organizat învățământul medical în capitala Persiei. 
Revenit în Austria, este angajat la AKH și la Bad Ischl. 


50 “The boom of Hall Bad in the years 1860-1902. Recorded after 
letters von Dr. Johann Rabl”; idem, ” Spa doctor at Hall Bad at the 
turn of the century. From the memoirs of Dr. med. Johann Rabl”. 

Dr. Constantin Popazu, în perioada internării lui 
Mihai Eminescu la Oberdâbling, C. Popazu era în 
ultimul an de studii la Universitatea din Viena, unde îl 
cunoștea pe celebrul psihiatru prof. Theodor Meynert. 

Popazu urma să obţină o diplomă de medic, în lipsa 
căreia nu putea să profeseze, având nevoie de o practică 
de cel puțin un an, în vederea specializării. 

Gândurile sale mergeau mai departe: dacă mijloacele 
materiale i-ar fi permis, ar fi dorit să studieze la Berlin 
sau Paris, deși se temea că sprijinul tatălui său era 
insuficient. Spera însă și în ajutorul moral al lui Titu 
Maiorescu. 

Devenind doctor, Popazu se angajează ca profesor al 
“Institutului Teologic — Pedagogic din Caransebeș”, fiind 
o figură importantă a vieţii culturale din acest oraș. 
Împreună cu loan Popazu, Episcop de Caransebeș, unchi 
al lui Titu Maiorescu, el a creat o veritabilă “/unime” în 
această parte a ţării. 

Dr. Zaharia Petrescu, internist, vizita pacienții 
Institutul Caritatea al dr. Şuţu, pe care îi consulta din 
punctul de vedere al internistului. 


119 


Gen. Dr. Zaharia Petrescu 


La data respectivă, era general în armata României, 
membru corespondent al Academiei Imperiale din Rio de 
Janeiro (1880) și al Academiei Române (din 1886), 
director al Institutului Medico-Militar, instituţie creată în 
1883, după modelul german și austriac. 

Somitate a medicinii românești, dobândește faimă 
unanim recunoscută pe plan mondial inventând metoda 
originală de tratament al pneumoniei cu doze masive de 
digitalină (1992). 

Dr. Zaharia Petrescu este primul doctor care a 
formulat reţete în limba română, până atunci scrise în 
latinește și în franţuzește. S-a format la școala de 
chirurgie a lui Carol Davila și apoi la Facultatea de 
Medicină de la Paris. 

Fiind preocupat de aprofundarea bazelor chimice, 
fiziologice și farmacologice experimentale ale terapiei 
medicamentoase, a publicat o lucrare monumentală, în 
patru volume, intitulată “Tratat de terapeutică și 
materia medica.” 

Nefiind psihiatru, explicaţia semnăturii sale pe 
constatarea medicală din Martie 1889 poate fi 
următoarea: fiind profesor ca și dr. Șuţu la Facultatea de 
Medicină, colegul său, mdic psihiatru, a apelat la 
cunoștiinţele sale, dr. Zaharia Petrescu fiind considerat 
întemeietorul disciplinei numită medicină experimentală 
şi patologie generală în România. 

Dr. Șuțu a apelat la acesta, probabil, având dubii cu 
privire la efectele administrării de doctorii în exces. 

După înrăutățirea stării de sănătate a poetului, Dr. 
Zaharia Petrescu apreciază că aceasta este cauzată de o 
endocardită  vegetantă, de natură streptococică, 
secundară erizipelului pe care l-a contractat prin 
suprainfecţia unei plăgi la nivelul capului. Necropsia va 
infirma această ipoteză. 

Dr. Emanoil Riegler (1854-1929), doctor de origine 
franceză, fiziopatolog și farmacolog, profesor universitar 
la Facultatea de Medicină din lași, membru 
corespondent al Academiei Române. 

Dr. Emanoil Riegler 


Om politic conservator. Urmează studii de medicină 
la Viena, unde obţine titlul de doctor în științe medicale, 
în 1880. Fratele său, dr. Paul Riegler, a fost fondatorul 
Institutului Pasteur din București și Decanul Facultăţii de 
Medicină Veterinară. Dr. Emanoil Riegler, în calitate de 
internist, face parte din comisia constituită în 1887, 
recomandând trimiterea lui Mihai Eminescu în Austria. 

Dr. Ludovic Russ — Senior (1816-1888), doctor 
chirurg austriac, stabilit în Moldova, șef al secţiei de 
chirurgie a Spitalului “Sf. Spiridon” — lași, profesor la 
Facultatea de Medicină în vremea în care Mihai 
Eminescu a fost tratat pentru fractură osoasă. 

in, CI S 


Dr. Ludovic Russ — Senior 


Dr. Leon Sculy Logothetides (1853-1912), descendent al 
unei nobile familii de origine grecească, originară din 
Piatra Neamţ. 


Dr. Leon Sculy-Logothetides 

A urmat cursurile Facultăţii de medicină la 
Montpellier și Paris, în acest din urmă oraș obţinând și 
doctoratul în medicină. A fost unul dintre colaboratorii 
dr. Ludovic Russ-Senior, la Spitalul „Sf. Spiridon“ din laşi. 
Între 1879 şi 1881 este profesor suplinitor de anatomie 
şi histologie, iar, ulterior, profesor de clinică 
chirurgicală. El a fost primul decan al Facultăţii de 
Medicină din lași (1879-1881). 

Dr. Alexandru Soutzo (Şuţu) (1837-1919), absolvent 
de medicină al universităţilor din Atena şi Paris, profesor 
de psihiatrie şi medicină legală la Facultatea de Medicină 
Carol Davila din Bucureşti, fondatorul psihiatriei 
româneşti. 

A condus ospiciul Mărcuţa în calitate de medic şef 
(1866-1909). A pus bazele Institutului Caritatea din 
strada Plantelor nr 9. A fondat ” Jurnalul de Psihiatrie şi 
Medicină Legală“ (1884). 

La data de 28 lunie 1883 îl internează pe Mihai 
Eminescu, cu diagnosticul de Manie acută furibundă. 

Terapia aplicată pacientului: iodură de potasiu, 
cloral hidrat (sedativ), morfină, băi ale membrelor 
inferioare, badijonări cu vezicătoare, din păcate cu 
concentrate de mercur (biiodură de mercur). 

Dr. Alexandru Ştefanovici a fost coleg de școală cu 
Mihai Eminescu, la Cernăuţi, stând cu acesta în gazdă la 
numitul Dzierszeck, care avea locuinţa în mijlocul unei 
grădini. Școlarii năstrușnici, cu ei și Mihai Eminescu, îi 
făceau tot felul de șotii. Erau doi fraţi Ștefanovici, unul 
ajuns medic, celălalt, pe nume Constantin, profesor de 
matematici. 

El considera că ereditatea este cauza îmbolnăvirii lui 
Mihai Eminescu, mama acestuia având “înclinații 
nevrotice, psihopatice", iar fraţii și surorile sale, irascibili 
și pe alocuri violenţi (dr. Ștefanovici amintind că fraţii 
mai mari ai lui Mihai erau consideraţi bătăușii școlii la 
Cernăuţi) au moștenit aceleaşi tare ereditare. 
Recomandă trimiterea lui Mihai Eminescu la Institutul 
Breslauer, de lângă viena. 

Dr. Nicolae Tomescu, angajat colaborator al 
Institutului Caritatea, îndeplinind funcţia de internist. 

Va deveni profesor suplinitor la catedra de Clinică şi 
Patologie Infantilă a Facultăţii de Medicină din 
București, iar în 1899 profesor titular la aceiaşi catedră 
până în 1918, anul morții. 

Dr. Neculai Ursulescu (n. 1848), absolvent de 
medicină la Paris (1876), a funcţionat ca profesor 
universitar la lași, fiind mulţi ani medicul șef al 
Așezămintelor Spiridonia. îl are pe Mihai Eminescu în 
îngrijire, în perioada în care acesta a fost internat la M- 
rea Neamţ. Doctorul vizita ospiciul de două ori pe 
săptămână. În fișa de internare a poetului, el stabilește 
diagnosticul “Manie furibundă", înlocuit ulterior cu 
diagnosticul de “Delirum tremens". 

Medicul N. Ursulescu știa cine este Mihai Eminescu, 
urmărind cu atenţie evoluţia stării sale de sănătate. Nu a 
fost de acord cu diagnosticul pus de doctorii de la lași, 
de aceea l-a rugat pe intendentul azilului, Leon Onicescu, 
om simplu, să îi acorde acestuia o grijă aparte, în lipsa 
sa. 


125 


Nu avem consemnări din partea medicului amintit în 
privinţa evoluţiei bolii lui Mihai Eminescu. 

Dr. Ștefan Urzică este amintit în unele izvoare 
documentare ca fiind de aceeași opinie cu doctorii care, 
în vara anului 1887, recomandau trimiterea lui Mihai 
Eminescu la Hall Bad. 

Dr. Victor Vineş (1867-1939) funcționa în calitate de 
medic curant (Martie-lunie 1889) la Institutul Caritatea. 

În 1934 era şef de lucrări la catedra savantului 
Gheorghe Marinescu. Studiul său, publicat în România 
Medicală nr 11 din 1 lunie , intitulat ” Câteva date asupra 
ultimelor zile ale lui Mihai Eminescu" constituie, 
asemenea notelor dr. N. Tomescu, cea mai consistentă 
abordare cu caracter profesionist a manifestărilor 
pacientului Mihai Eminescu, aducând proba că poetului i 
s-a administrat un criminal tratament cu mercur 
injectabil. 


Spitale, instituţii medicale 


În cei 39 de ani, câta trăit geniul literaturii române, 
Mihai Eminescu a trecut pragul unor instituţii 
particulare, a fost internat pe paturi de spital, ori a fost 
trimis în cămașă de forță, uneori însoţit de organe de 
poliţie, în stabilimente de boli nervoase, zugrăvite astfel 
de poet: 

"Cum mîngîie dulce, alină uşor 
Speranţa pe toţi muritorii! 
Tristeţă, durere şi lacrimi, amor 
Azilul îşi află în sînu-i de dor 

Și pier, cum de boare pier norii. 


n 


(“Speranţa”) 


În ultimii ani de viaţă, acesta a trecut porţile a trei 
spitale reprezentative din ţară  (“Brâncovenesc” - 
București, “Sf. Spiridon”- lași și Botoșani), a fost internat 
într-un institut medical privat din Viena (dr. Leidesdorf), 
un altul din București (dr. Șuţu), a cunoscut forţat azilul 
de la M-rea Neamţ, a trecut prin trei centre de 
tratament balnear (Hall Bad, Balta Liman, Repedea), la 
care putem adăuga voiajul de refacere în Italia, 
concediul petrecut în Oltenia sau în Constanţa. 


Spitalul “Brâncovenesc” 


Având 240 de paturi, acesta este aproape distrus de 
un incendiu, astfel încât, în perioada internării lui Mihai 
Eminescu, spitalul era în reparaţie (1880-1890). 

Era sigurul spital din capitală unde, în incinta sa, se 
făceau tratamente  hidrominerale pentru boli 
reumatismale, de stomac, intestine, ficat si rinichi. 

Cu alte cuvinte, în lanuarie 1883, Mihai Eminescu se 
internează într-un spital de boli interne și nu într-o 
clinică de psihiatrie, ceea ce înseamnă că simptomele de 
care suferea erau de altă natură decât cele mintale. 

A fost cel de-al patrulea spital edificat în București, în 
ordine cronologică. Spre deosebire de Colțea, 
Pantelimon si Filantropia, instituții de tratare a bolilor 

sub autoritatea Eforiei Spitalelor, Spitalul Brâncovenesc 
se autofinanţa, resursele provenind din uzufructul 
moșiilor lăsate prin testament de ctitori (Grigore Basarab 
și Safta Brâncoveanu). 

Era un spital al săracilor, conform dorinţei fondatorilor 
brâncoveni. În Septembrie 1881, Mihai Eminescu ajunge 
în sălile acestui spital, pentru a-i face o vizită lui lon 
Creangă, internat aici. 

La mijlocul lunii lanuarie 1883, poetul este din nou 
prezent la Spitalul Brâncovenesc, de data aceasta în 
calitate de pacient, fiind internat aici prin intermediul 
dr. Kremnitz. 

A treia oară, Mihai Eminescu este adus în acest spital, 
în lunie 1889, pentru a i se face autopsia, deoarece 
morga Spitalului Colțea era în reparaţii. 


Institutul Medical “Caritatea” din strada Plantelor 


La sfârșitul veacului al XIX-lea, în apropierea 
Foisorului de Foc se afla strada Plantelor, din suburbia 
Popa Soare, un loc tihnit, cu multă vegetaţie, cu noi 
construcţii ale prosperilor locuitori ai cartierului, fiind 
locuită de artiști, comercianţi, avocaţi și doctori. 

Ea se termina într-o piațetă, la intersecția străzilor 
Traian cu Stupinei, prefigurând unul dintre cele mai 
frumoase locuri patriarhale ale orașului, făcând legătura 
între străzile Mântuleasa și Popa Nan. 

Aici a fost fondat, în 1876, institutul medical de 
internare și tratament al doctorului Șuţu, purtând 
numele “Caritatea”. Acolo unde a fost internat Mihai 

Eminescu, se află astăzi un imobil, construit după anul 
1920. 

A existat și încă mai există o prejudecată, conform 
căreia Mihai Eminescu ar fi fost internat la “Spitalul 
Caritas” și nu la Institutul medical “Caritatea”. 

Să lămurim acest aspect. Spitalul Clinic “Caritas” 
începe să funcţioneze din 1880, când se ridică primele 
clădiri în zona cartierului Dudeşti (Strada Bradului, nr. 
43-45), între Calea Dudești, Strada Bradului și Crucea de 
Piatră. 

Era de fapt un aşezământul de binefacere, cu numele 
“Caritas”, unde erau adăpostite mai ales femeile și copiii 
din familiile sărace. Dispunea de 60 de locuri. 

Apariţia “Spitalului Caritas” a fost posibilă prin 
transformarea în spital a aşezământului de binefacere 
"Caritas”, dedicat îngrijirii bolnavilor. 

După 11 ani de la fondarea sa, căminul este 
transformat în ambulatoriu, având toate specialităţile 
medicale. 

În 1891, aşezământul se transformă într-un spital cu 
40 de paturi, prin grija dr. M. Schachman, doctor cu 
studii la Paris, unde a funcţionat o vreme ca intern în 
mai multe spitale. 

În Primul Război Mondial aici a funcţionat un spital 
de război sub patronajul principesei Maria. 


129 


INSTITUTUL MEDICAL 


„CARITATEA” 


Boturesti, Strada Plantelor, 4 


Acest institut fondat de d doctor A, 

Sutzu, în 1876 este destinat cäutärit hó- 

| lelor nervâse și mintale. Pus în condițiuni 
speciale pentru acest scop, institutul n'a în- 
cetat a priimi pe fie-care an ameliorări în 
privința locuintei, regimului supravegherel 
şi mijlâcelor, de tratament, 

Se găaeso în institut camere pentru una f} 
saü donă persone, apartamente compuse 
din două camere pentru o singură persână, |E 
grădini separate, săli de convereaţiune şi de 
jocuri, distracțiuni variate, săli de hidrote- 

|| rapie elemente care complectiză buna în- |. 
grijire şi tratamentul moral ce convine acestui |. 
-| iel de bâle. 

“Trei medici şi un student în medicină 

varia visitâză pe pacienţi de mat multe ori 
i y 
P Teta pensiunei în care intră costul lo- f- 

a cuinței, a hranei, a medicamentelor, a băilor 
i şi a spălăturei variază între 250 — 400 lei |. 


ună. £ 
Consultaţiuni se daŭ în tote qilele 
la localul instituțiunei de la 8 — 10 ore 
dimincța şi de la 4—6 séra de medicii săi 

speciali. c š 


Institutul condus de dr. Șuţu a fost o afacere 
de familie (fiul și soția, aceasta fiind, la un moment dat 
directori ai stabilimentului ). Aici existau trei medici 
angajați în mod permanent, pe lângă personalul de 
serviciu. Familia dr. Șuţu locuia pe aceeași stradă, peste 
drum de institut, iar la numărul 12 se afla sediul 
"Societăţii Mihai Eminescu”, fondată de elevi ai Liceului 
Matei Basarab, cărora poetul le trimite o fotografie de-a 
sa (2 Noiembrie 1887). 

A fost fondat în anul 1876, fiind destinat “căutării 
bolilor nervoase și mintale”, asigurând condiţii foarte 
bune de internare, regim al supravegherii și mijloace de 
tratament. 

Asemenea unui spital privat din zilele noastre, 
Institutul medical “Caritatea” punea la dispoziţia 
pacienţilor mai pricopsiți ceea ce numim acum “rezerve 
de spital”, pentru una sau două persoane, apartamente 
compuse din două camere pentru o singură persoană, 
grădini separate, săli de conversaţie, spaţii pentru jocuri 
și distracţii, săli de hidroterapie. 

Un număr de trei doctori și un student la medicină 
vizitează pacienţii de mai multe ori pe zi. Institutul 
asigura consultaţii pentru pacienţii veniți de oriunde, 
zilnic, între orele 8-10 dimineaţa și 16-18 seara. 

Precum orice instituţie privată, care își finanţează din 
resurse proprii cheltuielile, aceasta percepea și taxe de 
spitalizare (nu se inventase încă asigurarea medicală și 
nici asigurarea de ” malpraxis” !) 

În funcţie de gradul de confort, dar și de resursele 
bănești ale celui spitalizat, taxa varia de la 250 la 400 de 
lei pe lună, în care intra costul locuinţei, hranei, 

În 1889, aici mai erau internaţi suferinzii actori Șt. 
lulian și M. Mateescu. Actorul Șt. lulian jucase în roluri 
comice (Ipistatul din ”O noapte furtunoasă”) iar în 
toamna anului 1888 apare în fotografia având ca 
personaje pe Mihai Eminescu, Veronica Micle, Aristizza 
Romanescu, I.L.Caragiale, Vlahuţă, lancu Brezeanu. 

Mihai Eminescu, a fost internat în acest institut în 
două rânduri. Amintind despre prezenţa poetului în 
Sanatoriul doctorului Suțu, Clara Maiorescu mărturisește 
că Teodor Rosetti a făcut o vizită doctorului Șuţu cât și 
institutului său din strada Plantelor, cele văzute făcându- 
i o bună impresie: „Privitor la Eminescu (îţi comunic că), 
alaltăieri a fost Rosetti la Soutzo, i-a făcut şi lui bună 
impresie acest om ca şi institutul său şi el i-a repetat lui 
Soutzo că „Fur Eminescu nichts geschont wird” (“Pentru 
Eminescu nimic nu este cruțat”). 


Mihai Eminescu, Veronica (fotografie din 1888) 


132 


Spitalul “Sf. Spiridon” — lași (1884) 


La mijlocul lunii Noiembrie 1884, Mihai Eminescu 
alunecă și își fracturează piciorul. Unii susțin că aceasta 
s-a întâmplat în timp ce urca pe scară, spre mansarda sa 
dosită din Hotel Bacalu, însă redactorii ziarului “România 
Liberă”, din 14 Noiembrie 1884, prezintă o altă variantă: 


” România Liberă”, 14 Noiembrie 1884, p.3 


Internat în Spitalul “Sf. Spiridon” din laşi, pentru 
vindecarea fracturii “ambelor oase a[le] gambei drepte, 
spre mijlocul ei”, doctorii îi garantează vindecarea în 
câteva săptămâni. 

La spital, dr. Russ Senieur şi dr. Gavrilescu îi pun 
„mai întâi piciorul în gutieră, pe urmă îi aplică aparatul 
lui Scultet, după aceea îi aplică un bandaj de gips”. 

Va fi plasat într-o rezervă situată la etajul al II-lea, 
aproape şaizeci de zile, fiind îngrijitt „ca pe un copil” de 
personalul medical . El se plânge totuşi, cui vrea să-l 
asculte, că „nu mai calcă iarbă verde piciorul lui Mihai 
Eminescu” — „cu un ton tărăgănat care-ţi rupea inima, 
atât se arăta de neîncrezător”. „Vorba lui era lată, 

dulceagă, de multe ori însoţită de un zâmbet cu o nuanţă 
de ironie. Deşi melancolic şi deprimat moraliceşte, era 
totuşi totdeauna atât de dulce la cuvânt, atâta blândeţe 
era în figura lui, că parcă ţi-ai fi dat bucuros din sănătate 
şi viaţa ta pentru a-i îndulci suferinţele şi traiul mizerabil 
pe care el singur spunea că îl aşteptă”.”! 

Aici, Mihai Eminescu “era vizitat des de prieteni, de 
Pompiliu,  Burlă, Humpel şi, îndeosebi, jucau 
şah”, povesteşte George Călinescu în “Viața lui Mihai 
Eminescu”. 

Vindecarea a durat câteva luni, desfășurându-se în 
bune condițiuni, sub atenta îngrijire a medicului șef al 
spitalului și a doctorandului Gavrilescu, respectiv a soţiei 
sale Maria dr. Gavrilescu. 


51 C. Crăciun, V. Crăciun ”Ei l-au văzut pe Eminescu”, p. Dacia, Cluj- 
Napoca, 1989 

Însuși medicul șef al spitalului, austriacul Ludovic 
Rus-Senior, i-a pus piciorul în ”gutieră”, apoi i s-a aplicat 
"aparatul lui Scultet”. 

La data de 18 lanuarie 1885, revista “Familia” scria: 
“Poetul Mihai Eminescu, precum ni se scrie de la lași, e 
foarte bine căutat în spitalul central Sf. Spiridon de 
acolo; orice primejdie cu piciorul s-a înlăturat; o 
săptămână, două și va ieși pe deplin însănătoșat.” 


Spitalul “Sf. Spiridon”din Botoșani 


La data de 29 mai 1887 Mihai Eminescu este internat 
la “Spitalul Sf. Spiridon” din Botoșani, prin intervenţia 
prietenilor săi A.C. Cuza și Miron Pompiliu, pentru grave 
probleme de sănătate. 

Aici primește o cameră separată, cu un servitor 
angajat special pentru cele trebuincioase, fiind în grija 
medicului șef al spitalului, dr. Jorgandopol. 

Refuză cu obstinaţie să mănânce, deși este vizitat 
zilnic, de câte două, trei ori, de alţi doi doctori 
botoșeneni, Calisher și Pallauz. Cum rezultatele întârzie 
să apară, se implică în cazul Mihai Eminescu și dr. Iszak, 
care avea un aliat redutabil în sora poetului, Henrietta. 
Acesta schimbă strategia de tratament aplicată lui Mihai 
Eminescu, decizând, la 14 lunie, să fie externat din spital 
și tratat ambulator. 

“Spitalul Sf. Spiridon” - Botoşani 


lată ce scrie vineri 5/17 lunie 1887 ziarul „Curierul 
român” a lui Scipione Bădescu, prietenul lui Mihai 
Eminescu, la rubrica „Cronica locală”: 

„Starea sănătăţii poetului Mihai Eminescu, din 
nefericire, n-a luat nicio schimbare spre bine. Se- 
mplinesc tocmai două săptămâni astăzi, de când 
nenorocitul bard e lipsit aproape de orice cunoştinţe. Nu 
vorbeşte nimic şi nu mănâncă decât lapte şi zamă, 
introduse şi acestea-n gură mai mult cu de-a sila. De 5 
zile el este internat în spitalul Sf. Spiridon din Botoşani, 
având cameră cu totul separată şi dându-i-se o îngrijire 
din cele mai delicate. Pe lângă medicul spitalului domnul 
doctor Jorgandopol, iubitul bolnav este vizitat zilnic, de 
câte două-trei ori, de către alţi doi medici, domnii doctori 
Calisher şi Palauz care îi acordă o nobilă solicitudine, fără 

însă ca, până azi, toate aceste generoase îngrijiri să fi 
putut ameliora, într-un mod mai simţitor, trista stare a 
ilustrului de-odinioară cugetător”. 


Sanatoriul dr. Obersteiner din Oberdâbling 


În anii internării lui Mihai Eminescu în sanatoriul dr. 
Leidesdorf, asociația vieneză “Cottage-Verein”, 
cumpărând terenuri întinse între suburbiile Währing și 
Döbling, în vecinătatea Institutului Astronomic, începuse 
construcţia de vile și case monofamiliale, cu un singur 
etaj, cu 4-5 camere, având curte și grădină, cele mai 
modeste, sau având 8-9 încăperi, cele mai luxoase, însă 
toate beneficiind de numeroase dotări de confort. 

Cartierul nou construit era legat de centrul orașului 
prin linii de “tramway” și curse de “omnibus”. 

Străzile sistematizate dispuneau de canalizare, pavaj, 
conducte de apă. Locuitorii erau, în cea mai mare parte, 
funcționari superiori, ingineri, comercianţi, arhitecţi, 
care au ipotecat casele construite la o societate de credit 
funciar, până la plata integrală a prețului. 

Cartierul Oberdăbling (pe atunci la periferia Vienei), 
se afla la o distanţă de aproape o oră de mers cu trăsura 
până în centrul orașului. Astăzi, este la fel de pitoresc și 
plin de vegetaţie, ca și în urmă cu peste o sută de ani. 
Grinzing, evocând celebra Pădure Vieneză, atrage și 
acum pe cei ce iubesc natura. Numai că, acum, 
Oberdâbling-ul nu mai este o suburbie a Vienei, ci chiar 
un district important al acesteia. 

O placă memorială, postată pe zidul unui liceu situat 
pe strada principală a cartierului Oberd&bling, amintește 
de exilul Principelui Alexandru loan Cuza, aici, la Viena.” 

În Grinzing se află, de asemenea, o stradă ce-i evocă 
chiar numele, precum și imobilul în care a locuit o voce 
de aur a cântecului românesc: basarabeanca Maria 
Cebotari. 

Astăzi, unele străzi din cartierul Oberd5bling poartă 
nume cunoscute de medici, mai ales dintre cei care au 
jucat un rol important în biografia poetului cel mare al 
românilor: Obersteiner și Leidesdorf. 

Clădirea ”Sanatoriului dr. Leidesdorf” a fost iniţial 
înconjurată de un imens parc, la capătul străzii ce purta 
odinioară numele Hirschengasse. 

Iniţial, zona din jurul pârâului Krottenbach a fost 
denumită Döbling. 

Încă din secolul al 18-lea, aristocrația a descoperit 
zona verde ca un loc perfect pentru casele lor de vară și 
ca un loc demn de curtea imperială. 


52 În perioada 1867 —1870, Alexandru loan Cuza a locuit la 
Oberd5bling. M. Mihai Eminescu, împreună cu un grup de studenți, 
i-a prezentat omagiul său, de Anul Nou, 1870. 

Din 1872, la iniţiativa lui Heinrich Ferstel, cartierul 
rezidenţial a început să prindă contur, ajungând să 
ocupe tot drumul spre Währing. 

Urmând exemplul britanic, au fost proiectate și 
construite pentru funcționari și oameni de afaceri case 
simple, situate departe de poluarea caracteristică zonei 
industriale a Vienei. 

În acest fel, cartierul Döbling s-a transformat treptat 
în locul preferat pentru protipendadă. Proprietatea 
situată în Obersteingasse este amplasată în mijlocul unui 
parc. 

În 1784, Adam Albert Hönig a moștenit un teren în 
"Hirschgrund". Chiar în acel an, Josef al II-lea l-a înnobilat 
pe Hânig cu titlul de "Edler von Henickstein”. 

În 1790, Henickstein a decis să construiască un 
conac grandios pe vasta lui parcelă. 

Medicul Dr. Bruno Görgen a cumparat proprietatea 
Henikstein din Oberdsbling și, în 1831, a fondat o 
"Clinică privată pentru  neuropatii,  deranjamente 
emoționale și boli psihice". Dr. Maximilian Leidesdorf si 
Dr. Heinrich Obersteiner senior, socru și ginere, au 
preluat conducerea acestei clinici în 1860. 

Strada Obersteinergasse poartă această denumire 
pentru a evoca amintirea fondatorului și primului 
director al "Institutului de Neurologie” de la 
Universitatea din Viena. 

Clădirea ce se păstrează și în zilele noastre este o 
construcţie robustă, cu două etaje, ridicată pe un deal, 
înconjurată de case mai mici. Vis ă vis se construise un 
dispensar, pentru cazurile mai grave. 


139 


În timpul Primului Război Mondial, averea dr. 
Obersteiner s-a diminuat și a dispărut, acesta fiind forţat 
să vândă clinica în totalitate, mai ales terenul, în 1916. 

Parcul a fost parcelat, dar sanatoriul a continuat să 
funcţioneze - deși cu întreruperi, având proprietari 
diferiți - până în perioada interbelică. 

Vechea clădire a sanatoriului adăpostește astăzi 
Tribunalul Districtual Döbling (Bezirksgericht Döbling), 
având adresa: Obersteinergasse 20-22, 1190 Wien. 

În prezent, acest imobil a fost pus în vânzare. 
Clădirea în care a fost internat odinioară Mihai Eminescu 
dispune azi de spații de birouri de aproximativ 3.400 
m.p. 


”Feredeul de la Repedea” (1884 și 1886) 


După revenirea din sejurul italian, poetul este 
îndemnat să încerce virtuțile curative ale Băi; Repedea 
(Răpedea sau Răpidea) de lângă lași, în vara anului 1884, 
demers neconvingător și chiar lipsit de finalitate. 

La Răpedea, dr. Pastia îi face „băi de putină”, însă 
Mihai Eminescu se pare că nu le apreciază, „căci urăşte 
grozav femeile, din cauza cărora a suferit multe 
amărăciuni” *. 


53 |. Nica “Eminescu Structura somato-psihică”, Editura Eminescu, 
București, 1972, p. 252 

Pe atunci, presa vremii califica stațiunea drept 
“Primul stabiliment de Hydroterapie din România”, aflat 
sub conducerea doctorului G. Pastia”, asistent al 
doctorului Schindler de la Grăffenberg. 

Aici, în această staţiune de tratament din Tirolul 
austriac, va petrece l. Slavici, în vara anului 1889, o lună 
de recuperare, după executarea pedepsei de un an, în 
închisoarea maghiară de la Vâc, unde îl prinde vestea 
tragică a decesului lui Mihai Eminescu. 

Directorul stațiunii Grăâffenberg era chiar prietenul lui 
Mihai Eminescu și Slavici, medicul |. Hozanu, căruia 
Slavici îi botează copii, și unde însuși Carol | îi este 
pacient. 

Slavici, cel care plecase în vara anului 1883 la Hall 
Bad (Austria), pentru tratament, era captivat de ideea de 
a dezvolta un stabiliment de cură în România, aidoma 
celor austriece. Astfel, în perioada 1902-1904, Slavici a 
încercat să construiască la Bușteni o staţiunea balneară, 
înglodându-se în datorii, o investiție irecuperabilă, ce i-a 
adus falimentul în 1912. 

Împreună cu Roman Ciorogariu, Slavici cumpără un 
teren în Bușteni (1903), sperând într-o afacere de 
succes. 


54 La data d 27 Martie 1884, Dr. George Pastia, medic militar, trece 
în rezervă, pentru a putea să plece la specializare în Austria. 

În anul 1907, prima investiţie de anvergură a acestui 
proiect a fost Palace Hotel ( Cazino ), vândut lui Jean Th 
Florescu (politician și mare om de afaceri în epocă), unul 
dintre acţionarii afacerii, în 1912, care îl transformă într- 
un mare stabiliment balnear in 1915. Apele minerale 
constituiau atracția acestui stabiliment, ceea ce nu l-a 
împiedicat pe Mareșalul Antonescu să îl transforme în 
1942 în orfelinat de copiii orfani de război. 

Pentru a plăti creanţele, își vinde biblioteca, lucrurile 
de preț din casă însă, cu toate eforturile făcute, nu 
reușește a mai salva îndrăzneţul proiect. 

Într-o scrisoare din 30 August 1884, adresată lui T. 
Maiorescu, P. Th. Missir dezvăluie că l-a găsit pe Mihai 
Eminescu "mult mai bine decât l-am lăsat. E mai vesel, 
vorbește și râde mai mult, adică spune într-o formă 
veselă ceea ce înainte făcea cu resignație...” . 

Apoi adaugă: “am uitat să vă spun că am fost la 
Răpedea, unde însă n-a voit să facă hidroterapie, fiindcă 
n-a fost nimeni să-l silească.” 

Tot în această stațiune autohtonă de tratament îl 
vom întâlni pe poet și vara anului 1886, în luna lunie, loc 
unde, susțin memorialiștii, Mihai Eminescu a compus 


A 55 
poezia ”La Steaua”™ . 


55 Poezia este scrisă în Albumul Ririei (Adela Xenopol), pe când 
aceasta se afla la ”spa”-ul de la Repedea. 

Vedem că așa zisa "întunecime” crezută de unii ca 
fiind totală și definitivă nu-și are justificare în realitatea 
cotidiană. Prin urmare, mintea Luceafărului dă semne 
de revenire la normalitate, astfel, încât, în iarna anului 
1887-1888, în tratament fiind, la M-rea Neamţ, poetul 
trimite spre publicare sublima “De ce nu-mi vii”. 

La feredeul cu ape “idriopatice” de la Repedea, 
deschis între 1 lunie și 1 Octombrie, așezat pe un deal 
mirific, cu ape reci, într-o pădure de fagi și de stejari 
seculari, de unde se zărea, în vale, Socola cea bătrână, și 
unde, mai ales, se aflau “crivaturi” atât pentru bogaţi cât 
și pentru săraci, gândit de medicul șef al lașilor, 
Costache Vârnav, și ridicat de doctorul polonez 
Lukasewski, se puteau trata ”Bolele sistemului nervos, 
Hysterie, Hypochondrie, Melancolie, Impotenţa, anemii şi 
congestiuni cerebrale, în multe boale de inimă şi 
pulmoni, toate diathesele, syphilis, scrofulosă, podagră, 
reumatism cu tot cortegiul lor, în anemie, în boalele 
căilor genito-urinare, în toate boalele de stomach şi 
intestine cu toate complicațiile lor”, cum glăsuia un afiș 
din epocă. 

La poalele dealului Repedea să află un loc drag 
ieșenilor "Plopii fără soţ”, pe care și Octav Minar îi evoca 
în filmul său din 1915. 

“Sanatoriul dr. F. Jahimowicz” de la Balta Liman 


Sântem în vara anului 1885. Prietenii din lași ai lui 
Mihai Eminescu (mai ales profesorii Vasile Burlă si Petre 
Novleanu, dr. Max, lon Creanga si multi alți admiratori) 
adunaseră banii necesari efectuării unui tratament în 
Crimeea, la clinica dr. F. Jahimowicz, din stațiunea de băi 
de la Andrejewski — Liman. Mihai Eminescu pleaca în 
luna August cu trenul spre Odesa. Sanatoriul acestui 
doctor renumit era situat la răsarit de orașul considerat 
Perla Mării Negre, la o distanţă de doi kilometri de 
Sanatoriul Municipal. Stabilimentul dispunea de câteva 
vile luxoase, 9 clădiri cu un total de 50 de camere. 

În mijlocul complexului se afla pavilionul balnear, având 
instalaţii perfecționate pentru acea vreme: șase cabine 
cu nămol si șapte cu băi sărate. 
În 1881, medicul Jahimowicz, originar din Polonia, 
alesese faleza Limanului Kuialniţchi, într-un vad părăsit 
de tătari, de unde se vedea priveliștea liniștită a lacului, 
edificind un modern complex pentru cura heliomarină. 
Parc umbros, cu ronduri de flori, străbătut de alei 
drepte, cu numeroase bănci ce te imbie la odihnă sau 
citit, pe marginea cărora se aflau statui cu subiect 
mitologic sau  havuzuri, iată atmosfera de aici. 

Spirit întreprinzator, dr. Jahimowicz a investit în 
crearea unei linii de cale ferată îngustă, între Odesa și 
Limanul Kuialnitchi, folosită vara atât de către pacienţi, 
cât mai ales de turiști. In acea vreme, numărul acestora 
depășea 40.000 de vizitatori, de unde și faima dobândită 
de acest stabiliment de sănătate. 

Dintre scrisorile trimise de Mihai Eminescu din 
Crimeea s-au păstrat cinci epistole, adresate îndeosebi 
susținătorilor bănești din lași, fiindcă mesajele adresate 
Veronicai nu sunt cunoscute până în prezent. 

Într-o scrisoare trimisă lui V. Burlă, datată “Liman, 12 
August 1885”, Mihai Eminescu amintește acestuia că nu 
mai resimte durerile necontenite avute la lași, deși nu 
toate rănile i s-au închis. 


“Bolniţa M-rii Neamţ” 


În urma unui incident de tulburare a liniștii și 
ordinii publice, petrecut la data de 5 Noiembrie 1886 
(câteodată “se lua de femei pe străzile Iaşilor, , le „apuca 
de turnura rochiilor,, le „atingea în mers” de data 
aceasta “a stricat două fanare de pe uliţă”), Mihai 
Eminescu este săltat de poliție de pe stradă și dus în 
arest, unde este pus la răcoare câteva zile, pentru 
efectuarea unei expertize medicale. 

Decizia este luată chiar de către prefectul poliţiei 
ieșene, Gheorghe Morţun, om cult, ajuns mai târziu 
chiar secretar general la Ministerul de Interne, sub 
Anastase Stolojan.” 


56 Credem că aceasta se întâmpla, probabil, când lua medicamente 
cu efect halucinogen sau bea un pahar în plus. 

57 loan N. Roman "Eminescu în arest, în ” Adevărul literar şi 
artistic”, nr.535, din 8 Martie 1931. 

Dr. C. Felix, șeful Consiliului Sanitar de pe lângă 
Ministerul de Interne, inspectând în 1888 arestul poliției 
din lași, constată relele condiţii de detenţie: 

” Arestul polției din lași se află în rele condițiuni 
igienice, fără, mijloace pentru separarea amandoror 
sexe; am găsit în acel arest 2 alienati, secuestrați acolo 
până la deciderea despre sorta lor ulteridră, care soartă 
va fi probabil punerea lor în libertate, căci nu sunt 
fonduri alocate pentru transportarea barbaţlior alienaţi 
la Neamt și în căt privesce femeele, nu mai este nici un 
loc vacant la Golia”. 

După cum se știe, în urma severului diagnostic pus de 
dr. G. luliano și dr. G. Bogdan, Mihai Eminescu este 
trimis la ospiciul”* de pe lângă M-rea Neamţ, stând aici 
din luna Noiembrie 1886, până în Aprilie anul următor, 
deși, începând cu luna lanuarie 1887 poetul se manifesta 
ca un om teafăr. 

Această Bolniță a fost înființată pe la începutul 
secolului al XVIII-lea, funcţionând în diverse clădiri aflate 
pe vatra vechii chinovii. Între anii 1841-1842 au fost 
ridicate ziduri trainice (unde este seminarul de astăzi), 
iar în 1864 se inaugurează spitalul propriu zis, devenit 
între timp instituţie de stat, cu peste o sută de pacienţi, 
care funcționează până la începutul veacului al XX-lea. 


58 “Monitorul Ofical”, 10.11.1888, p. 4096 

59 În orașul lași mai exista un ospiciu, la M-rea Golia, un edificiu 
vechi, dar bine întreţinut, cu o vastă curte și grădină, împrejurul 
Mânăstirii, acesta fiind destinat exclusiv pacientelor de sex feminin. 

Chiar și atunci când sanatoriul nu a mai depins de 
mânăstire, cei ce se ocupau de îngrijirea pacienţilor erau 
călugării. 

Începând cu 1 Aprilie 1866, bolnița a trecut sub 
autoritatea Epitropiei generale a Casei Sfântului Spiridon 
din laşi, împreună cu spitalul din Târgu Neamţ. 

Ajungând la M-rea Neamţ, unde este însoţit de un 
jandarm, pe drum pierzându-și chiar gemantanul, Mihai 
Eminescu continuă să scrie în adeverirea spuselor sale că 
este deplin sănătos, fapt confirmat de martori oculari. 

În bolniţa de la Mânăstirea Neamţ, poetul cizelează 
poezia „De ce nu-mi vii?”, trimițând-o spre publicare 
„Convorbirilor  Literare,,  comunicându-i lui lacob 
Negruzzi: „Îţi trimit deodată cu aceasta mai multe 
versuri cărora, de ţi se par acceptabile, le vei face loc în 
<<Convorbiri>>. Îndealtminterelea, mă aflu bine şi 
sănătos în mijlocul acestor munți şi-ţi doresc asemenea,,. 

Cum putea un bolnav psihic să îndeplinească inclusiv 
acte de administrație (documente ale stabilimentului, 
întocmite de mâna pacientului)? 

Toţi cei care l-au văzut în acea perioadă și-au dat 
seama că Mihai Eminescu este întreg la minte și numai 
lipsa mijloacelor bănești (își pierduse cufărul cu haine, 
bani de bilet pentru a ajunge la Botoșani sau de cazare la 
un hotel în lași nu avea) este motivul ce l-a ţinut câteva 
luni pe loc. 

2 Februarie 1887- lon Creangă si V.G. Morţun îl 
vizitează pe Mihai Eminescu la Mânăstirea Neamt, 
negăsind în comportamentul acestuia nimic anormal. 

La rândul său, Gala Galaction vorbeşte despre un 
Mihai Eminescu întreg la minte în momentele 
respective. Mărturie stau si actele de bucătărie ale 
stabilimentului, întocmite de mâna poetului. 

Mai lucra în acest ospiciu un alt cadru medical, pe 
nume Balomir, “care funcționa ca un fel de medic”, aflat 
în permanenţă printre bolnavi. 

Mihai Eminescu este invitat la masă de Onicescu, 
altfel condiţiile erau mizerabile, el fiind obligat să stea 
într-o cameră cu 11 furioși. 

Despre această perioadă tristă din viaţa poetului 
există preţioase mărturii din partea lui Gheorghe 
Bojeicu, fost coleg de școală cu Mihai Eminescu la 
Botoșani, avocat și într-o vreme ajuns director la 
“Spiridonie”, care scrie în amintirile sale (16 lunie 1919): 

” La 1887, l-am regăsit prin Martie, în Mânăstirea 
Neamţ, unde fusese internat încă din Noembrie 1886, 
cum îmi spunea el singur. Intendent era o rudă a mea 
Leon Onicescu, acum pensionar la Vaslui, şi care l-a 
tratat foarte bine. 

Se plângea că a fost internat ca nebun, protestând că 
n-a fost nebun. Doctor era, titular, Dr. Ursulescu, care 
însă venia odată sau de două ori pe săptămână. În 
stabiliment funcţiona ca un fel de medic, în permanenţă, 
Balomir. 

Cât am stat eu, în casă chiar la Onicescu, unde Mihai 
Eminescu lua masa regulat, am avut impresia că era 
perfect sănătos. 

Doctorul spitalului declarase şi el că poate să 
părăsească oricând asilul - însă nu avea mijloace cu ce să 

plece. În April, în septămâna luminată, Joi, am tocmit o 
trăsură şi am plecat cu dânsul şi am venit până 
la Paşcani cu gând de a veni cu dânsul în laşi. În drum, de 
la Mânăstire la Târgu-Neamţului, mi-a arătat locul în 
care pierduse geamantanul, la venirea sa, întovărăşit de 
un sergent.” 

Mai departe, fostul coleg al lui Mihai Eminescu 

precizează: 
"La Paşcani s-a întâlnit culon Creangă şi Miron 
Pompiliu, cari veniau de la un Congres didactic de 
la Brăila. Toţi trei stăruiam de dânsul să vină la laşi şi să 
nu se ducă la Botoşani, unde are să dea peste Scipione 
Bădescu, cu care are să se apuce iar de chefuri. Mihai 
Eminescu mi-a spus că se duce la Botoşani ca să vadă pe 
sora sa Doamna Aglae Drogli şi că pe urmă se întoarce 
imediat la laşi. 

Ne-am despărţit cu această promisiune din partea lui, 
însă de atunci eu nu l-am mai văzut. 

Tot timpul cât am stat cu dânsul la Neamţ, vre-o zece 
zile, ne duceam aproape în fiecare zi în pădurea din 
apropiere, tolonindu-ne pe iarbă şi Mihai Eminescu cânta 
cântece eroice şi de jele, cu voce foarte frumoasă, aşa că 
găsiam o adevărată distracţie în societatea lui. 

Tot de-acolo, mai înainte, a dat poezia „Vezi 
rândunelele se duc” intendentului Onicescu, după cum 
mi-a spus acesta, ca să o _ trimeată la „Convorbiri 


literareS0”, 


60 Publicat în “Convorbiri Literare”, numărul din 1 Februarie 1887. 

Credinţa mea şi a lui Onicescu era că această poezie îi 
fusese inspirată de o doamnă a unui farmacist din 
localitate, Doamna Czenkli.” 

Într-un raport al aceluiași dr. C. Felix, întocmit după 
efectuarea unui control sanitar în circumscripţia 1 (Jud. 
lași, Neamţ, Suceava), se constată situația 
necorespunzătoare de la  bolnița M-rei Neamt, 
propunând câteva măsuri, și concluzionând “Reforma 
modului de îngrijire a alienaţilor nu se mai pate amâna” : 

"Așezarea alienaților de sex bărbătesc întâmpină si 
mai mari dificultăți în judeţele primei circumscripţiuni 
sanitare; singurul ospiciu din mânăstirea Neamţ nu este 
destul de încăpător pentru a putea primi toţi alienaţii din 
judeţele de peste Milcov; afară de aceasta se face într'un 
mod nu prea corect transportul alienaţilor de ambele 
sexe de la domiciliu până la ospiciu. 

Reforma modului de îngrijire a alienaţilor nu se mai 
pate amâna. D-nii membri al epitropiei generale a casei 
Sfântului Spiridon propun ca să se transforme 
Monastirea Galata întrun mare ospiciu de alienaţi de 
ambe sexe și ca să se strămute la Golia așezămintele 
militare care se află astăzi la Galata. 

Această transformaţiune ar costa dupe părerea D-lor 
epitropi de la lei 80.000 până la 100.000. 

“Sanatoriul de la Hall Bad” 


P ai " 
Baie veche în Hall Bad, 
Prima baie centrală (1853 — 1855). 


Inexactităţi topografice sau erori tipografice? 


Există câteva semne de întrebare cu privire la acest 
episod din biografia lui Mihai Eminescu și anume, de 
câte ori a fost Mihai Eminescu la Hall Bad? O singură 
dată sau de două ori ? 

Al doilea semn de întrebare se referă la ce anume i-au 
recomandat medicii de la lași lui Mihai Eminescu? cură 

de băi, sau tratament antilues? lar al treilea se referă la 
localizarea staţiunii Hall Bad. 

Să le analizăm pe rând: I.E. Torouţiu, vorbind despre 
Cornelia Emilian ® scrie, negru pe alb: "Astfel se strânge 
suma necesară, aşa că poetul este trimis două veri 
consecutive la băile de la Hall Bad, întovărăşit fiind o 
dată de doctorandul Focşa, altă dată de Savin.” 

Din păcate, autorul nu prezintă dovezile documentare 
pentru a adeveri această susținere.S* 

În legătură cu plecarea din nou a lui Mihai Eminescu 
la Hall Bad, în vara anului 1887, sunt suficiente mărturii, 
însă acestea lipsesc cât privește vara anului următor. 

Se știe doar că, 9 în Aprilie 1888, acesta a pornit la 
drum spre București. 

Totuși, există două scrisori ale Henriettei, una datată 
10/22 Februarie 1888 (în care aflăm că dr. Iszac i-a scris 
lui Maiorescu că “Mihai Eminescu se va face cu totul 
bine, făcând și la vară 30 de băi la Hall Bad”) și alta 
datată 15/27 Aprilie 1888 ("mă doare și mi-e frică că nu 
se va duce și vara asta la Hall Bad”). 


62 |. E. Torouţiu, Introducere,” Studii şi Documente Literare”,vol. 4, 
p. LVIII. 

63 N. Georgescu”Eminescologia la ora exacta:Eminescu si editorii 
sai. Fuga la Bucuresti și povestea sifilisului. CARTEA TRECERII (1X)” 

Opinăm că acesta doara lansat zvonul că urmează să 
plece la băi, la Hall Bad, în vara anului următor, 1888. 

Lipsa banilor (subscripția de 100 de lei, a 
botoșănenilor, încetase, alți bani nu se mai strângeau, 
Maiorescu îl cam părăsise pe poet), ori credința că 
aceste tratamente nu îi mai sunt necesare, poetul dând 
aparente semne de înzdrăvenire, ne determină să 
credem că Mihai Eminescu nu a mai fost prezent, a doua 
oară, la Hall Bad. 

A doua neclaritate: deși se afirmă că medicii ieșeni 
care au consultat în lulie 1887 pe Mihai Eminescu nu 
erau îngrijoraţi de starea sa psihică, ci numai de 
complicațiile de ordin dermatologic, aici avem încă o 
neclaritate. Ce tratament concret au recomandat 
aceștia, trimițându-l pe Mihai Eminescu la Bad Hall? 

Vom ignora, desigur, scrisorile Henriettei către 
Cornelia Emilian, binefăcătoarea familiei sale, în care 
sora poetului afirmă răspicat că Mihai Eminescu 
suferă......de lues. "De patru ani el este nebun, numai din 
sifilis încarnat ce este în corpul lui. dag 

La rândul ei, Cornelia Emilian crede că pacientul s-a 
molipsit de ceea ce ea numea, printr-un eufemism, 


"boală burlăceascăã” .® 


64 Scrisoarea din 23 lunie 1887; 
65 Barbu Lăzăreanu, “Cu privire la Eminescu”, Cultura Românească, 
București, 1937. 

Într-o altă scrisoare, Henrietta mărturisește supărată 
că ar vrea ca vreunul dintre membrii Comitetului de 
susținere de la lași să vină la Botoșani, să-l vadă pe Mihai 
Eminescu, și s-ar convinge că numai ticăloșia de sifilis îl 
face să îndure atâta.” 

Obsesia sifilisului precum și ideea tratării poetului la 
Hall Bad, staţiune recunoscută pentru tratamente cu 
ape termale iodate, antiluetice, le întâlnim și la 
T. Maiorescu, încă din 1883-1884: "după aceasta, dacă 
nu va fi indicată vreo cură la băi, la Hall Bad de exemplu, 
vă veţi întoarce împreună în ţară, unde trebuie să te mai 
odihnești câteva luni, pentru a te întrema fizicește 
deplin.” 

Deci, în ce scop a fost trimis poetul la Hall Bad? 

În volumul tipărit de Editura Fraţii Saraga din lași, 
intitulat “Mihail Mihai Eminescu Diverse cu o prefaţă de 
I.L.Caragiale”, la p. 102 este tipărit un document 
controversat, din care rezultă că medicii care l-au 
examinat pe Mihai Eminescu au recomandat ca acesta 
“să se ducă într-o localitate apropiată de oraș și anume 
în Tătăraș, spre a putea fi controlat cât se poate mai des 
de un medic”. 

De asemenea, acești doctori (Otremba, Bottez, 
Filipescu, Negel și Riegler) mai indicau “să se facă mai 
întâi un tratament local și după aceea să se reînceapă 
tratamentul anti-sifilitic”. 

Deci, nici vorbă de trimiterea poetului la Hall Bad, ci 
doar la Tătăraș, lângă lași, unde să se facă un tratament 
local, urmat de reînceperea tratamentului anti-sifilitic. 

Acest document, care nu este reprodus în facsimil, 
deci posibil un fals, intră însă în contradicţie cu 
documentul de la p. 105, în care Șaraga reproduce un 
articol din ziarul “Liberalu/” de la lași, datat 18 lulie 1887, 
intitulat “Mihai Eminescu”. 

Din articolul amintit reiese cu totul altceva, și anume 
că medicii ieșeni au recomandat “să se trimeată pe 
Mihai Eminescu la băi la Hall Bad cu care ocaziune va 
putea fi supus unui consult de specialiști la Viena și 
anume de către medicii Dr. Neuman, dr. Nathnagel și dr. 
Meynert. După terminarea băilor sau poate chiar în 
același timp trebui a i se face lui Mihai Eminescu un 
tratatment radical...” 

Deci, nici vorbă de tratament la Tătărași, fiindcă 
în 15 lulie Eminescu este în tren, iar la data de 17 lulie, 
acesta părăsește Viena, plecând spre Hall Bad: Mihai 
Eminescu a plecat în 17 Julie din Viena la bade de la 
Hall Bad (Austria)”. (cf. "România Liberă” din 29 
lulie/10 August 1887). 

Ce însemna Hall Bad în conștiința vremii? În primul 
rând o staţiune frecventată de români: în fatidica zi de 
28 lunie 1883, T. Maiorescu consemnează în jurnalul său 
faptul că I. Slavici pornise spre Austria, pentru a se trata 
la Hall Bad. Prietenul lui Eminescu suferea de 
hiperaciditate gastrică, greșit diagnosticată de medici, de 
aceea a hotărât să-și caute de sănătate, mai întâi la 
Viena, apoi la Hall Bad. 


66 Scrisoarea din 16/28 sept.1887 

În apropiere, la Reichenhall, se afla o faimoasă oază 
de sănătate, frecventată și aceasta de pacienţi din ţara 
noastră. Doamna Maiorescu vizita Reichenhall, cazându- 
se la Vila Eisenrieth. (cf. Telegramă semnată T. 
Maiorescu, trimisă soţiei sale, joi 21 August/2 sept. 
1886). 

M. Kogălniceanu era, de asemenea, unul dintre cei 
care cunoșteau virtuțile binefăcătoare ale apelor 
minerale de aici. El cere ajutor familiei pentru a se putea 
trata la Reichenhall. Banii îi vor fi trimiși de fiul său, Jean, 
aflat la Huși, prin Banca Neuschotz din lași (lulie 1888). 

Deci, staţiunea de odihnă Hall Bad, ca și Reichenhall, 
având un bun renume printre medicii români, este 
recomandată lui Mihai Eminescu, cu speranţa că aici 
suferințele sale își vor găsi izbăvire. 

Așadar, Eminescu pornește la drum, spre Hall Bad, 
însoțit de dr. Grigorie Focșa. 

Era miezul verii, o vreme călduroasă, și un roi de 
călători, umplând la refuz o gară înţesată de turiști 
îndreptându-se spre munte. Numai doi călători plecau 
îngânduraţi, urcânduse în “Elisabeth-Westbahn”, spre 
Linz (5 ore), prin St. Pölten, iar de aici, fie pe calea ferată 
- Kremstalbahn - chiar în acel an dată în folosinţă, fie mai 
încet, cu Fiaker (trăsură) sau cu poștalionul, spre Hall 
Bad. 

Ruta parcursă de Mihai Eminescu, spre Hall Bad 


Câteva cuvinte despre această stațiune, aflată în 
nordul ţării, lângă Linz, confundată uneori cu localitatea 
Halle, din Germania. 

Toponimul Hall Bad, desemnând staţiunea balneară 
din Austria Superioară, poate crea neînţelegeri: 
așezarea Hall Bad nu trebuie confundată cu mica 
localitate Hall din Tirol, cu Halle (Saale) din landul 
german Saxonia Anhalt, cu capitala la Magdeburg, ori cu 
SCHWĂBISCH-HALL, din Germania, în Wurttemberg, orășel 
situat la nord est de Stuttgart. 

Hall Bad este o localitatea balneară situată în 
regiunea Steyer, lângă Linz“, prin urmare, Mihai 
Eminescu a fost internat la Hall Bad și nu la Halle, cum 
afirmă renumiţi eminescologi. 

Confuzia își are originea în scrisorile Henriettei, 
adresate Corneliei S. Emilian și fiicei sale, unde numele 
stațiunii Hall Bad este scris greșit de sora poetului sub 
forma Halle. 

Medicii din întreaga Europă recomandau Hall Bad 
pentru tratamentul bolilor de nervi, lues, scrofuloză, 
eczeme, etc. 

Băile de aici erau căutate pentru apele naturale având 
din abundență iod, brom, arsenic, sare, beneficind și de 
un climat plăcut, făcând să fie frecventată în fiecare vară 
de mii de turiști sau pacienţi. 

Izvoarele acestei stațiuni sunt cunoscute încă din 
secolul al VIll-lea, Hall Bad ajungând în centrul atenţiei, 
abia începând cu 1855, când apele termale au devenit 
proprietatea statului. 

De fapt, prima instalaţie de tratament s-a construit la 
Hall Bad în 1827, bazată pe proprietăţile miraculoase ale 
apei cu conţinut ridicat de iod. 

Darea în folosinţă a liniei de cale ferată Kremstalbahn, 
a condus la creșterea numărului de turiști străini care 
veneau să se trateze aici. 


67 Unii autori îl localizează lângă Insbruck (vezi Cătălin Cioabă, 
“Mărturii despre Eminescu: Povestea unei vieți spusă de 
contemporani”, “Va fi reinternat la Spitalul Sf Spiridon din Botoșani, 
consultat din nou la lași și la Viena după care se îndreaptă spre băile 
din Hall Bad, în apropriere de Insbruck”. 

Sezonul la Hall Bad Bad începea în fiecare an la 15 
Mai și se sfârșea în Septembrie. Vizitatorii aveau la 
dispoziție, pe timpul sezonului de băi, nu numai 
stabilimente medicale ci și instituţii culturale: un teatru 
de vară, “Arena”, dat în folosinţă în 1871, precum și un 
Teatru Municipal - “Stadtheater”, situat pe Styerstrasse 
(1884). 

În anul 1887, atunci când Mihai Eminescu urmează 
tratamentul prescris la Băile Hall Bad, staţiunea avea 
cam 1500 de locuitori. 

Marele muzician Gustav Mahler ®, profesorul lui G. 
Enescu, și-a făcut debutul ca dirijor în grădina Hall Bad, 
în vara anului 1880. Orchestra avea deja un bun renume, 
fiind înfiinţată în anul 1855. 

Prezenţa poetului în această stațiune este amintită de 
câteva dintre ziarele vremii %: 

“În urma unei cercetări minuţioase în care l-au 
supus pe Mihai Eminescu, medicii au ajuns la 
convingerea, că seninatatea lui nu e de loc alterată și că 
trebue a'l supune unui tratament radical numai în ce 
privește boala lui cea neglijată, care se manifestase la 
picioare. 


68 În 1880, la vârsta de 21 de ani, Gustav Mahler obţine primul său 
contract ca dirijor al Orchestrei din Hall Bad, formată doar din 15 
componenți. Abia terminase conservatorul din Viena. 

69 Totodată, momentul Hall Bad este prezentat și în primele lucrări 
dedicate biografiei Lucafărului: M. Eminescu, “Diverse”, cu o prefaţă 
de I.L. Caragiale”, lași, Șaraga, precum și Henriete și Mihai Eminescu, 
“Scrisori către Cornelia Emilian și fiica sa Cornelia”, lași, Șaraga 
(1893). 

Conclusiunea consultului a fost: Să se trimeată Mihai 
Eminescu la băi la Hall Bad. Ivindu-se deci necesitatea 
de a trimite pe Mihai Eminescu la Viena și de acolo la 
Hall Bad, d-ra Cornelia S. Emilian, casieria comitetului 
format de elevii și elevele școalei artelor frumoase, a 
espus situaţia banilor încasaţi de d-sa.” % 

Sosind la Hall Bad, Mihai Eminescu începe 
tratamentul recomandat, rezultatele fiind promițătoare: 
“De la Hall Bad (băi în Austria) primim vestea 
îmbucurătoare că tratamentul aplicat acolo poetului 
Mihai Eminescu promite rezultate admirabile.” 7! 

În această stațiune, ilustrul pacient este preluat de 
Dr. Rabler și dr. Pollack, care îl tratează cu deosebită 
atenţie. 

Dr. Rabler locuia în extrasezon la Viena, pe strada 
Weihburggasse nr. 19, cunoscându-se probabil cu dr. D. 
Boghean, care locuia pe aceeași stradă, la nr.26. 

Tarifele practicate în această staţiune difereau în 
funcție de categoria de confort aleasă de pacient 
precum și de perioada zilei: astfel la Clasa |, preţul unei 
băi de iod era de 80 fl. (dimineaţa și după-amiaza); Clasa 
a Il-a (dimineaţa 56 fl. iar după-amiaza 35 fl.) 


70 "România Liberă” 24 lulie/3 August 1887, p.2 
71 idem, 29 lulie/10 August 1887, p. 2 

Întrucât era neapărată nevoie de continuarea 
tratamentului, ziarele roagă cititorii să contribuie la 
subscripţiile publice pentru Mihai Eminescu: 

” În Liberalul din lași pe care 'I primim azi găsim 
această notiță : Ni se comunică, că sănătatea poetului 
Mihai Eminescu a început a se îmbunătăţi. El se află încă 
la băile de la Hall Bad și e deaproape îngrijit de d. 
Grigorie Focșa, doctorand din lași. Dr. Rabler și dr. Pollac 
sunt medicii cari îl tratează. Dând această știre 
îmbucurătoare, rugăm pe toți confrații noștri să îndemne 
pe cititorii lor la subscripțiile ce circulă prin oraș pentru 
Mihai Eminescu în urma inițiativei elevilor școalei artelor 
frumoase din lași. Trebue să facem tot posibilul de a 
strânge banii necesari spre a nu întrerupe pe Mihai 
Eminescu de la tratamentul medical care a început să-i 
îndrepte deja sănatatea. Cei cari n'au la îndemână liste 
de subscripții, pot trimete bani de-a dreptul către d-ra 
Cornelia S. Emilian, absolventă a școalei artelor 
frumoase din lasi' și casiera comitetului de subscripții 
pentru Mihai Eminescu.” i 


72 "România Liberă”, 11 /23 August 1887, p. 2 

Medicii austrieci care l-au tratat pe Mihai 
Eminescu au avut un rol pozitiv în ameliorarea sănătăţii 
poetului, prin urmare ne vom îndrepta atenţia asupra 
acestora. 

Locuința doctorului curant al lui Mihai Eminescu, 
cunoscută sub numele de ”Vi/la Rabl”, este situată în 
Promenadestrasse 2, ridicată în 1866, după planurile lui 
Teophil Hansen. 

Ea este creaţia cunoscutului arhitect T. Hansen, 
prieten al comunităţii românești din Viena, autor și al 
unor capodopere arhitectonice de secol XIX, construite 
în România. 


Grădina ”Vilei Rabl” 

Medicii de la Hall Bad foloseau o soluţie salină 
iodină, atât în tratament extern cât și intern. 

Călătorul care ajunge în zilele noastre în această 
stațiune, va descoperi cea mai veche sursă de iod din 
Hall Bad: izvorul Gunther, aflat la 1,7 kilometri est-nord- 
est de sursa Tassiloquelle. 

Atunci când soluţia este folosită în tratamentul 
extern, pielea este iritată la contactul prelungit cu apa, 
devenind ușor înroșită; apare de multe ori o senzaţie de 
furnicături, care este cauzată de efectul de creștere a 
circulaţiei sanguine. În plus, iritarea primară a pielii 
exercită un efect asupra unor organe interne ale 
corpului uman, deoarece componentele minerale sunt 
absorbite prin piele în organism. 

Prin acest tratament, se stimulează întregul sistem 
vascular, glandular și nervos. 

În acea perioadă, soluţia brută de bromo-iodină “Hall 
Bader” a fost folosită ca un remediu pentru sifilis timp 
de câteva decenii - din anii 1880 până în perioada 
interbelică. 

Revenind în ţară, după tratamentul de la Hall Bad, în 
ciuda speranţelor într-o ameliorare a maladiei, crizele se 
acutizează. Presa descrie această perioadă critică, 
prezentând elemente revelatoare: 

"Relativ la la starea sănătăţii poetului Mihai 
Eminescu, Curierul Român din Botoșani, care ne-a sosit 
azi, are aceste amănunte: Reîntors de câte-va zile din 
Viena, la sânul dulcei, dar tot atât de nenorocitei sale 
surori, în Botoșani, zilele sale nu mat sunt decât o tristă 
și dureroasă licărire a vieţei, decât o jalnică și sfășietoare 

agonie, decât un lugubru preambul al nemilostivei poate 
binefacătoarei... morți.... 

Diagnosa celebrilor profesori ai medicinei din Viena, 
scrisă și transmisă odată cu densul, este atât de 
categorică, încât or-ce speranță de bine ni se pare o 
exagerată ilusiune. Ochii sei stinși, ființa sa inconscientă, 
ne-o spun aceasta chiar și fără o asemenea autorisată 
diagnosă. Frica de oameni, de tot ce'l înconjoară, este 
singura simtire ce mai manifestă ; frică pe care n'o perde 
nici în presenta celor mai intimi foști cunoscuși ai sei, 
afară de nenorocita sa soră, singura pe care pare a o 
recunoaște necontenit și încrezător. 

Noi înșine (dl. Bădescu), care ne numărăm printre cei 
mai vechi și mai nedespărţiți amici at sei în nenorocire, 
abia după multă insistenţă putut-am scoate un zâmbet 
efemer pe buzele lui, însoţit de singurul răspuns “da”, ce 
ni'l dete la întrebarea, de mai multe ori repetită, dacă ne 
mai cunoaște... răspuns, cărui-i mai succedă o vorbă, dar 
aceasta abia îngânată: “la revedere”. 

Asemenea momente lucide, dar numai momente în 
adeveratul înțeles al cuvântului, îi vin de câte două-trei 
ori pe zi, după care iară recede in completă abolițiune a 
simțurilor. Tot nutrimentul sea nu consistă decât într'un 
ou și puțin lapte, abia administrate și acestea mai mult 
cu de-a sila. 

Durerea cea mat grozavă însă consistă în adeverul că 
de acum abia le va mai avea și p'aceste!Banii adunaţi 
prin generoasa inițiativă a elevilor școalelor de bele-arte 
din lași, veo 3000 lei, s'au sleit pană întratât, cu ducerea 
și căutarea lui în străinătate, încât astăzi nenorocita lui 

soră nu mai dispune de un ban pentru alinarea ultimelor 
lui sau mai drept ale lor suferinţi! 

Și... guvernul, ni-se sfâșie inima de durere, gândindu- 
ne la aceasta, guvernul, zicem, atât de generos în multe 
alte privinţi, aprobând, zilele aceste, bugetul judeţului 
Botoșani,în care figurează atâtea pensii grase și inutile, 
n'a găsit, printr'o nenorocită inspiraţie, nimic alt de șters 
dintrânsul, decât tocmai alocarea minimei sume de 120 
lei, pe care, consiliul general al judeţului, sub un nobil 
impuls, găsise cu cale a vota mai deunăzi, ca ajutor 
lunar, pentru marele și nenorocitul, cel mai mare și mai 
nenorocit fiu al acestui judeţ!” 


Diagnostice medicale 


Este de mirare faptul că nu s-au mai păstrat 
documente privind pacientul Mihai Eminescu, într-o 
vreme când spitalele românești aveau totuși un sistem 
de evidenţă a bolnavilor bine pus la punct. 

Spre exemplu, iată mai jos un model de fișă de 
internare, din perioada spitalizării lui Mihai Eminescu 
(26.11.1887), în care apar suficiente date, inclusiv cele 
de identificare ale pacientului (perioada de internare, 
numele spitalului, secţia și numele medicului, diagnoza 
la internare etc.) 

Fișă medicală de la sfârșitul secolului XIX, aparţinând Spitalului Sf. 
Spiridon - lași 

Cel dintâi, și cel mai longeviv diagnostic atribuit lui 
Mihai Eminescu, a fost acela de lues. Ulceraţiile de pe 
gambe, cu recrudescenţe repetate (recidive rebele) erau 
cunoscute de timpuriu dr. Kremnitz, însă acestuia nu i 
s-au părut a fi semne luetice (gome cerebrale de natură 
sifilitică) ci, mai degrabă, nodozităţi benigne (erythema 
nodosum rheumaticum). 

Susţinătorii acestei teorii de notorietate în epocă 
consideră că degradarea dezastruoasă a personalităţii lui 
Mihai Eminescu, sfârșită tragic cu moartea lui 
prematură, trebuie pusă pe seama unui sifilis congenital, 
pe linie maternă, asociat cu excesul de alcool, cafea, 
surmenaj, ducând la demenţă acută și la paralizie 
generală. 

T. Maiorescu și C. Popasu bănuiau existenţa unui 
morb luetic, preconizând un tratament corespunzător, 
ceea ce doctorii vienezi nu au acceptat. Însuși dr. D. 
Boghean, care îl vizitase pe Mihai Eminescu la 
Oberdobling împărtășește acest diagnostic greșit: “Boala 
lui era o pseudo psihoză-sifilitică, care a trecut cu iodul 
care l-a luat”. 

Infamul verdict a fost enunțat “coram populo” de 
doi specialiști ieşeni, dr. lulian și dr. Bogdan, în 1886, 
care au semnat un act medical, din care rezulta că poetul 
"suferă de alienaţie mintală cu accese acute, produse 
probabil de gome sifilitice la creier și exacerbate de 
alcoolism”, opinie susţinută din păcate și de sora 
acestuia, influenţată de dr. Iszac, în disperare de cauză, 
dar și cu speranţe iluzorii. 

De aceeași părere cu reverberaţii blamabile au fost 
câţiva doctori de prestigiu: Alexandru A. Șuţu, G. 
Marinescu, C. Bacaloglu, Panait Zosin ș. a., supoziţie 
acceptată, ulterior, de mulţi dintre biografii lui Mihai 
Eminescu, precum și de medici din zilele noastre, 
precum Petre Brânzei și E. Câmpeanu. 

În vara cruntului an 1883, la internarea forțată și 
discutabilă a poetulu în clinica dr. Șuţu, acesta eliberează 
un atestat, rezultând că ilustrul pacient este atins de 
„alienaţiune mintală în forma de manie acută”. 

Spre toamnă, când Mihai Eminescu este transferat 
într-un stabiliment de elită, doctorii din Oberd5bling 
întrerup zadarnica medicamentaţie prescrisă în strada 
Plantelor din București, bănuind că Mihai Eminescu 
suferea de o psihoză maniacală acută. 

Această teorie a  psihozei  maniaco-depresive 
evidențiază trei episoade majore de agitaţie de tip 
maniacal, în forme de manifestare  demenţială, 
succedate de perioade de remisiune, cu caracter 
neașteptat. După primele episoade, și apoi, cu 
manifestări specifice depresiei melancolice, Mihai 
Eminescu își duce crucea, fără a-și pierde total rațiunea, 
memoria, dar cu un randament creativ diminuat, cu 
voinţa sensibil redusă. 

Sindromul psihotic maniaco-depresiv a fost susţinut 
de Alexandru Şuţu, Heinrich Obersteiner, Maximilian 
Leidesdorf, Isidor Neuman, Herman Nothangel, Thomas 
Maynert, Alexandru Ştefanovici, Victor Vineş, Nicolae 
Tomescu ș.a 

Întrebători și sceptici, unii medici au pus sub semnul 
unui nihilism curajos diagnosticul unei boli lumești (în 
perioada interbelică dr. |. Vineș, apoi, în 1972, dr. |. Nica 
și, mai recent, la cumpăna dintre secole, dr. Ovidiu Vuia), 
demontând cu argumente irecuzabile teoria luesului. 

Dr. |. Nica crede că în cazul Mihai Eminescu, tabloul 


simptomelor înfățișează mai degrabă o pseudo-paralizie 
și o psihoză maniaco-depresivă, pe fondul meningitei, 
generată de o infecţie streptococică 7, în timp ce Mircea 
Handoca susține că Mihai Eminescu a suferit mulţi ani de 
o  dermatită  streptococică”“, combinată cu o 
endocardită, fatal în cele din urmă. 

La sfârşitul vieţii, poetul dădea semne foarte 
concludente că suferea de encefalită virală, adică de 
inflamare a encefalului, cu o gravă leziune a sistemului 
nervos, nicidecum nu suferea de lues. De această gravă 
eroare și-a dat seama, probabil și T. Maiorescu, cu toate 
încercările sale repetate de a escamota tragicul sfârșit, 
căruia i-a căzut victimă Mihai Eminescu. 


73 lon Nica, op. cit., p. 38 
74 Mircea Eliade, “Despre Eminescu şi Haşdeu”, ediţie îngrijită şi 
prefaţă de Mircea Handoca, [laşi], 1987, p. 56. 

Aceștia proclamă sfârşitul  aberaţiei  luetice, 
demonstrând că anormalitatea comportamentală a lui 
Mihai Eminescu trebuie pusă fie pe seama unei 
polinevrite şi  encefalopatii de origine  mercurială 
(O.Vuia), fie pe socoteala unei psihoze maniaco- 
depresive, cu aspect mixt, declanșată pe un fond 
ereditar și manifestată, în final, ca o pseudo-paralizie, 
cauzată de o criminală intoxicație cu mercur. 

Așadar, Mihai Eminescu n-a suferit nici de epilepsie 
psihică (A. Șunda), nici de schizofrenie (C. Vlad), cu atât 
mai puţin de lues, alcoolism și paralizie generală (Fr. 
Iszac, Gh. Marinescu, P. Zosin, ș.a.). 

În anul 2015, Academia Română, într-un salutar și 
demult așteptat gest de corectitudine științifică, dă 
tiparului o lucrare cu caracter majuscul, ca replică, 
probabil, la acțiunea intentată împotriva sa de Gh. 
Sărac”, lucrare de răsunet în lumea eminescologilor, pe 
alocuri contestată, dar în esenţă caracterizată printr-o 
justă interpretare a cazului Mihai Eminescu, prin care, 
sub coordonarea academicianului Sugen Simion, un 
număr de specialiști de mare autoritate, profesori 
universitari, academicieni, conving cititorii că poetul a 
suferit de un sindrom bipolar, la care se adaugă 
malpraxisul medical, precum și regimul de viaţă și de 


75 Acesta dorea ca justiția să oblige Academia Română să se 
disocieze de opinia unuia dintre membrii săi, G. Călinescu, conform 
căreia Eminescu a suferit de morbul luetic, care i-a pricinuit 
moartea, în final. 


170 


muncă al ziaristului Mihai Eminescu, inclusiv un fond 
ereditar deficitar, acestea fiind cauzele colapsului 
poetului. 

Nu avem, prin urmare, diagnostice propriu-zise, ci 
unele realizate post-factum. Există însă documente, cum 
ar fi așa-numitele certificate medicale, în care se pot 
identifica diagnozele medicilor. 

Astfel de înscrisuri sunt documentele oficiale, din 
această categorie făcând parte cele menţionate în opisul 
Dosarului 968/lulie 1883, intitulat “Interdicţia Mihail 
Mihai Eminescu”. Reţinem de aici un act, datat 5 lulie 
1883 (f.18 orig.), semnat de dr. Șutzu, din care rezultă că 
poetul a fost internat la Institutul Caritatea, șeful 
instituţiei atestând că pacientul este “atins de alienaţie 
mintală”, în formă de “manie acută”. Atât și nimic mai 
mult. 


„No. 12535 

11/83 

Certificat medical 

Subsemnatul doctor în medicină attest prin aceasta că dl. Eminescu 
adus în căutarea Institutului «Caritatea» din Bucureşti la 28 lunie 1883 de 
către Onor Prefectura Capitalei este atins de alienaţie mintală în forma 
«manie acută», Stare care reclamă o căutare serioasă în un stabiliment spe- 
cial. 

Bucureşti, 5 iulie 1883 

Dr. Sutu” 


Șase ani mai târziu, cazul este redeschis, dosarul 
renumerotat, căpătând numărul 645/1889. Pe lângă alte 
documente, acesta conţine un înscris privind “starea 
facultăților mintale ale lui Mihai Eminescu”, datat 23 
Martie 1889. 

Acest act este semnat de doctorii A. Suţu și Zaharia 
Petrescu, datat 20 Martie 1889, prin care, la cererea 
primului-procuror al Tribunalului Ilfov, G. A. Mavrus, 
medicii mai sus numiţi erau solicitaţi a comunica starea 
facultăţilor mintale ale lui M. Mihai Eminescu, aceștia 
susţin, negru pe alb, că poetul este atins de “alienațiune 
mintală în formă de demenţă” . 

Indiscutabil numele semnatarilor acestui document 
sunt importante pentru istoria medicinii românești. 

În aceeași categorie de înscris oficial, deși superficial 
întocmit și eminamente greșit, intră și infamul 
document din 1886, întocmit de doi doctori ieșeni, de 
tristă amintire: Dr. lulian și dr. Bogdan'€, prin care 
aceștia, în urma unei simple conversații și a unui așa zis 
“interogatoriu”, stabilesc tranșant că Mihai Eminescu 
"suferă de alienaţie mintală cu accese acute, produse 
probabil de gome sifilitice la creier și exacerbate de 
alcoolism”. 


76 “Subsemnaţii doctori în medicină de la facultatea din Paris, etc., 
în urma reguisițiunii D-lui Prim Procuror din 5 Noiembrie 1886 de a 
constatat starea mintală a lui Mihail Eminescu, mergând la arestul 
comisiei desp. 1 unde se află pacientul, din interogatoriul și 
conversaţia avută cu Eminescu, am putut constata că el suferă de o 
alienație mintală cu accese acute, produse probabil de gome 
syphilitice la creer și exacerbate din alcoholism; starea lui este 
periculoasă atât pentru societate cât și pentru el însuși și este 
neapărată nevoie a fi internat în o casă specială spre căutare și 
observare pe un timp limitat, după socotința medicului curant. Dr. 
luliano, Dr. Bogdan lassy 1886, Noiembrie 6” 

Deși sunt acte indubitabile, acestea nu sunt 
conexate cu alte documente din care să rezulte în mod 
detaliat formele de manifestare care au condus pe acești 
medici la un asemenea diagnostic atât de grav, cu 
consecinţe juridice grele (declararea interzicerii pe cale 
judecătorească, sau internarea într-un ospiciu de 
nebuni). 

În Certificatul de Deces, nr. 2935/17.06.1889, din 
Arhiva Serviciului de Stare  Civilă/Decedaţi/, un 
document plin de erori (privind vârsta celui decedat și 
locul decesului), se face vorbire de Certificatul 
Constatator al Decesului, nr. 161, semnat de “doctor 
verificator”, N. Șuţu, document de negăsit astăzi, prin 
care ar fi trebuit să se consemneze cauza morții. 
Existând presupunerea unei morți suspecte, s-a decis 
efectuarea unei necropsii, cu participarea organelor de 
parchet, a presei și a câtorva dintre cei apropiaţi lui 
Mihai Eminescu. 

În lipsa acesteia, înhumarea nu era posibilă (din punct 
de vedere juridic, fără certificat medical constatator nu 
există certificat de deces valabil). 

Rezultatul  autopsiei trebuia să dovedească 
posterității cauzele morţii poetului. În acest act nu este 
menţionat cuvântul lues. 

Documentul întărește astfel ceea ce se poate citi în 
lucrarea dedicată istoriei ”Sanatoriului Privat din 
Oberdobling” (“Die Privatheilanstalt.....”), unde există o 
dovadă zdrobitoare a faptului că Mihai Eminescu nu a 
fost înregistrat în evidenţele spitalicești ca fiind suferind 
de lues! 

Lucrare menționată mai sus este un document 
prețios, care prezintă date privind statistica internărilor 
în acest institut. 

Din punct de vedere al originii etnice a pacienţilor 
străini, internaţi la clinica amintită, în perioada 1875- 
1891, registrele de evidenţă indicau naționalitatea 
pacienţilor: 45,9% ruși, 16% români, 13,2 % germani, 
6,6% turci. 

Aflăm din aceste documente oficiale că, în perioada 
1860-1891, au fost înregistrați 88 de pacienţi români 
internaţi la Clinica dr. Leidesdorf, din Oberdbling. 

Mai mult, în Tabelul IX-b, (op.cit.p. 81), este 
publicată statistica pe ţări și provincii cu bolnavii de 
sifilis. 

Pentru perioada (1875-1889) nu este înregistrat nici 
un bolnav de sifilis, provenind din Bucovina sau din 
România! 

Așadar, Mihai Eminescu, în calitate de cetățean 
român, nu figurează în statistica acestui spital ca fiind 
bolnav de lues! 

În continuare, lucrarea menţionată dezvăluie câteva 
prevederi esenţiale cuprinse în “Statutul” acestui 
stabiliment medical, în special cu privire la Regulamentul 
de Funcţionare al spitalului. 

La paragraful 4 al acestui act se specifică foarte clar 
că "internarea pacientului se face doar în baza unui 
Certificat Medical, care să confirme existența unei 
afecțiuni psihice. 

În situația în care acesta a urmat un tratament 
medical anterior, se va specifica în ce a constat acesta. 

De asemenea, Certificatul Medical trebuie să fie 
semnat de medicul curant și parafat de către o comisie 
medicală, să fie nu mai vechi de 14 zile de la data 
internării. ” 

În situaţia pacientului Mihai Eminescu, cu siguranţă 
aceste prevederi nu s-au respectat: nu știm să fi existat 
vre-o comisie medicală, nu cunoaștem să fi existat, 
atunci, în vara anului 1883, vre-un diagnostic medical, în 
sensul infectării sale cu morbul luetic, în baza cărora să 
se fi făcut internarea în clinica dr. Leidesdorf. Cum acest 
diagnostic nu exista, nu se justifica nici un fel de 
tratament antisifilitic, așa cum preconiza Maiorescu sau 
dr. C. Popazu. 

Aflăm, din aceleași Regulament că “fișa medicală” a 
oricărui pacient trebuie să conţină: numele, vârsta, 
statutul social, religia, provenienta pacientului, 
diagnosticul si numelui medicului care a emis certificatul 
de internare, data internării în institutie, numele si 
adresa persoanei care a solicitat internarea în institutie, 
numele si adresa medicului care a furnizat istoricul 
medical al pacientului, numele, adresa și ocupatia tatălui 
sau a tutorelui, în cazul minorilor sau a curatorului, în 
cazul celui pus sub interdicţie, bunurile cu care a fost 
adus la internare, ziua externării, numele persoanei 
căruia i-a fost predat la externare, observatii. 

Conform acestor date, dacă acestea s-ar fi păstrat, 
am fi putut afla cu certitudine ”numele și adresa 
persoanei care a solicitat internarea în institutie, numele 
si adresa medicului care a furnizat istoricul medical al 
pacientului”, fiindcă cererea de internare nu o putea 


175 


face decât o rudă de gradul unu, tutorele (pentru minori) 
sau curatoroul (pentru cei puși sub interdicție). Or, în 
situaţia lui Mihai Eminescu nu erau îndeplinite aceste 
condiţii, deci internarea a fost ilegală, conform statutului 
acelui institut și a legilor Imperiului Austro-Ungar! 

De asemenea, Regulamentul prevedea necesitatea 
ca, pentru fiecare persoană internată, să se întocmească 
un Istoric Medical, unde să se menţioneze modificările 
semnificatve produse în starea sa de sănătate, pe 
perioada internării. 

Această Fişă de Observaţie a pacientului Mihai 
Eminescu lipsește din arhiva spitalului, cel puţin din 
două motive: unul ar fi acela că în timpul Primului Război 
Mondial această arhivă ar fi fost distrusă (incendiu, 
bombardament etc) iar al doilea motiv ar fi acela că, 
după cum se afirmă, un funcţionar al misiunii 
diplomatice a României la Viena ar fi cerut dosarul, spre 
consultare, fără a-l mai înapoia. 

Există, totuși, o așa zisă fișă de observaţii, care 
consemnează date concise privind istoricul bolii lui 
Mihai Eminescu, premergător internării sale la 
Oberd&bling: 

„Sumar din povestea bolii Domnului Mihai Eminescu. 
Pacientul a dus un fel de viață spirituală obositoare și 
dezordonată. El este unul dintre cel mai prețuit și 
eminent poet român. De 6 luni, survine o viaţă 
neregulată, irascibilă, de 4 luni violentă stare de iritare, 
delir, diverse halucinaţii, insomnie, comportare agresivă, 
vociferări. În sanatoriul Dr. Souzo este tratat cu 
vezicătoare, băi de picioare, chloral, morfină, iodură de 

potasiu. Se ameliorează, rând pe rând, stările de iritare 
violentă, rămâne în continuare delirul.” 
lon Grămadă reușește să obţină un scurt rezumat al 

evoluției maladiei lui Mihai Eminescu, în perioada cât a 
fost pacient la clinica dr. Leidesdorf: 

„Starea și decursul bolii 
-[2 Noiembrie 1883] Foarte confuz, vorbește și cântă, 
total dezorientat. Numește diverse persoane mereu cu 
aceleași nume (subl. ns.): regele Norvegiei, regele 
evreilor, Heinrich Heine, împăratul Chinei și așa mai 
departe. Uneori, mai iritat, bate în ușă. 
- 8 Noiembrie 1883. Criză cu pierderea cunoștinței, 
ușoare convulsii și mai pe urmă vărsături. 
-10 Noiembrie. Deseori repede iritat, vorbește 
neîntrerupt în ton de predică, cu pătura în cap, lucruri 
absurde: Abra-Kadabra. Prin vorbe  însufleţite de 
încurajare, poate fi adus la răspunsuri rationale. 
- 26 Decembrie. De un timp, secretie ușoară a urechii 
drepte. 
-10 lanuarie. De două zile, mai linistit. 
-12 lanuarie. Este scos din sectia de izolare. Nu mai 
cântă, ușor deprimat, nu mai dă denumiri false, citeste. 
Vizita lui Maiorescu nu-l influenţează. 
-24 Ianuarie. Pare destul de bine, dă răspunsuri corecte, 
îşi amintește de începutul bolii, ia parte la discuții, serios, 
prietenos, dorește informaţii în legătură cu situaţia lui. 
-8 Februarie. Destul de bine, dar rezervat, tăcut, se 
interesează foarte mult de mâncare, nu se poate 
preocupa de nimic, citește puţin. 
-26 Februarie. Pleacă cu domnul Chibici la Florenţa.” 

Câtă încredere putem avea în aceste informaţii? 

Atât “Sumarul povestii bolii lui Mihai Eminescu”, cât 
și “starea și decursul acesteia” i-au parvenit lui 
I.Grămadă, dar nu în original: „DI consilier aulic și 
profesor universitar Dr. Obersteiner, care ne-a dat 
informaţia aceasta, a binevoit să ne puie la dispoziţie și 
următorul fragment, relativ la boala lui Mihai Eminescu, 
scos din condica bolnavilor pe cari i-a îngrijit dsa...”. Deci 
nu există facsimil, nu se știe unde se află originalul..... 

Singura consemnare oficială privitoare la Mihai 
Eminescu o găsim în Wiener Kronik, din care aflăm că 
acesta a fost internat în perioada 2 nov.1883 -26 
febr.1884. 

Există, totodată o altă categorie de documente, 
având însă un caracter paramedical, deci neoficiale, cum 
ar fi corespondența purtată de Maiorescu cu dr. 
Obersteiner, dr. Popazu etc, precum și câteva însemnări 
medicale, care deși nu au valoarea unui document 
medical oficial, pot oferi o idee privind evoluţia stării de 
sănătate a lui Mihai Eminescu, în perioada internării sale 
la Institutul dr. Leidesdorf, din Oberdsbling. 

Ele au fost transmise peste mulţi ani lui I. Grămadă, 
de unul din foștii asistenți ai medicului curant al 
poetului, care se referă doar la partea ultimă a internării 
lui Mihai Eminescu (lanuarie-Februarie 1884): 

“12 länner. Von der Isolierabteilung weg. Singt nicht 
mehr, eher deprimier, giebt nicht mehr die falschen 
Namen, liest. Besuch Maiorescu’s ohne nachhaltigen 
Einfluss. ( 12 lanuarie. Scos de la izolare. Nu mai cântă, 

deprimat mai degrabă, nu mai dă nume greșite nimănui, 
citește. Vizita lui Maiorescu, fără influenţă durabilă) 

24 länner. Anscheinend recht gut, giebt über alles 
passende Antwort, erinnert sich nicht an den Begian 
seiner Krankheit, teilnehmend, Ernst, freundich, wünscht 
Auskunft über seine Verhätnisse. (24 lanuarie. Pare a fi 
foarte bine, oferă răspunsurile cele mai potrivite, nu îsi 
aduce aminte de începuturile bolii sale, participă la 
discuții, serios, prietenos, doreste să cunoască 
amănunte despre situaţia sa) 

8 Februar. Recht gut, aber ziemlich verschlossen, 
kümmert sich sehr viel um das Essen, kann sich nicht 
recht beschäftigen, liest wenig. ( 8 Februarie. Destul de 
bine, dar destul de retras, îi pasă foarte mult de 
mâncare, nu se poate descurca, citeste puţin) 

26 Februar. Reist mit Herrn Chibici nach Florenz. Dauer 
des hiesigenb Aufenthaltes: 2 November 1883 — 26. 
Februar 1884.” (26 Februarie. Pleacă cu dl Chibici spre 
Florența. Durata șederii aici: 2 Noiembrie 1883 — 26 
Februarie 1884). 

Un alt document, datat 12 Noiembrie 1884, este 
Certificatul Medical, semnat de dr. Sculy, medic primar, 
conform căruia Mihai Eminescu suferă de o fractură 
maleolară, având nevoie de un concediu de două luni de 
zile. 

Certificat 


“Subsemnatul, Doctor în Medicină, Medic Primar al 
Secţiunei Chirurgice, certifică că DI M. Mihai Eminescu 
suferă de o fractură maleolară și pentru a cărei 
vindecare are necesitate de un timp de 2 luni de zile. 
Drept care i se eliberează acest certificat. 

1884 noembrie în 12 
Medic Primar, Dr. Sculy” 


Documente medicale neoficiale 
Un al doilea set de documente medicale sunt 
rapoartele neoficiale, care, deși purtând semnătură 
certă, sunt incomplete și de dată ulterioară (întocmite 
după notițe din epocă). 


*Memoriile” lui Rudolf Şuţu ” 
Rudolf Şuţu scrie un amplu memoriu cu privire la 
prezenţa lui Mihai Eminescu la bolnița Mânăstirii Neamţ. 
Poetul avea obiceiul ca înainte de a se culca să audă 
glasul buciumului, neputând adormi “decât în armonia 
acestui plâns şi tânguitor ecou”... 


77 Rudolf Suţu (1880- 1949) — absolvent al Facultăţii de Litere din 
laşi. L-a avut profesor pe istoricul A. D. Xenopol şi unde a funcţionat 
ca asistent un timp, înainte de a deveni ziarist şi publicist, scriitor, 
traducător şi istoriograf. 

-” A stat destulă vreme şi la M-rea Neamţ, unde, nu e 
vorbă, era tratat mai omeneşte decât ceilalți bolnavi”, 
scrie dr. Rudolf Şuţu. 

-Se trezea la 5 dimineaţa, “pe tăcute” se îmbrăca, 
păşind uşor să nu-i trezească pe ceilalţi bolnavi (“cât era 
de bun în nebunia sa”) şi ieşea la aer, “nu putea suferi 
odaia”, plimbându-se ore în şir în cerdac, recitând, 
“soptind mereu” vreme de cinci ore neîntrerupt, când, 
obosit, şi la chemarea clopoţelului, mergea, 
cu ceilalți bolnavi la dejun. 
- Având în faţă cana cu apă şi lingura din lemn, “care 
închipuiau tacâmul fiecărui bolnav”, la masa lungă 
aşezată în timpul verii în curte, lua loc şi Mihai Eminescu, 
privind zilnic aceleaşi scene în care, din pricina unei 
porţii mai mari sau a unei bucăţi de pâine, se iscau 
veritabile lupte între bolnavi. 

-“Mihai Eminescu mânca foarte puţin” şi, fiind 
impresionat, din“mizerabila” sa porţie dădea adesea 
celorlalţi, dar şi pentru a nu mai asista la asemenea 
scene şi a nu le mai auzi gardienilor “răcnetele sălbatice” 
- “La masă, dacă-i dădeai lingura în mână, mânca, iar 
altfel stătea şi se uita...” sau “adesea se hrănea numai cu 
narcotice şi excitante, abuz de tutun şi de cafea, nopţi 
petrecute în citire şi scriere, zile întregi petrecute fără 
mâncare şi apoi deodată la vreme neobişnuită după 
miezul nopţii mâncare şi băutură fără alegere şi fără 
măsură”. 

- Când îi era foame, se “pitula” prin spatele spitalului, 
sărea gardul şi în fugă păşea pârâul Nemţişor şi 

străbătea câmpul până la crâşmă, unde cumpăra o 
jumătate de pâine şi un pahar cu vin. 

-“Mai mult îi tihnea acestea, aşa pe negândite decât 
dejunul din grădină.” 

-După o astfel de masă, dormea până la ora 4, când 
ieşea din nou în cerdac — “singurul său prieten, singura 
sa mângâiere în acest pustiu“ — se aşeza pe un scaun, cu 
picioarele întinse peste coloanele cerdacului şi cu 
mâinile încrucişate, şi, vreme îndelungată privea spre 
văzduh... 

- Se spune că Mihai Eminescu stând odată aşa, un 
bolnav scăpat din “fiare şi stăpân pe libertate”, dorind să 
sară cerdacul l-a trântit pe podea. 

-“Lui Mihai Eminescu nici nu-i păsa. El rămase aşa cum a 
vrut nebunul. Doar dacă, după oclipă de pauză în noianul 
acela de gânduri, el, poetul nebun s-ar fi întrebat dece 
această schimbare de loc.” 
- Pentru a-i mai linişti, erau aduşi pe la orele 6 din nou la 
masă bolnavii. Dar Mihai Eminescu se făcea că mestecă, 
nu dorea să mănânce. “Era sătul de viaţă, d-apoi de 
mâncare!” 
- Seara, după 8, când toţi mergeau să doarmă, “începea 
timpul când Mihai Eminescu se simţea în culmea 
fericirii”. 
- Din nou în cerdac, de astă dată privea fix înspre cer, 
sfredelindu-l parcă: 
“În poiana tăinuită blânde zboară dungi de lună / 
Când departe-n munţi şi codri duios buciumul răsună.” 
Când apărea luna, plângea de multe ori “durerea, 
necazurile, suferinţele acestei deşarte vieţi”. 

- Somnul venea pe la orele 2 ale nopţii. “Până s-adoarmă 
însă, cerca versuri.” 


Raportul dr. Şutu 


Cu privire la perioada ultimei internări la Institutul 
Caritatea, dr. Șuţu face următoarele precizări: 

Internarea lui Mihai Eminescu s-a produs la data de 
22 ian./3 feb. 1889, ceea ce înseamnă că ori pacientul nu 
a fost internat la Mărcuţa, cum se afirmă, ori a stat 
foarte puţin aici. 

De altfel, un anonim, care semnează un articol cu 
pseudonimul V.S., intitulat ”O vizită la Mărcuţa”, în 
“România Liberă” din data de 6/18 Mai 1889 afirmă 
răspicat că Mihai Eminescu nu a fost internat niciodată 
la Mărcuţa, totul fiind o plăsmuire a unui ziarist, care a 
lansat această știre falsă pentru a grăbi acordarea 
pensiei. 


78 D.A.N.I.C., fond R.E.A.Z., ds. 797/1884, f. 12, original. 

V.S. susţine că știrea este un "fake news”, acreditând 
ideea conform căreia ospiciul de la Mărcuţa a adresat 
Primăriei o plângere, arătând că nu îl mai poate trata pe 
poet, deoarece nu îi "plătește nimeni pensiunea 
necesară întreţinerii lui”. 

Înclinăm să credem totuși că poetul a fost dus de la 
început în arestul poliţiei, fiindcă reținerea sa și apoi 
aducerea la Caritatea s-a făcut prin Ordinul Poliţiei 
Capitalei, motivele care au ocazionat izolarea sa nefiind 
de ordin medical, ci de ordin moral: “La 3 Februarie 
1889, Mihai Eminescu fu adus prin ordinul Poliţiei 
Capitalei la Institutul “Caritatea” unde fu supus 
supravegherii şi tratamentului medical; motivele care au 
occazionat izolarea sa, au fost de un ordin cu totul 
moral.” 

Aici, poetul se manifestă în mod violent și iritabil, deși 
“La intrarea sa în Institut, Mihai Eminescu se presintă ca 
un om gânditor şi absorbit de grave cugetări; însă 
răspunsurile sale la întrebările ce i se fac, aruncă repede 
pe observatorul într'o tristă decepţiune. 

EI vorbeşte clar, fără hesitaţiune, fără difficultate în 
limbagiu; dar el cere mâncare şi băutură, căci nu 
mâncase, zicea el, nici nu băuse de 2 zille. 

Abea îşi dă cont de noua fază a stării sale: nici nu 
întreabă pentru ce a fost adus aci, nici nu discernă 
calitatea bolnavilor între care s'a găsit. 

Totuşi el păstrează memoria locului şi recunoaşte 
după un interval de 6 ani multe persoane din personalul 
institutului. 

Memoria sa subsistă încă, însă raţionamentul, acea 
facultate prin care comparăm faptele şi ideile între elle şi 
deducem noi idei şi conclusiuni este cu totul abolit, ar 
zice cineva că stratul ideogen al cereberului său este 
atrofiat sau isbit de degenerescenţă. 

O nouă dovadă a acestei desechilibrări intellectuale 
sunt şi citaţiunile ce le face mereu fie din operile 
autorilor greci şi latini, fie din acelle ale sanscriţilor, fie 
din propriile sale producţiuni de altă dată, fără şir, fără 
logică între elle. 

Puterea productivă îi lipseşte cu totul, spiritul său este 
isbit de inerție. 

C'are hârtie şi condei, se pune a lucra; dar ceea ce 
aşează pe hârtie sunt nişte passagiuri trunchiate 
reamintite de ici de colo, nişte idei incoherente ce le dă 
ca producţiuni de valoare şi cu totul noi. 

Demenţa dar era din primele zille observată şi 
stabilită  complicându-se cu un sentiment de 
satisfacţiune care cu timpul şi cu progressul malatiei 
avea să se transforme într'un delir de grandoare şi 
abnormitate. 

La acea epocă a malatiei, simptomele somatice sunt 
încă rău desemnate şi nu permit încă diagnosa varietăţii 
de demenţă de care era isbit. 

De constituţie forte, de temperament sanguin, el are o 
musculatură bine desvoltată. pe corp nu se observă 
semne acquiste sau hereditare. Pe ambele gambe numai, 
se văd cicatrice urme unor ulceraţiuni cronice. 

El ajunsese în ultimele săptămâni a fi o ființă 
automatică fără iniţiativă, fără voinţă, dispărându-i 
totdeodată şi instinctele superioare. 

EI citea mereu şi mecaniceşte un petec de ziar fără să 
i se nască în spirit vreo idee; 

El cerea să mănânce cu o bulimie ce nimica nu 
mulţămea; el nu mai avea nici o îngrijire de persoana sa, 
deveni murdar căpătând până la finit, tendinţa de a tot 
distruge scaune, vestminte şi aşternut. (...) 


CONSULTAŢȚIE 


Subsemnaţii medici examinând astăzi pe Dl. Eminescu 
suntem de părere că: 


1), Să se ducă într'o localitate apropietă de oraş şi 
anume în Tataraş spre a putea fi controlat cât se poate 
mai des de un medic. 


2). Să se facă mai întăi un tratament local și după 
acesta să se reinceapă tratamentul anti-syphilitic. 


Dr. Otremba, Dr. Bottez, Dr. Filipescu, Dr. Negel, 
Dr. Riegler. 


lași în 14 Iulie 1887. 


Recomandare medicală pentru băi la Tătăraș 

Conclusiunea consultului a fost: Să se trimeată pe 
Eminescu la băi la Ball cu care ocaziune va putea fi 
supus unui consult de specialişti din Viena și anume de 
cătră medicii : Dr. Neuman, Dr, Nathnagel şi Dr. Mei- 
nert, După terminarea băilor:sau poate chiar în acelaș 
timp trebui a i se face lut Eminescu un tratament 
radical. 


Ivindu-se deci necesitatea de a trimete pe Eminescu 
la Viena şi de acolo la Hall, d-ra Cornelia S. Emilian 
casiera comitetului format de elevi! şi elevele şcoalei ar- 
telor frumoase convocase pe d-nit W. Humpel, Miron 
Pompiliu prof. și Anton S. Savul inginer. tustrei vechi 
amici aï lui Eminescu, cărorale a espus situația banilor 
incasat! de d-sa. 


Recomandare medicală pentru Hall Bad 
Memorialistică cu profil medical 


O altă categorie distinctă de documente o 
reprezintă lucrările cu caracter memorialistic, subiective 
și unele redactate ”a posteriori” morţii lui Mihai 
Eminescu, cu relatări uneori contradictorii, dar demne 
de luat în seamă, în ceea ce privește sindromul de care a 
suferit Mihai Eminescu.” 

Astfel de memorii au fost redactate de profani, 
altele de către medici, unii fiind colegi de școală cu Mihai 
Eminescu, la Cernăuţi sau la Viena (dr. Arthur Hyneck, 
dr. A. Ștefanovici, dr. Hosanu etc). 


79 Bogdan C.S. Pîrvu, “Mihai Eminescu Anii 1883-1889”, Academia 
Bârlădeană, 2016 

Dintre profani, Vintilă Rusu-Șirianu“, relatând 
amintirile nepotului lui Slavici, lon Russu-Șirianu, ne 
zugrăvește un  înfiorător tablou al Luceafărului 
(Octombrie 1882): așezat pe scaun, „gârbovit, cu capul 
în pământ”, având privirea stinsă, palid, cu mişcări 
chinuite, „cu buzele în amară frământare”. Dureri 
sfâșietoare făceau din trupul său "o rană uriaşă, 
deschisă”, ochii priveau în gol: „ochii aceia cu expresia 
unei mute dezamăgiri, a unui cal de rasă care şi-a frânt 
picioarele şi aşteaptă să moară” . 


80 V. Rusu-Șirianu, “Pelin și „Lacrima Christi” cu Mihai Eminescu. 
Vinurile lor”, Editura Pentru Literatură, București, 1969, p. 377. 

“Nu scotea nici oftat, nici vaet, dar geamătul acesta 
mut era mai cuvântător decât orice strigăt de durere”. 
Ceasuri nesfârşite, „ore reci, aşa stătea: cu cotul în 
palmă, cu trupul pendulând încet şi greu”. 

Apoi, „ca scuturat de friguri”, saltă „din şold şi 
braţe”; „se sfredeleşte din mijloc” şi se opreşte, cu 
„pleoapele ridicate în sus”, „ca înghiţite de frunte”, cu 
„albul ochilor mare, mare, holbat, ca la cel ce se îneacă”, 
cu pumnii izbindu-se în tâmple. 

Se repede „cu pas încolăcit” spre măsuţa cu o cană cu 
apă şi pahare, „se scormoneşte în vestă şi înghite nişte 
buline”, dar nu vine nici o alinare. „Cumplitele dureri”, în 
schimb, cresc „minut cu minut“. 

Umblă, cu pas șovăielnic, de ici colo. La un moment 
dat se întoarce brusc, trece „mâinile în păr”, „ochii se 
cască într-o spaimă grozavă“. Apoi, pe neașteptate, „o 
ia la fugă pe scări” „ca posedat”, „să scoată parcă 
demonul înfipt în carnea lui”. 

Imaginea aceasta desprinsă parcă din filmele cu 
posedaţi, descrie un personaj fugind besmetic pe 
străduţe lăturalnice (Moşilor, Olari şi Făinari, până în 
Oborul mic). Poetul se vaită şi imploră să-i smulgă cineva 
capul. „Sudori reci” îi năpădesc „faţa schimonosită de 
chinuri”8 

Începe calvarul unei existente înfiorătoare: lumea se 
deformează iar mintea este năpădită de fantasme, 
obsesii, fobii şi deliruri, trădând un proces lăuntric în 
care avea loc „ceva rău, adânc şi grav”. 


81 Idem, p. 378-379 

Apoi, în mod subit, un tremur puternic făcând bustul 
să tresalte, capul să zvâcnească, împins ca de un resort. 
Chipul se deforma într-o înfiorătoare crispare. Ochii 
albiți de spaimă, în alarmă, priveau “înapoi”, de parcă l- 
ar fi urmărit o fiară „ca să-l sfâşie”. 

Poetul pare că se prăbușește și, simțind că se pierde, 
„se prindea repede cu palmele de fălci, se încorda, parcă 
să oprească o alunecare. Și ochii i se lăsau parcă pe 
spate, ca o cădere, ca o răstignire”.£? 

Analizând acest tablou, dincolo de imaginaţia bogată 
a lui lon Russu-Șirianu, pe alocuri contestabilă, cu 
argumente greu de refuzat (chiar a fost acesta martor la 
asemenea scene? sau este vorba de o pură imaginaţie 
scriitoricească), dr. |. Nica încerca să demonstreze în 
1972 că manifestările anormale sunt simptome clasice 
de inhibitie și abulie, în care masca tristă, cu privirea fixă 
și fruntea cutată a poetului, combinată cu muţenie, 
gemete și plânset, demonstrează evident grozava 
nebunie a poetului.” 

Unul dintre colegii lui Mihai Eminescu de la Cernăuţi 
istorisește că, dintr-o strașnică sperietură, o farsă cu 
stafii, ce i-o provocaseră colegii ce stăteau în gazdă cu 
acesta, viitorul poet a căpătat friguri și a încercat să fugă 
de la Cernăuţi. Altă dată, Mihai Eminescu cade atât de 
rău pe ghiață, încât leșină, iar prietenii săi trag o 
sperietură grozavă, crezând că prietenul lor a murit. 


82 Idem, op.cit. p. 391 
83 I. Nica, “Eminescu. Structura somato-psihică”, Editura Eminescu, 
București, 1972 

Dr. A. Ștefanovici din Botoșani, care l-a avut pe 
Mihai Eminescu timp de o lună pacient, precum și pe 
Henrietta, sora acestuia, afirmă fără să clipească faptul 
că psihoza de care a suferit poetul și care l-a răpus în 
cele din urmă nu a fost rodul unor boli contractate, ci 
mai ales al eredității, “moștenire fatală, ce s-a dat pe 
față în felurite moduri și la fraţii și surorile sale.” Drept 
argumente, dr. A. Ștefanovici amintește de nervozitatea 
mamei, violenţa și irascibilitatea fraţilor, sinuciderile 
unora dintre ei, închipurile Henriettei, toate arătând 
starea psihotică, de care nu a scăpat nici Mihai 
Eminescu. 

În lucrări de aceeași factură, unii au evocat clipele 
întâlnirii cu Mihai Eminescu la Azilul din strada Plantelor, 
alții, precum marele interpret al lui Hamlet, actorul 
Grigore Manolescu, stins din viaţă, la numai 35 de ani, 
prieten apropiat al poetului, nu au descris aceste clipe 
tragice. 


85  Frizerul lui Eminescu, D. Cosmănescu, afirmă că actorul venea la 
stabilimentul dr. Șuțu : "Uneori, veneau să-l vadă prietenii — Grigore 
Manolescu, Hasnaş şi alţii, care-i ziceau lui Eminescu “maestre”, şi el râdea, 
bătându-i pe umăr”. Până în cumplita zi de 28 lunie 1883, alături de Slavici 
și Caragiale, Grigore Manolescu petrecea nopți 

de-a rândul cu Eminescu, discutând la un pahar de vin, după care poetul se 
ducea de dimineaţă la redacţie, extenuat, doborât de insomnii, bând cafele 
și lucrând în neștire la articolele de ziar. Același Grigore Manolescu apare 
într-o fotografie, realizată la București, în 1888, alături de Eminescu, 
Aristizza Romanescu (anul acesta împlinindu-se o sută de ani de la moartea 
sa: 4 lunie 1918) și Veronica Micle, admiratoarea marii actriţe. 
(https://dulciu.wordpress.com/fotografie-inedita-mihai-eminescu/). 

Aristizza Romanescu a jucat în spectacole organizate în 
beneficiul tratării lui Eminescu. 

Dintre acestea, se disting două categorii: prima 
conţine consemnări ale unor persoane lipsite de 
cunoștințe medicale adecvate, pe când cea de-a doua 
este reprezentată de însemnări ale unor medici, 
neavând totuși caracterul unor documente medicale. 

Vom aminti o relatare târzie, semnată de D. 
Niţulescu, apărută abia în 1968 în România literară (12 
Decembrie, p.12), din care se poate observa portretul 
unui pacient realmente bolnav: 

„De mult, pe când eram în ultima clasă a Seminarului 
Nifon din Bucureşti, în plimbarea de dumincă după- 
amiazi, în faţa Bisericii Sf. Anton din fosta Piaţă de flori, 
am văzut lume multă adunată. 

Apropiindu-mă, şi răzbind până în primele rânduri, 
văzui un bărbat solid, bine legat, cu părul mare, 
pieptănat în valuri peste cap, cu o mustață îmbelşugată 
ce făcea gurii streaşină stufoasă, îndemnat să urce într-o 
birjă. 

Privirea îi era febrilă, dar trupul părea istovit, fără 
împotrivire, într-o totală renunțare. Un civil — căruia 
vardistul însoțitor i se adresa deferent cu titulatura 
„domnule doctor” — stăruia cu menajamente, chiar cu 
înțelegere duioasă, pe lângă omul voinic, aflat numai în 
cămaşă albă şi în pantaloni, fără de surtuc şi fără 
bretele sau brăcinar, să se urce în trăsură. 

Mulțimea curiosă să afle şi să vadă ce se petrece, să 
se lămurească, a tot închis cercul în care mă aflam şi m- 
am pomenit fără de vrere atât de aproape de personajul 

principal încât şi astăzi, după aproape optzeci de ani, îi 
simt gâfâitul şi-i păstrez bine privirea. 

Nu erau ochii unui agitat, ci, mai curând, ai unui 
resemnat, domolit de efortul care-l măcinase, îl obosise, 
ochi blânzi totuşi, calzi, uşor umezi — nu de lacrimi ci mai 
curând de însăşi roua sufletului, de seva vieţii, ochi de 
căprioară rănită. 

— E poetul Mihail Mihai Eminescu, oameni buni, ni s- 
a adresat medicul, e marele Mihai Eminescu al nostru, 
care, bolnav fiind, a plecat din spital, de la Doctorul Şuţu, 
şi acum ne facem datoria să-l readucem la patul lui, în 
îngrijirea noastră, pentru binele lui. A plecat, zice, să 
asculte ciripitul păsărelelor şi pitpalacul, aşa după cum 
făcea şi înainte de a se îmbolnăvi şi de a ajunge la noi. 

Zăbovind în Piaţa de flori, în preajma căreia erau şi 
păsărele de vânzare, păsărele de tot felul, pe care le lua 
şi le elibera din coliviile în care le păstrau vânzătorii... 

Am dat şi eu ajutor să fie ucat în birjă. l-am atins şi 
eu braţul cu mâneca sumecată, încercând să-l ajut să 
urce în vehicul, şi i-am simţit pielea cu tuleiele de pe 
braţ...” 

Din a doua categorie de însemnări memorialistice, 
de data aceasta semnate de persoane cu competenţe 
medicale, amintim textul doctorului V. Vineş, Dr. V. 
Vineş, Şef de lucrări la clinica neurologică din Bucureşti, 
apărut în revista „România medicală”, din 1 lunie 1931, 
p. 162-163. 

Acesta conţine "Câteva date asupra ultimelor zile 
ale poetului Mihail Mihai Eminescu”. 

Acesta declară că a avut ocazia să "îngrijesc, ca intern 
la „Institutul Caritatea” al regretatului profesor Al.Sutzu, 
pe marele nostru poet Mihail Mihai Eminescu în ultimele 
luni ale vieţii sale (Martie — lunie 1889)”. 

Dr. Vineș găsește abia târrziu printre hârtiile arhivei 
sale personale "notele pe cari le-am luat atunci şi care 
cred că prezintă un oarecare interes fiindcă ele cuprind 
date exacte despre ultimele zile ale bolii poetului şi mai 
ales despre cauza adevărată a morţii sale, asupra căreia 
s-a creat o legendă.” 

Din păcate, este vorba decât de o parte din note. De 
asemenea, dr. Vineș adaugă la observaţiile proprii și 
relatările unor amici, care îi relatează că poetul abuza de 
băuturi alcoolice și făcea excese veneriene. 

“Cu câteva luni înainte de a intra în Institutul 
Caritatea, adică cu puţin înainte de a-l cunoaşte eu, 
Mihail Mihai Eminescu, după cum mi-au declarat 
prietenii săi, abuza de băuturi alcoolice şi făcea excese 
veneriene. 

În acest timp dădea impresia că nu era în toată 
deplinătatea facultăţilor sale intelectuale. Din zi în zi 
devenea mai puţin vesel, tăcea mai tot timpul, dorea să 
fie singur, nu mai era în stare să lucreze.” 

Dacă veţi citi scrisorile trimise de Mihai Eminescu 
Veronicăi Micle în perioada respectivă, veți observa 
evidente neconcordante între relatările “prietenilor săi” 
(doctorul nu precizează cine anume, ceea ce face din 
start suspect documentul său memorialistic) și starea sa 
de sănătate. Nicăieri nu se amintește vre-o întâmplare 
având în Mihai Eminescu protagonsitul unui consum 

exagerat de băuturi și nici de escapade amoroase de 
Casanova neobosit. 

Din aceleaşi surse “binevoitoare”, medicul 
consemnează câteva caracterizări, pe care le colportează 
din aceleași dubioase surse: 

” Prezenta oarecari tulburări morale: intra în diferite 
localuri publice şi consuma fără să plătească; cerea bani 
de la toţi pe cari îi întâlnea. 

Toate aceste acte au determinat pe prietenii săi să-l 
interneze în Institutul Caritatea al regretatului prof. Dr. 
Al. Sutzu, unde, în Martie 1889, l-am primit în biroul 
administrativ. Mihai Eminescu mai fusese internat în 
Institutul Caritatea în 1883.” 

Acum sunt prezentate propriile observaţii cu 
caracter medical: 

"La intrare Mihai Eminescu era gânditor, vorbea 
puţin, răspunzând numai la întrebări; cerea mâncare 
spunând că „n-a mâncat de mult”. 

Nu era de loc impresionat de aducerea lui la Institut 
căci nu întreba nici cel puţin pentru ce a fost adus. 

Întrebat, ne-a răspuns că cunoaşte localul de când a 
fost adus de data anterioară, cunoaşte chiar persoane 
care erau atunci în Institut. 

Mânca cu mare poftă alimentele care i se aduceau, 
cerea vin cât de mult. 

Nu putea sta locului, umbla de acolo până acolo prin 
cameră, scria, repeta fragmente din poeziile sale 
anterioare dându-le ca inedite. 

Descriind constituţia fizică a pacientului, medicul 
constată, printre altele, ” figura mare și congestionată.” 

“Prezenta pe ambele gambe cicatrice, urme ale unor 
ulcere vechi (sifilitice?)” scrie dr. Vineș, punând semnul 
întrebării după cuvântul “sifilitice”. 

Nu prezenta dificultate în vorbire nici tulburări în 
articularea cuvintelor şi scriere. Scria perfect, fără 
tremurături, fără omisiuni de litere sau cuvinte. 

Un amănunt important: "Mai târziu, apare o uşoară 
incoordinare a membrelor superioare şi tremurături ale 
degetelor, ale buzelor şi limbii. Deşi avea un mers 
şovăitor (uşoară ataxie), Mihai Eminescu nu şedea de loc 
ci umbla toată ziua adunând tot felul de lucruri de pe jos 
(colecţionism), fără cea mai mică oboseală.“ 

În ceea ce privește sensibilitatea pacientului, _ dr. 
Vineș remarcă: 

” Sensibilitatea tactilă şi termică diminuate. Frigul nu 
îl impresiona căci ieşea afară dezbrăcat chiar atunci 
când temperatura era foarte scăzută. Sensibilitatea 
mucoaselor diminuată. Vedere normală.  Reflexul 
pupilelor la lumină şi acomodație diminuat. Reflexele 
rotuliene de asemenea diminuate. 

În continuare, medicul adaugă și unele observaţii 
extrem de curioase: "Prezenta tulburări ale funcţiunilor 
organice, mânca tot felul de lucruri găsite pe jos, chiar 
lucruri murdare. Avea de asemenea tulburări sfincteriene 
sub formă de incontinenţă de urină şi de materii fecale” 

O observaţie privind sistemul circulator ne dă de 
gândit: ”..... cordul prezenta o endocardită veche 
(diagnostic pus şi de profesor N.Tomescu), puls plin 
regulat. ” 

Dr. Vineș mai remarcă faptul că "Mihai 
Eminescu slăbea din zi în zi mai mult, deşi avea un apetit 
vorace”. 

În sfârșit, acum urmează partea cea mai gravă a 
acestui dosar medical: ” Injecţiile mercuriale ce i s-au 
făcut nu au influenţat întru nimic mersul bolii”. 

La fel de importante ne apar și însemnările sale 
privind descrierea psihicului pacientului: 

” La intrarea în Institut, Mihai Eminescu nu 
prezenta tulburări psihice importante. Citea jurnale şi 
cărţi, scria chiar articole de jurnal şi putea oarecum să-şi 
dea seama de tot ce citea şi scria. Dar, încetul cu încetul 
facultăţile intelectuale s-au slăbit (prezentând simptome 
de demenţă destul de accentuate), aşa că, în această 
perioadă, când citea sau scria, repeta acelaşi lucru de 5-6 
ori, fără să-şi dea seama de ce a citit sau scris. 

Atenţia era abolită. Memoria scădea progresiv. Nu 
mai putea reţine fapte petrecute recent, însă, ceea ce 
era de remarcat, era memoria numelor proprii: chiar 
pentru persoanele nou cunoscute cărora peste câteva 
zile le spunea numele exact. 

De asemenea îşi amintea de lucrurile petrecute în 
viaţa sa până în momentul îmbolnăvirii.” 

În seria manifestărilor patologice de ordin psihic, 
dr. Vineș face următoarele remarci: 

“Delirul: Când a intrat în Institut nu manifesta nici 
un fel de delir” 

Aceasta înseamnă să punem firesc următoarea 
întrebare: ce i-a provocat apariţia delirului? Nu cumva 

tratamentul inadecvat cu medicamente precum morfina, 
somniferele sau alt tip de medicament? 

Pe zi ce trece, "Delirul progresa din ce în ce” , dar 
ceea ce uimea cu adevărat era capacitatea de a 
reproduce fragmente din poeziile sale: “Scria continuu 
pe zidurile şi ulucile Institutului bucăţi din poeziile sale...” 

Subliniind că vechea endocardită (“diagnosticată 
de regretatul profesor N.Tomescu, medic primar al 
serviciului de boli interne de la spitalul de copii, care era 
şi medic al institutului) de care era ameninţat în fiecare 
clipă şi care desigur s-a agravat după erizipel” este 
singura cauză a morții poetului, doctorul infirmă faptul 
că, deși Mihai Eminescu ” se simţea însă foarte slăbit. I s- 
au dat tonice, care l-au mai înviorat”, el nu a sucombat 
din cauza traumatismului cranian, petrecut cu 25 de zile 
mai înainte și care, superficial fiind, se vindecase 
complet. 

Sub titlul ”Creerii lui Mihai Eminescu", dr. Al. 
Tălășescu redactează la Constanţa, la data de 17 lulie 
1912, un memoriu privind moartea lui Mihai Eminescu, 
la aproape 24 de ani după moartea poetului. 

“ Mihai Eminescu murise subit, pe când nimeni nu se 
aştepta la un aşa deznodământ fatal, ireparabil. Cum şi 
de ce? Nimeni nu ştia afară de cei de la Casa de Sănătate 
a doctorului Șuţu, unde îşi lâncezea ultimele licăriri de 
viață cu spiritul rătăcit.” 

Deci, dr.Tălășescu consideră moartea lui Mihai 
Eminescu ca un eveniment subit, la care nimeni nu se 
aștepta. 

A doua zi după deces, se aduce la Institutul 
Babeș, “unde eram preparator”, într-un vas, cam o 
pătrime de creier prelevat după autopsia lui Mihai 
Eminescu. 

Deși cel ce a efectuat autopsia părea că este un 
ageamiu, o mână profană, sau care a folosit un 
instrument impropriu, fiindcă de obicei se aduce organul 
în întregime spre studiu, părea că intenţia sa fusese doar 
aceea de a preleva fragmente de creier "pentru ca să 
pună în evidență partea acoperită de sânge, de răni 
provocate de aşchiile testei capului sdrobită de o mână 
criminală. Era o bucată de creer proaspăt maltratat în 
viaţă, ucis de o violenţă crudă şi mutilat după moarte”. 

La analiza anatomo-patologică lua parte și dr. Gh. 
Marinescu, pe atunci tânăr medic, care a transmis 
dorința prof. Baberș de a păstra discreție în cazul 
acesta. 

Din păcate, nici măcar acea pătrime de creier nu a 
putut fi păstrată, pentru o eventuală analiză a geniului 
eminescian. 

Un loc aparte îl ocupă consemnările jurnalistice, 
uneori cu date inexacte, sau cu iz de pitoresc ori de 
senzaţional ieftin. Cu toate acestea, sunt importante, 
pentru întregirea tabloului general al cazului Eminescu. 

În sfârșit ultima categorie o reprezintă lucrările de 
istoriografie literară, precum și cele de istoriografie 
medicală, evident cu nuanţe evidente de interpetare, 
variind de la autor la autor. 

Scheme de Tratament 
- La Spitalul dr. Şutu 


Așadar, în lipsa documentelor dosarului de 
internare, nu avem decât să studiem lucrările dr. Șuţu, 
pentru a afla date asupra tratamentului psihiatric 
general, de care a avut parte Mihai Eminescu în 
stabilimentul din strada Plantelor. 

Terapia mercurială, care nu reiese din nici un 
document ci doar din mărturia medicilor curanţi Victor 
Vineş şi Nicolae Tomescu, este introdusă în Aprilie 1889 
şi continuată până la deces 

Pentru tratament și cercetare, institutul dispunea 
de instrumente speciale: craiometre, dinamometre, 
aparate electrice, analiza chimică a urinei, 
ophtalmoscopul, termometrul și sfizmograful. 

Filosofia dr. Al.A. Șuţu, aplicată în acest stabiliment, 
era aceea conform căreia „alienațiunea mintală e o 
maladie corporală, fiind supusă la aceleași transformări 
patologice la care sunt supuse și celelalte maladii din 
domeniul patologiei interne” că „ea devine, sub acţiunea 
unui tratament rațional, o maladie curabilă” . 

Dr. Șuţu socotea că pacienţii trebuiesc supuși unei 
supravegheri serioase şi unui regim tonic, pentru a 
combate complicațiile şi în particular anemia care 
provoacă hiperemia creierului. 

Ca urmare, acesta prescria băi jumătate de apă 
caldă (bains de siege); băi aromatice, băi sinapisate, care 
aveau darul să conducă la stimularea periferică a 

circulaţiei şi a sistemului nervos; hidroterapia; revulsive 
locale, vesicatore, setonu la regiunea cervicală, ventuze 
uscate pe şira spinării; medicamente care lucrează 
asupra organului cerebral şi opium de preferinţă care, 
considera Al.A. Șuţu, avea o acţiune specială în cazuri de 
melancolie, tonificând sistemul nervos, micșorând 
sensibilitatea lui morbidă. 

Psihiatrul prescria următoarea schemă de tratament 
cu opium: în prima zi un sfert de gram, care merge 
crescând, din zi în zi, până la 6-10 grame într-o zi. 

Apoi, sulfatul de chinină, câte 6-10 grame pe zi, 
urmat în timp de mai multe zile. 

Al. A. Șuţu, acuzat de mulţi că l-ar fi intoxicat pe Mihai 
Eminescu cu substanţe otrăvitoare, declara următoarele: 
"Substanțele aromatice, preparatele iodate, pe care am 
încercat adesea, nu ne-au părut a fi tot aşa de eficace. 
Melancolia zisă pasivă este cea mai rebelă la această 
medicaţie”. 

Referitor la Mihai Eminescu, al cărui diagnostic era 
legat de manie, doctorul preciza: „Izolarea şi 
supravegherea sunt pentru starea aceasta mult mai 
necesare decât pentru orice altă formă; cămaşa de forță 
este neapărată când se constată dispoziţie mare spre 
violenţă și este preferabilă acţiunii directe a infirmierilor 
care irită mai mult bolnavul. 

Mijloacele medicamentoase constau în băi de apă 
caldă la 25 grade. Acestea se pot prelungi 3-6-10-12 ore 
fără întrerupere. Acțiunea băilor calde astfel 
administrate este incontestabilă şi efectul lor imediat ne- 

a surprins în debutul carierei noastre, când toate 
celelalte mijloace au fost întrebuințate fără succes. 

Băile calmează creierul; micşorează acţiunea reflexă 
şi aduc linişte şi somn. 

Un alt mijloc este administrarea substanţelor 
vomitive, ipecacuanha şi tartrul stibiat, în doze vomitive 
urmate timp de câteva zile. 

Acţiunea acestei metode constă în revulsiunea ce 
produce şi mai cu seamă în iritația sistemului nervos 
abdominal. 

Digitala singură sau combinată cu alte substanţe 
antispasmodice este întrebuințată cu succes, când se dă 
în doze mari. 

Poţiunea de care am avut de multe ori a ne lăuda se 
compune din 1 uncie de apă de laurocerasă şi 1 scrupul 
de tinctură de digitală pe zi, luată de două ori. 

Opiumul este tot aşa de folositor, administrat în 
modul prescris mai sus; în acest caz, observăm că pe cât 
timp mărim doza medicamentului spre a atinge 10-12 
grame într-o zi, agitația, departe de a scădea, merge 
crescând şi nu cedează decât în momentul în care 
încetăm administrarea lui. 

Bromuretul de potasiu care ne-a dat în epilepsie 
rezultate bune ne-a părut fără acţiune evidentă în mania 
acută. 

Inspiraţii de cloroform, injecții hipodermice de 
morfină acetică s-au încercat şi la noi o dată, însă fără 
succes”. 

În ceea ce privește delirul, directorul Institutului 
Medical Caritatea din București, preconiza ”precauțiuni 

de supraveghere” și "exerciţii fizice, ocupații în aer liber, 
lucrări agricole şi în ateliere, plimbări pe mai multe ore, 
ocupaţii intelectuale, iată ce poate distrage pe delirant 
din falsele lui concepţii. Un alt mijloc moral, care 
reuşeşte uneori la debutul maladiei, constă în a discuta 
cu bolnavul, a-l contrazice şi a-i demonstra cât de 
înşelate şi inadmisibile sunt ideile ce spune”. 

Medicația întrebuințată în cazul delirului la acest 
institut constă în “diferite revulsive, precum cautere, 
vesicatoare, setonă, aplicate pe regiunea cervicală. 
Unguentul stibiat îl întrebuinţțăm foarte des pe craniu şi 
am obţinut de mai multe ori întreruperea delirului, chiar 
dispariția unui delir de ambiţie foarte sistematizat. 
Hidroterapia în duş şi mai cu seamă în duş mobil pe şira 
spinării este folositoare. Medicamente interne ce se pot 
întrebuința de preferință sunt beladona sau datura 
stramonium. Opiul este indicat în deliruri triste mai cu 
deosebire.” 

În schimb, "Digitala, chinina, apa de laurocerasu, 
zincul acetic nu ne dau rezultate satisfăcătoare”. 

Un caz aparte îl reprezintă Demenţa. „Această stare 
la care duc mai mult sau mai puţin repede toate 
afecțiunile mentale care au rezistat la acţiunea 
medicală, nimeni nu poate avea pretenţia de a o 
vindeca. Ceea ce se poate obține este de a amâna 
moartea care este inevitabilă. Igiena şi un regim tonic 
sunt mijloacele care concură la scopul acesta. Chinina şi 
sulfatul de chinină, nitratul de argint, aplicaţii reci pe 
cap, uneori aplicarea de ventuze scarificate pe şira 
spinării, spre a combate hiperemiile care sunt aşa de 

comune în ramolismul şi paralizia generală, în fine băi 
calde generale, sunt adesea indicate şi folositoare” 
(V.V.Toma, A. Majuru “Nebunia. O antropologie istorică 
românească”, Paralela 45, Pitești, 2006, p 97-99) 


-La Oberdăbling, în spitalul “nomenclaturii” 


Internarea lui Mihai Eminescu într-un sanatoriu 
accesibil doar bogatelor familii princiare din Austria, 
începând cu toamna anului 1883, reprezintă un capitol 
aparte din biografia Poetului. 

Majoritatea informaţiilor privitoare la această 
perioadă provin din corespondenţa purtată de Titu 
Maiorescu cu cei aflaţi în preajma lui Mihai Eminescu ®° 
sau din alte lucrări cu caracter memorialistic?” 

De asemenea, un rol esenţial în cunoaşterea 
situaţiei sale medicale îl are studiul lui |. Grămadă, din 
1914, în care sunt adunate câteva documente cu referire 


86 Dr. H. Obersteiner, A. Chibici — Revneanu, dr. C.Popazu, Petre 
Carp, loan Slavici. O bună parte dintre aceste scrisori şi documente 
au fost adunate de |. E. Torouţiu, Studii şi documente literare, Buc. 
Bucovina. Vol |, în colaborare cu G. Cardaş, 1931; Vol II — 1932; Vol 
III — 1932; Vol. IV — 1933; Vol V — 1934 (Junimea); Vol VI — 1938; Vol 
VII - 1936; Vol VIII — 1939; Vol IX — 1940. 

87 Eugeniu Speranţia, Amintiri din lumea literară, Buc. 1967 

la momentul Oberdsbling& 

Dosarul internării lui Mihai Eminescu a fost amplu 
analizat, inclusiv de medici %, deși piesa de importanţă 
esenţială, care ar fi putut elucida debutul bolii sale 
(diagnosticul stabilit de către medicii de la Oberd5bling 
sau măcar foaia de observaţie) lipsește, pentru a se 
putea stabili dacă pacientul era supus unui tratament în 
postura de bolnav luetic sau de bolnav psihic. 


88 Dr. |. Grămadă, Mihai Eminescu (contribuţii la studiul vieţii şi 
operei sale), Heidelberg, 1914. Extras din „Mitteilungen des 
Rumănischen Institutes zu Wien, vezi doc. „ Extras din istoricul 
boalei lui Mihail Mihai Eminescu, de prof. dr. Obersteiner”, op. cit. p. 
37. 

89 Dr. C. Bacaloglu, Câteva precizări din punct de vedere medical 
asupra lui Mihai Eminescu, Revista Fundațiilor Regale, nr. 6, 1 lunie 
1937, p.632-—639; dr. H. Obersteiner, Scrisoare către T. Maiorescu, 
Oberdâbling, Wien, 10 feb.1884, Conv. Lit., 1906, p.1003; Gh. Petra, 
Mihail Mihai Eminescu, cauzele morţii sale, Studiu, Ed. Cultura 
Poporului, Bucureşti, 1934; dr. Alex. Şuţu, Sănătatea lui Mihai 
Eminescu, Tribuna, nr.123, 1889, p.489-490 şi Curierul Român, 
nr.19, 1889, p.3; Dr. A. Șunda, Nevroza lui Mihai Eminescu, în rev. 
Sănătatea, nr.2, 15 mart. 1906, p. 20-22, idem, Nevroza lui Mihai 
Eminescu (Extras din “Spitalul”, nr.13, 1905 ), Buc.,1905; dr. Al. 
Tălășescu, Creierii lui Mihai Eminescu, Românul, ||, nr.162, lulie 
1912, p. 104; dr. |. Vineș, Câteva date asupra ultimelor zile ale 
poetului Mihail Mihai Eminescu, Buc., 1931, în România Medicală, 
1931; Dr. C. Vlad, Mihai Eminescu din punct de vedere psihanalitic, 
Buc. 1936; dr. P. Zosin, Nebunia lui Mihai Eminescu, Spitalul, nr. 11, 
1903; dr. Ovidiu Vuia, Mihai Eminescu, 1850 — 1889, Editura Coresi, 
1989; dr. lon Nica, Mihai Eminescu, Structura Somato-psihică, 
Editura Mihai Eminescu, București, 1972; 

De obieci, cum în acele vremi nu existau analize de 
laborator de amploarea celor din zilele noastre, 
internarea ţinea cont de simptomele vizibile, de ordin 
exterior. 

În ultimă instanţă, cauzele acesteia, din păcate, pot 
fi stabilite numai după moartea pacientului, după 
autopsia creierului sau a mădwvii spinării. 

În ceea ce privește identificarea etiologiei unei 
maladii, în perspectiva unui tratament adecvat, nici 
măcar în zilele noastre medicii nu pot stabili cu 
certitudine factorii declanșatori ai acesteia și nici nu pot 
influenţa decisiv evoluţia ei, în unele situaţii. 

Tânărul și neexperimentatul dr. Popazu, într-o 
scrisoare adresată lui Maiorescu, din data de 3 
Noiembrie 1883 (adică a doua zi după internarea lui 
Eminescu în clinica vieneză), sugerează necesitatea unei 
"cure anti-syphilitice”. 

Era o opinie a medicilor acestei clinici sau o părere 
personală? Oricum, pentru a nu comite o greșeală 
profesională, psihiatrii austrieci nu au recomandat 
această cură, Eminescu se arată chiar uimit de lipsa unui 
tratament medicamentos. 

Ei nu se grăbeau cu deciziile, precum dr. Șuţu, care 
nu a ezitat nici o clipă, trecând pacientul pe sedative și 
medicamente tari. 

Specialiștii institutului dr. Leidesdorf cunoșteau că, în 
cazurile de paralizie, manifestate prin ticuri și pareze, 
putea fi vorba de efectul apariţiei unei leziuni pe creier, 
care afectează sistemul nervos. 

Însă, atrag atenţia medicii, paralizia poate fi 
provocată nu numai de leziuni ci și de o tumoare, 
inflamație, abces, meningită tuberculară, 
eventual......sifilis! 

În această situaţie, pentru ce trebuie administrat 
pacientului atâtea medicamente, multe având 
contraindicaţii ? 

Este adevărat că, atunci când aceste tratamente 
eșuează, clinica de psihiatrie este întotdeauna puntea de 
legătură cu azilul de nebuni! 

Întrucât arhiva acestui spital s-a rătăcit, distrus sau 
pierdut în timpul Primului Război Mondial, rezultă că 
studiul lui l|.Grămadă din 1914, care reproduce 
documente medicale aparținând dr. Obersteiner, poate 
fi un foarte preţios izvor cu privire la cazul Mihai 
Eminescu, la care trebuie să adăugăm comentariile 
făcute de doctorii români care au avut acces la medicii 
ce îl tratau pe poet. 

În schimb, cunoaștem din literatura medicală 
vieneză în ce consta tratamentul bolilor venerice. 

În acea vreme se foloseau doar câteva proceduri 
generale, foarte la modă, care nu tratau cauza ci doar 
alinau suferinţele: masajul electric, băile calde sau reci, 
medicamente pe bază de bromuri. 

Teribila maladie numită /ues, considerată până la 
începutul secolului al XX-lea ca fiind incurabilă, avea 
efecte catastrofale asupra creierului uman, dar aceast 
final inexorabil se producea după mulţi ani de la 
contaminarea cu morbul luetic, existând faze prealabile, 

care afectau în primul rând fizionomia, aspectul facial al 
celui infectat, apoi comportamentul acestuia. 

Saloanele celor afectați de această infamantă 
maladie erau terifiante: nasuri căzute, ochi cangrenaţi, 
obraji verzi, ulceraţii, șancru după șancru, care mânca 
urechea, gura, jumătate de bărbie %: 

În secolul al XIX-lea, “Biblia” de tratament al acestor 
saloane de spital era mercurul! Arabii îl foloseau ca 
remediu în urmă cu 5 secole. 

În vremea când Mihai Eminescu era supus acestui 
barbar tratament, în România, existau, totuși, medici și 
spitale din Europa care respingeau cu tărie acest 
„„„„medicament otrăvitor, deoarece consecințele abuzului 
de mercur erau cunoscute ca fiind tragice. 


90 Nimic din acest sumbru tablou clinic nu poate fi observat la 
Mihai Eminescu. Și atunci, te întrebi, pe bună dreptate, pe ce s-au 
bazat doctorii care au dat acest verdict: boala psihică a Poetului a 
fost cauzată de morbul luetic?!? 

În clinica dr. Leidesdorf erau aplicate următoarele 
procedee specifice unei “cure antisifilitice”, așa cum sunt 
ele consemnate în amintirile lui Freud: 

1. Metoda dermică. Procedura implică aplicarea de 
unguente pe porțiunea de piele, unde glandele 
sudoripare sunt în număr mare: la subsoară, în spaţiul 
inghinal, pe tălpi. În cazuri incipiente, pustulele sunt 
atinse cu tinctură de iod sau cu soluţia ” Van Swieten”. 

2. Metoda tratamentului cu mercur. În această etapă 
se folosește mercur. După 2 luni de tratament, pacientul 
este trimis acasă, să-și revină după acţiunea 
medicamentelor. Apoi este readus pentru a treia 
perioadă de tratament, pe parcursul căreia i se aplică 
numai iodură de potasiu. 

În cazurile grave, tratamentul durează 3 până la 4 
ani. Pacientul primește mercur 10 luni din primele 24. La 
sfârșitul celui de-al doilea an, pe lângă mercur, se 
administrează și iodură de potasiu. 

În al patrulea an se renunţă la mercur, utilizându-se 
numai iodura de potasiu. Bolnavii primeau, de obicei, 
mercur metalic, sub formă de pastile albastre de clorură 
de mercur sau iodură de potasiu, amestecate cu sirop de 
coji de portocale. 

3. Metoda respiratorie și dermo-pulmonară. Pacientul 
este închis într-un spaţiu izolat, unde se ard tablete 
medicinale de cinabru sau de sublimat corosiv, în 
vederea distrugerii virusului din plămâni. 

De regulă, la Viena, absolut toţi bolnavii de sifilis 
erau internaţi la "Allgemeine Krankenhaus” — AKH -!” 

În acest spital exista o secție specială, 
”Medizinische Abteilung IV”, unde erau internaţi toţi cei 
ce aveau boli derutante, tulburări nervoase, sifilis, acest 
departament fiind finanţat de ” Districtul Austriei de Jos”, 
precum și de către Municipalitatea Vienei, care suportau 
cheltuielile pentru orice pacient din capitala Austriei sau 
de aiurea. 

În importanta lucrare dedicată istoriei acestui 
sanatoriu”, care aduce detalii revelatoare privitoare la 
medicii, metodele de tratament și atmosfera din cadrul 
acestei instituţii medicale vieneze, sunt descrise inclusiv 
tratamentele cu morfină și opium, precum și hipnoza 
(hipnoza, ca metodă de tratament, l-a preocupat și pe 
Titu Maiorescu), practicate în acea perioadă în acest 
institut medical. 


91 Aceasta reprezintă încă o dovadă că suferința Poetului avea alte 
cauze decât cele ale unei boli luetice, cum s-a acreditat de către unii 
medici. Așadar, în cursul anilor 1883-1884, dacă Mihai Eminescu ar 
fi fost diagnosticat ca având sifilis, ar fi fost obligatoriu internat la 
AKH. În plus, acest tratament extrem, specific celor suferind de 
infecția luetică, nu i-a fost nici prescris, nici aplicat lui Mihai 
Eminescu la Oberdâbling. Din nefericire, schema de tratament, 
bazată pe mercur, a fost utilizată cu mult zel de către dr. Isac, 
începând cu anul 1887, existând dovezi că medicul s-a deplasat 
personal la Viena, pentru a se documenta și a aplica — chipurile- 
întocmai instrucţiunile primite de la medicii Obersteiner și 
Leidesdorf, pe care i-ar fi cunoscut în persoană. 

92 "Sanatoriul privat din Oberdâbling II Raport despre serviciile 
sanatoriului de la 1 Iulie 1875 la 30 Iunie 1891”, Leipzig, Viena, 1891 
p. 154 

Acest detaliu trebuie coroborat cu amănuntul reieșit 
din scrisorile sorei poetului că aceasta îi administra 
singură tratamentul cu narcotice, ceea ce ar putea 
explica comportamentul deviant al poetului, din 
perioada 1886-1888. 


Medicament pe bază de substanţe stupefiante 

Așadar, iată un capitol interesant, neabordat încă de 
cercetătorii care au discutat dosarul medical Mihai 
Eminescu, care se referă la metoda folosirii de substanţe 
stupefiante, ca mijloc de tratament în domeniul 
psihiatric: opium, morfină, canabis, cocaină și codeină. 

În practica medicală curentă a Sanatoriului dr. 
Leidesdorf din Oberdöbling, doctorii prescriau cu 
precădere somnifere, în special cloral (cloral - hidrat) 
maxim 2-5 gr, ca doză zilnică. Din motive de precauţie, 
nu se recomanda un tratament de lungă durată. 

Un alt somnifer folosit în acea perioadă era 
sulfonalul (medicament cu acţiune de lungă durată, însă 
cu efecte secundare neplăcute, nocive și toxice uneori: 
amețeli, oboseală, slăbiciune, dureri de stomac, amețeli 
și somnolenţă necontrolabilă). 

Medicii vienezi foloseau, de asemenea, pentru 
bolilele psihice Cloralamid, Hypnal și Hypnon, Metilal, 
Tetronal , Trional, Ural. 

Se prescriau, în egală măsură, sedative, reprezentate 
în special de bromuri, substanţe care unori cauzau efecte 
secundare de temut: insuficiență cardiacă gravă. 

Medicii considerau că morfina injectabilă produce un 
puternic efect calmant. Ei prescriau totodată Hyosciamin 
și Hyoscine, medicamente cu efecte similare morfinei, 
dar cu rezultate subsecvente foarte periculoase. În cazul 
unor depresii ușoare era folosită cocaina. 

Alte sedative folosite la Oberd5bling erau Werthes și 
Digitalis. 

Știind că în România, lui Mihai Eminescu i se 
administrau masiv asemenea medicamente, de către 

medicii care l-au tratat, este de înțeles starea 
deplorabilă în care îl găseau cei ce îl vizitaseră la spitalul 
dr. Sutzu sau acasă, la Botoșani. 

Considerăm că aceste cure de medicamente, 
administrate în exces, i-au produs în final decesul lui 
Mihai Eminescu, așa cum aveau să dovedească 
principalele concluzii ale autopsiei efectuate la Spitalul 
Brâncovenesc, în luna lunie 1889. 

Un capitol aparte îl reprezintă tratamentul sifilisului. 

Tratamentul cu iod, în doze prelungite, produce 
efecte negative, mai ales emoții mentale neplăcute. 

De aceea, medicii de la acest institut foloseau un 
compus format din iod cu brom, intitulat lodobromină. 

Deși în practica vremii se folosea în mod curent 
mercurul, medicii acestui spital nu recomandau folosirea 
acestuia, ca remediu. 

Așadar, la Viena, Mihai Eminescu nu a fost 
diagnosticat cu infecție luetică și nici nu i s-au 
recomandat medicamente din categoria celor de mai 
sus. Ele au fost însă administrate în exces de către 
anumiţi medici din România. 

Răsfoind lucrarea documentară evocată, privind 
istoria acestui sanatoriu, am încercat să reconstituim 
tratamentul la care a fost supus Mihai Eminescu, precum 
și situaţia regimului alimentar oferit celor internaţi aici. 

Am comparat aceste aspecte cu relatările poetului, 
așa cum sunt ele consemnate în scrisorile trimise de 
Mihai Eminescu prietenilor săi, din care rezultă că acesta 
se plângea din cauza regimului alimentar. 

Presupunem faptul că hrana oferită pacienţilor era 
diferențiată, de la caz la caz, funcţie de specificul 
maladiei, numai astfel s-ar putea găsi o explicaţie a 
acuzațiilor aduse de Mihai Eminescu la adresa 
alimentaţiei primite. 

lată situația regimului alimentar, conform 
descrierilor cuprinse în lucrarea amintită dar și o dovadă 
că Mihai Eminescu nu avea cum să sufere de inaniţie: 

Micul dejun era servit pacienţilor, începând cu ora 8 
dimineața, astfel încât, la orele 9, aceștia să revină fie în 
camerele lor, fie în sălile de activități comune sau în 
imensul parc al instituţiei medicale vieneze. 

La micul dejun erau oferite: cafea, lapte, ceai, 
ciocolată, cacao, ouă, pâine, unt, șuncă. 

Dejunul se servea la orele 11 iar masa de prânz la 
orele 15. La masa de prânz se ofereau: supă, preparate 
de carne, brânză, șuncă, pește, lapte, fructe, produse de 
patiserie. Masa principală consta, așadar, din supă și 
carne de vită, friptură cu salată, compot sau legume, 
produse de patiserie. 

La orele 17 din nou o gustare iar la orele 19 cina. 

La cină se serveau: supă, friptură, brânză, produse 
de patiserie, lapte, ceai. 

La orele 22 fiecare pacient trebuia să fie în pat, 
pregătindu-se de culcare. 

Stabilirea meniului depindea de maladia fiecărui 
pacient. Consumul de bere și vin, în cantități moderate, 
se efectua doar sub supravegherea și la recomandarea 
medicului, asemenea și fumatul. 

Regula de bază era aceea de a nu impune pacienţilor 
un regim restrictiv, dar nici unul care să conducă la 
excese. 

Afirmația epistolară a lui Mihai Eminescu că îi este 
dor de strămoșeasca mămăligă dovedește că acesta nu 
a agreat dieta recomandată de medicii de la 
Oberdâbling. 

Putem să presupunem că eczemele de pe picioare 
puteau fi o reacţie alergică, de aici rezultă și regimul 
alimentar foarte sever impus de medici. 

De altfel, după ce simptomele iniţiale s-au ameliorat, 
Mihai Eminescu a fost invitat la prânz de către dr. 
Obersteiner, cu toate că, iniţial, poetul a refuzat, din 
diverse motive. 

Conform uzanțelor din acest sanatoriu, deplasarea în 
exteriorul spitalului era permisă, dar numai sub 
supraveghere medicală. Se cunoaște faptul că Mihai 
Eminescu s-a plimbat prin Viena, la început împreună cu 
un însoțitor și, avem motive să credem că a putut face 
aceasta și de unul singur, cum rezultă dintr-o scrisoare 
trimisă lui T. Maiorescu, la data de 4/16 Februarie 1884: 

„Astăzi eşind din casa de sănătate pentru vreo două 
ore, mă folosesc de vizita ce o fac nepotului D-voastră, dl 
Popazu, şi a vă adresa aceste şiruri... De trei săptămâni 

sunt mai bine, de când a încetat simtomele bolii... Insistă 
să se întoarcă în ţară.” sia 

În ceea ce privește contactele cu membrii familiei, cu 
vizitatorii, medicul era acela care stabilea dacă pacientul 
poate fi vizitat, de către cine și cât de des. 

În prima parte a internării, aceste vizite nu erau 
recomandate. De asemenea, corespondența epistolară 
urma să fie permisă tot de către medic. 

Așa se explică, existența doar a câtorva scrisori 
trimise de poet în această perioadă. 

Dacă starea psihică îi permitea, pacientul era atras 
spre activități manuale plăcute sau spre învăţarea unor 
noi meserii. 

Muzica reprezenta un mijloc terapeutic foarte 
apreciat. De altfel, în institut erau la dispoziţia 
pacienţilor nu mai puţin de 13 piane. 

Se putea lua lecţii de canto sau de pian de către cei 
care doreau acest lucru. 

Seara se organizau veritabile concerte, la care erau 
prezentate bucăți muzicale, interpretate fie de artiști 
profesioniști, fie de pacienţi. Cum ar fi să credem că 
Mihai Eminescu ocolea aceste reprezentații muzicale 
când el însuși era prezent la numeroase concerte, 
muzica și teatrul consacrându-l, cu câţiva ani înainte, 
drept un avizat cronicar dramatic și muzical, un fin 
observator al vieţii cultural artistice de la lași și 
București. 


93 I. E. Torouţiu, “Studii și documente Literare”, vol. III, București, 
1933, p. 159 

De asemenea, erau facilitate frecventarea unor 
concerte de operă, vizionarea unor spectacole 
agreabile, desfășurate în săli de teatru din Viena. 

O altă metodă folosită de medicii acestui institut era 
stimularea talentului de a picta. Pacienţii puteau să 
copieze, cu ajutorul unor șabloane speciale, picturi 
binecunoscute, care trezeau încrederea în forțele proprii 
ale fiecăruia și, mai ales, erau încurajate talentele 
artistice latente. 

După cum știm, în unele dintre manuscrisele poetului 
apar câteva schițe fugare, desene sau simboluri grafice, 
ceea ce dovedește o anume pasiune incipientă a 
acestuia pentru desen. 

Chiar și preocupările scriitoricești, cum ar fi 
compunerile poetice, erau bine văzute, iar pentru cei 
lipsiţi de har literar se recomanda redactarea periodică a 
unor cereri și petiții adresate diverselor autorități. 

Un procedeu terapeutic cultivat de medicii de aici era 
implicarea pacienţilor în citirea de texte teatrale, 
interpretarea unor roluri în calitatea de actori amatori. 

Ne dăm bine seama că Mihai Eminescu, de exemplu, 
nu putea rămâne indiferent la asemenea exerciţii 
mentale. Cu toate acestea, el era o persoană retrasă, un 
taciturn, motivele izolării sale fiind de altă natură, cum 
vom arăta mai jos. 

În sfârșit, aici exista o bibliotecă cu nu mai puţin de 
2000 de volume, majoritatea în limbile germană, 
franceză, italiană, maghiară. 

Erau citite ziare și reviste în limba germană, precum 
și publicații periodice în limbile rusă și poloneză. 

Medicii obișnuiau să aducă de acasă cărți și reviste, 
care le prisoseau în propriile lor biblioteci, punându-le la 
dispoziția pacienţilor. 

De altfel, se știe că dr. Obersteiner era un intelectual 
desăvârșit, având preocupări literare și artistice 
recunoscute în mediile intelectuale vieneze (era bibliofil 
și pasionat colecţionar de pictură și sculptură). 

De aceea, cartea de Poesii a lui Mihai Eminescu a 
constituit o surpriză plăcută pentru medicul curant al 
pacientului român. 

Pentru consolidarea sistemului muscular, se 
organizau exerciții sportive, concursuri de biliard, 
popice, gimnastică, crichet, aruncări, pe lângă zilnica 
plimbare în vastul parc, atât vara cât și iarna, inclusiv 
activități de grădinărit, când vremea era propice. 

Se organizau și întreceri de domino, șah, ţintar 
(moară), jocuri distractive, cum ar fi tombole cu premii. 

larna, în fiecare cameră era adus un pom de Crăciun, 
împodobit, iar pacienţii primeau mici cadouri. 

Se dădea curs, de asemenea, și nevoilor religioase, în 
curtea spitalului aflându-se o capelă, unde în mod 
regulat se organizau slujbe, conform ritualului specific 
religiei catolice. 

Internări — scenarii și povești 


În cursul lunii Iulie, 1883, Const. Simţion lansează 
primul semnal de alarmă în ceea ce privește starea 
sănătăţii lui Mihai Eminescu“ ("boala înaintează 
agravându-se”) propunând iniţierea unor acțiuni de 
sprijin și crearea unui comitet care să adune fondurile 
necesare unei îngrijiri “aicea sau aiurea”. 


94 C. Simţion către Titu Maiorescu ” Bucureşti 1883 lulie 12/24 
Stimate Domn, Starea jalnică a D-lui Mihai Eminescu şi bunăvoința 
Domniei-Voastre îmi vor scuza, poate îndrăzneala de-a Vă informa 
în privirea Lui şi de-a Vă supune apreţierii D-nei Voastre gândirile 
câtorva din amicii săi. Asară l-am văzut şi după afirmările doctorului 
şi după toate câte am putut observa noi, boala înaintează 
agravându-se. (....). Cheltuielile necesare să se acopere din cotizaţii 
lunare de la membrii unui grup, ce se va constitui numai din bărbaţi 
şi amici care s-ar simţi dureros atinşi când s-ar vedea excluşi de la o 
asemenea întreprindere. După apreţierile noastre numai în Bucureşti 
şi laşi se poate conta pe 40-50 de amici, ceea ce ajunge. Odată 
grupul constituit, cel mai urgent lucru ar fi de-a vedea dacă „aicea” 
sau „aiurea“ i se poate asigura o îngrijire deplină şi mai minuțioasă, 
observându-se maladia pas cu pas şi înfăţişând-o - după cum cred că 
se poate - printr-un tablou grafic. În legătură cu proiectata căutare 
poate că facem bine a Vă mărturisi de pe acum că afară de 
Bucureşti noi nu cunoaştem specialişti distinși în această ramură. 
Mi-am permis, pentru ceea ce Vă rog să binevoiţi a mă scuza, a 
supune acestea la apreţierea DVoastre în speranța că poate 
dimpreună cu Domnul Teodore Rosetti (actualmente la moşia D- 
Sale) veţi aproba aceste gândiri şi veţi binevoi a lua conducerea 
intelectuală în încercarea de-a se scăpa un om ca Mihai Eminescu. 
Primiţi Vă rog stimate Domn încredințarea de stimă şi respectul ce 
Vă port. CONST. SIMŢION ” 

Astfel, în dimineața zilei de 20 oct/ 1 nov. Mihai 
Eminescu urca în trenul de Viena, împreună cu Al. Chibici 
— Revneanu și un însoțitor. 

Ajuns la destinaţie, Poetul este întâmpinat de dr. 
Constantin Popazu, vărul lui Maiorescu, aflat la studii în 
capitala austriacă, desemnat să se ocupe de toate 
aspectele medicale. 


T. Maiorescu (1882) 


220 


Avea astfel ocazia să se reîntâlnească cu C. Popazu, 
nepotul protopopului loan Popazu și văr primar al lui 
Titu Maiorescu, mai mic cu 8 ani decât Mihai Eminescu, 
student în ultimul an la Facultatea de Medicină a 
Universităţii din Viena. Absolvent al Gimnaziului Șaguna 
din Brașov, era unul dintre membrii de frunte ai 
“României June”, primind chiar felicitări din partea 
“Junimii” ieșene pentru modul exemplar în care a 
organizat serbările de la Viena, din lunie 1882. 

Întâmplător, viitorul medic C. Popazu se afla la 
București, spre sfârșitul anului 1883, în vizită la Titu 
Maiorescu. Criticul îi descrie situaţia lui Mihai Eminescu 
și îl trimite la Caritas, locul unde agoniza bietul poet, 
tratat în mod barbar cu “cloral, morfină, vezicătoare, băi 
ale membrelor inferioare”. Impresionat negativ de 
rudimentarele proceduri medicale de aici, C. Popazu 
insistă ca poetul să fie trimis la Viena, unde condiţiile de 
tratament erau cu totul altele. Părerea lui Maiorescu era 
destul de sceptică: „Am găsit şi găsesc ducerea lui (Mihai 
Eminescu) la Viena cu totul nefolositoare“, scria surorii 
sale, însă, la insistența Emiliei Humpel, căsătorită cu un 
austriac, și a vărului său, dr. Popazu, el cedează. La 
aceasta mai putem adăuga și mobilizarea pentru 
salvarea poetului, în urma scandalului produs prin 
prezentarea cazului lui Mihai Eminescu la un congres 
internaţional întrunit la Amsterdam, în toamna anului 
1883. 


95 “Buletinul Mihai Eminescu”, Cernăuţi - Piatra Neamţ, an 
XII,1941, nr.19, p. 25. 

Se strânseseră circa 3000 franci, Mihai Eminescu 
putând pleca din București, însoţit de Chibici-Revneanu 
și de un gardian de la Șutzu, spre a se trata la Viena. 

La Brașov, unde locuia atunci și Emilia Humpel, este 
așteptat de Constantin Popazu, pentru a merge 
împreună la Viena. 

Într-o mărturisire făcută lui Sextil Pușcariu, dr. 
Popazu afirmă că Mihai Eminescu "coborând din tren, 
făcea odată în aer cu geamantanul său zicând: Trăiască 
România Unită” 

Din nefericire, cu excepţia scrisorilor publicate de I.E. 
Torouţiu, la mijlocul secolului XX, a celor consemnate în 
Jurnalul lui T. Maiorescu, precum și a cercetărilor lui |. 
Grămadă, alte documente cu privire la această perioadă 
nu există. 

Dr. C. Popazu a avut intenţia de a așterne pe hârtie 
memoriile sale, însă nu a ajuns să ducă la bun sfârșit 
această dorinţă. 

Cu prilejul aniversării semicentenarului „României Ju- 
ne“, (1923), acesta a susţinut la Caransebeș, în sala 
„Pomul Verde“, o conferinţă în care l-a evocat pe Mihai 
Eminescu dar, din păcate, textul conferinţei s-a rătăcit. 

Mihai Eminescu este primit pe peronul gării din Viena 
și de un doctor din Galaţi, Dimitrie Doca, aflat atunci în 
capitala austriacă. 

Acesta era originar din localitatea Valea Mărului, de 
lângă orașul dunărean, o stradă din localitatea natală 
purtându-i în prezent numele. 

Impresionat de jalnica situaţie a lui Mihai Eminescu, 
medicul D. Doca își exprimă intenţia de a organiza la 
Viena un bal, din banii astfel obţinuţi o parte să fie 
donați pentru întreținerea poetului, o alta pentru 
Spitalul CFR de la Galaţi. 

De altffel, în anul 1879, medicul Dimitrie Doca, 
membru marcant al comunității românești din Viena, 
participă la petrecerea organizată de tinerii membri ai 
"României June”, donând o sumă de bani. Împreună cu 
el este prezent și studentul medicinist loan Popazu ui 

Acesta îi scrie lui Maiorescu, informându-l că a 
participat la internarea lui Mihai Eminescu în “Ospitalul 
dr. Leidesdorf” la sosirea ”nefericitului Mihai Eminescu”, 
luând chiar parte la instalarea acestuia în institutul din 
Oberdâbling: "Mă aflam la gară la Viena, împreuna 
cu vărul dv. Costică, la sosirea nefericitului Mihai 
Eminescu, și-am luat chiar parte la instalarea lui în 
ospitalul lui Leidesdorf. 


96 "Telegraful Român”, Sibiu, 5 Iunie 1879, p. 256 

Am vorbit atunci cu domnul Chibici-Revneanu și mi-a 
spus că dv. ați fost iniţiatorul formării unei subscripții 
pentru Mihai Eminescu, dar mi-a adăogit că banii 
adunaţi sunt departe de a asigura starea nefericitului 
poet, pentru viitor. De aceea, voiesc a forma un comitet 
pentru a da un mare bal, a cărui produs să se destineze 
jumătate pentru Mihai Eminescu și jumătate pentru 
Ospitalul Căilor Ferate din Galaţi." (cf. George Muntean, 
"100 documente noi”, Editura Mihai Eminescu, 2000). 

Există de asemenea, un alt doctor care a contribuit, 
se pare, hotărâtor, la demersurile de intermediere în 

În “Buletinul Mihai Eminescu”, nr. 4, 1930, scos de 
Leca Morariu, acesta publică o contribuţie semnată de 
G. Bogdan-Duică, sub titlul “Doi români din vest în viaţa 
lui Mihai Eminescu”, în care acesta amintește date din 
biografia dr. loan Hosanu și Dumitru Sfura, din Sătmar. 

Dr. loan Hosanu, născut în Șoimoș, lângă Arad, școlit 
la Viena, (intrase la Facultatea de Medicină în anul 1865) 
a fost prieten apropiat al lui Mihai Eminescu, chiar în 
perioada când acesta înfiinţa Societatea “România 
Jună”, fiind unul dintre liderii săi recunoscuţi și 
apreciaţi”. 


97 D. Karnabatt,”O figură puțin cunoscută în prietenia Mihai 
Eminescu-Slavici: Dr. Ion Hozanu”, în „Curentul“, București, 1936, 
nr. 3008, 18 lunie, p. 1-2. 

În această calitate, a avut un rol important, alături 
de Mihai Eminescu, Slavici, Teclu, Ciprian Porumbescu, la 
organizarea sărbătoririi lui Ștefan cel Mare, la Putna, în 
anul 1871. 

Atunci când studentul Mihai Eminescu s-a îmbolnăvit 
la Viena de ”gălbinare”, în lanuarie-Februarie 1872, 
prietenul său, viitorul medic lon Hozanu, l-a îngrijit cu 
devotament, alături de alţi studenţi mediciniști. Tinerii 
viitori medici români locuiau în majoritate în cartierele 
vieneze: Alsergrund, Hernals, Ottakring, Währing. 

În situația apariției unei stări de bolä, studenții 
români se bucurau de gratuitate totală (internare, 
medicamente, tratamente) la ”Spitalul General” 
(cunoscutul AKH), cu condiția de a se fi înscris, în 
prealabil, în “Asociaţia studentilor bolnavi”, unde se 
percepea o taxă de 2 florini anual. Mihai Eminescu, 
nefiind student la zi, ci doar ”audient”, nu beneficiase de 
aceste facilități. 

Același dr. lon Hozanu ia parte la pregătirea primei 
serbări anuale a “României June”, încântând asistenţa cu 
vocea sa plăcută. Deși în 1871 Hozanu trebuia să-și 
încheie cei 6 ani de studiu la medicină, el prelungește cu 
încă doi ani specializarea la Viena, în vederea pregătirii 
doctoratului, astfel încât, după opt ani de râvnă și 
eforturi, în 1873, el obţine diploma de medic. 

Fiind unul dintre cei mai vârstnici studenţi mediciniști 
la Viena, fiind foarte bine apreciat, este desemnat de 
Societatea "România Jună” să susțină un referat pe 
marginea conferinţei lui V. Babeș având ca subiect 
"Rezultatele studiului naturii, aplicate la istoria acțiunilor 

spirituale”, în cadrul ședinței din 23 Martie 1873 a 
„României June“. 

Considerat “bardul junimii din Viena”, luând parte 
la inaugurarea Cabinetului de lectură al Societăţii 
“România Jună”, eveniment petrecut în primăvara 
anului 1873, în strada Marokanergasse, din al treilea 
sector al capitalei vieneze, proaspătul absolvent 
medicinist, împreună cu bătrânul revoluţionar de la 
1848, Axente Sever, și B. G. Popoviciu, mecena 
românilor din acest oraș, “făcu o excursiune la Liesing, 
unde apoi petrecu până seara între cântecele 
fermecătoare ale bardului junimii din Viena, 

dl. I. Hosanu ....” 

Dr. Hozanu continuă pregătirea pentru doctorat, 
urmând în câteva clinici specializări diverse, în special în 
domeniul neuropsihiatriei, pe care o considera foarte 
utilă, în vederea tratamentului balnear și fizioterapeutic. 

Se știe că apropiații și prietenii au apelat la sprijinul 
său, știind că își făcuse relații solide în înalta societate 
(se căsătorise cu fiica unui cunoscut arhitect vienez), dar 
mai ales în lumea medicală. Acesta a făcut specializări 
la “Spitalul Wieden” din Viena (1873-1875). 

S-a susținut că alegerea ”Sanatoriului dr. Leidesdorf” 
ar fi avut menirea să trezească ecou pozitiv în mintea lui 
Mihai Eminescu, fiindcă unul dintre poeţii săi preferaţi, 
Lenau, fusese tratat cu ani în urmă la Sanatoriului dr. 
Leidesdorf din Oberdâbling, așa cum, cu câţiva ani în 
urmă, Al. Papiu-llarian, cărturar ardelean, a cărui minte 

o luase razna, fusese internat de asemenea la același 
institut de alienaţi mintali.” 

Astfel, la sfârșitul lunii lunie 1874, dr. în drept Iosif 
Hodoș, membru al Academiei Române, îl roagă pe dr. 
Hozan, medic secundar, să mijlocească internarea lui 
Alexandru Papiu-llarian la o clinică din Viena, ceea ce 
acesta o va face cu ușurință, în cursul lunilor următoare. 

La 11/23 Octombrie 1877 Alexandru Papiu Ilarian a 
decedat la Sibiu, fiind înhumat în curtea Bisericii dintre 
Brazi. 

Astfel a sfârșit un membru al Academiei Române 
(primul cărturar în supremul for de cultură care a 
inaugurat tradiţionalele discursuri academice, și primul 
caz de ingratitudine academică, în care un ales al acestui 
for, în viaţă fiind, deși nu este exclus din înaltul areopag, 
își pierde locul său din Academie, care este oferit 
altcuiva). 

Al. Papiu-llarian, strălucitul revoluţionar de la 1848, 
dar și cel mai aprig adversar al Prințului Carol, cel ce a 
fost primul transilvănean de religie greco-catolică, ales 
pe un scaun ministerial la București, în guvernul lui 
Kogălniceanu, și unde, în calitatea de ministru al justiţiei, 
pune în text de lege și aplică efectiv Secularizarea 
averilor mânăstirești, a avut o soartă oarecum 
asemănătoare cu aceea a lui Mihai Eminescu. 


98 Iosif Pervain, loan Chindriș, “”Corespondenţa lui Alexandru Papiu 
Ilarian”, Cluj, 1972, Vol. |, p.249. 

De asemenea, un alt argument care putea conta 
mult în această alegere era acela că un cunoscut 
personaj, generalul Cerchez, membru al “Junimii”, se afla 
internat chiar în aceeași clinică din Oberdâbling. 

Este stranie aserțiunea tânărului dr. Popazu, 
conform căreia dr. Leidesdorf nu s-ar fi bucurat de o 
reputație prea bună, că nu era conștiincios! 

Mihai Eminescu însuși apreciase competenţa 
acestui mare medic din capitala Austriei. El a relatat în 
”Timpul”, cu mai bine de 6 ani în urmă, o știre privitoare 
la dr. Leidesdorf: 

” Turcia - „De la 7 August st.n...." 

De la 7 August st. n. au ajuns în Constantinopole 
profesorul dr. Leidesdorf din Viena spre a se consulta 
asupra stării sănătăţii sultanului cu medicul de curte al 
acestuia, d-rul Capoleone. 

În urmă, în înţelegere cu medicul de curte, 
profesorul a început să-l trateze pe sultan. Acesta 
suferea de o estremă superescitație nervoasă, cauzată 
prin o insomnie de șase săptămâni ce l-au cuprins puţin 
după suirea sa pe tron. 

După căutarea profesorului, insomnia au încetat în 
parte, cu toate acestea _iritabilitatea sa nervoasă, 
reclamă cea mai mare liniște și cruțare. 11 August 1876” 

De mirare este faptul că diagnosticul (“estremă 
superescitaţie nervoasă”), ca și remediul (“iritabilitatea 
nervoasă reclamă cea mai mare liniște și cruțare”) 
seamănă în mod straniu cu afecțiunea de care suferea 
Poetul! 

Așadar, părerea potrivit căreia reputaţia dr. 
Leidesdorf nu era dintre cele mai bune nu se confirmă! 

Dimpotrivă, acest sanatoriu era unul dintre cele mai 
căutate spitale din Viena, printre cei internaţi aici 
aflându-se reprezentanţi ai nobilimii acelor timpuri. 

Printre figurile de nobili internate în acest stabiliment 
amintim pe contele Wilhelm Albrecht de Montenuovo, 
membru al ” Casei de Austria” (decedat aici în anul 1894). 

Acum trebuie să înțelegem sensul rândurilor scrise de 
C. Popazu către Titu Maiorescu: 

“Viena 26/11 1883 D-lui Titu Maiorescu la București. 
(...) A botezat întreg personalul din internat. Leidesdorf 
ist der Konig von China, Obersteiner: H. Heine, Konig der 
Juden; fiecare e rege. Mai zilele trecute a discutat cu 
Obersteiner despre vechimea limbii române aşa: fiindcă 
limba română e urmaşa celei dacice, care a fost cea mai 
veche, limba română e astăzi cea mai veche.Obersteiner 
îmi spuse că în decursul acestei convorbiri, care a durat 
15 minute, Mihai Eminescu a vorbit binişor. Al D-tale 
devotat C. Popazu ” 

“Acești membri ai nobilimii arătau jalnici şi 
prăpădiţi: nu în privința veștmintelor, care de regulă 
erau viu colorate, ci a expresiei de pe chipul lor și a 
comportamentului. În cazul unora dintre ei, era greu să 
delimitezi excentricitatea de boala propriuzisă. ” (apud 
Irving Stone, “Turnul Nebunilor”, 1972 ). 

La rândul lor, memoriile marelui savant Z. Freud, 
care și-a făcut o parte din ucenicie și în clinica din 
Oberdâbling, începând cu 1885, sunt un preţios izvor de 
informaţii. 

El relatează că mulți dintre pacienţi aveau titluri 
nobiliare. Aici, în afara unui semnificativ număr de 
baroni sau conți, mai puteau fi întâlniți doi prinți, dintre 
care unul era fiul Mariei Luiza, soția lui Napoleon. 

Clinica privată dr. Leidesdorf a avut un rol de 
pionierat în domeniul tratamentelor psihiatrice, aici fiind 
îngrijiţi de-a lungul anilor numeroși oameni celebri. 

Având o capacitate de 72 de pacienţi, în acest institut 
au fost internaţi, printre alţii, Nikolaus Lenau, poet 
născut pe meleaguri bănăţene, contele István 
Széchenyi, economist și politician maghiar, care s-a 
sinucis, generând un mare scandal mediatic în epocă. 

În acest spital s-au internat cu precădere 
reprezentanţi din clasele superioare din Imperiul Austro- 
Ungar *. 


99 "Die Anstalt diente vor allem Patienten aus den gehobenen 
Gesellschaftsschichten der gesamten Monarchie.” (cf: 
https://www.wien.gv.at/wiki/index.php?title=Privatkrankenanstalt_ 
Oberd%C3%B6bling 

În acest context, acuzaţiile aduse lui Mihai Eminescu 
(conform cărora mintea sa o luase razna, apelând cu 
titluri de regi și împărați pe doctorii săi curanţi 
Obersteiner și Leidesdorf) trebuie privite nuanţat, atât 
timp cât colegii săi de suferință se adresau zilnic, unii 
altora, cu apelaţiuni protocolare princiare. 

Metaforic vorbind, medicii Obersteiner și Leidesdorf 
nu putau fi decât rege și împărat printre atâţia conți și 
prinți! 

În realitate, singurul criteriu de clasificare al 
pacienților era unul pur medical: aceștia erau împărțiți în 
patru mari categorii: melancolici, depresivi, isterici și 
paranoici. 

În sanatoriu, pacienţii erau considerați mai degrabă 
oaspeţi de seamă ai unui de hotel de lux, decât clienţi ai 
unei instituții psihiatrice. 

În special interiorul clinicii arăta asemenea unui 
select loc de întâlnire al protipendadei: camerele erau 
elegant decorate, cu mobilă scumpă, unele având chiar 
pian. 

Nu oricine își permitea să se interneze în acest 
modern stabiliment medical. Ceea ce lui Mihai Eminescu 
îi crea o stare de șoc, fiindcă nu știa cât costă 
tratamentul și, mai ales, cine putea să achite nota de 
plată. De aici și dorinţa sa de a pleca cât mai repede spre 
țară. 


231 


În luna Septembrie 1874, văzând starea gravă în care 
se afla marele patriot Al. Papiu-llarian, dr. Hozan îi 
comunică academicianului că internarea lui Papiu n-ar 
mai avea niciun rost, maladia sa fiind considerată 
irecuperabilă. Fiind bine apreciat în lumea medicală 
vieneză, el intervine pe lângă conducerea institutului din 
Oberdsbling, reușind să determine totuși prelungirea 
internării lui Al.Papiu-llarian cu încă un an, până în 1875. 

Tânărul medic se afla în plină ascensiune 
profesională, în anul 1875 obţinând și doctoratul în 
medicină, fiind angajat în funcţia de medic secundar atât 
la Spitalul din Wieden cât și la Clinica de hidroterapie din 
"Brunlbad”, stațiune aflată în zona colinară din 
apropiere de Viena, unde a activat până în anul 1880, 
propus fiind pentru conducerea acestui stabiliment 
medical renumit. 

În același an 1880, i se oferă funcţia de medic șef al 
staţiunii climaterice Grăfenberg în Silezia, funcţie mult 
mai bine remunerată, cu obligația de a se muta aici în 
perioada Aprilie-Noiembrie a fiecărui an (va îndeplini 
această funcţie peste 20 de ani). 

Ca urmare, o pleiadă de pacienţi români va sosi ani 
de-a rândul în această staţiune, la tratament, printre ei 
chiar Regele Carol |, episcopul ortodox al Aradului, 
Meţianu, scriitorul |. Slavici și mulți alţii. 

Unul dintre urmașii medicului |. Hozanu și anume 
septuagenarul dr. med. Nicușor Hozan din Sibiu 
comunica în 1996 informaţia potrivit căreia ” În anul 
1883, Dr. Hozan, contactat probabil de Slavici sau 
Maiorescu, avu ocazia să-i mijlocească lui Mihai 

Eminescu internarea în sanatoriul Ober Döbling (de 
lângă Viena), nu în ultimul rând datorită legăturilor sale 
cu pionierii medicinei europene. Aici, Mihai Eminescu 
avea să-și amelioreze criza maniaco-depresivă, la fel ca 
Alexandru Papiu Ilarian.”1% 

Deși această informaţie nu este susținută de nici o 
sursă documentară colaterală, îi dăm totuși crezare, 
fiindcă personalitatea doctorului lon Hozan, (medic șef 
de stațiune de odihnă), era bine cunoscută în 1883- 
1884, numele său contând mai mult în lumea medicală 
vieneză decât acela al tânărului student în an final, C. 
Popazu. 

În al doilea rând, în Clinica dr. Leidesdorf din Döbling 
nu aveau acces decât nume importante din înalta 
societate vieneză, încât doar notorietatea doctorului 
|. Hozanu ar fi putut să convingă conducerea institutului 
să ofere un loc “sărmanului Mihai Eminescu”, cu mai 
multă greutate fiind cartea sa de vizită decât aceea a 
tânărul viitor medic Popazu. 


100 Cf. Dan Demșea, “Doctorul în medicină loan Hozan și 
brașovenii ” în “Țara Bârsei”, Brașov, 2005, p. 79 


233 


În cursul anului 1902, dr. I. Hozanu este ales 
cetățean de onoare al orașului silezian Friwaldau, de 
care aparţinea stațiunea termală Grăfenberg. În onoarea 
medicului român, unul dintre izvoarele staţiunii îi poartă 
numele (Dr. Hozan Quelle) . 

De aceea, probabil, poetul, caracter de o simplitate 
și modestie de netăgăduit, văzând unde a ajuns, nu s-a 
simţit deloc confortabil, din punct de vedere psihic, în 
lumea simandicoasă a acestui spital. 

În sfârșit, să nu uităm că dr. I. Hozanu a fost un amic 
apropiat al lui Mihai Eminescu, cu care acesta se 
cunoscuse probabil din tinereţe, la Beiuș, apoi la Viena. 
Petreceau împreună și după cum se afirmă, |. Hozanu îi 
cumpăra haine studentului Mihai Eminescu, acesta 
uneori chiar vânzându-le, când era strâmtorat de datorii. 

Presupunem că dr. |. Hozanu l-a vizitat pe poet în 
sanatoriul din Oberdsbling, numai că el nu avea relaţii 
de rudenie sau de obedienţă faţă de T. Maiorescu, încât 
să-i trimită săptămânal scrisori cu date medicale sau alte 
asemenea detalii. Discreţia sa privind situaţia lui Mihai 
Eminescu este de înţeles. 

Când poetul revine pentru tratament în Austria, în 
1887, fiind consultat de un grup de trei renumiţi 
profesori din Viena, el este însoţit de un grup de medici 
români. De observat că T. Maiorescu nu se mai implică 
activ, ca în anii precedenţi (banii pentru trimiterea la 
tratament sunt adunaţi de inimoși contributori ieșeni). 

Câteva cuvinte despre profilul profesional al dr. 
psihiatru Ludwig Schlăger (1828-1885). 

În tinereţe, acesta a funcţionat ca asistent medical la 
spitalele militare de campanie, pe frontul din nordul 
Italiei, luând parte la asediul Veneţiei. 

În anul 1852 s-a angajat la spitalul psihiatric din 
Brunnfeld (Viena, sectorul IX), apoi urcă toate treptele 
afirmării profesionale, devenind doctor în medicină, 
profesor universitar în specialitatea psihiatrie, având 
angajament la AKH, la secția de psihiatrie. 

În perioada 1873-1885 a condus Azilul de boli 
nervoase al statului, transferat în administraţia 
provinciei Austria Inferioară. 

A fost discipol al lui J.G. Riedel, efectuând numeroase 
călătorii în străinătate, pentru a căpăta informaţii despre 
organizarea unor așezăminte medicale similare. În optica 
sa, pacienţii unui azil trebuiau să primească o îngrijire 
psihică cât mai umană și să beneficieze de o 
îmbunătăţire a calităţii vieții bolnavilor mintali. 

În acest sens, el a promovat așa numita “terapie 
ocupațională”, clienţii unui ospiciu putând să-și petreacă 
timpul cu diverse activităţi artistice, cum ar fi sculptura, 
desenul sau pictura, organizând expoziţii cu lucrările 
pacienţilor. 

Toate acestea l-au adus în conflict cu direcția 
orientată spre cercetare, promovată de dr.Th. Meynert, 
însă optica sa corectă a fost susţinută de alţi psihiatri 
cunoscuți, precum Moritz Gauster sau Mundy. 

Ludwig Schlăger a pledat pentru introducerea unei 
legislații moderne în domeniul îngrijirii bolnavilor psihici. 

Neputând impune modificările legislative preconizate 
în domeniul reformei serviciului medical, s-a retras 
treptat din funcţiile deţinute. 

El a scris libretul pentru opera "Heinrich și Ilse", pusă 
în scenă pe muzica lui H. Schlăger. 

Ideile lui au fost totuși recunoscute și introduse în 
practica curentă, astfel încât majoritatea instituţiilor 
medicale psihiatrice au adoptat metoda tratamentului 
individual al bolnavilor mintali și au susţinut ideea 
"lipsei de constrângere" în tratarea cazurilor psihice. 

O primă întrebare în acest caz: de ce a fost internat 
Mihai Eminescu într-o clinică cu profil psihiatric, și nu 
într-un azil de alienati, așa cum plănuise Titu 
Maiorescu? P 

A fost o pură întâmplare sau tânărul medic C. Popazu, 
cunoscând situaţia lui Mihai Eminescu, a acţionat în așa 
fel încât poetul să nu fie aruncat printre sărmanii bolnavi 
mintal, iremediabil pierduţi pentru societate, dintr-un 
azil vienez, astfel cum plănuise criticul de la ”Junimea”? 

O altă variantă ar fi constituit-o internarea lui Mihai 
Eminescu la “Spitalul General” din Viena - "Allgemeine 
Krankenhaus”, cunoscut în zilele noastre sub numele 
"AKH”, la secția condusă de Prof. Dr. Ludwig Schläger, 
amintit mai sus. 

Istoria acestui spital datează din anul 1693. Atunci, 
Împăratul Iosif al II-lea, considerat de mulţi, pe drept 
cuvânt, un idealist și un vizionar, a decis, după o vizită 
incognito în Europa, transformarea "Casei Mari a 
Săracilor” (“Grossarmen Haus”), într-un spital principal, 
după modelul celui de la Paris, ” Hotel de Dieu”. 

Aici a fost mutată “Școala de Medicină” a 
Universităţii Viena, care a devenit cu timpul unul dintre 
cele mai mari centre de tratament și cercetare din lume. 
Profesorii săi se bucurau de o bună reputaţie în întregul 
Imperiu Asutro-Ungar. 

În laboratoare de la Spitalul AKH se efectuau ample 
studii iar spitalul constituia o importantă comunitate 
științifică, având, în vremea în care Mihai Eminescu 
urma să fie internat la Viena, un număr de 20 de 
departamente, 14 institute și clinici. 

Cele 20 de departamente alcătuiau, de fapt, spitalul 
propriu-zis. Fiecare departament era condus de un 
"primarius”, căruia i se interzicea colaborarea cu 
clinicile, el aflându-se sub jurisdicția "Districtului Austria 
de Jos”. 

Acest spital era frecventat anual de 25 000 de 
pacienţi, care ocupau, pe parcursul unui an, cele 2000 de 
paturi. 

La "Spitalul General” -AKH-, taxele de spitalizare 
variau între 14 guldeni/zi (cam un dolar și jumătate, în 
zilele noastre) pentru pacienţii înstăriți și doar 7 cenţi/zi 
pentru cei din clasa mijlocie. În cazul săracilor, asistenţa 
era gratuită. 

Deci, erau suficient de mulţi bani și condiţii destul 
de bune pentru tratamentul lui Mihai Eminescu la AKH. 
În plus, spitalul beneficia de serviciile unuia dintre cei 
mai mari psihiatri ai lumii: prof. dr. Theodor Meynert, 
prieten cu tânărul Popazu. 

La departamentul de psihiatrie al doctorului 
Meynert se perindau între 140-160 de pacienți. 

Oare, acest medic, cunoscut de însuși dr. C. Popazu, 
nu ar fi acceptat internarea lui Mihai Eminescu în clinica 
sa? Este doar o simplă întrebare! Doar că aici erau 
internați majoritatea pacienţilor având lues, iar cazul 
poetului nu ar fi necesitat această internare. 

Clinica dr. Meynert era un centru de triere a 
cazurilor, diagnoză și învățământ, de unde pacienţii ori 
plecau acasă vindecaţi, ori ajungeau la alte instituţii sau, 
în cazuri extreme, erau trimiși la "Azilul de nebuni al 
Austriei de Jos”, aflat la câteva case mai departe, pe 
aceeași stradă-Spitalgasse. 

În Viena exista încă o instituţie psihiatrică de temut: 
"Azilul Mare”, aflat pe Lazarettgasse, care îi ţinea pe 
pacienţi în izolare totală, până ce aceștia mureau! 

La rândul ei, "Universitatea — Viena”, avea 16 clinici 
și 10 institute de cercetare, acestea având iniţial 
menirea de a asigura activități de învățământ și 
cercetare. 

În cadrul “Facultăţii de Medicină” predau atât 
profesori plătiți de guvernul imperial, cât și de Ministerul 
Educaţiei. 

Sistemul medical din acea vreme oferea 
posibilitatea ca un director de clinică medicală 
universitară să practice medicina și în particular, însă 
acest lucru nu îi era permis unui director de institut. 

Să amintim totodată și faptul că Mihai Eminescu 
putea fi tratat în condiţii egale, dacă nu și mai bine, într- 
o clinică particulară, de curând înfiinţată, situată tot în 
cartierul Oberd5bling, la ”Rudolfinerhaus”. Aceasta era 

specializată însă în domeniile chirurgie, boli interne, dar 
avea și secție de psihiatrie. 

Inaugurat în anul 1882, peste drum de Sanatoriul 
dr. Leidesdorf, acest modern spital privat, aflat sub 
înaltul patronaj al Prințului Moștenitor, Rudolf de 
Habsburg (1858 — 1889), fiul Împăratului Franz Joseph | 
și al Împărătesei Elisabeth (”Sisi”), avea ca fondator pe 
savantul Theodor Billroth (1829 — 1894). 


Vizita lui Maiorescu la Oberdâbling 


Așadar, la sfârșitul lunii Decembrie 1883, Mihai 
Eminescu se afla la Viena, agonizând, după două luni de 
"întuneric al minţii”, cum abuziv se susţine, în Clinica dr. 
Leidesdorf și Obersteiner din Oberdsbling. 

Era sfârșitul anului, un an dramatic, plin de suferințe. 
Bătut de soartă, uitat printre chiriașii duși cu mintea ai 
unui institut de boli psihice, nimeni nu îi adresa poetului 
măcar o urare de sănătate, nici chiar T. Maiorescu, sosit 
în capitala Imperiului pentru afaceri personale, ce nu 
așteptau nici cea mai mică amânare. 

Părăsind Bucureştii, în preajma Crăciunului, 
împreună cu dr. Capșa, magistrul călători cu un tren al 
"Staatsbahn”, la clasa l-a, pentru care plătise 154,5 
franci aur. Cam tot atât costa întreţinerea pacientului de 
lux, Mihai Eminescu, pentru o lună, în stabilimentul 
doctorului Leidesdorf și Obersteiner, aflat la margine de 
Viena, în Grinzing, în Hirschengasse nr. 71. 

Ajungând a doua zi, la ora prânzului, coborî din 
vagonul de dormit (“sleeping”) în gara în care de atâtea 

ori descinsese; acum Viena i se părea posomorâtă. Era o 
vreme rece, ploaie și apoi ninsoare. 

Porni spre  Morzinplatz, cazându-se la ”Hôtel 
Metropole”, nr. 95-96, într-un apartament situat la etajul 
2 (salonaș și dormitor mare, cu 2 paturi, pentru care 
plăti 6,5 fiorini pe zi). 


Hotel Metropol, Viena (1876) 


De fiecare dată, când avea treburi în Viena, T. 
Maiorescu se caza doar la hotelurile de prima clasă ori la 
cele recomandate de ” Ghidul Baedeker”. 

Așa s-a întâmplat în iarna trecută, la 10 Februarie 
1882, când a fost găzduit la Hotelul “”Goldene Lamm”, în 
cartierul Wieden. 

Revenind la Viena, va alege tot acest cartier, stând la 
Hotel “Stadt Oedenburg”, vis a vis de celebra “Piaţă 
Nashmarkt” (devenită în zilele noastre un celebru ” Târg 
de Antichităţi”, în aer liber), ori va alege alte gazde, 
precum Hotelul ”König von Ungarn”, în Schulerstrasse ( 
“foarte bine, casă veche, dar solidă....”, notează 
Maiorescu în Jurnal său ) ori, la 17 lulie 1889, după 
înmormântarea lui Mihai Eminescu, când trage la “Hotel 
de France”, unde își avea locuinţa permanentă marele 
compozitor și interpret austriac, A. Brukner, profesorul 
lui George Enescu, hotel cu ferestre cu vedere spre 
"Biserica Votivă”. 

Uneori, mai dă și greș în alegerea hotelului, cum s-a 
petrecut Miercuri 11/23 August 1882, când s-a cazat la 
"Hotel Höker”, în strada Bellaria.(“Altă dată mai bine la 
“Ungarische Krone” sau la “Kaiserin v.Ostereich”. Esti 
mai aproape de toate”). 

Alteori, este încântat de hotelurile provinciale, 
precum cele din Salzburg (“frumosul Hotel d 'Europe”), 
Bad Ischl (Hotel Austria), ori Kammersee (Hotel Kammer, 
cu vedere spre lac). 

Foarte pretenţios când era vorba de confortul 
personal, dar și bun cunoscător al lumii hotelurilor (ca 
avocat era mereu pe drumuri), Maiorescu face o 
comparaţie între hotelurile vieneze și cele din Elveţia, 
primele neproducându-i o impresie prea bună, mai ales 
în ceea ce privește mobilierul, în schimb serviciile 
hotelurilor vieneze sunt excelente ("prevenitoare”). 

Acum, la trecerea în noul an, fiind singur în camera 
Hotelului Metropole, Maiorescu își amintește de vizita 

făcută anul trecut la Viena, notând în jurnalul său: “Cu 
Livia prin oraș, întâi în Mariahilferstrasse, cumpărături 
pentru personalul nostru de serviciu, iar pentru mine o 
pălărie, cu 5 fiorini, și 1 baston, cu 1 florin. Batiste pentru 
servitori (foarte frumoase) a 25 de crăiţari (mantale de 
ploaie mari pentru doamne, cu 5, 6 și 8 fiorini. Cu Livia la 
Stadtpark (aici, la 21 Octombrie 2017 a fost plantat un 
pui de tei, provenind din Teiul lui Mihai Eminescu, din 
Parcul Copou din lași, n.n.) cafea-îngheţțată, apoi în 
Volksgarten, Strauss... La ora 9 acasa la otel; ...... La ora 
10 culcat”. 


Wien, Hôtel de France 


zimmer von 1 Xi, an. | Zehottenring.| Zimmer von 1 Îl. an. 


s fa 
= pia piia P 5 sI T- ia 


Bitligiteă Hôtel in vorziiglihiter, etegantefter Lage. — Deutide, iransăfilde, englifhe, 
ruffiide Beitungen. — Für Gamilicu ermaâbigte Sreife. Penfion. Monatăpreiă. 731 


Aici, în acest hotel, obișnuia să locuiască 
T. Maiorescu, când sosea la Viena 


Gândurile îi zburau spre întâlnirile programate. In 

primul rând, îl va revedea pe Etienne, inspectorul 
Agenției de Navigaţie Austriece, căruia îi promisese că va 
interveni discret pe lângă guvernul de la București (deh, 
în calitate de avocat influent, cu uși larg deschise în 
sferele puterii, nu putea scăpa o asemenea ocazie), în 
favoarea companiei, pentru a preveni o eventuală 
concurenţă rusească pe Dunăre. Pe domnul Etienne îl 
cunoștea de ceva vreme, chiar îi făcuse o vizită, în urmă 
cu un an, la domiciliul său din Galaţi. Alteori, îl invita la 
masă, în strada Mercur nr.1, ori trecea pe la ” Hotelul 
Broft”, de pe Calea Mogoșoaiei, rebotezată simbolic 
Calea Victoriei, unde acesta obișnuia să adăsteze când 
treburi oficiale îl chemau în Capitală. Nu-i vorbă, 
Restaurantul hotelului era renumit atunci pentru cea 
mai bună bucătărie, cu meniuri vieneze, aducându-i 
aminte lui Maiorescu de anii tinereţii. În anul 1884, în 
calitate de avocat, acesta este angajat ca apărător al 
proprietarilor acestui hotel, în procesul pe care Hotelul 
Broft îl va avea cu familia bancherilor vienezi, Elias. 
Procesul este pierdut de Maiorescu iar hotelul va fi 
preluat de cunoscuta familie Elias! Ce mică este lumea! 
Pentru a nu se expune unor presiuni sau riscuri 
inutile, Titu Maiorescu scrisese cu doar puţine 
săptămâni în urmă o misivă, adresată lui Etienne, în care 
îl previne pe inspector că demersurile sale nu vor fi 
făcute în calitatea sa oficială de deputat în Parlamentul 
României, ci în nume personal. 
Pentru aceasta, a solicitat un aconto de 6000 de 
franci, restul sumei va fi primită după ce se va asigura de 
sprijinul primului-ministru român, respectiv în urma 

unor discuții cu factorii de răspundere de la Viena. 


De fapt, venirea sa în capitala Austro-Ungară, la 
sfârșitul anului 1883, avea țelul de a fixa preţul final al 
serviciilor sale juridice, ce urma să îl primească pentru 
acest demers oneros (în termeni juridici, la modă azi: 
"trafic de influență”). Lăsând impresia că este 
dezinteresat de cuantumul acestei acţiuni, avocatul și 
omul politic T. Maiorescu lasă la latitudinea societăţii de 
navigație suma pe care aceasta o va crede de cuvinţă ca 
onorar, în caz de reușită, deoarece "întreaga afacere 
este, evident, o chestiune de încredere reciprocă.” 

Conform promisiunii, Maiorescu contactează pe 
primul ministru, chestiune delicată, Brătianu fiind, 
formal, recunoscut adversar politic, însă, când este 
vorba de "interesul național”, se arată un camarad de 
încredere al “opoziţiei” miluite: ”Miercuri 30 Nov. / 12 
Dec. 83. Astăzi la ora 9 dimineața, [am] avut la 
Ministerul de Război convorbire cu Primul-ministru |. 
Brătianu asupra Societăţii Donau 
Dampfschifffahrtsgesellschaft. El primește a intra în 
tratative de propuneri, foarte bucuros cu mine că vrea să 
amâne [chestiunea] oricât de mult în Cameră, lucru 
principal [este] ce influență asupra tarifelor vrea 
Societatea să acorde guvernului. Despre acestea scris 
astfel lui Etienne la Galaţi.” 

Preocupat de aceste griji, Maiorescu folosește 
ultimele zile până la sfârșitul anului pentru negocieri 
intense (cu Cassian, directorul Societății Danubiene, cu 
Dr. Max Strauss, în Schottenring 14, cu Căpitanul 

Oppenheimer, în Nibelungengasse, unde s-a întâlnit cu 


Lippmann, precum și cu Etienne, cu care ia masa la 
"Hotel Imperial”). 

Prietenia cu Etienne va fi o relație de succes, care va 
fi "consolidată” pentru un onorar de 6000 de franci pe 
an, Maiorescu devenind astfel juristul de casă al 
companiei vieneze “Danubiana”. Prin intermediul lui 
Cassian, acesta va trata chestiunea Conventiei 
Comerciale cu Austria, în Septembrie 1886. 

Un întreprinzător avocat, un politician de succes, un 
editor improvizat, iată tabloul lui T. Maiorescu la 
cumpăna dintre zbuciumatul 1883 și necunoscutul 1884. 

În acest program înțesat de vizite și întâlniri, este 
rugat de vărul său, medicul C. Popazu (aflat la studii în 
capitala vieneză, al cărui domiciliu se afla în districtul VIII 
al Vienei, în Skodagasse nr. 6, chiar în preajma Facultăţii 
de Medicină), să onoreze petrecerea organizată de 
"România Jună”, marcând aniversarea înființării sale, 
precum și sfârșitul anului. 

Refuză, motivându-și în scris gestul: “Mă văd reținut 
de alte obligații”. 

“Viena, Sâmbătă la 31 Dec. 1883, 10 ore seara. 

lubite vere, 

Scuza-mă că nu pot veni la petrecerea de astă-seară. 
Mă văd reţinut de alte obligaţiuni până în ultimul 
moment al anului. Însă am scăpat cel puţin pentru mâine 
dimineaţă. Te rog dar sa treci de dimineaţă (te astept 
până la 12 ore) pe la mine, Hotel Metropole, No. 95-96, 
ca să mergem la Mihai Eminescu. Ași dori asemenea să 

prânzim tot mâine împreună cu d. Brăescu. Vă rog 
înțelegeţi-vă asupra orei și locului de întâlnire, dacă nu 
ați dispus ultcumva de această parte a zilei de mâine. 
Petrecere bună și la revedere în anul nou!” 

T. Maiorescu” 

Tare urgente și importante trebuie să fi fost 
“obligațiile” de la Viena ale mentorului ” Junimii”, dacă a 
refuzat petrecerea de Anul Nou a acestei “generații de 
tineri inteligenţi”, care organizau o petrecere, devenită o 
tradițională întâlnire pentru membrii comunității 
studioase de aici. 

Cu acel prilej, dacă ar fi acceptat invitația, magistrul 
ar fi avut ocazia să aplaude declamatțiuni și piese 
muzicale, executate de către membrii “României June”. 

Așa cum se obișnuia, la cumpăna dintre ani, I.T. 
Mera a rostit toasturi în sănătatea familiei imperiale 
habsburgice (Împăratul Franz Josef și Elisabeta), iar P. 
Gherman, vicepreședinte, în onoarea familiei regale a 
României. 

Chiar în noaptea de Anul Nou, studenţii au agreat 
trimiterea unei telegrame, adresată unui mare poet al 
națiunii române, din păcate nu lui Mihai Eminescu, și el 
poet, dar mai ales întemeietor al acestei societăţi. 

” DI. V. Alecsandri, Mircești 
Societatea “România Jună”, întrunită în ședință festivă 
în preseara de Sân-Vasiu vă urează viață îndelungată 
pentru gloria și mândria noastră naţională. Mera 
president.” 

Să revenim la singuraticul Maiorescu. Descriind starea 
sa psihică, acesta notează: ”Petrecut cea din urmă oră a 
anului 1883 în camera mea de la otel, singur, aproape 
trist. Săptămâna aceasta trăită la Viena a fost parte 
muncă, parte timp de copil de școala, cu ciudată 
suferinţă”. 19 

Ce motive ar fi avut divinul critic să fie “singur, 
aproape trist”??? Să înţelegem că rezultatele tratativelor 
aducătoare de bani nu i-au fost pe plac? Nicidecum...... 

Credem că altul a fost motivul care a făcut ca, timp 
de o săptămână, cel ce își atribuise meritul de a fi fost 
sprijinitorul lui Mihai Eminescu, să nu găsească nici 
măcar o oră spre a-l vizita pe poet, și abia în ziua de Sf. 
Vasile, adică în prima zi a Anului Nou, ajunge la 
Oberdâbling, însoţit de C. Popazu. 

Apăsa asupra conștiinței sale sentimentul de 
vinovăţie, greutatea de a-l privi în ochi pe Mihai 
Eminescu, mai ales că acesta avea probabil atâtea de 
reproșat. 

Putem însă să ne imaginăm cum se va fi simţit poetul, 
uitat de familie, de unii dintre prietenii apropiaţi, pe care 
doar medicii C. Popazu, D. Boghean îl mai vizitau în acest 
răstimp, de cele mai multe ori pe furiș. 


101. Titu Maiorescu, „Însemnări zilnice“, Bucureşti, vol.Il, 1881- 
1886, p. 13 


Dacă ar fi citit presa austriacă, Mihai Eminescu ar fi 

observat cum doar Regina Elisabetha (Carmen Sylva) era 
ridicată în slava cerului (chiar la 1 lanuarie 1884, revista 
vieneză“Lyra”, lăudând creaţia Reginei și a nedezlipitei 
sale colaboratoare, Mite Kremnitz). 

Cum ar fi reacţionat Mihai Eminescu, citind aceste 
laude? 


“Întâlnirea cu Maiorescu, fără influenţă durabilă” 


Trecuse Anul Nou, iar Maiorescu trebuia să ajungă la 
lași, unde era în pregătiri o simandicoasă sindrofie, de 
data aceasta era vorba de banchetul anual al Societăţii 
"Junimea”. Mai avea un punct de rezolvat în programul 
său: să îl viziteze pe Mihai Eminescu, să îi prezinte cartea 
de poezii recent tipărită. 

Așadar, la 1 lanuarie 1884 are loc discuția Maiorescu- 
Popazu-Mihai Eminescu, desfășurată în stabilimentul 
medical de la marginea Vienei, la Sanatoriul dr. 
Leidesdorf, unde poetul fusese internat la 2 Noiembrie 
1883. 

O întâlnire care a durat foarte puţin (” d. Maiorescu 
a trecut pe aici într-o zi, dar a stat mai puţin de un 
minut...”, îi devoalează Mihai Eminescu lui Chibici, într-o 
scrisoare din 12 lanuarie 1884). 

Ce ar fi putut aduce discuţia de mai puţin de un 
minut?? simple formule de politețe, poate o urare 
tradițională de 1 lanuarie. Evident, în “lungul minut al 
întâlnirii”, magistrul i-a oferit lui Mihai Eminescu, 
asemenea și medicului curant vienez, volumul proaspăt 

tipărit, gest ce nu l-a impresionat nicicum pe chiar 
autorul cărţii. 

Discutând cu Zizin Cantacuzino acest episod 
petrecut în grabă, în ziua de 1 lanuarie 1884, 
interlocutorul său îl avertizează: “Zizin Clantacuzino] 
zicea ieri că Mihai Eminescu va răsplăti ostenelile mele 
pentru el cu cea mai neagră ingratitudine, căci, la o 
minte genială, ar fi având un caracter comun.”192 

Maiorescu este răzbunător și insidios (“Tensiunea 
nervoasă în care l-am văzut în ajunul Anului Nou (care 
tensiune nervoasă, care ajun?), a fost ca o trecere spre 
îndreptare”), interpretând răceala primirii sale de către 
M. Mihai Eminescu drept un semn că poetul încă nu s-a 
vindecat, ci doar a văzut la el o oarecare ameliorare. 

Maliţiosul comportament al lui Maiorescu vis a 
vis de Mihai Eminescu este sancţionat de lorga astfel: 
"Când Mihai Eminescu s-a îmbolnăvit, Maiorescu arată 
în “Însemnările”sale toate rătăcirile care ieșeau din gura 
bolnavului, lucruri care se ascund cu pietate, și, în același 
timp, spune cam așa: "ce lucru neplăcut e că, de câte ori 
stau să mă duc în vacanță, de atâtea ori îmi iese un 
nebun înainte; acum un an mi-a ieșit nu știu ce Germană 
nebună la lași iar acum îmi iese înainte nebunia lui Mihai 
Eminescu”. 

Cinicul Maiorescu nu se dă în lături să dea chiar 
sentinţe în ceea ce-l privește pe Mihai Eminescu: ” va fi 
îngrijit un an la Dobling iar apoi la Golia sau Mărcuţa”, 


102 T.Maiorescu,” Însemnărizilnice”,1/13Februarie1884. 

iar acest cinism nu este uitat și nici iertat de N. lorga, 
cum nu este trecută cu vederea nici atitudinea criticului 
față de Poet, în ultimii ani de viaţă ai Luceafărului, așa 
cum o afirmă chiar unul dintre discipolii lui Maiorescu, 
N. Pătrașcu, care îi editează Jurnalul de însemnări zilnice, 
dar îi reproșează acestuia faptul că nu s-a interesat decât 
în mică măsură de soarta poetului. 

Mihai Eminescu era în realitate un taciturn, 
deznădăjduit și dezorientat cu privire la situaţia sa 
prezentă sau viitoare, nu dorea nici să fie compătimit, 
nici încurajat, aceasta fiind cheia comportamentului 
manifestat inclusiv față de însuși T. Maiorescu, la 1 
lanuarie 1884. Sau era pur și simplu o premoniţie 
sumbră: la 8 lanuarie avea să moară la lpoteși tatăl 
poetului, Gheorghe Eminovici! 

Peste puţin timp, se petrece minunea, înzdrăvenirea 
miraculoasă a pacientului considerat pierdut pentru 
societate, relatată și în rapoartele telegrafice sau 
epistolare ale medicilor ce-l vizitau pe Mihai Eminescu, 
printre ei și doctorul D. Boghean. Acesta îi scrie lui P.Th. 
Missir, la data de 1 feb. 1884;,Agresiv nu fusese 
niciodată. Diagnoza nu era bine stabilită, se credea că ar 
fi fost „Progressive Paaralehse des Irren”, afecţiune 
progresivă specifică nebunilor şi se aştepta o schimbare, 
numai pentru a se pute confirma această diagnoză ori 
modifica. Mă exprimasem îndată la doi sau trei junimişti, 
junimişti încă, pe cât ştiu eu, că de se confirmă suszisa 
diagnoză  casul era pronostic tare dubios, deşi 
sonaţiunea tare rară era de tot esclusă. 

Azi, însă, Mihai Eminescu e de câteva septămâni complet 
restabilit. Vin chiar acum de la Döbling, unde m-am 
întreţinut cu dânsul o jumătate de oră fără, a fi putut 
descoperi în vorba lui nici o urmă cât de palidă de 
demenţă. Boala lui era o pseudopsychosă syphilitică, 
care a trecut cu iodul care l-a luat. Nu-i melancolic, dar 
psyhic deprimat. Grija lui este sărăcia...Că stă între 
alienaţi ştie pozitiv. Şi aceasta contribuie a-l deprima. Se 
ține isolat şi-mi declară motivul. Nu apare în salon, unde 
vin câţiva „alienaţi” pe care nu-i cunoaşte, nici are ce 
vorbi cu ei, nici poate lua parte la conversațiile lor”. 

Scrisoarea dr. Boghean îl obligă pe Maiorescu să 
accepte realitatea, conform căreia medicii confirmă 
lecuirea poetului, încât la data de 18/30 lanuarie 1884 
criticul notează: ” Mihai Eminescu și-a revenit pe data de 
5/17 lanuarie, după vreo șase luni și opt zile......” 

Aceleași adevăruri le confesează și Emiliei Humpel: 
"Mihai Eminescu s-a trezit din visul urât al nebuniei sale; 
e în deplinătatea conștiinței.” 

Se naște totuși o întrebare: De ce criticul a transmis 
surorii sale faptul că întâlnirea cu Mihai Eminescu a avut 
loc înainte de Anul Nou și nu în preajma plecării sale din 
Viena? Nu cumva pentru a nu trezi repulsia Emiliei 
Humpel faţă de dezinteresul său vis a vis de damnatul 
(condamnatul) ziarist de la “Timpul”? 


251 


În afară de grăbitul Maiorescu și severul P.P. Carp!%, 
care cercetau situaţia pacientului din Oberdöbling, 
fiecare din alt interes, mai îl vizitau pe Mihai Eminescu și 
medicii C. Popazu și D. Boghean, oamenii lui T. 
Maiorescu, de la care avem detalii interesante privind 
fișa de observaţie medicală a pacientului problemă. 

De altfel, Maiorescu și însoţitorul său nu au fost 
prezenţi în prima zi a anului la Institutul dr. Leidesdorf 
doar pentru întâlnirea cu Mihai Eminescu ci, profitând 
de ocazie, au strâns mâna cu compasiune generalului 
Cerchez, eroul de la 1877, persoană prezentă adesea la 
seratele literare din casa mentorului “Junimii” (cumnat 
cu N. Burghelea). Oșteanul căruia Osman Pașa îi predase 
oștirea, era acum coleg de suferință cu “Luceafărul”. 

După trista întrevedere de la Clinica din 
Oberdsbling, medicii Popazu și Brăescu se întâlnesc cu 
Maiorescu la Restaurant Breying & Möbius, de pe 
Graben, local modern, elegant, inaugurat cu ocazia 
Expoziţiei Mondiale de la Viena, din 1873, cu o bucătărie 
excelentă, pe gustul avocatului politician, respectiv mult, 
cu bani puţini — (“cu 2 florini, prea mult cu trei”). Atras 
de meniul localului, Maiorescu degustă bucatele 
Restaurantului Breying & Möbius și a doua zi, 2 lanuarie 
1884, înainte de a pleca din Viena. 


103 T.Maiorescu afirmă că el i-a scris lui P.P.Carp, cu rugămintea de 
a-l vizita pe Eminescu. 

Cine este acest enigmatic personaj, dr. Brăescu, pe 
care criticul voia neapărat să îl întâlnească, și cu care 
acesta discută chiar în prima zi a anului 1884? 

Este doctorul romașcan Brăescu-Filipescu, coleg la 
Viena cu vărul său, dr. C. Popazu 1%. 

Biografii lui Mihai Eminescu au ignorat acest nume. 
Este evident că, fiind originar din orașul Roman, acest 
doctor era în bune relaţii cu prietenii lui Mihai Eminescu: 
V. G. Morţun, P. Th. Missir, și ei romașcani de baștină. 

Din motive lesne de înţeles, T. Maiorescu a impus 
celor ce intrau în contact cu Mihai Eminescu o anume 
discreție, fapt consemnat și în scrisoarea lui D. Boghean, 
adresată lui Missir, în care întrezărim o oarecare cabală, 
fiindcă, afirmă acesta, informaţiile privind starea de 
sănătatea a lui Mihai Eminescu trebuiesc cunoscute 
numai de anumiţi junimiști, dintre cei aleși. 

Prin urmare, avem 3 medici români, care urmăresc 
evoluţia stării de sănătate a lui Mihai Eminescu, 
deplasându-se la Oberdâbling: dr. C. Popazu, dr. 
Brăescu-Filipescu și dr. D. Boghean, acesta din urmă 
sosit la Viena în Noiembrie 18831% . Este știut că acesta 
locuia în capitala vieneză, în Weihburgherstrasse nr. 26. 

Chiar în anul acela, 1883, Demetriu Boghean este 


A v v . x . 106 
luat în răspăr de ”Contemporanul” lui loan Nădejde, 


104 Dr. George Filipescu-Brăescu, "Doctor Medicinae Universae”, 
autor al apelului către medici, îndemnând a se întruni într-un 
congres pentru apărarea drepturilor medicilor ("Pia Desideria”, 
Galaţi, Tip. Ilon G. Nebuneli, 1888, 19 p.) 

105 TheodorCodreanu, Eminescu-DramasSacrificării, p.88. 

106 “Contemporanul”,nr. 10 din 15.12.1883. 

fiind criticat că în corespondenţa trimisă din Berlin în 
4/16 Februarie 1880, tipărită în “Albumul macedo- 
român” al lui V.A. Ureche!” , autorul greșește flagrant în 
explicarea etimologiei cuvântului “Moldova”. 

Atent cu cei ce îi ofereau servicii utile și pentru a 
contracara critica neașteptată la adresa dr. Boghean, 
Maiorescu scrie un articol măgulitor, imediat după 
sosirea sa la lași, ocupându-se de creaţia comică a lui 
"Boghian din Viena”, alcătuită din versuri publicate în 
”Convorbiri” 1% 

"M-am închis în casă de dimineaţă, pentru toți, și 
până pe la ora 7 am compus pentru aniversarea 
“Junimei” o farsă (“Monumente Arheologice”), la 7,30 
mâncat ceva, apoi seara lectură “Junimea”, la Binder. 
Bine. Musiv-poemul (cochon) al lui Boghian din Viena, 
alcătuit din versuri din Convorbiri”. 

Despre personalitatea medicului D. Boghean nici 
măcar l. Rădulescu-Pogoneanu, editorul “Jurnalului” 
maiorescian, nu cunoaște detalii, rezumându-se într-o 
notă de subsol să exprime o remarcă dubitativă: ” 
Probabil acel D. Boghean, care a publicat în “Convorbiri 
Literare”, 1 August 1886, traducerea articolului lui C. 
Schuchardt “Cum se descopere un val roman”. 


107 "Albumul macedo-român”, p.18. 
108 “Însemnările Zilnice”- vol.2, p.223, pentru data de Joi 5 
lanuarie1884 

Prin urmare, cine este D. Boghean, doctor desemnat 
de Maiorescu să ţină legătura, împreună cu dr. C. 
Popazu, cu medicii din clinica de la Oberd&bling, 
informând pe prietenii poetului din ţară, pe Maiorescu în 
special, cu privire la starea poetului? 

Cercetând publicațiile medicale vieneze, am 
descoperit un text, care ne demonstrează faptul că 
doctorul Boghean locuia în 1899 în capitala Imperiului 
Austro-Ungar: "Dr. Boghean, ein in Wien lebender 
rumănischer Arzt, demonstrirte seinen  Rcspirations- 
Apparat zur Regelung der Tiefe und des Rythmus der 
Athmung auf rein maschinellem Wege ohne jegliche 
Zutliat seitens des Kranken oder einer anderen 
Person”. Traducere: Dr. Boghean, un medic român 
care locuiește în Viena, a demonstrat aparatul său reflex 
pentru a controla adâncimea și ritmul respirației într-un 
mod pur mecanic, fără orice implicare din partea 
pacientului sau a oricărei alte persoane. 

Absolvent de medicină la Berlin (Facultatea Regele 
Friedrich Wilhelm), cu un doctorat în domeniul 
neurologiei, trecut la 12 August 1880, dr. D. Boghean 
este menţionat în presa vieneză a vremii ca inventator al 
unui “aparat de respirat” ("Demetrius Boghean, brevetul 
2917 din 29 Septembrie 1899), folosit în clinicile din 
întreaga Austrie, sub denumirea “scaun de respirație, dr. 
D. Boghean” (Atmungsstuhl), modelul fiind îmbunătăţit 


109 ” Wiener Klinische Rundschau”, 14 mai 1899, nr.20, p.329. 

de dr. Schrâtter. Acest aparat a fost prezentat în 
premieră mondială la "Congresul de Balneologie” din 
Viena, desfășurat în perioada 30-31 Martie 1899, fiind 
foarte bine primit de către participanţi. 


“Scaunul dr. D. Boghean” 


Lăsând la o parte acest detaliu biografic, trebuie să 
analizăm un document relevant pentru biografia lui 
Mihai Eminescu, și anume scrisoarea trimisă de acest 
doctor lui P.Th. Missir, la 1 Februarie 1884 —st.v., pe care 


am evocat-o ante rior”, 


110 Scrisoarea se află la BCU lasi, Fond P.Th.Missir, Dosar108. 

Pe lângă detaliile dureroase, evocând primele 
săptămâni de internare, care descriu portretul ușor 
grotesc al pacientului Mihai Eminescu, deghizat simplist 
în rol de Buda sau de brahman indian, preocupat de un 
alfabet egiptean, precum și cauzele bolii sale (“Boala lui 
era o pseudo psihoză-sifilitică, care a trecut cu iodul care 
l-a luat”), detalii reținute din discuţia cu dr. Obersteiner 
(se știe că, în primele zile după internare, D. Boghean nu 
a avut voie să comunice cu Mihai Eminescu), scrisoare 
amintită aduce date revelatoare privind starea de 
sănătate a Poetului, la sfârșitul internării sale în Clinica 
dr. Leidesdorf: Aflăm, așadar, faptul că Mihai Eminescu 
este refăcut, de câteva săptămâni, că este capabil să 
poarte o discuție de o jumătate de oră, fără a prezenta 
nici cea mai palidă urmă de demenţă, că neștiind cine l-a 
trimis și mai ales cine are să-l scoată, nu poate dormi nici 
noaptea. ” Nu-i melancholic, dar psihic deprimat. Grija lui 
este sărăcia.” n! 

Dr. D. Boghean ne mai dezvăluie un fapt care a trecut 
oarecum neobservat: într-o zi, medicii sanatoriului i-au 
permis lui Mihai Eminescu să părăsească singur 
sanatoriul, pentru a se plimba prin Viena. 

Într-o scrisoare a lui C. Popazu aflăm că poetul 
împreună cu acesta, a efectuat o plimbare prin capitală, 
probabil fiind invitat să ia masa împreună, la vreunul 
dintre restaurantele orașului. 


111 Liviu Papuc,” Marginalii Junimiste”, 2, Editura” Timpul” 2003, 
p. 86 


257 


De altfel, declară însuși dr. Boghean, medicii clinicii îi 
comunică faptul că nu mai văd nici un motiv ca Mihai 
Eminescu să mai stea internat, deși ambasadorul 
României, P.P.Carp, care își manifestă disponibilitatea de 
a vorbi, la rândul său, cu poetul, afirmă că acesta nu este 
apt să părăsească spitalul. 

Astfel, se tergiversează externarea, însă scrisoarea 
dr. Boghean, din 1 Februarie 1884 este destul de 
convingătoare și Maiorescu acceptă propunerea ca 
Mihai Eminescu, însoţit de Chibici-Revneanu, să plece 
într-un lung voiaj în Italia. 

Doctorul D. Boghean îl va acompania pe Mihai 
Eminescu și în cea de-a doua sa călătorie medicală la 


Viena, din vara anului 188712. 


Oberdâbling în Jurnalul lui Maiorescu 


lată cum sunt reflectate aceste momente ale 
internării lui Mihai Eminescu în clinica vieneză în 
Jurnalul de însemnări al lui Maiorescu, cu comentariile 
editorului  Rădulescu-Pogoneanu, în notele de subsol, 
din care aflăm, printre altele, când și unde au mai fost 
reproduse aceste scrisori: 


112 La data de 15 lulie, însoţit de medicul D.Boghean, (|. Ciurea și 
Grigore Focșa, îl așteptau deja pe Eminescu la Viena), poetul este 
consultat de somităţi recunoscute ale psihiatriei-lsidor Neumann, 
Herman Nothnagel și Th.Meynert, care infirmă tratamentul criminal 
al doctorului Iszac din Botoșani, recomandând efectuarea pur și 
simplu a unei cure de băi, la Hall Bad. 

“Au sosit la Viena a doua zi. Mihai Eminescu a fost 
internat în aceeași zi în sanatoriul de la Oberdâbling, 
unde a stat până la 26 Fevr. 1884 (vezi Dr. I. Gramadă, 
“Mihail Mihai Eminescu”, Heidelberg, Carl Winter, 1914, 
p. 37); de acolo, însotit de devotatul Chibici, a plecat, 
după cum orânduise Maiorescu (urmând recomandarea 
doctorului Obersteiner), într'o călătorie de o lună prin 
Italia. Cf. insemnarea din 27 Martie 1884, scrisorile, din 
8/20 Martie (la Florența) si din 14/26 Martie 1884 (la 
Viena) ale lui Maiorescu către Chibici, și scrisoarea din 
Florența 14/26 Martie 1884 a lui Chibici catre Maiorescu 
fin “Convorbiri literare", Decemvrie 1906, reproduse la To 
rou tiu, op. cit. vol. IV, p. 175 sq., 178, 179 sq). 

Un alt comentariu, din care aflăm că “devotatul” 
Chibici îi devoalează lui Maiorescu conţinutul scrisorii ce 
i-a fost trimisă lui de către Mihai Eminescu: 

“Miercuri 18/30 lanuarie 1884. leri mi-a adus Chibici 
scrisoarea cu totul cu minte a lui Mihai Eminescu către 
el. (datată: Döbling 12/24 Ianuarie 1884. Publicată de 
Gh. T. Kirileanu, în anexele articolului citat, de unde 
reprodusă la Toroutiu, op. cit. vol. IV, p. 157-9) Și-a 
revenit deci pe la 5/17 lanuarie, dupe vre-o 6 luni 8 zile.” 

Telegrama în termeni foarte lapidari, anunţându-l pe 
Mihai Eminescu că va fi “eliberat” din recluziune, 
urmând a pleca însoţit de Chibici, în călătoria italiană: 

8/20 Februarie 1884 ”Telegrlamă] Professor 
Obersteiner für Mihai Eminescu, Wien, Heilanstalt 
Oberdöbling. Sonntag reist Chibici nach Wien zur 
Abholung Mihai Eminescus fur italienische Reise. 
Majorescu”. (trad: Profesorul Obersteiner pentru Mihai 

Eminescu, Viena, Centrul Medical  Oberdăbling. 
Duminică, Chibici călătoreste la Viena pentru a-l prelua 
pe Mihai Eminescu pentru călătoria italiană) ce 

Un mesaj pentru Mihai Eminescu, mult mai explicit, 
trimis peste două zile pe adresa Institutului din 
Oberdâbling: 

Vineri 10/22 Febr. 84 D-lui Mih. Mihai Eminescu, 
Wien,  Ober-Dăbling, in der Heilanstalt Leidesdorf- 
Obersteiner. lubite Domnule Mihai Eminescu, Chibici 
pleacă poimâine, Duminecă, la Viena și va fi dar Luni pe 
la 4 ore la D-ta în Oberdăbling, precum ţi-am telegrafiat 
alaltăieri.' El vine pentru ca, în înțelegere cu Dr. 
Obersteiner și dupe sfatul lui, să te scoată din Institut și 
s'a facă împreună cu D-ta o excursiune de vro 6 
săptămâni spre sudul Alpilor, poate până la Venezia, 
Padua sau Florenţa. Are mijloacele bănești pentru 
aceasta..... Mai scrie -mi câte un rând din Italia, dacă ai 
vreme în mijlocul impresiilor de acolo.” 

O telegramă către Chibici, adresată Post Restant, 
Viena, arată că Maiorescu a primit scrisoarea lui Chibici 
și acceptă ca Mihai Eminescu să sosească la București, 
înţelegându-se faptul că acesta a refuzat să vină direct la 
lași: 

“Telegrlame] București 24 Martie/5 Aprilie 1884. 
Chibici, Wien, Poste restante. Primit scrisoarea. Dacă nu 
posibil altfel; veniţi București. În orice caz telegrafiaţi 
ziua și ora sosirei, dacă lași, dacă București. Maiorescu.” 


113 Cf. Maiorescu, ”Însemnări.....”, p.228 

În același volum tipărit de Rădulescu-Pogoneanu, 
aflăm conţinutul celor comunicate de dr. Popazu vărului 
său, T. Maiorescu, la data de 30 ian.1884. 

Sunt observaţii de ordin medical (Mihai Eminescu a 
fost văzut de dr. Popazu de câteva ori, părerea sa fiind 
aceea că starea de sănătate a acestuia se ameliorează 
din zi în zi, iar dacă acest curs pozitiv va continua, este 
posibil să fie externat, conversaţia cu Mihai Eminescu a 
durat o jumătate de oră, acesta fiind coerent și liniștit), 
inclusiv relatări ale dialogului avut cu pacientul (Mihai 
Eminescu se interesează: cine plătește pentru el, cum se 
comporta în timpul crizei), faptul că a început să 
deschidă și să citească cărți, în sfârșit Popazu comunică 
opinii proprii privind etapa următoare a tratamentului 
pe care trebuie să-l urmeze Mihai Eminescu ("Cu un 
cuvânt merge spre bine... Cred că o călătorie -poate în 
Italia- i-ar prinde bine, ba chiar este indicată... “). 


Călătoria în Italia 


Inițiativa acestei excursii a aparținut, conform 
mărturiilor documentare evocate mai sus, lui C. Popazu, 
idee la care a achiesat atât dr. Obersteiner, cât și T. 
Maiorescu. 

Oricum, postura unui Mihai Eminescu coborând din 
tren în Gara de Nord, venind dintr-un sejur de plăcere în 
Italia, era cu totul benefică psihicului acestuia, 
comparativ cu aceea a unui pacient în convalescenţă, 
reîntors în societate dintr-un azil de boli nervoase. 

Știind susceptibilitățile Poetului, atât Oberstainer cât 
și Maiorescu au preferat ca venirea în ţară a lui Mihai 
Eminescu să aibă loc Primăvara, când totul pare 
renăscut, oamenii sunt veseli, optimiști. 

Ştirea excursiei în Italia o primește poetul citind 
scrisoarea lui Maiorescu din Februarie 1884. 

Din lunga misivă, poetul află că prietenul său, Chibici- 
Revneanu, pleacă Duminică din București, urmând a sosi 
Luni la Viena, încât după orele 16 va putea fi prezent la 
clinica din Oberdsbling. 

Aici, “în înțelegere cu dr. Obersteiner și după sfatul 
lui” poetul urmează să facă împreună cu Chibici 
Revneanu o excursie de vreo 6 săptămâni spre sudul 
Alpilor, poate până la Veneţia, Padova sau Florenţa. 
Resurse bănești sunt îndestulătoare, urmează doar să se 


reîmprospăteze garderoba poetului ....... Și..... urări de 
drum bun în "excursia în frumoasa Italie”. 
Printr-un Post Scriptum, Maiorescu îl roagă 


prietenește pe Poet: 

” Mai scrie-mi câte un rând din Italia, dacă ai vreme 
în mijlocul impresiilor de acolo”. Ori nu s-au pästrat, ori 
nu erau convenabile lui Maiorescu, aceste epistole sunt 
absente în Jurnalul criticului. Cu excepția unei scrisori a 
lui Chibici, din Florenţa......... 

Vizita în Italia marchează o nouă etapă în existenţa 
lui Mihai Eminescu. 

Partea aceasta de biografie a preocupat și pe istoricii 
noștri literari. 

Nu numai biografia lui Mihai Eminescu, în conexiune 
cu călătoria acestuia în Italia, a interesat cercetătorii 

români și italieni de-a lungul vremii, ci însăși opera 
acestuia, care a fost tradusă atât de literați italieni cât și 
români. 

Oamenii de litere italieni au tradus de timpuriu opera 
lui Mihai Eminescu, astfel încât, se poate spune că Italia 
este a doua ţară, după Germania, în care Luceafărul este 
transpus într-o limbă străină. 

Astfel, ca semn al recunoaşterii valorii creaţiei 
literare eminesciene, publicația italiană  “Rivista 
Internationale” (1 Martie 1881) prezintă elogios poeziile 
poetului, subliniind astfel că nu este cu nimic mai prejos 
decât publicaţiile de limbă germană, care au prezentat 
eșantioane reprezentative din opera lui Mihai Eminescu 
în premieră europeană (în volumul „Rumänische 
Dichtungen”, Leipzig, difuzat la început de an 1881). 

Ca urmare a ecoului poeziei eminesciene în diferite 
cercuri literare din Italia, Marco Antonio Canini 
realizează primele traduceri din creaţia eminesciană, pe 
care le include în cunoscuta antologie a poeziei de 
dragoste italiene și universale: „II libro dell'amore. 
Poesie italiane e straniere”, apărută la Veneţia, în anul 
1885. Volumul 2, publicat în 1887, include Sonet II (Sunt 
ani la mijloc), volumul 3, din 1888, Sonet III (Când însuşi 
glasul), iar volumul 4, din 1889, II desiderio (Dorinţă). 

Numeroase personalităţi ale culturii italiene au 
contribuit la cunoașterea operei eminesciene: Pier 
Emilio Bossi, Romeo Lovera, Carlo Tagliavini, prof. Giulio 
Bertoni, Mario Ruffini sau Silvio Guranieri, cărora li se 
alătură și alţi lingviști italieni, precum Ramiro Ortiz, 
Umberto Cinciolo, Rosa del Conte (“Mihai Eminescu o 

dell'assoluto", tradusă în limba română și elogiată și de 
Mircea Eliade). 

La rândul său, cunoscutul poet şi exeget, Angelo de 
Gubernatis, îl recomandă pe Mihai Eminescu lumii 
literare din ţările latine în al său „Dictionaire 
international des écrivains du jour”, considerându-l 
drept „poetul de prim rang al ţării sale” 1” 

Peste 4 decenii, în Italia avea să se scrie prima teză 
de doctorat, dedicată lui Mihai Eminescu, sub semnătura 
lui Marco Pompilio (Roma, 1931). 

Considerăm călătoria în însorita peninsulă italiană 
drept o a doua perioadă a tratamentului prescris de 
medicii austrieci, apreciind-o drept procedeu terapeutic, 
contribuind la înzdrăvenirea poetului. 

Era încă iarnă, iar frigul încă stăpânea Viena. La doi 
pași se vedeau culmile înzăpezite ale Alpilor. Mihai 
Eminescu era în continuare posomorât, ca și vremea de 
afară. Lâncezise timp de patru luni într-o cameră de 
spital printre bolnavi psihici, neagreând nici discuţiile, 
nici plimbările prin curtea sanatoriului, alături de ceilalți 
pacienți. 

De aceea, o excursie spre tărâmuri mai calde, mai 
prietenoase, cum ar fi Italia, era binevenită. Era decizia 
dr. Oberstainer, agreată chiar și de Maiorescu. 


115 Ediţia l-a, Florența 1888, Ediţia a Il-a, 1890-1891 

În scrisoarea trimisă Emiliei Humpel, la 23 Ianuarie 
1884, criticul destăinuie planul său în privința poetului: 
de îndată ce va fi scos din institut, Mihai Eminescu ar 
trebui să stea liniștit 5-6 săptămâni într-o pensiune lângă 
Viena, urmând apoi să plece într-o călătorie cu Chibici în 
Italia, cu un popas pe malul Lacului Maggiore. “Prin Mai 
sau lunie — întoarcerea în patrie, dar nu între oameni, ci 
la tară — sau la Soleşti la Rosetti sau la Țibănești la Carp. 
Apoi la toamnă, în serviciu de bibliotecar la lași.” 

Un plan generos, urmărit cu precizie de ceas, pus la 
cale de Maiorescu, trezește totuși repulsia lui Mihai 
Eminescu, chiar spaima sa de a fi trimis în exil, ori poate 
“eliminat” fizic, după cum vom vedea mai jos, cu 
perspectiva de a nu se mai întoarce vreodată în ţară, 
fiind uitat ani de zile, prin cine știe ce spital de nebuni. 

În acest sens, Popazu îi scrie lui Maiorescu: Chibici ”a 
avut o mică greutate până când l-a putut îndupleca 
pentru călătoria în Italia.” (19 Februarie 1884) 

În acel moment, criticul spera ca Mihai Eminescu să 
accepte propunerea efectuării unei călătorii de refacere, 
deși realiza că acest plan îl va enerva cu siguranţă. Miza 
pe faptul că Italia, țară latină, era un meleag bogat în 
comori de artă, o ţară despre a cărei istorie și cultură 
Mihai Eminescu a scris zeci de pagini. 

În același timp, aceasta era o strategie prin care 
Mihai Eminescu să fie ferit de șocul contactului brutal, 
imediat, cu marasmul vieţii cotidiene din România acelor 
timpuri grele, pe care i-o comunică personal poetului: 
"după aceasta, dacă nu va fi indicată vreo cură la băi, la 
Hall Bad de exemplu, vă veți întoarce împreună în tară, 

unde trebuie să te mai odihnești câteva luni, pentru a te 
întrema  fizicește deplin. Teodor Rosetti te invită să 
petreci aceste luni la moșia lui, Soleștii, unde îţi va 
pregăti primirea în modul în care îl vei dori d-ta. După 
aceea, așadar pe la August, în urma intervenţiei Reginei 
(Carmen Sylva), care îţi poartă cel mai sincer interes, vei 
fi numit în vreo funcţie care să-ţi convină, de exemplu 
bibliotecar al Universităţii. De aici înţelegi că despre vreo 
îngrijire pentru existența d-tale materială, în viitor, nu 
poate fi vorba.” 

Cât privește promisiunile făcute lui Mihai Eminescu 
de a se odihni câteva luni la o moșie de la ţară, poetul se 
eschivează, ezită să ofere un răspuns imediat. 

Din scrisoarea lui Chibici-Râvneanu, trimisă din 
Florenţa lui Maiorescu, la 14/26 Martie 1884, rezultă că 
varianta concediului la ţară nu-i convenea, iar între 
șederea la București sau la lași, ar prefera Bucureștii. 

Prietenul său, Chibici, pledează în van pentru 
stabilirea la lași, demonstrând că la București căldurile 
cele mari i-ar cauza sănătăţii, dar nici alte argumente nu 
l-au convins însă pe Mihai Eminescu. 

Văzând înverșunarea cu care poetul se gândește a se 
stabili în Capitală, Chibici îi propune ca, la sosirea sa în 
București, Slavici să îi închirieze o locuinţă, dar Mihai 
Eminescu refuză categoric, preferând să stea la hotel sau 
oriunde, în altă parte. Nici măcar nu voiește a-i adresa o 
scrisoare lui Slavici, așa cum sugerase Chibici! 

Cunoscând atât de bine această parte a istoriei, 
politicii și caracteristicile civilizaţiei peninsulare, Mihai 
Eminescu acceptă, în cele din urmă, să viziteze Italia de 

Nord. Acum, în 1884, poetul are un bun prilej să vadă 
aievea acea Veneţie, poetizată în tinereţe, acum 
considerată o binefacere pentru psihicul obosit al 
Luceafărului. 

Poezia dedicată Veneţiei, cuprinsă în volumul 
proaspăt ieșit de sub tipar, începea să devină o carte de 
vizită a poetului, cunoscută și în străinătate, fiind 
tradusă mai întâi în limba franceză. 

Nu este însă Veneţia turistică, înfățișată mai târziu de 
Octav Minar, nici aceea descrisă de V. Alecsandri ori N. 
lorga. 

Există un episod în biografia lui Mihai Eminescu, 
desfășurat la Viena, în vremea studenţiei, când acesta, 
împreună cu A. Chibici-Revneanu, locuind în Dianagasse, 
sunt martorii unei aventuri nocturne, ce le dă 
posibilitatea să cucerească admiraţia a două doamne, 
atacate de derbedei lipsiți de simţul onoarei. 

Atunci, Mihai Eminescu, în rol improvizat de galant 
cavaler, își dovedește sensibilitatea de nimeni bănuită, 
ascultând, drept recompensă, povestea Elizei, doamna 
salvată cu entuziasm studenţesc, inclusiv multe istorii 
despre exotica Veneţie. 

"Eliza ne spuse între altele, că de doi ani e văduvă şi 
că nu de mult petrece în Viena cu mătuşa sa, sora cea 
mai tânără a mamei sale, ca să se distreze. A călătorit 
mult pentrucă mijloacele îi permiteau aceasta. Ne-a 
vorbit apoi şi despre Italia, îndeosebi despre Veneţia......” 
110 

La acest tablou, mai adăugăm o informaţie, dezvăluită 
publicului de către prietenul meu, lon C. Rogojanu, în 
urmă cu decenii. 

Conform acestuia, în vremea copilăriei, tatăl poetului 
își manifestase dorinţa de a cumpăra un volum de 
aventuri, semnat de Anicet-Bourgeois August, tipărit la 
lași în 1852, al cărei personaj principal este un lugubru 
călău venețian. 

De aceea, numele căminarului Gheorghe Eminovici 
apare tipărit în lista de prenumeranţi!!€ . 

“Nu-învie morții, e-n zadar, copile!” Cu acest obsesiv 
vers de tinereţe pleca Mihai Eminescu în Italia, spre 
sfârșitul iernii 1883/1884, după 6 luni de întuneric, frig și 
ceaţă! 

Plecau cu trenul, un mijloc comod și foarte răspândit 
pe atunci, având la dispoziție 2400 de franci, trimiși de T. 
Maiorescu din subscripţii publice. 

Există un semn de întrebare cu privire la traseul 
călătoriei întreprinse de Mihai Eminescu, în nordul 
Italiei, împreună cu Chibici. 

Chibici plecase cu planul ca excursia să urmeze un 
traseu diferit, debutând la Florenţa și abia apoi să atingă 
ca punct terminus Veneţia. 

Într-o discuţie purtată de Chibici-Revneanu peste ani 
cu Eugeniu Speranţia, pe când cei doi se aflau în 
staţiunea Căciulata, prietenul lui Mihai Eminescu se 
bâlbâie atunci când este întrebat asupra detaliilor 
călătoriei, chiar păstrează o discreție suspectă, sugerând 
că Europa nu este încă pregătită să afle purul adevăr în 
ceea ce-l privește pe Mihai Eminescu (“Europa braucht 
Ruhe” - Europa are nevoie de liniște”). 


116 lon C. Rogojanu, ”O informaţie inedită privind biblioteca lui 


Gheorghe Eminovici”, în “Tribuna României”, Bucureşti, 1988, nr. 
373, 1 oct., p.4 (Istorie literară). 

El dezvăluie, totuși, că au poposit două zile la Milano, 
Chibici având acolo de îndeplinit o misiune tainică. 
Trebuia, probabil, să se întâlnească cu consulul Prusiei, 
Griesbach, pritenul lui Mihai Eminescu. Este tot ce 
dezvăluie Chibici, în 1915. 

Este de înțeles, T. Maiorescu încă trăia, România se 
afla în pragul unui război, nehotărâtă de ce parte să se 
situeze iar Chibici înţelesese după moartea poetului, ce 
interese mari se ascundeau în spatele biografiei oficiale, 
acreditate în epocă, privindu-l pe Mihai Eminescu. 

Considerăm că modificarea traseului, în sensul vizitării 
mai întâi a Veneţiei avea câteva motive plauzibile. 

Acolo, în romantica Veneţie, cum bine știa oricine, 
exista o temniţă temută, legată de Palatul Dogilor prin 


Puntea Suspinelor — închisoare se află în partea dreaptă a imaginii 

Puntea Suspinelor, închisoare în care cel care intra era 
sortit să nu mai vadă lumina zilei, până la sfârșitul vieţii. 

Era o aluzie subtilă, înţeleasă de Mihai Eminescu abia 
în momentul în care, urcat pe gondolă, îndreptându-se 
spre Piaţa St.Marco, imploră să nu fie ucis! 

Un document revelator privind acest episod din 
biografia lui Mihai Eminescu a apărut la iveală abia în 
zilele noastre. 

Teohari Georgescu relatează o discuţie purtată cu T. 
Maiorescu, sosit la lași pentru a susține un proces în 
1895 115, 

Cu acest prilej, mentorul Junimii descrie reacţia plină 
de spaimă a lui Mihai Eminescu, dovadă — chipurile - a 
stării sale de continuă agitație. Urcat pe gondolă, 
împreună cu Chibici, poetul ”a pus braţul pe gâtul lui 
Chibici: «nu mă omorâți, iertaţi-mă» . 

„Când s-a văzut Emlinescu] în Veneţia, pe lac în 
gondolă — ştiţi că acolo gondola este ceea ce e birja prin 
Berlin şi droşca, şi canalul frumos de văzut noaptea pe 
lună, sau ziua cu cerul albastru — e înfiorător pe întuneric 
— şi când a văzut clătinându-se barca şi apa neagră a 
canalului şi zidurile înalte ale caselor importante şi 
interesante de văzut ziua sau noaptea pe lună, a pus 
braţul pe gâtul lui Chibici: «nu mă omorâţi, iertaţi-mă». 

Dacă a văzut Chibici că întâia zi aşa, a doua zi tot aşa, 
a treia, a patra, atunci a pornit-o la Florenţa. ” 


117 Teohari Georgescu,” Jurnal” (1893-1908) Ediţie îngrijită, studiu 
introductiv şi note de Lucian Nastasă, 2005. 

Deși legenda aceasta este o mare mistificare în ceea 
ce privește starea mentală a poetului, ea ne dezvăluie o 
informaţie foarte prețioasă: șederea lui Mihai Eminescu 
în Veneţia nu a durat câteva ore ci câteva zile! 

T. Maiorescu nu putea să înțeleagă însă că aceste 
cuvinte care au trezit stupoare sunt însă urmarea unei 
îngrijorări firești, înfiripată în mintea lui Eminescu, aflat 
pentru prima oară într-o gondolă, clătinându-se 
puternic pe apa neagră a canalului, strecurându-se pe 
lângă zidurile înalte ale caselor cu profiluri 
amenințătoare, tablou înfiorător în întunericul serii. 

Dar oare, dacă Mihai Eminescu, înțelegând aluzia, 
mărturisea cu voce tare dorinţa de a nu fi ucis, cum am 
putea interpreta acest episod? Nu știm! 

În continuarea aceleiași idei, T. Maiorescu relatează 
o altă întâmplare, petrecută de astă dată la Florenţa, care 
ar demonstra, din nou, starea psihică anormală a lui 
Mihai Eminescu: 

"Aici Mihai Eminescu vesel îşi mai revenise în simţiri, 
la urmă însă — partea etică a inteligenţei sale se pierduse 
— a cerut pe ce bani sunt ei acolo. şi cum Chibici îi 
prezenta bilanţul, Mihai Eminescu nu s-a liniştit până ce 
nu şi-a apucat partea sa, jumătate din suma spusă de 
Chibici, şi punând-o în buzunar a pornit-o spre ţară 
singur, fără să ştie Chibici. Şi fiindcă nu vroia să 
cheltuiască banii a plecat pe jos. Noaptea l-a apucat pe 
drum, a dormit prin şanţuri, prin noroiuri, şi după ce s-a 
obosit cu totul s-a culcat în canalul de murdării a 
oraşului; acolo a fost găsit de oamenii poliţiei şi dus la 
dr.Ch[ibici]. S-au reîntors amândoi în ţară, dar de atunci 
partea bună a lui Mihai Eminescu dispăruse şi scânteia 

inteligenţei, partea luminoasă se stinsese cu totul, era o 
carne fără simţ şi fără pic de inteligenţă”. 

Maliţios și lipsit de onestitate, Titu Maiorescu 
greșește evident, susținând despre Mihai Eminescu că, 
la întoarcerea în ţară, în primăvara anului 1884, 
"scânteia inteligenţei acestuia se stinsese cu totul, era o 
carne fără simţ și fără pic de inteligență”. Cum ar fi putut 
cineva, cu o asemenea caracterizare, să participe la 
inventarierea documentelor istorice ale Bisericii Sf. 
Nicolae, să primească o catedră în învățământ, să i se 
încredințeze funcţia de bibliotecar, să participe la agapa 
anuală a “Junimii”, să joace șah cu amicii săi și, chiar în 
acea perioadă, 1884-1886, să întocmească un Dicţionar 
de limbă sanscrită, cum nu mai reușise până la el nici un 
învățat? 

Este posibil ca alegerea acestui itinerariu, diferit de 
planul iniţial, să aibe însă și alte raţiuni. 

Traseul feroviar Viena — Salzburg — Insbruck - 
Bremmen — Milano, era mai lung, mai scump, mai dificil 
de parcurs în timpul iernii, fiindcă trenurile se puteau 
împotmoli din cauza vremii, pe o cale ferată montană. 

Pe lângă aceste impedimente, existau mai multe 
controale la graniţă (la trecerea prin Germania, Elveţia 
sau Italia, iar noi nu știm încă ce documente de călătorie 
avea asupra sa Mihai Eminescu, dacă erau valabile vizele 
și pentru ce perioadă). Astfel încât, ţinând cont că era 
luna Februarie, a fost preferat drumul Viena-Veneţia-— 
Florenţa și retur spre Viena. 

Mai putem presupune, de asemenea, că Mihai 
Eminescu, îngrijorat de prețul mai scump al biletelor de 

tren, în prima variantă, a decis să obţină o oarecare 
economie de bani, alegând un traseu mai scurt. 

Alte dovezi: durata șederii la Veneţia a fost redusă la 
câteva zile (preţurile erau atunci, ca și acum, destul de 
piperate), în sfârșit cazarea la Florenţa s-a făcut la o 
pensiune insignifiantă, Pera, și nu la un hotel de prim 
rang. 

Astfel, după cum vom vedea, economiile făcute în 
Italia au lăsat, totuși, în buzunarul lui Mihai Eminescu o 
sumă echivalentă cu traiul său pe 6 luni, în România. 

Călătoria nu a fost obositoare. Reţeaua căilor ferate 
Austro-Ungare număra, în 1884, nu mai puţin de 
5103 km, fiind una dintre cele mai dezvoltate ale 
continentului. 

În secolul al XIX-lea, până în deceniul al optulea, 
construcţiile feroviare erau o afacere particulară însă, 
odată cu criza din 1873, care a ruinat întreaga economie 
a Imperiului proaspăt creat, statul naţionalizează 
domeniul feroviar și dezvoltă puternic rețeaua de căi 
ferate. 

Două nume sunt implicate în aceste mari proiecte 
feroviare: Carl von Ghega (1802-1860), inginer născut în 
Veneţia, provenind dintr-o familie de aromâni, care a 
dotat Austria cu numeroase linii de cale ferată, iar dacă 
nu ar fi fost răpus de boală, ar fi împânzit Transilvania cu 
linii de tren și Baronul George Sina, un alt aromân, 
bancher, care a a dezvoltat sistemul feroviar, în special 
pe zona de est și de sud a Imperiului Habsburgic. 

Mihai Eminescu a călătorit cu trenul spre Veneţia, 
parcurgând un traseu montan spectaculos, lung de 41 de 

kilometri, peste Alpi, prin Pasul Semmering, construit 
între 1848-1854, încântând călătorul prin cele 14 tunele, 
16 viaducte și peste 100 de poduri, la care au trudit 
peste 20 000 de oameni. 

Cronologic, acestă rută este considerată prima cale 
ferată montană a Europei, având linii cu ecartament 
normal, declarată în prezent obiect al Patrimoniului 
Cultural Mondial, pe Lista de Monumente a UNESCO, dar 
atunci era numită “linie de cale ferată imperială”, 
deoarece lega Viena de posesiunile de sud ale Imperiului 
Habsburgic ( Lombardia, Veneţia, Trieste etc). Călătoria 
spre Veneţia devenea un cadou, oferit lui Eminescu. 

Dar mai avea o semnificaţie profundă. Poetul urma 
să pășească pe urmele strămoșilor poporului de la 
Dunăre, să admire străvechi locuri istorice, bijuterii de 
arhitectură, capodopere aflate în muzee, catedrale și 
palate fără seamăn, despre care scrisese numeroase 
pagini publicistice, cu ani în urmă. 

Acum, Mihai Eminescu, poetul cel ce deplânse 
într-un memorabil sonet "viața falnicei Veneţii”, lipsită 
de cântări, de sclipiri de baluri, în care luna, înălbind 
pereţii, pătrunde prin vechi portaluri, unde marea prin 
canaluri, izbește-n ziduri vechi, iar San-Marc sinistru 
miezul nopții bate, avea șansa nesperată să vadă aievea 
Veneţia dogilor, cea mai veche republică a Europei. 

Nu era singurul scriitor care dedică acestei lagune o 
capodoperă, însă putem afirma că Eminescu este 
singurul care lasă posterității nu mai puţin de 19 variante 
ale poeziei ” Venetia”, păstrate în manuscrisele sale. 


276 


O făcuse, înaintea sa, V. Alecsandri (“Barcarolă 
Venețiană”), cu imagini și figuri poetice identice (alba 
lună, umbre vechi, luciu lin al mării pe canaluri, palate ce 
triste zac pe maluri etc), însă cu un final optimist, în care 
trecerea vremii nu va stinge niciodată scânteia vie a 
dragostei înfocate. 

Cincinat Pavelescu (“Veneția”), la rândul său, tânguie 
soarta unei Veneţii ce adoarme-n valuri, ori admiră cum 
"melancolic apa sună pe lagună” (“Barcarola”). 

Mihai Eminescu, de data aceasta în calitate de 
jurnalist, scrie în “Timpul” memorabile însemnări 
dedicate Veneţiei, dovedind o cunoaștere profundă a 
istoriei acesteia. 

Într-un astfel de eseu jurnalistic, se întreabă 
dacă destoinicia unei naţii depinde de întinderea 
teritoriului ei? 

Ca răspuns, este evocat exemplul Micii Veneții, 
care era odinioară o mare putere europeană, prin 
cultura ei, prin arte, prin industrie, prin judecata 
sănătoasă a aristocrației sale. 

Se afirmă, sub formă de zvon, că Mihai Eminescu, 
terifiat de imaginea nocturnă a Veneţiei, a făcut o criză 
de nervi, hotărând să plece a doua zi din acest oraș. 

Totuși, există o relatare, demnă de crezare, din 
care aflăm că el a stat cel puţin încă două zile în cetatea 
de pe lagună. 

Călătorise multe ore, trenul oprind în câteva gări 
austriece: Wiener Neustadt, Bruck, Leoben, Klagenfurt, 
Villach, intrând apoi pe teritoriul italian: Tarvisio, Udine, 
Treviso, Veneţia. 

Sosise aici seara, trecând prin Mestre, o mică 
localitate din regiunea Veneto, devenit acum unul dintre 
cele șase cartiere ale Veneţiei. 

Trenul trece apoi peste podul Ponte della Liberta, 
lung de circa 4 kilometri, construit de austrieci, în 1846, 
pentru a lega continentul de insulele pe care se află 
Veneţia, ajungând în gara Santa Lucia. Aceasta poartă 
numele unei biserici și a unei mânăstiri omonime, 
demolate în 1861 de către austrieci, pentru a construi 
noua gară. 

Gara este situată în districtul Cannaregio, cel mai de 
nord al orașului, la capătul vestic al Canal Grande. 

Podul peste care a trecut Mihai Eminescu, venind cu trenul în 
Veneția 


Sosind în Veneția, exista regula ca reprezentantul 
hotelului să te aştepte la gară, pentru a te prelua cu o 
gondolă, ceea ce s-a întâmplat și cu Mihai Eminescu. 

Pentru buzunare mai modeste, era preferat L' Hotel 
de | 'Angleterre, fosta Casa Laguna, însă cel mai apreciat 
hotel din Veneţia era ” Danieli Royal Hotel”. 

Șederea lui Mihai Eminescu în Veneţia era doar o 
escală dintr-o călătorie ce avea de altfel alt scop: acela 
de a obţine la Milano, de la consulul Griesbach, un 
pașaport valid pentru Mihai Eminescu. 

Între Veneţia și Milano era o distanţă de circa 267 
de kilometri, pe care aceștia îi puteau parcurge în câteva 
ore de mers cu trenul. 

Celebrele edificii ale Veneţiei, Catedrala San Marco, 
construită după modelul Catedralei Sfinților Apostoli de 
la Constantinopol, astăzi distrusă, Podul Rialto, construit 
din piatră, la 1588 și inaugurat în 1591, ca și multe alte 
construcţii poartă amprenta influenţei artei bizantine. 

Nume precum Dante Aligheri, lord Byron, Giordano 
Bruno, moneda venețiană de argint, ”techin”, la bauta, 
faimoasa mască albă de carnaval, având nasul lung și 
coroiat, și multe altele îi aduc aminte lui Mihai Eminescu 
de cele aflate de prin cărți. 

Așezaţi cu bagajele într-o gondolă, poetul, însoţit de 
Chibici-Revneanu, admiră vestitul Canale Grande, având 
forma unui S inversat, de aproape 4 kilometri, unde, de 
o parte și de alta a malurilor sale, se înalță palate, 
biserici, cu stucaturi aurite, trezind prin măreţia lor 
respectul privitorului. 

Dintre aceste numeroase “Palazzo” amintim: 
“Palatul Vendramin” — ultima locuință a lui Richard 
Wagner, “Palatul Grimani”, Palatul  ”Foscari si 
Justiniani”, toate pe Canale Grande, pentru a ajunge în 

sfârșit în Piata San Marco, cu vestitele sale colonade, 
unde se găsea faimoasa Cafenea “Florian”, rivalizând în 
epocă cu la fel de celebrele cafenele vieneze, dar și cu 
mulţime de porumbei, venerați și ocrotiți precum boul 
Apis la egipteni sau vacile sfinte pe străzile orașelor 
indiene. 


Palatul Grimani 


În egală măsură, Mihai Eminescu este impresionat de 
grandoarea Basilicii San Simeon Piccolo, sau a Basilicii 
Santa Maria de Salute, construită în anul 1630, când 
dogele și venețienii au promis, că dacă vor scăpa de o 
cumplită epidemie de ciumă, vor ridica o catedrală 
uriașă, în sfârșit admiră Basilica Santa Maria Gloriosa dei 
Frari, cu minunate picturi de Tiziano Vecellio, Giovanni 
Bellini sau Donatello. 

Poetul trece pe sub podul de fier construit de 
austrieci, numit Ponte degli Scalzi, apoi pe lângă 
Fondaco degli Tedeschi, vechiul sediu al negustorilor 
germani, pentru a ajunge în final la Piazza San Marco, cu 

cele două coloane ale sale: Colonna di Marco (având 
trupul unui leu) și Colonna di Todaro (a lui Teodor). 


P . au . . 11 
“Palazzo Vendramin” — ultima locuinţă a lui Richard Wagner 


118 Imagini reproduse din albumul lui Charles Yriarte,” Venise”, 
Paris, 1878. 

Fondakul mărfurilor nemțești la malul Canale Grande 


Porumbeii de sub arcade 

Piața St. Marco — vedere generală 


Impozantul Palat al Dogilor, Catedrala St. Marco 
(având cinci arcade și cinci domuri bizantine, cu 

faimoasa cupolă surmontată de o cruce de aur), Turnul 
Orologiului (Torro  dell'Orologio) apoi Biblioteca 
Marciana, toate îi atrag interesul lui Mihai Eminescu. 


Palatul Ducal, faţada dinspre lagună 


La data vizitei sale în Veneţia, Biblioteca Marciana 
deţinea 120 000 de volume și peste 10 000 de 
manuscrise, printre care: Cicero, “Epistola ad 
Familiaries”, prima carte tipărită la Veneţia, în 1465, 
"Testamentul lui Marco Pollo”, 1323, manuscrisul 
“Divinei Comedii”. 

Dacă ar fi intrat pe poarta "Muzeului Amiralității”, cei 
doi călători români ar fi putut vedea istorica gondolă, 
numită ”Bucentoro”, de la bordul căreia dogele patrona 
ceremonia "căsătoriei Veneţiei cu Marea Adriatică”. 

În vremea lui Byron se spunea că în Veneţia nu 
existau decât 8 cai: 4 pe fațada ”Basilicii St. Marco” și 4 
în grajdurile Dogelui. 


284 


Fațada Bazilicii St. Marco 


Mihai Eminescu aflase povestea celor patru cai de 
bronz aurit, care au fost aduși la Veneţia de la 
Constantinopol, la sfârșitul Cruciadei IV, montați apoi în 
balconul bisericii, furaţi de Napoleon și montați la Paris 
(la Arcul de Triumf Carrousel), apoi înapoiaţi Veneţei în 
anul 1815. 

Poetul a putut auzi, de asemenea, sunetul celor 5 
clopote, având glasuri diferite: Marangona, bătând ora 
când  marangonii (zidarii) porneau la lucru sau îl 
sfârșeau, seara; Trottiera, anunțându-i pe nobili să se 
grăbească la întrunirile din “Palatul Dogilor”; Nona, 
care bătea cel mai des, anunţind miezul zilei; Mezza 
Terza, anunţa reuniunile Senatului și teribila  Renghiera 
(Maleficio) care anunța executiile capitale. 

leșirea de la Teatrul din Veneţia 


Plecând din Veneţia, traseul urmat de Mihai 
Eminescu a fost: Padova, Milano, Parma, Bolonia, 
Florenţa. 

Primul orășel în calea călătorului Mihai Eminescu este 
Padova, care avea în acea epocă doar 45 000 de 
locuitori, având o celebră Universitate (datând din 1222, 
după desfințarea aceleia din Bologna), faimoasă pentru 
pleiada de străluciți profesori (Galileo, Fallopius, 
Fabricius) și eminențţi studenţi: Cristofor Columb, Tasso. 

Orașul este situat în apropierea locului unde râurile 
Brenta și Bacchiglione se îngemănează, printre grădini și 
vii întinse, cântate odinioară de Shelley. 

Dintre toate orașele din nordul Italiei, aici întâlneai 
cele mai ieftine preţuri. În 1882, în iarnă, inundaţiile au 
făcut însă ravagii în acest oraș. Urmele se mai vedeau 
încă. 

Drumul este continuat apoi spre Verona, orașul 
tragicilor îndrăgostiţi, Romeo și Julieta. În 1884, casa cu 
celebrul balcon, situată în Via San Sebastiano (înainte 
Via Capello), era cunoscută și sub numele de ” Osteria del 
Capello”, fiind folosită mult timp drept han. 

Capello (cap) reprezenta semnul heraldic al familiei 
Capuleţilor. Tot în acest oraș, Mihai Eminescu ar fi putut 
să se oprească și la mult vizitatul loc unde atunci, în 
1884, se afla mormântul Julietei (La Guilietta, în dialectul 
local): un sarcofag din piatră roșie, pe care veronezii o 
adoră, laolaltă cu vizitatori din lumea întreagă. 

Mihai Eminescu și Chibici se îndreaptă însă spre 
Milano, pe valea râului Adige, cu câmpii și dealuri 
unduioase, punctate de fortificaţii, trec prin Peschiera 
(aflată la un sfert de oră de Verona), văd Lacul Guarda, 
în mijlocul căruia se află o mică insulă, cu o fortăreață 
construită de cine știe când. 

Trenul oprește în stația micului orășel Desenzano, 
dar călătorii nu coboară. Merg mai departe, fără escală, 
lasă în urmă staţia Pizzato, aflată la poalele carierei de 
unde blocurile de marmură de Carrara așteaptă cuminţi 
să fie transportate în lumea întreagă. Aceleași cariere 
pot fi văzute și la Brescia, oraș apărat de fortărețe 
impresionante. 

Călătorii noștri sosesc la Milano sâmbătă, 29 
Februarie 1884, unde vor sta două zile, fiindcă amicul 
Chibici avea de făcut un comision pentru cineva de la 
Consulatul de aici. 

Nu știm cu exactitate unde, la cel hotel au tras, însă 
putem bănui că s-au cazat fie la Hotel de France, aflat în 

imediata apropiere a gării, lângă Catedrală, pe Corso 
Vittorio Emmanuele, un hotel ieftin, curat, cu servicii de 
bună calitate, fie, eventual, la Hotel de la Ville, aflat chiar 
lângă consulat. 

Oricum, nu are importanţă. Mihai Eminescu este 
impresionat de măreţia gării din Milano, luminată 
noaptea de felinare electrice, de unde sunt preluaţi de 
tramvaie/omnibuze, trase de cai, nu precum cele 
prevăzute cu tracțiune cu abur, existente în Florenţa. 

Așezarea citadină, numită altădată “La Grande”, i se 
pare a fi o capitală de mare imperiu, deși, asemenea 
orașului Torino, și-a pierdut această calitate în favoarea 
Romei. Urbea vizitată are clădiri frumoase, străzi 
luminate feeric, numeroase magazine elegante. 

Spre deosebire de alte orașe, Milano este foarte 
curat, dând impresia unui progres și prosperităţi 
evidente. Cu toate acestea, este un oraș de mărime 
mijlocie, cu doar 320 000 de locuitori (în 1884), cu o 
circumferință de numai 7 mile. 

Aflat în centrul Lombardiei, a fost incorporat Italiei 
abia în 1859, având o bogată industrie de prelucrare a 
mătăsii și bumbacului. 

Catedrala din Milano este mândria locuitorilor, o 
a 8-a minune a lumii, care nu imită nici o altă construcţie 
similară, și nici nu va fi imitată vreodată, fiindcă nu 
aparţine nici unui stil arhitectural cunoscut. 

Acoperișul este decorat cu sute de turnulețe, cu mai 
mult de o mie de statuete de îngeri, sfinţi, oameni de 
geniu. Clădirea este dedicată Fecioarei Maria, a cărei 
statuie tronează pe cel mai înalt turn. 

Cu excepția fațadei, se poate demonstra că Domul 
din Milano aparţine unui stil pseudo gotic, asemănător 
Catedralei din Köln (Colonia). Chiar în anul în care era 
vizitată de Mihai Eminescu, catedrala era în 
reparație/restaurare, dar intrând în interior, acesta a 
putut remarca cei 52 de piloni, cu capiteluri admirabil 
sculptate. 

Ca o dovadă a independenţei față de puterea papală, 
preoţii slujesc liturgia ambroziană, fiindcă aceia care 
oficiază în ritualul de la Roma nu sunt acceptaţi, decât cu 
rare excepţii. 

Orașul este o așezare ospitalieră, cu mulţi oameni 
avuți, în care cei săraci sunt tratați cu multă înţelegere. 

De exemplu ”Spedale Grande”, considerat la acea 
vreme unul dintre cele mai mari spitale ale Europei 
(2000 de paturi), avea două categorii de pacienți: pentru 
cei care puteau susține cu proprii bani spitalizarea, 
existau apartamente separate, iar pentru cei săraci, 
existau spaţii cu funcțiunea de azil. 

Mihai Eminescu a vizitat, presupunem, și Biserica 
Santa Maria delle Grazie, unde se afla atunci, chiar dacă 
într-un grad de degradare evidentă, faimoasa frescă a lui 
Leonardo da Vinci "Cina cea de Taină”, pictată de acesta 
în nu mai puţin de 12 ani. 

Poetul văzuse la Viena o copie în mozaic a acestei 
scene biblice, comandate de Napoleon, creaţie 
considerată cel mai mare și mai frumos mozaic din 
lume! 

În apropiere, în Piazza della Scala, Mihai Eminescu și 
Chibici au putut admira statuia lui Leonardo da Vinci, în 
marmură de Carrara. 

Mare iubitor al teatrului, Mihai Eminescu a vizitat și 
celebra Scala din Milano, a doua scenă ca mărime din 
epocă, după aceea a Teatrului San Carlo din Napoli, 
având nu mai puțin de 3000 de locuri. Teatrul devenise 
un loc de atracţie pentru orice interpret, dar și pentru 
spectatori, încântați nu numai de celebritatea actorilor și 
cântăreților, ci mai ales de minunea petrecută aici: 
introducerea iluminatului electric. 

Dacă timpul i-ar fi permis, poetul ar fi fost dornic să 
viziteze și Pinacoteca, aflată la Palatul delle Scienzi e 
delle Arte, situat în Via de Brene, cu peste 600 de picturi 
celebre, semnate de Rafael, Leonardo da Vinci etc sau 
Biblioteca Ambroziană (Contrada della Bibliotheca), de 
lângă Biserica St. Sepulcro, având peste 60 000 de 
volume și 15 000 de manuscrise (la acea dată). 

Florența este următoarea destinaţie a lui Mihai 
Eminescu. Orașul, considerat locul unde s-a născut acel 
Rinascimento înnoitor al suflului artistic, este împărțit de 
râul Arno în două părți distincte: partea de nord este 
cea mai veche, unde sunt situate cele mai bune hoteluri 
și restaurante. 

Râul este traversat de numeroase poduri de piatră. 
Pe podul central își așează șevaletele zugravii de subţire, 
imortalizând priveliștea pitorească a orașului. Alţi artiști 
desenează străzile înguste, piaţetele dar mai ales 
monumentele sale. 

Coborând în gara Santa Maria Novella, în calea celor 
sosiți în acest oraș se deschid două străzi largi, ducând 
spre Piaţa Catedralei. 

Zona era râvnită de cei cu bani, nobilimea având 
palate impunătoare, case aspectuoase de piatră, cu 
acoperișuri ce coboară adumbrind trotuarele. 

Ca în orice oraș italian, viaţa acestuia pulsează cu 
putere în Mercato Centrale. Clădirea catedralei, nu atât 
de impunătoare ca aceea din Piaţa St. Marco, are același 
stil italiano-gotic, dar cu reminiscenţe de artă bizantină. 

În apropierea Catedralei (Duomo), se află cea mai 
importantă construcție religioasă, Biserica Sfintei Cruci, 
înconjurată de o piaţă impresionantă, având în centru 
monumentul închinat lui Dante, operă a sculptorului 
Canova. 

Străbătând străzile animate ale orașului, Mihai 
Eminescu este atras de "Biserica San Lorenzo”, cu 
elegantele morminte mausoleu ale "Familiei de Medici”, 
dar mai ales galeriile de artă. 

El observă că numeroasele magazine anticariat din 
oraș pun la dispoziţia vizitatorilor copii perfecte după 
picturi originale celebre, dar nimeni nu își pune 
problema autenticităţii lor, ci mai degrabă a frumuseţii 
unice. 

Câţiva ani mai târziu, el evocă chestiunea picturilor 
religioase din România, dând ca exemplu necesitatea de 
a se folosi picturi originale celebre, folosindu-le ca model 
pentru icoanele bisericilor românești. 

Atras de bogăţia de tablouri și sculpturi, poetul 
vizitează "Galeria Naţională din Florenţa”, - Uffizi — și 
"Palatul Regal Pitti” (atunci aparținea regelui Italiei). 

Clădirile acestor muzee sunt situate de o parte și de 
alta a râului Arno, fiind legate de o galerie de pictură, 
traversând unul dintre podurile de peste râu. 

Vizitând partea sudică a orașului, Mihai Eminescu 
ajunge la “Grădinile Boboli”, iar apoi, urcând mai sus, 
spre ” Biserica San Miniato”, el poate vedea orașul ca în 
palmă, dar mai ales împrejurimile. 

Poetul a vizitat într-una din zile localitatea Fiesole, 
din apropierea Florenței, o așezare veche, din vremea 
etruscilor, fondată înaintea Romei, situat pe înălțimile 
ce înconjoară orașul, dar și alte mici sate, răspândite pe 
culmile ce împresoară Florenţa, de o parte și de alta. 

Având o climă superbă, Firenze este percepută ca o 
urbe cam scumpă pentru buzunarele unui străin, 
îndeosebi hotelurile, cum ar fi ” Hotel de Russie”, de 
aceea majoritatea turiștilor străini preferă pensiunile, cu 
mult mai ieftine. 

Acesta este motivul cazării celor doi călători la 
Pensiunea Pera. Banii trimiși de Maiorescu și prietenii 
săi, 2400 florini, se epuizau rapid, așa că îngrijorarea lui 
Mihai Eminescu în legătură cu banii avea un motiv real. 

Poetul sta ca pe ghimpi, nu știa din ce va trăi, unde va 
lucra, din ce bani își va cumpăra medicamentele. Dorea 
să vină cât mai repede în ţară, să nu mai piardă timp și 
bani într-o călătorie de plăcere. 

Cu toate acestea, la întoarcere, lui Mihai Eminescu îi 
mai rămân cel puţin 1500 florini din suma iniţială. Adică, 

presupunând că pensia sa ar fi fost de 250 de lei (în acea 
vreme, leul românesc se schimba la paritate cu 
monedele forte europene), Mihai Eminescu avea 
asigurat traiul pe 6 luni, și atât. 


Din nou, acasă 


Voiajul în Italia este pe sfârșit. Este deja Primăvară la 
București. Maiorescu înregistrează cu meticulozitate în 
fiecare zi temperatura de afară. 

La data de 27 Martie 1884, Mihai Eminescu și Chibici- 
Revneanu coboară din tren, la orele 20. 00, fiind 
așteptați pe peronul Gării de Nord de către 
T. Maiorescu, Theodor Rosetti și alți câțiva. 

Marcând acest eveniment, T. Maiorescu scrie în 
Jurnalul său: ” Marti 27 Martie. Sara la 8, Mihai Eminescu 
reîntors cu Chibici, din Florenţa. Eu la gară, cu mai mulți. 
Mai pe urma Chibici la noi, cu Rosetti și nevastă-sa, 
Kremnitz cu Mite, Burghele, Jacques, Slavici, povestind 
despre Mihai Eminescu.” 

Poetul îl evită pe critic, chiar și pe ceilalţi amici de la 
“Junimea”, deși acesta îi pregătise, după ceremonia 
primirii la gară, o petrecere amicală, în reședința sa din 
strada Mercur. Acolo, invitaţii, puţin dezamăgiţi, ascultă 
povestirile acestei excursii cam aventuroase, spuse de 
Chibici, subiectul principal fiind, evident, Mihai 
Eminescu. 

Oaspeţii lui Maiorescu ("Rosetti și  nevastă-sa, 
Kremnitz cu Mite, Burghele, Jacques, Slavici”) sunt 

contrariați, ei nu înţeleg lipsa poetului de la petrecerea 
dată în onoarea sa. 

Să fim bine înţeleși, acesta nu avea nici un motiv să 
sărbătorească! Era în doliu. În urmă cu 3 luni, îi murise 
tatăl. La 9 Martie, fratele său, Nicu, bolnav și fără putinţa 
de a-și câștiga existenţa se sinucide la Ipotești. Este 
înmormântat alături de lorgu și de părinţii săi. 

Obosit, dezamăgit, poetul se retrage, dorind cu 
ardoare să-și recapete manuscrisele și cărţile sale, pe 
care, din precauţie, Maiorescu le sechestrează, bănuind 
probabil că acolo este ascuns, ca într-un veritabil tezaur, 
primejdioase secrete, pe care mentorul junimist voia să 
le păstreze doar pentru sine. 

În mod ostentativ, peste două zile, Mihai Eminescu își 
revede prietenii jurnalişti de la “România 
Liberă” (director D. August Laurian, prim redactor Ștef. C. 
Michailescu): “Azi, amicul nostru Mihai Eminescu, ne-a 
făcut deosebita plăcere de a ne visita la redacțiune”, 
scrie pe prima pagină ziarul "România Liberă” din data 
de 29 Martie 1884. 

Este ziarul care anunţa cititorii săi, în lanuarie 1884, că 
Mihai Eminescu s-a tămăduit: 

“România Liberă”, 21 lanuarie 1884, p. 1 


Mihai Eminescu, aflat încă în convalescenţă, va locui 
câteva săptămâni la Simţion, în strada Apolodor. 

Prietenii de altă dată îl ocolesc, 1. Slavici, căruia i se 
propune funcţia de redactor șef al ”Tribunei”11”, urma să 
plece la Sibiu, acolo unde admiratorii lui Mihai Eminescu 
l-ar fi vrut așezat, departe de neîntrerupta buluceală 
bucureșteană. 

Poetul nu ducea lipsă de mijloace de trai, proaspătul 
volum de ”Poesii” al poetului se vindea în librării cu 
repeziciune, iar din economiile făcute în excursia cu 
bucluc îi rămăseseră ceva bănuţi. 


119 Primul număr al ”Tribunei”apare la14/26Aprilie1884. 

După reîntoarcerea din Italia (1884), poetul se 
întâlnește întâmplător cu Mite Kremnitz, în loja unui 
teatru, discutând cu privire la traducerea Divinei 
Comedii, Mihai Eminescu subliniind valoarea 
transpunerii realizate de Regele loan al Saxoniei. 

Acum, Mihai Eminescu este primit a doua oară de 
Carmen Sylva, discuţia este insignifiantă, deși pe seama 
ei s-au brodat atâtea legende. 

Într-o scrisoare din 14 Aprilie 1884, Mite Kremnitz se 
confiază lui Slavici:,,D-l Mihai Eminescu a plecat în 
Vinerea Mare la laşi, joi după amiază avusese audienţă 
la Regină. Ea a fost deosebit de fermecătoare şi i-a dat 
atâta curaj încât şi el zâmbea cu totul fericit”. 

Cu acel prilej, Regina îi dezvăluie poetului 
preocupările soţului său, Regele Carol |, de a sprijini 
editarea unui Dicţionar al Limbii Române. 

Într-adevăr, "Secţia Literară a Academiei Române” 
acceptase recent propunerea Regelui Carol | de a se 
tipări un amplu Dicţionar al Limbii Române, punând la 
dispoziție câte 6000 de lei, timp de 6 ani, însărcinându-l 
pe Hașdeu cu această îndeletnicire. 

Acesta inițiază grandiosul ”Etymologicum Magnum 
Romaniae”, ajuns din păcate doar până la litera B 
(cuvântul bărbat). 

Mihai Eminescu reacționează cu sarcasm, 
înhămându-se la realizarea unui...Dictionar al limbii 
sanscrite! o muncă titanică, desfășurată în condițiile 
deteriorării serioase a stării de sănătate a acestuia: 
traducerea lucrării "Gramatica critică abreviată a limbii 
sanscrite” de Franz Bopp. 


296 


Lucrare neterminată, aceasta conţine și pagini 
transcrise după glosarul sanscrit-latin al aceluiași autor. 

Ambele manuscrise se află la BCU lași, fiind donate 
de loan Nădejde. 

În ciuda unor ipoteze, conform cărora această lucrare 
ar data din prima perioadă ieșeană a lui Mihai 
Eminescu'*, credem că această aserțiune nu se susţine, 
pur și simplu fiindcă manuscrisul ar fi trebuit să se afle, 
laolaltă cu celelalte înscrisuri eminesciene, în lada aflată 
în păstrarea lui Maiorescu. Or, trebuie ţinut seama de o 
însemnare prezentă pe fiecare primă pagină a 
manuscriselor amintite, care precizează “lași, 1886”. 

Acest an este, credem noi, anul intrării 
manuscriselor în inventarul bibliotecii. 

Văzând că nu este agreat la București, și dând 
răspuns insistențelor lui T. Maiorescu, poetul decide să 
se stabilească, în sfârșit, la lași, unde 
călătorește însoțit de acelaşi  Chibici-Revneanu. 

Era 7/19 Aprilie 1884, în Săptămâna Mare; magistrul 
răsuflă ușurat, văzând plecarea lui Mihai Eminescu. 
Pentru a-i arăta prietenie, Maiorescu îl conduce din nou 
la Gară. 


120 loan N. Chițu, "Un manuscris eminescian prea puţin cunoscut“în 
“Luceafărul”, Buc., 23.05.1964, p. 3 

Cu o zi înainte, acesta scrie în jurnal:“Foarte cald de 3 
zile.... Acuma zi, întâi să determin pe Mihai Eminescu să 
plece la lași și să-l însoțesc la gară.” 

Apoi, ” Vineri 6/18 Aprilie 1884 (Vinerea Pastilor): 
Telegramă Doamnei Humpel lassi. Mihai Eminescu, 
restabilit, sosește la lași mâine, Sâmbătă, amiazi, cu 
trenul din București. Inștiintează amicii. Ingrijiți odaia. 
Chibici aduce scrisoare cu amănunte. Maiorescu [Scris] 
scrisoare Emiliei, cu amănunte despre Mihai Eminescu, 
care are memoria întreagă, dar [este] fără: voinţă, are 
neliniște în privința existenţei sale, avariție de bani”. 

Telegrama în românește, are forma aceasta: “Mihai 
Eminescu sosește mâine Sâmbătă amiazi cu trenul din 
București. Inștiinteazii pe [Miron] Pompilie, Misir, Melik. 
Ingrijiți odaia lui proprie, cu pat bun, lângă vreun amic. 


Chibici aduce scrisoare cu amănunte. Titu”.121 


121 I.E. Torouţiu, op. cit.vol.VI, p.47-50. 

Mihai Eminescu ar fi vrut să să stea împreună cu 
|. Creangă, dar cum bădia era bolnav, este găzduit de 
Miron Pompiliu, deși acesta nu avea la dispoziție decât o 
amărâtă de locuinţă, cu o singură cameră. 


Miron Pompiliu 


În curând se mută într-o cămăruță modestă din curtea 
Hanului Bacalu. 

Începe deja activitatea, fiind desemnat de către 
ministrul Gr. Tocilescu să facă parte din comisia de 
inventariere a documentelor recuperate după incendiul 
căruia îi căzuse victimă Bis. Sf. Nicolae (3 mai 1884). 


299 


În luna mai 1884, Mihai Eminescu se mută în locuinţa 
lui V. Burlă, directorul Liceului din lași. 

Trec și lunile de vară (la sfârșit de August, P. Th. Missir 
se află cu Mihai Eminescu la Băile de la Repedea), iar în 
toamnă, poetul primește numirea în postul de sub- 
bibliotecar la Biblioteca Centrală din lași ( 26 sept.1884), 
unde va activa doi ani bătuţi pe muchie. 

Începând cu Octombrie același an va preda lecţii de 
geografie și statistică la Școala Comercială din lași, 
participă la evenimente jubiliare ( la 21 Octombrie 1884 
este prezent la Hotelul Traian, unde participă la 
Centenarul mortii lui Horea, la 25 Octombrie, la același 
hotel este invitat la Banchetul ” Junimii” etc). 

Avusese parte în acel an de momente fericite, cum ar 
fi, de pildă, reluarea relaţiei cu Veronica Micle, de altele 
tragice, cum ar fi pierderea tatălui și a fratelui, la 
înmormântarea lor neputând să participe, iar de altele 
chiar, la propriu vorbind, mai dureroase: internarea la 
Spital în urma fracturii piciorului! 

Fotografia lui Mihai Eminescu, realizată în 1884 în 
atelierul lui Nestor Heck de la lași, ne arată chipul unui 
personaj boem, ducând o viață echilibrată, corect 
îmbrăcat, cu privire senină, neafectat de încercările prin 
care trecuse. 

Fotografie a lui M.Mihai Eminescu, după externarea din Institutul 
de la Oberdâbling 


Calvarul de la Botoșani, în paginile “Familiei” 


Ne-am oprit asupra anului 1887, moment de răscruce 
în viaţa Poetului. Este perioada premergătorare 
colapsului eminescian și mărturiile cuprinse în paginile 
unor ziare sunt edificatoare. 

În privinţa unei evaluări imparţiale a stării de sănătate 
a poetului, presa epocii, având coloratură politică și 
ideologică foarte diversă, deși nu o suspectăm aprioric 
de lipsă de corectitudine profesională, se constituie într- 
o sursă autentică, în egală măsură utilă, asemenea 
documentelor originale. 

În subsidiar, lapidarele știri de ziar ne permit să 
avem și o imagine obiectivă a manierei unor redacţii 
românești din epocă de a face presă, exploatând situația 
nefericită a celui zăcând pe patul de suferinţă, iar, pe de 
altă parte, putem cunoaște ce se scria și mai ales cum se 
descria situaţia poetului nepereche în acele momente de 
agonie. 

Deși sunt știri de presă, concise și foarte sărace în 
amănunte, ele rămân printre puţinele surse de 
informaţii pentru această perioadă, în lipsa unor 
documente medicale oficiale. 

Acestea nu pot fi însă folosite ca argumente “pro 
domo” nici de cei care susţin că Mihai Eminescu a suferit 
o banală depresie, sau un sindrom maniaco-depresiv 
acut, o tulburare afectivă bipolară etc, cu atât mai vârtos 
de către cei care afirmă că Mihai Eminescu era sănătos, 
și ar fi putut să mai trăiască, dacă nu cădea victimă unui 
asasinat, îndeplinit la porunca unor conspiratori din 
umbră. 

Pentru a nu pune sub semnul întrebării buna 
credinţă și obiectivitatea presei, am selectat o revistă ce 
nu poate fi acuzată de antipatii la adresa lui Mihai 
Eminescu. 

Așadar, vom prezenta mai jos relatările revistei 
ardelene “Familia”, care acoperă un interval de câteva 
luni, începând de la mijlocul anului 1887. 

Astfel, în zece numere consecutive!?? , dintr-un total 
de 14, Revista “Familia”, va aborda cu consecvență 
subiectul stării de sănătate a lui Mihai Eminescu. 

Trebuie să subliniem că atunci, ca și acum, ziarele, 
avide de noutăţi, obțin informaţiile “pe surse”, cum am 
spune în zilele noastre, de aceea știrile cu caracter 
“breaking news” prezintă uneori un caracter 
contradictoriu. 

Când sursele directe nu sunt disponibile, presa preia 
informaţii din ziarele care au publicat anterior știri 
privind evoluţia sănătăţii poetului. 


122 “Familia”, nr. 22, 23, 24, 25, 26, 27, 28, 29, 30 și 31. 

În ziua de Sâmbătă 13 lunie 1887, este emis un 
comunicat medical, semnat de medicii curanţi: „Puțin 
ameliorat de starea cvasi dementă, în care se aflase timp 
de 21 zile. Printr-un tratament specific naturii boalei 
sale, fizionomia sa adormită, fără expresie, a-nceput să 
reînvie. 

Din abolițiunea completă a simţurilor, din slăbiciunea 
mişcărilor şi paralizia sfincterelor, a reînceput să devină 
iarăşi stăpân pe ele. Pare conştient de tot ce-l 
înconjoară. Mănâncă şi răspunde la unele întrebări puse 
de dr. Pallauz” 

Încă din luna Aprilie 1887, publicaţiile de pe o partea 
și de alta a Carpaţilor evidenţiază campania de ajutorare 
a poetului, prin lansarea listelor de subscripţie. 

Este evidenţiat exemplul elevelor și elevilor școlii de 
pictură din lași, care au constituit un comitet de 
inițiativă, format din Elena Varlam, Louise Veitzecker, 
Maria Mihăilescu, Cornelia S. Emilian, Grigore Scorpanu, 
loan Ciucă și Ștefan Thoma, pentru a aduna banii 
necesari traiului ”distinsului poet și publicist, Mihail 
Mihai Eminescu”. 

La rândul lui, ziarul bucureștean "România Liberă” 
citează presa din capitala Moldovei: ”Liberalul din Iași 
spune că elevii și elevele școalei de pictură din acel oraș 
au luat iniţiativa unei subscripţii poporane pentru M. 
Mihai Eminescu. 


123 “Familia”, XXIII, nr.18, 2/15mai, 1887. 

S'au împărțit 500 deliste și pentru ca să poată contribui 
țara întreagă fie-care persoană este rugată a nu subscrie 
mai mult de 10 bani”. 

La sfârșitul lunii Mai 1887, “Familia” preia notițe din 
"România Liberă”, anunțând că, în urma subscripţiei 
lansate de elevii și elevele școlii de pictură din lași, au 
fost trimiși Henriettei Mihai Eminescu, sora poetului, 
suma de 200 de lei, “sub a cărui îngrijire se găsește în 
Botoșani”. 

Henrietta confirmă printr-o scrisoare că a primit 
banii, că Mihai Eminescu “se află bine și că a făcut trei 
poezii: dar suferă de rănile de la picioare”. Medicul 
declară, sperând în vindecare "că îi garantează că se va 
îndrepta cu totul dacă se va duce la Lacul-Sărat:”” 

“România Liberă” precizează:”Însä după cum este știut 
lipsesc spesele, în interesul de-a putea merge la băi, sunt 
rugate toate persoanele, la care s'au încredinţat liste, să 
bine-voiască a trimite banii cât de puţin au încasat pâne 
acum, păstrând listele până la complectarea lor. șa 

Reflectând contribuţia bucureștenilor, ziarul amintit 
revine, arătând că, până în luna Mai 1887, au fost donați 
100 de lei: “Pentru poetul Mihai Eminescu s'au trimis din 
București 100 lei si 10 bani strânși cu listele de 
subscripţie trimise de comitetul studenţilor și studentelor 
din lași construit cu acest scop.” cu, 


124 "România Liberă”, 5/17Aprilie 1887 
125 “Familia”, XXIII, 31mai/12lunie 1887 
126 “România Liberă”, 19/31mai 1887 
127 idem, 10/22mai 1887 

Vara anului 1887 începe cu un șir de știri ce trezesc 
îngrijorarea publicului. 

Primul strigăt de disperare este inserat în presa 
bucureșteană:” DI. M. Mihai Eminescu e greu bolnav, la 
Botoșani”.12%8 

Alarmate de această știre, foile prezintă în culorile 
cele mai sumbre sănătatea poetului, numerele din 7 și 
14 lunie ale “Familiei”, spre exemplu, descriind o situaţie 
catastrofală: 

"Mihai Eminescu, despre care în numărul trecut 
scrisesem cu bucurie că se află bine, este greu bolnav în 
Botoșani: de o săptămână întreagă nu vorbește, nu 
umblă, nu mănâncă: cu toate îngrijirile ce i se dau, nu 
mai este nici o speranță să se însănătoșească”. A 

Consultând presa epocii, constatăm un fenomen 

simptomatic: starea de sănătate a lui Mihai Eminescu 
este prezentată în mod contradictoriu, de la o 
săptămână la alta, oscilând între înzdrăvenire și patul 
morţii, părerile ziariștilor fie ei din lași, Botoșani, 
București sau Oradea părând diametral opuse. 
” Poetul Mihai Eminescu, după cât află Liberalul se află 
mai bine. Doctorul asigură că peste 15 zile va putea 
merge la băi și va merge împreună, cu sora sa, de ale 
căreia îngrijiri nu poate fi lipsit.” iai 


128 “România Liberă”, 28mai/9lunie 1887 
129 ”Familia”, nr.23, 7/19lunie 1887 
130 “România Liberă”, 6/18lunie1887 

Referindu-se la starea sănătății Poetului Mihai 
Eminescu, un ziar din Botoșani anunţă cititorii că nu 
există nici o schimbare spre bine: 

“Se împlinesc tocmai două săptămâni astăzi, de când 
nenorocitul bard e lipsit aproape de orice cunoștiință. Nu 
vorbește nimic și nu mănâncă decât lapte și zeamă, 
introduse și acestea mai mult cu de-a sila. De cinci zile el 
se află internat în spitalul Eforiei Sf. Spiridon din 
Botoșani, având o cameră cu totul separată și dându-i-se 
o îngrijire dintre cele mai delicate și mai omenoase. Pe 
lângă medicul spitalului, di. Dr. lorgandopol, iubitul 
bolnav este vizitat zilnic, de câte două-trei ori, de către 
alți doi medici, domnii doctori Palauz și Calischer, care îi 
acordă o nobilă solicitudine, fără însă ca, până azi, toate 
aceste generoase îngrijiri, să fi putut ameliora, într-un 
mod mai simţitor, starea ilustrului de odinioară 
„131 

În a treia săptămână a lunii lunie apar totuși firave 
semne de îndreptare: 

“Poetul Mihai Eminescu e puțin mai bine; fizionomia 
sa adormită și fără expresie, a început să reînvie, pare 
conștient de tot ce-l înconjoară, mănâncă și răspunde la 
unele întrebări.” 


131 “Familia”, XXIII, nr.24, 14lunie/26lunie,1887, p.287 
132 idem, XXIII, nr.25, 21lunie/3lulie,1887, p.298 

În același ton optimist, ziarul “Familia” comunică: 
“Poetului Mihai Eminescu, fiul judeţului Botoșani, care se 
află puţin mai bine, i s-a votat o subsistenţă de 120 lei pe 
lună, cu începere de la 1 luniu, de către Consiliul General 
al Județului. ”15% 

La începutul lunii lulie, presa continuă să aducă vești 
privind starea de sănătate a Poetului dar și o știre 
contradictorie, privind locul stabilit pentru tratament: 
"Poetul Mihai Eminescu se află mai bine, mulțumită 
îngrijirilor serioase ce i le dă drul Isac, care l-a luat în 
căutarea sa, cum și ale surorii sale d-ra Mihai Eminescu: 
după hotărârea bătrânului medic, poetul va pleca zilele 
acestea, însoţit de sora sa, la băile de la Lacul-Sărat”. 134 

Ideea unei cure la o stațiune din ţară îl urmărea de 
câtva timp. Dintr-o scrisoare adresată Veronicăi Micle, 
la începutul lunii lunie 1882, aflăm că Mihai 
Eminescu intenţiona să meargă la Pucioasa, 
Strunga, Balta Albă, unde Matei — fratele său, îl 
îmbia să vină, sau la Lacul Sărat, fiindcă “picioarele 
aveau nevoie, fie de băi sărate, fie de băi 
alcaline,.... care au un efect determinant 
asupra pielii.” 


133 “Familia”, XXIII, nr. 26, 28lunie/10lulie,1887 
134 idem, XXIII, nr. 27, 5/17lulie, 1887. 

În ultima decadă a lunii lulie 1887, veștile sunt, din 
păcate, la fel de îngrijorătoare, dar presa aduce grave 
acuze celor ce stau cu mâinile în sân, asistând 
neoputincioși la agonia poetului: 

” Mihai Eminescu, unul dintre cei mai buni poeți 
români, zace bolnav de mai mult timp. Cum suntem 
informați, duce chiar și lipsă. Judeţul său natal i-a venit 
în ajutor și i-a votat o sumuliță pentru întreţinere. Dar 
publicul român? Dar aceia toţi, câţi s-au inspirat de lira 
lui Mihai Eminescu și sunt încântați de geniul lui, e ce nu- 
și fac datoria? La alte naţiuni de mult s-ar fi iniţiat o 
colectă și s-ar fi adunat sume frumoase. Noi ne 
mulțămim a lăuda pe poetii și bărbaţii noștri de litere, 

dar nu jertfim o lăscaie frântă pentru ei și-i lăsăm să 
moară de foame. Dar Academia Română? De ce nu i-a 
acordat încă nici un premiu? Pentru că Mihai Eminescu 
nu și-a prezentat la concurs colecţia de poezii? Dar 
conform statutelor, fiecare membru al academiei are 
dreptul de a recomanda orice carte ce-i pare meritorie în 
literatura română. Însă nici unul nu și-a adus aminte de 
Mihai Eminescu!” 1% 

În sfârșit, la mijlocul lunii Iulie 1887, Mihai Eminescu 
este trimis la Viena: ziarul “România Liberă” află abia 
după o săptămână această veste: “Poetul Mihai 
Eminescu a plecat la Viena, ca să-și îngrijească de 
sănătate.” 

Preluând aproape identic laconica știre și “Familia” 
scrie: “Poetul Mihai Eminescu a plecat la Viena, ca să-și 
caute de sănătate.” 

La Breslauer sau la Bad Hall? 

Este știut că, la data de 26 mai 1887, un consiliu 
medical din Botoșani, alcătuit din medicii A. Ștefanovici, 
Arthur Hyneck'*8 și Arpad Hajnal'**, a stabilit trimiterea 
pacientului Mihai Eminescu la stabilimentul medical al 
doctorului Breslauer din Viena.'* 


135“Familia”, XXIII, 19lulie/31lulie,1887 

136“”România Liberă”,18/30 lulie,1887 

137 ”Familia”, XXIII, 26lulie/7August,1887 

148 Dr. Arthur Hyneck, medic din Botoșani, prieten de familie al 
Eminovicilor. A fost coleg de bancă cu Eminescu, la Cernăuți. 

139 Dr. Arpad Hajnal, medic și farmacist la Botoșani, proprietarul 
farmaciei ”Spiteria Roșie", bun prieten cu dr. Francisc Iszac. 

140 “Eminescu în documente de familie”, Editura Minerva, 
București, 1977, p. 424, Doc. 27 mai 1887. 

Acest stabiliment, aflat pe atunci în afara orașului, a 
fost inaugurat în anul 1872 de către medicul Emil Friess 
(1844-1898), împreună cu Hermann Bresslauer (1835- 
1916), care au cumpărat fosta reședință de vară a 
prinţului Ferdinand von Lobkowitz (1797-1868), un 
imens parc. 

Având iniţial 25 de paturi, instituţia era un Spital 
Privat pentru Boli  Mintale, devenit mai târziu 
Sanatoriu. A fost extins în 1873, 1875, 1881, 1885, 1888, 
1890. 

Dr. Emil Fries a murit subit la vârsta de 54 de ani, el 
fiind apreciat pentru spiritul de umanism cu care trata 
pe cei ce aveau nevoie de ajutorul lui, internând în spital 
chiar și oameni săraci. Regimul de aici era unul dintre 
cele mai liberale, lipsit de restricţii impuse pacienţilor. 

Dr. Hermann Bresslauer a fost asistent al profesorului 
Leidesdorf, în perioada 1861-1872, specialistul care l-a 
tratat la Oberdâbling pe Mihai Eminescu. 

Printre personalităţile mai importaante internate 
aici pot fi amintiți Joseph Selleny (pictor și gravor, 
a murit în 1875 în incinta spitalului), Bertha 
Pappenheim (lunie-Noiembrie 1881), Peter 
Altenberg (Decembrie 1910 — Septembrie 1911), Josef 
Weinheber (internat în 1940 pentru alcoolism). 

În prezent, acest spital se află în Cartierul /nzersdorf al 
Vienei. 

Sceptică, sau poate influenţată de bătrânul medic dr. 
Iszac“l, în care aceasta avea o încredere oarbă, 
Henrietta solicită un al doilea consult medical la lași, 
care este efectuat de către 6 medici cunoscuţi ai acestui 
oraș. 

Atât Henrietta, cât și dr. lIszak optau pentru 
trimiterea lui Mihai Eminescu în ţară, la Lacul Sărat, 
probabil din motive de economie, deși ea cunoștea 
nivelul serviciilor medicale din Viena, fiind chiar 
internată în Clinica dr. Billroth din Oberdăbling, unde mai 
învățase și puţină germană. 

Ca să o convingă definitiv, Dr. Iszac afirmă că îi 
cunoaște pe toţi marii doctori ai Vienei, că aceștia îl vor 
trimite cu siguranţă la clinica din Aachen." 

Nu știm cum a primit Mihai Eminescu vestea de a da 
ochi din nou cu medici ieșeni, el având încă în minte 
atitudinea dr. G. luliano și G. Bogdan, cei ce l-au 
“examinat” cu câteva luni înainte, stabilind un infam 
diagnostic și hotărând, în Noiembrie 1886, internarea sa 
la Azilul de Alienaţi de la Mânăstirea Neamţului. 

De altfel, nici dr. Iszak nu avea o părere prea bună 
despre medicii din lași, acuzaţi că mai mult ar dori să 
facă practică pe Mihai Eminescu. 


141 Dr. Francisc Iszak (1827-1907), medic primar al spitalului și apoi 
al orașului Botoșani, a fost medicul curant al lui Eminescu, a stăruit 
în zadar să i se acorde o pensie poetului. 

142 Aachen a fost și este cunoscută drept o importantă stațiune 
climaterică, având cele mai calde izvoare termale din Europa. 
Totodată, aici se află cea mai mare clinică medicală de pe continent. 

Cu toate aceste reticențe lesne de înţeles, la data de 
13 lulie 1887, poetul sosește în capitala Moldovei, cu 
trenul de ora 13, însoţit de Henrietta și de dr. Grigorie 
Focșa. 

A doua zi, la orele 11 a avut loc în casa familiei Emilian 
un consult medical, la care au luat parte medicii: Dr. 
Filipescu“, medic primar al oraşului laşi, Col. Dr. 
Otremba, medic şef al Corpului IV armată, Dr. Rigler, Dr. 
C. Bottez şi Dr. Vasile Negel, profesori la Facultatea de 
Medicină. 

Dând dovadă de respect pentru Mihai Eminescu, o 
parte dintre medicii amintiţi, deși trebuiau să părăsească 
orașul cu o zi înainte, amână plecarea pentru a doua zi, 
dorind a-l examina pe poet. 

“În urma unei cercetări minuţioase la care l-au supus 
pe Mihai Eminescu, medicii au ajuns la concluzia că 
sănătatea lui nu e deloc alterată şi că trebuie a-l supune 
unui tratament radical numai în ce priveşte boala lui cea 
neglijată, care se manifestase la picioare.” 


143 Posibil să fie medicul romașcan Filipescu, prieten la Viena cu dr. 
C. Popazu, vărul lui T. Maiorescu. În orice caz el este dr. T. Filipescu, 
șeful serviciului sanitar din lași, așa cum apare menţionat în 
Monitorul Oficial nr.176, din 10.11.1888, p. 4095 

lată ce scrie presa despre acest moment: 

” În urma unei subscrieri, iniţiată de elevii școalei 
artelor frumoase din Botoșani, s-au strâns 400 lei. De 
mare ajutor au fost acești bani, căci au permis să i se 
aplice un tratament special mulțumită căruia starea 
sănătății poetului s-a îmbunătăţit în modul cel mai vădit, 
căci astăzi Mihai Eminescu este tot atât de senin cum a 
fost înainte de boala cea grea de acum patru ani în 
urmă. 

În 13 lulie Mihai Eminescu, însoţit de sora sa și de dl. 
Grigore Focșa, doctorul de aice, a sosit în orașul nostru 
cu trenul de la ora 1 p.m. 

A doua zi la ora 11 a.m. a avut loc, în casa dlui. St. 
Emilian un consult, la care au luat parte dnii. medici: Dr. 
Filipescu, medic primar al orașului lași, Col. Dr. Otremba, 
medic șef al Corpului IV armată, Dr. Rigler, Dr. C. Bottez 
si Dr. Negel, profesori la Facultatea de Medicină. 

Deși mai mulţi din acești d-ni. medici aveau să plece 
din lași încă în 13 Iulie, totuși și-au amânat plecarea 
pentru a-l putea asista pe poetul nostru. 

În urma unei cercetări minuţioase la care l-au supus 
pe Mihai Eminescu, medicii au ajuns la concluzia că 
sânătatea lui nu e deloc alterată și că trebuie a-l supune 
unui tratament radical numai în ce privește boala lui cea 
neglijată, care se manifestase la picioare”. 

Presa din Transilvania urmărește soarta poetulu, 
relatând ce i se întâmplă poetului în capitala austriacă. 

” Poetul Mihai Eminescu, în urma consultului ce i s-a 
făcut de către medicii speciali din Viena, s-a dus la băile 
Hall Bad din Austria 1*. 

Presa a aflat, de asemenea, că doctorandul Grigorie 
Focșa a l-a însoţit pe Mihai Eminescu, în drum spre 
Viena, în alte surse apărând și numele dr. D. Boghean, 
precum și al dr. loan Ciurea!*. 

Dacă informaţia este reală, atunci nu poate fi vorba 
decât de dr. loan Ciurea, cu doctoratul în medicină la 
Paris, decanul Facultăţii de Medicină de la lași. 

Dacă este vorba de o confuzie, atunci s-ar putea ca 
acesta să fie vorba de dr. Sterie N. Ciurcu. Acesta din 
urmă obținuse doctoratul în medicină la Viena în 1877, 
activând în acest oraș ca medic cu cabinet personal 
(1886). 

El era văr al publicistului Alexandru Ciurcu, (stabilit la 
București în 1876), ziarist de prestigiu, care îi cunoștea 
pe Mihai Eminescu și |. L. Caragiale. 


144 “Familia”, XXIII, nr. 31, 2/14 August,1887 
145 Petru Vintilă,”Eminescu. Roman cronologic”, p. 706, Cartea 
Românească, București, 1974 

La rândul lor ziarele din București, urmăresc cu 

sufletul la gură avatarurile poetulu: 
“Mihai Eminescu a plecat în 17 Julie din Viena, la 

bade de la Hall Bad (Austria)” ° 

- “De la Hall Bad (băi în Austria) primim vestea 
îmbucurătoare că tratamentul aplicat acolo poetului 
Mihai Eminescu promite rezultate admirabile.” 1% 
- ” În Liberalul din lași pe care 'I primim azi găsim 
această notiță : Ni se comunică, că sănătatea poetulul 
Mihai Eminescu a început a se îmbunătăţi. El se află încă 
la băile de la Hall Bad și e deaproape îngrijit de d. 
Grigorie Focșa, doctorand din lași. Dr. Rabler și dr. Pollac 
sunt medicii cari îl tratează. Dând această știre 
îmbucurătoare rugăm pe toți confrații noștri să îndemne 
pe cititorii lor la subscripţiile ce circulă prin oraș pentru 
Mihai Eminescu în urma inițiativei elevilor școalei artelor 
frumoase din lași. Trebue să facem tot posibilul de a 
strânge banii necesari spre a nu întrerupe pe Mihai 
Eminescu de la tratamentul medical care a început să-i 
îndrepte deja sănatatea. Cei cari n'au la îndemână liste 
de subscripţii, pot trimete bani dea dreptul către d-ra 
Cornelia S. Emilian, absolventă a școalei artelor 
frumoase din lasi' și casiera comitetului de subscripții 
pentru Mihai Eminescu.”1%8 


146 “România Liberă”, 29 lulie/10 August 1887 
147 Idem, 29 lulie/10 August 1887 
148 Idem, 11/23 August 1887 

După tratamentul balnear efectuat la Hall Bad, presa 
din Ardeal scrie că Mihai Eminescu nu o duce mai bine: 

“Poetul Mihai Eminescu s-a întors din străinătate, 
unde fusese dus pentru căutarea sănătăţii sale. După 
cum aflăm însă, din “Românul” zadarnic a fost toată 
îngrijirea ce i s-a dat. Mihai Eminescu este în agonie de 
moarte. Este atât de slăbit încât cei de prin prejurul său 
așteaptă în tot momentul ca să părăsească această 
viață, în care marele cugetător nu a avut parte decât de 
suferinţe. Înregistrăm cu adânc regret această veste.” 

Și tot în același ton macabru, aceasta avertizează că 

"Poetul Mihai Eminescu se află în agonia morții; ochii lui 
sau painginat cu totul, nu mai cunoaște pe nimeni, nu 
vorbește nimic și zace neștiind nimica de sine.” zi 

Contrazicându-se pe sine, “Familia” tipărește la 
începutul lunii Octombrie următoarea notiţă: “Starea 
poetului Mihai Eminescu nu este tocmai așa critică cum 
ni-o comunică “Curierul Român”, “Liberalul” ne spune că 
poetul continuă cu  întrebuințarea medicamentelor, 
prescrise de medici, în urma cărora suferinţele i se alină 
pe zi ce merge.” 1” 


149 ” Familia”, XXIII, nr.37, 13/25 Septembrie,1887 
150 idem, XXIII, nr.39, 27sept/8 oct.,1887 
151 idem, XXIII, nr.40, 4oct./16 oct.,1887 

La 11 Octombrie 1887, știrile tragice inundă din nou 
presa, de o parte sau de alta a munţilor Carpaţi: “Poetul 
Mihai Eminescu, scrie Curierul Român din Botoșani, 
contrar știrii date de Liberalul din lași, se află tot greu 
bolnav în Botoșani. Dar în privința inteligenţei, pare a fi 
revenit la o stare mai senină, mai conscientă. În schimb 
însă, corpul său e un adevărat putregai. Rănile ce-i 
acoperă mai tot corpul și care au dispărut momentan 
sub influenţa curei suportată la Hall Bad, s-au redeschis 
din nou și încă cu mai multă furie ca mai înainte. 
Nenorocitul e în starea cea mai disperată, neputând 
părăsi patul de săptămâni deja. Și nici un ajutor, de 
nicăieri. Ce timpuri, ce societate, ce barbarie....Aflăm 
tocmai acuma că societatea revistei “România Literară” 
din București a deschis liste de subscripţiuni pentru a 
veni în ajutorul poetului Mihai Eminescu.” 2 

În aceste condiţii, revista “Familia” revine cu o critică 
corosivă la adresa societăţii timpului acela: “De mai 
multe luni, ziarele române publică informaţiuni despre 
starea nefericită a Poetului Mihai Eminescu. Lumea 
română știe că excelentul ei liric luptă cu moartea și că 
agonia l-a întâmpinat în mijlocul celei mai mari mizerii. Și 
totuși societatea română nu și-a făcut datoria, n-a venit 
să aline cel putin momentele din urmă ale unui talent 
atât de mare. La București de multe ori se dau 
representațiuni pentru scopuri  filantropice ba si 
personale străine: dar n-am cetit să se fi dat nici una în 


152 “Familia”, XXIII, nr. 41, 11oct./23oct., 1887 

folosul poetului Mihai Eminescu, care a produs tuturor 
iubitorilor de literatură atât de multe momente plăcute 
și care a dat poeziei române un zbor mai înalt. Unde e 
boierimea română, unde-s damele societăţii înalte, unde 
e tot publicul românesc? Nimeni nu aude plângerile 
sărmanului poet? Sau doar nimeni nu le pricepe? 
Frumos, dar dureros scrie di. Delavrancea în Românul, 
din luna trecută: “Mihai Eminescu a scris bucăţi care ar fi 
mișcat pe un popor cu literatură veche și bogată și 
glorioasă; Mihai Eminescu ar fi fost mare și căutat în 
patria lui Dante, în patria lui Gothe, în patria lui Moliere, 
în patria lui Shakespeare; Mihai Eminescu moare în 
sărăcie....Poeziile lui Mihai Eminescu, marea glorie a 
literaturii românești, sunt date la o parte, iar autorul lor 
redus la atâta sărăcie și nefericire din cauza 
indiferentismului celor culti, încât amintirea mizeriei lui 
va străbate secole cu o neștearsă rușine a epocii 
noastre.” Tot ce s-a făcut în interesul dânsului s-a făcut 
de către tinerime. Aceasta a început la lași și la 
București; aceasta urmază acum la Botoșani, unde zace 
și poetul. Aici, precum aflăm din Curierul Român, este pe 
cale de a se forma un comitet cu scop de-a aranja zilele 
acestea o serată literară și muzicală, în sala teatrului, al 
cărei venit să fie întrebuințat la alinarea suferințelor 
nenorocitului poet. Inițiativa e luată de tinerii militari și 
civili.” 1 


153 “Familia”, XXIII, nr. 43, 25oct./6nov., 1887 

În cele din urmă, ziarele aduc și știrile bune. 

lată ce scrie ”Familia” la începutul lunii Noiembrie: 
” Poetul Mihai Eminescu e mai bine. Mai mulți amici ai 
poetului Mihai Eminescu roagă ziarul Liberalul a mulţumi 
prin publicitatea dlui dr. Isaac din Botoșani, pentru 
nemărginita lui bunăvoință și concursul medical ce l-a 
dat poetului Mihai Eminescu, care astăzi se află pe cale 
de o completă însănătoșire. După cât aflăm, chiar în 
numărul viitor al revistei “Convorbiri Literare” va apare o 
nouă operă a distinsului poet.”P* 

Revista transilvăneană este atentă și la reacţia 
tinerilor din București, care se mobilizează în ajutorul 
poetului: ” Societatea Mihai Eminescu. Mai mulți tineri în 
București, convenind a forma o societate literară și 
științifică și, având autorizaţia poetului Mihai Eminescu, 
s-a hotărât ca această societate să poarte numele de 
“Societatea Mihai Eminescu”. Totodată s-a hotărât ca să 
se împartă liste, spre a se strânge bani, pentru darea 
unei reprezentaţțiuni teatrale în folosul poetului. Misa 

Chiar și Parlamentul începe să se miște: ” DI. D. 
Sturdza, ministrul cultelor și instrucţiunii publice în 
România, a făcut o pensie pe viață de 100 lei pe lună 
pentru poetul Mihai Eminescu, care a primit ajutoare și 
din Bucovina.” 


154 “Familia”, XXIII, nr. 44, 1 nov./13 nov.,1887 
155 idem, XXIII, nr. 45, 8 nov./20 nov.,1887 
156 idem, XXIII, nr. 46, 1 5nov./27 nov.,1887 


320 


În ultima lună a anului 1887, avem doar două știri 
relative la starea poetului: “Poetul Mihai Eminescu, scrie 
Curierul Român din Botoșani, graţie gingașelor îngrijiri 
ale surorii sale Henrieta și a veteranului doctor Isac, se 
află cu desăvârșire bine. Mănâncă și doarme regulat, 
face plimbări zilnice pe jos și cu trăsura, în fine căutătura 
lui senină, fața sa rumenă și curată ca nici o altădată, 
toate ne fac a crede, că marele nostru poet este redat cu 
totul sieși, amicilor săi, ţării și poate literaturii încă. De 
altă parte, Liberalul din lași află că o petiție subscrisă de 
un mare număr de cetăţeni ieșeni va fi adresată de 
curând camerei, spre a-i vota poetului Mihai Eminescu o 
pensie viajeră.”” 

Textul acestei petiții este reprodus de asemenea de 

”Familia”:” Pentru Mihai Eminescu. Textul petitiei care se 
va adresa din laşi Camerei Deputatilor din România, în 
interesul poetului Mihai Eminescu, sună astfel: 
” Domnule Președinte, Domnilor Deputati! Poetul Mihail 
Mihai Eminescu suferind de mai mulţi ani de o boală 
grea care îl pune în imposibilitate de a-și procura 
mijloacele de existență, subsemnaţii venim a vă ruga să 
binevoiţi a-i acorda o pensie viajeră ca semn de 
recunoștință din partea ţării pentru meritele sale literare. 
Primiti, vă rugăm, domnule Președinte și domnilor 
deputaţi încredințarea înaltei noastre consideraţiuni. 
Iniţiativa a fost luată de poetul A.C. Cuza, la care sunt a 
se trimite și coalele subscrise. ””® 


157 ” Familia”, XXIII, nr. 49, 6 dec./18 dec.,1887 
158 idem, XXIII, nr. 50, 13 dec./25 dec.,1887 

În Primăvara anului următor, 1888, “Familia” 
informează cititorii că "Pentru Mihai Eminescu s-au emis 
niște liste de subscriere în România, dar acestea se 
reîntorc anevoie; comitetul din lași roagă pe toţi aceia 
care au asemenea liste, să le înapoieze.” 

Totodată, se arată că ” Poeziile lui Mihai Eminescu vor 
apărea în curând la București, în ediţie nouă, compeltă; 
asta va fi ediţia a treia”. 15 

De asemenea, Camera Deputaţilor a votat o pensiune 
viajeră de 250 lei pe lună, scriu jurnaliștii de la 
” Familia”. 15! 

Anterior, la insistențele prefectului de Botoşani, Th. 
Boldur-Lățescu, s-a aprobat lui Mihai Eminescu un ajutor 
lunar de 100 de lei, pentru 10 luni (lulie 1887 — Aprilie 
1888). 

În Primăvara anului 1888, Poetul Mihai Eminescu s-a 
aflat la Bucureşti, “starea sănătății sale fiind 
satisfăcătoare” 1%? 

Alte știri se referă la acţiunile de adunare de 
fonduri pentru tratamentul poetului: 

"Pentru ajutorarea poetului Mihai Eminescu, 
Societatea “Concordia Română” din București a dat 
duminica trecută o serată muzicală literară, cu concursul 
mai multor artiști. cati 


159 "Familia", XXIV, nr.11, 13/25mart.,1888 
160 idem, XXIV, nr.13, 27mart/8apr.,1888 
161 idem, XXIV, nr. 15, 10 apr. /22 apr.,1888 
162 idem, XXIV, nr. 18-19, 15 /27 mai.,1888 
163 idem 

Memoriile lui Dimitrie Emilian - “Ce mi-au văzut ochii 
în casa părinţilor mei” - reprezintă de asemenea un 
document de prim ordin, descriind întâlnirea cu Mihai 
Eminescu, la lași. 

Peste aproape un secol, redacția Revistei 
„Manuscriptum” , care intrase în posesia lucrării, publică 
textul acestor memorii în nr. 74/1989, reproducând in 
extenso capitolul „Ultimii ani de viaţă ai lui Mihai 
Eminescu (1887-1889)”. 

Aflăm modul în care autorul l-a cunoscut pe Mihai 
Eminescu chiar în casa părinţilor săi, precum şi alte 
amănunte, extrem de edificatoare privind ultimii ani din 
viaţa poetului. 

Textul îndreaptă enormităţile  colportate de G. 
Călinescu, prin lucrarea sa „Viaţa lui Mihai Eminescu”, 
conform cărora Henrietta, sora poetului, ar fi profitat de 
boala acestuia, ca să folosească în scop propriu 
fondurile obţinute din subscripţii. 

Memoriile amintite redau momentul sosirii lui Mihai 
Eminescu la lași, în ziua de 13 lulie 1887, când acesta, 
bolnav şi sărac, însoţit de Henrietta, este supus unui 
consult medical. De altfel, Mihai Eminescu avea 
neapărată nevoie de avizul medicilor, de o “trimitere” 
sau o recomandare medicală, pentru o cură la Hall Bad. 

Copil fiind, D. Emilian își amintește că Mihai 
Eminescu:. „Era un domn tăcut, cu figura blajină şi 
mustaţa groasă, nicidecum un uriaş, cum ni-l închipuiam 
noi”. 

Henrietta era însă volubilă, pusă pe glume, în timp ce 
poetul se arăta doar atins de o melancolie duioasă, 

surâzând, cu gândul călătorind departe, netrădând 
suferința unui bolnav atins de o maladie atât de 
supărătoare. 

A doua zi, tot în casa Emilienilor, în salonul cel mare, 
la orele 11, un conclav de medici, profesori de la 
Facultatea de Medicină din lași, dar și alţi specialiști, l-au 
consultat pe Mihai Eminescu, stabilind că nu are 
probleme foarte grave, cu excepţia ulceraţiilor de la 
picioare, recomandându-i să facă o cură întreagă la băile 
Hall Bad. 

În ziua de 15 lulie 1887, însoţit de doctorandul Gr. 
Focșa, Mihai Eminescu pleacă spre Viena, pentru un alt 
consult de specialitate, apoi la Hall Bad. 

Fondurile proveneau din mobilizarea prietenilor 
poetului, care au organizat comitete de ajutorare, au 
lansat liste de subscripţie publică, s-au organizat 
concerte, astfel încât, din banii obţinuţi, să se susțină 
întreținerea și îngrijirea lui Mihai Eminescu. 

Din stațiunea austriacă, la data de 26 August 1887, 
Mihai Eminescu trimite această scrisoare lui Dimitrie 
Emilian, din care aflăm că a primit o sumă de bani 
trimisă de acesta, că în urma băilor se simte mai bine, 
urmând a reveni în patrie la sfârșitul lunii: 

“Stimate Domnule, 

Am primit scrisorile Dumneavoastră dempreună cu 
225 fiorini, din care scrisori am putut vedea cu bucurie 
interesul ce binevoiţi a-mi purta. 

În urma băilor făcute pîn-acum, mă simt mai bine, şi 
fiindcă doctorul crede că o cură de o lună este de ajuns, 
voi pleca la finele lunii acesteia. 

Sosind la laşi, voi avea plăcuta ocasiune de a vă 
mulțumi pentru bunăvoința ce-mi acordați. 

Rămân cu toată stima al Dumneavoastră devotat, M. 
Mihai Eminescu”. 

Doctorandul Focșa scrie Henriettei despre felul în 
care a fost tratat Mihai Eminescu la Hall Bad, dar 
scrisorile nu s-au păstrat. 

Sora poetului nu dă totuși crezare celor comunicate 
de doctorul ce l-a însoţit pe Mihai Eminescu, potrivit 
cărora acesta avea poftă de mâncare, servind două mese 
și două cafele pe zi. 

Din păcate, nu s-au păstrat nici scrisorile trimise 
Henriettei de către dr. Boghean de la Viena. 

La 1 Septembrie 1887, Mihai Eminescu se întoarce în 
România, dar nu Botoșani, ci la lași, spre disperarea 
sorei sale, care abia aștepta să îl dea pe mâna dr. Iszac. 

Având o mare înrâurire asupra Henrietei, acest veteran 
doctor poate fi acuzat de toate relele de pe lume, mai 
puţin de rea-voinţă (s-a străduit să obţină o pensie 
pentru Mihai Eminescu, fiind considerat “doctorul fără 
arginti” al urbei)'*%. 

Deși nu obișnuia să facă vizite la domiciliul 
pacienţilor, acesta face o excepţie în privinţa lui Mihai 
Eminescu. Solicită numai plata birjei, el venind câteodată 


164 Prof. Dr. N. Leon îl consideră pe acesta „cel mai căutat medic 
din Botoşani, străin de origine, de altminteri ca toţi medicii şi 
farmaciştii din vremea aceea. Dulcea limbă românească stricată de 
accentul lui polonez îl făcea simpatic, el aproape se identificase cu 
noi şi ne iubea mult” (” Amintiri”, Partea a Il-a, laşi, 1925, p. 19). 

și de două ori pe zi la căpătăiul poetului. Ne aducem 
aminte că la 1883, Mihai Eminescu ceruse lui Maiorescu 
2 franci pentru plata birjei. Presupunem că, la Botoșani, 
preţurile erau mai ieftine, probabil 1 franc o călătorie. 

Dr. Iszac afirma în stânga și în dreapta că după 
vindecarea lui Mihai Eminescu, dată ca sigură, va elabora 
un studiu științific care va revoluţiona terapeutica 
luesului. 

În acest scop se deplasează la Viena, pentru a susţine 
teoria sa în fața medicilor vienezi Thomas Mainert, 
Herman Nothangel şi Isidor Neuman, însă nu se cunosc 
rezultatele acestui demers, deoarece corespondenţa 
purtată cu aceste somităţi medicale s-a pierdut. 

După plecarea lui Mihai Eminescu din Botoșani, 
Dumnezeu îl pedepsește crunt, dr. Iszac se va interna 
într-un sanatoriu austriac, fiind bolnav de etilism cronic, 
după ce înainte se trata adesea în Italia. 


Scrisori privind starea de sănătate a lui Mihai Eminescu 


A treia categorie de însemnări conţinând anamneza 
cazului Mihai Eminescu sunt Documentele cu caracter 
epistolar descriind simptome ale maladiei sale, 
semnalate chiar de Mihai Eminescu însuși, de sora 
poetului, de prietenii acestuia, de însoțitorii săi. 

Deși sunt documente cu caracter intim, sub 
semnătură privată, ele au o însemnată valoare 
documentară, tezaur neexploatat cum se cuvine de 
către medici, în care poetul prezintă evoluția în 
crescendo a suferințelor sale fizice și psihice, dar mai 

ales faptul că era conștient de starea precară a sănătăţii 
sale, înțelegând gravitatea acesteia. 

În pasajele de mai jos observăm glasul disperat al 
poetului, mărturie neîndoielnică a suferințelor sale de 
mucenic, prezent în repetate scrisori adresate Veronicăi 
Micle. 

Acesta nu era un ipohondru și nici nu înfățișa profilul 
unui pacient bolnăvicios. Nu-i plăcea să își etaleze 
slăbiciunea, mai degrabă îndura supliciul, decât să o 
împărtășească semenilor lui. O singură fiinţă, Veronica, 
era confidenta suferințelor sale fizice și psihice. 

Chiar dacă par redundante și plicticoase, 
următoarele citate conțin elemente semnificative de 
analiză, sub aspect medical, pasaje pe care le-am extras 
din scrisorile ajunse la îndemâna cercetătorilor abia în 
anul 2000. 

Acestea arată oricui dorește să fie obiectiv în analiza 
acestui caz că, în privinţa internărilor sale din 1883-1884, 
1887-1888 și 1889, existau simptome grave, semnale ce 
trebuiau luate în serios de către medici, așa cum vom 
vedea din epistolarul eminescian adresat Veronicăi 
Micle, singura ființă căreia suferindul poet îi făcea 
confidente revelatoare. 

Mihai Eminescu trebuia a-și fi căutat de sănătate, 
desigur, într-un spital, dar într-unul de boli interne, nu 
într-un institut de alienati. 

Unele simptome ar părea la prima vedere că sunt 
caracteristice unor afecţiuni banale: guturai, gripă, otită, 
reumatism, nevralgii, boli de piele, însă, prin ritmicitatea 
și mai ales prin tempoul în crescendo al formelor de 

manifestare, ele se constituie în mari semne de 
întrebare, cărora știința medicală a vremii nu le-a găsit 
rezolvare, sau — în orice caz - le-a dat o interpretare 
greșită. 


T. Maiorescu despre Mihai Eminescu 


Pieptănat, aranjat și frezat cât se cuvine pentru 
posteritate, jurnalul lui Maiorescu a devenit, după 
publicarea sa,” autoritate de lucru judecat” pentru cei ce 
au deplină încredere în onestitatea de memorialist a 
criticului. 

Noi reproducem aici, fără comentarii, pasajele în care 
apar menţiuni privindu-l pe Mihai Eminescu: 
- Miercuri 12/24 lanuarie 83. 
Soare si lumina de luna, dar totusi destul de frig, 
dimineata mereu 5*. Miercuri seara, vant tare, rece. 
Seara Junimea", cu ' Din vie* men de voluntar, publicate 
in Convorbiri literare" n-rele din 1. Aprilie, | Maiu lunie 
1883. 148 Şi ai i gi [T.] Rosetti, Mandrea, Exarchu, 
Stirbey s. a. m. d. (farg Burgh ele, Mihai Eminescu in 
spital Candiano, Creteanu s. a. m. d.). Citit, in intregime, 
Fata de la Cozia" a lui Rocca, apoi 3 snoave de Ispirescu. 
Destul de amuzant. Inaintea acestora, traducerea 
germana a Luceafarului", de Mite. 
- Miercuri 19/31 lanuarie 1883. 
Twia ziva, a cash, citit Şi racut planul calgtoriei in 
Elvetia. Seara, adunare rarh: Prezenti: Crefeanu Și fiica 
sa, Candiano-Popescu, Exarchu, al-de [T.] Rosetti, 
Annette, Mite, Slavici §. a. m. d. (Burghele, Mihai 

Eminescu in spital, al-de Mandrea, lipseau). Citit: din 
[lucrarea lull Gaster, o snoava de Ispirescu, un bun 
articol de Popescu (Hermes)' despre teatrul de maimufe 
la Bucureşti. Sears plheuta. 

-Luni 30 Maiu / 11 lunie 83. 

Prea cald | Astazi la 61/2 la cilia la mine ministrul 
american E. Schuyler, Beldimano, Gane, Jacques | 
Negruzzi] i doamna, al-de Kremnitz, Annette, Mihai 
Eminescu. Rams cu totii in cea mai placuta atmosfera 
pans la 10/2 [La] Mihai Eminescu, inceput de alienatie 
mentala, dupa impresia mea (NB: această propoziţie 
este adăugată ulterior, cu creion roșu) 

-Joi 23 lunie 83. 

Foarte cald. Alergătură pentru declaratia ceruta de 
Hormuzachi de la Ministerul de externe, Seara Th. 
Rosetti cu doamna și tanărul Beldimano la noi la masă. 
Mihai Eminescu, care devine, din ce in ce mai evident, 
alienat. Foarte excitat, sentiment al personalităţii 
exagerat (să învete acum albaneza!), vrea s'a se 
călugărească dar să rămână în București (NB. Notă mai 
târziu, cu creion rosu. Intreg pasajul acestei zile subliniat 
pe de margine, la lectura de mai tarziu a caietului. ) 
-Duminecă 26 lunie /8 lulie 1883. 

La ora 4 dimineafa, inainte de rasgritul soarelui, 15° R. 
Mihai Eminescu e vorba sa plece astăzi la Bototoșani, ieri 
era însă moleșit și mult mai liniștit. Vrednica de 
insemnat scrisoare a lui Slavici, care a plecat ieri la Hall 
Bad 

-Duminecă 14/26 Aug. 

Astăzi vizitat un minut împreună cu Wilhelm pe M. 
Mihai Eminescu, alienat, la Dr. Suţu.  Delirare 
neîntreruptă. Nu m'a recunoscut, vorbind într'una, 
scuipând în toate părţile. O priveliște care te întristează și 
te desgustă, fară nici o atracţie. (NB. În perioada 28 
lunie/10 Iulie - 5/17 August 1883, T. Maiorescu se aflase 
în concediu în străinătate). 

-Sambată 26 Oct. /4 Noem. 1885 

la ora 1 am sosit la lasi. Indata la mine Carp, Pogor, 
Cost[ica] Soutzo, Nanu, Creanga, Dem. 1l.osetti, M[iron] 
Pompilie, Costiescu s. a. m. d. La ora 5, la Emilia, care 
Inca nu e bine, la 61/2 al 22-lea banchet al Junimei", 
foarte cu haz. Foarte multi. Papusi de Vicleim, poezie 
pornografica de Pogor, bune depesi plasmuite. Erau 
acolo și Ureche și Olanescu. Duminecă pranzit la Emilia, 
Mihai Eminescu decazut cu fete de la Cafe-chantant. 
Foarte rece, 0° R. 


-Marți 27 Maia/8 lunie 1886 

ora 5 dimineata inapoi in București. Mai racoare, a 
plouat și aici ieri. Fierbere politica din cauza intrunirilor 
din provincie pline de succes ale opozitiei coalizate L. 
Catargi, Dim. Bratianu, Vernescu, A. Lahovary, P. 
Gradișteanu, Palladi, Nicu Filipescu ș. a. m. d. La lași, am 
discutat afacerea Emiliei, de cumpararea casei, cu 
advocatul ei P. Misir. Am vazut și pe Mihai Eminescu, 
care devine din nou direct alienat. 

CITAŢIUNE. 


Membrii inturor triburilor Societăţii „Junimea“: fundatori, li- 


poveni, caracudă. şi cei nouă, sunt citați ca in zioa de 26 Octom- 
vrie curent să se alle la scaunul societății in lași, unde se va da 
cu mult chef şi cu puține parale, in Otelul Binder oarele 6 sara, 
al 22-le pranie trwliional. — Mancarea va fi fudulie, ear băutura 
temelie. 
lap, 1885 Octomsrie 15. 
Noul secretar tot perpetuu 


DN. Gane. 


P. S. Spiritul mu este de rigoare. 


ms = Tipegrete Mupenale 


Calvarul bolii, descris de Mihai Eminescu. 


În cazul Mihai Eminescu, analizele medicale și fișele 
de observaţie clinică lipsind, ar părea un motiv solid 
pentru scepticii din zilele noastre, care cred cu 
convingere că Mihai Eminescu a fost un om sănătos tun, 
internat cu forța într-un stabiliment de boli nervoase în 
anul 1883. 

Cu toate acestea, cu 3 ani înainte de acest moment al 
debutului calvarului, Mihai Eminescu mărturisea în 
scrisori dramatice grozavele suferinţe trupești și psihice, 

destăinuite singurei ființe căreia îndrăznea să i se 
confeseze, Veronica Micle. 

Ca orice om, și Mihai Eminescu se îmbolnăvea, copil 
sau adolescent fiind. Despre problemele sănătăţii sale 
nu avem detalii, cu excepţia celor desprinse din scrisorile 
adresate din Viena sau Berlin părinţilor săi, în vremea 
juneţei studențești. 

Pentru a putea face o analiză a documentelor 
epistolare descriind circumstanţele îmbolnăvirii sale din 
1883, aducem în memoria cititorilor fragmente din 
scrisorile descriind momentele critice ale sănătăţii sale. 

Mihai Eminescu nu obișnuia să se plângă și nici să 
plângă: ” Niciodată nu l-am văzut plângând și nu cred că 
era în stare să plângă...”, își amintește |. Slavici. 

Apoi, vom prezenta epistolele de după 1883, urmând 
ca înșiși cititorii acestor rânduri să decidă singuri dacă 
sănătatea poetului Mihai Eminescu a fost afectată de 
vre-o suferinţă, și care a fost aceea. 

Astfel, la 10 Februarie 1872, tânărul de 22 ani, Mihai 
Eminescu, descria părinţilor săi Gheorghe și Raluca, 
guturaiul ce l-a țintuit în casă aproape trei săptămâni, 
dar și hepatita ce a însoţit această răceală: 

“Scumpii mei părinți, Astăzi ies pentru prima oară 
din casă după o troahnă [troahnă - guturai, răceală, 
gripă, boală contagioasă , n.n.) îndelungată și după o 
desăvârșită lipsă de apetit, care-a ţinut mai douăzeci de 
zile. 

Înainte de două zile am început a avea un apetit mai 
bun și acum reintru în obișnuințele de mai înainte și în 
traiul ce-l duceam înainte de boală. 

Mă simt mai tare și gălbinarea (gălbinare — hepatită, 
n.n.) e ca și dispărută de pe piele și din faţă, numai în 
albul ochilor se mai vede. 

V-aș fi scris mai de mult, dar eram într-o stare 
sufletească atât de amărâtă și de răutăcioasă din cauza 
boalei mele încât mai mă temeam să vă scriu sub 
inspiraţiunea acelei rele dispoziţiuni. 

Mai adaog că scrisoarea d-voastre cea din urmă, în 
care mi se comunică lucruri așa de triste, mi-a mărit 
boala și mă făcură și mai oțărât de cum eram. 

Nimeni nu venea la mine, pentru că oprisem pe 
orișicine de a veni, și astfel rămăsesem numai în prada 
cugetărilor și închipuirilor mele, cari numai senine nu 
puteau fi. 

Doctorul mi-a spus că principala cauză a boalei mele 
a fost izolarea deplină în care trăiesc și încunjurarea 
societății și a oamenilor. Eu nu cred să fie asta. E drept 
că nu mă duc decât foarte rar în adunări, însă totuși mă 
duc câteodată.” 

În 1872, sănătatea poetului a fost amarnic pusă la 
încercare ("anul acesta e într-adevăr un an nefast pentru 
mine”), probabil că aceasta a fost una dintre cauzele 
părăsirii Vienei și întoarcerii sale în ţară. 

În primăvara acelui an, el scrie din nou părinţilor (18 
Martie 1872), arătând că aceste afecțiuni erau să-l coste 
viața, astfel încât "după trei săptămâni de zăcere, arăt 
mai mult a mumie decât a om”. Mai aflăm că a fost 
chinuit și de otită, ” pe care am mai avut-o când am 
locuit la Blanchin în Cernăuţi”. 

El mărturisește că, atunci când este bolnav, durerea 
durează ceasuri întregi, încât ” nu mai pot gândi, nici 
lucra nimic ziua-întreagă.” 

“Scumpii mei părinţi, 

Anul acesta e într-adevăr un an nefast pentru mine. 
Abia am scăpat de catarul de stomac (catar de stomac - 
inflamație a mucoasei unui organ, însoţită de secreție 
abundentă, n.n.) și de gălbinare și m-a cuprins o 
aprindere de mate care-a ţinut trei săptămâni și era să 
mă coste viaţa. 

Și această boală a fost unită cu o lipsă deplină de 
apetit, astfel încât, părăsind patul după trei săptămâni 
de zăcere, arăt mai mult a mumie decât a om. 

În vremea din urmă am mai căpătat durerea de urechi 
(otită, n.n.) care-am mai avut-o când am locuit la 
Blanchin în Cernăuţi. 

Această durere tine adesea ceasuri întregi și, dacă m-a 
apucat o dată în zi, nu mai pot nici gândi, nici lucra nimic 
ziua-ntreagă. 

De doctori, precum știți, nu poate fi vorba cu 
mijloacele mele, singurele consilii ce le-am căpătat au 
fost de la elevii de medicină pe cari i-am întrebat. 

Aprinderea de mate e ca și trecută, pentru că de vro 
trei zile iar am apetit, durerea de urechi cred că va înceta 
cu venirea căldurelor și cred c-or trece toate celea cu 
vremea. E drept că m-am și săturat de ele.” 

Peste un an (17 lunie 1873), aflat la Berlin, Mihai 
Eminescu amintește părinţilor săi că în toamnă va pune 
capăt vieţii de student care "numai plăcută n-a fost”. 

În anul următor reapar unele probleme de sănătate, 
ce par a se amplifica peste câţiva ani. Mihai Eminescu, 
stabilit la lași, scrie lui |. Al. Samucaș, la Berlin, despre “o 
aprindere la încheietura piciorului care se vindecă foarte 
încet și e foarte dureroasă.” 

Din ”Corespondenţa inedită Mihai Eminescu — 
Veronica Micle”, publicată în anul 2000, de către Editura 
Polirom lași, moment de răscruce pentru înţelegerea 
mai bună a perioadei premergătoare anului 1883, am 
selectat pasajele fie din scrisori datate, fie din cele 
nedatate, care întregesc tabloul simptomelor anterioare 
îmbolnăvirii lui Mihai Eminescu. 

Dacă medicii vremii ar fi știut caracterul cronic și 
atipic al maladiei lui Mihai Eminescu nu ar fi acordat cu 
atâta ușurință verdictele lor, nu ar fi indicat aberante 
tratamente sau medicamente cu efecte nocive. 


1879 
31 oct. 1879 “Dureri reumatice au început a simţi în 
picioare, însoţite totdeauna de dese bătăi de inimă ” 
29 dec. 1879 ”.....tu știi bine și ţi-am spus-o de câte ori 
dorm ori trăiesc neregulat, mi se umflă piciorul și se 
coace.....noaptea trebuia să scriu, încât hotărâsem ca 
sărbătorile să le petrec în completă liniște ca să-mi vin în 
fire. Nu mi-am venit în fire căci iarăși am trei găuri la 
picior.” 
31 dec. 1879 ” Nu ţi-am scris pentru că boala m-a oprit 
de-a ieși din casă și pentu că în genere în zilele acelea n- 
am ieșit din casă și nu m-am dus nicăieri ” 

1880 
5 ian. 1880 ” Sunt atât de bolnav și mă simt atât de rău 
și moralicește și fizic.....Să-ţi spun că abia mă târăsc pe 
picioare, că nu mai pot nici să mă încalţ. ” 
-14 ian.1880 ”....dacă n-aş fi bolnav și dacă nu m-aș 
teme că acest ger nemaipomenit să mă îmbolnăvească 
și mai rău... nu pot veni încă sunt bolnav...” 
-18 ian.1880 ”... eu tot cu piciorul umflat. ” 
-1 feb. 1880 ”...ai milă de mine și atribuie multe greșeli 
ale caracterului meu și boalei și nesiguranţei... ” 
febr. 1880 ” Bolnav, neputând dormi nopțile și cu toate 
astea trebuie să scriu zilnic, nu am nici dispoziţie de a-ţi 
scrie ” 
-10 mar. 1880 ”....nu sunt supărat, ci agasat de această 
goană care nu se mai sfârșește, de această piatră a lui 
sisif, care zilnic o ridic, fără ca să progresez. ” 
-14 mar. 1880 ” Medicamentul principal, fierul nu-l iau 
încă, pentru că e grozav de frig și rece și mă tem să nu 
răcesc, căci fierul acesta e, precum știi, cu iod. Când s-o 
desprimăvăra mai bine voi face regulat cura mea 
pilulară. ” 
-22 mar. 1880 ” ....sunt supraîncărcat cu tot felul de 
prostii... ” 
-27 mar. 1880 “...pe lângă ocupaţii migrenă, pe lângă 
migrenă, ocupații .” 


1881 
-4 apr. 1880 “Fierul lui Russel îmi face mai bine și-mi 
luminează capul. Dispar toate urmele, fără excepţie, 
încât deși numai patru zile am început a lua, eu care n- 

am luat nicicând medicamente, resimt efecte 
miraculoase ” 

Mihai Eminescu mărturisește că nu a luat până atunci 
nici un fel de medicamente, dar acum se simte mai bine 
— efecte miraculoase — fără să știe că administrarea de 
medicamente având la bază substanţa FE (fier) are ca 
efecte secundare erupții cutanate, prurit precum și 
tulburări ale sistemului nervos — cefalee -. Știau oare 
medicii vremii aceste  contraindicaţii sau efecte 
secundare? 

1882 


-1 ian.1882 ” De la Anul Nou mi s-a ușurat mult sarcina 
încât am 4 zile aproape libere pe săptămână. În aceste 
zile am stat acasă ca să încerc un medicament băbesc, 
care mi s-a dat și pe care l-am încercat fără succes. ” 

-12 feb.1882 “Sunt sănătos și mă port exemplar în toate 
privințele. ” 

-17 febr.1882 ” Sunt 5 ceasuri de dimineaţă și eu, 
luându-mă cu lucrul n-am putut închide ochii încă. ” 
Febr.1882 ” În 8 ani de când m-am întors în România 
decepțiune a urmat la decepţiune și sunt atât de bătrân, 
atât de obosit, și degeaba pun mâna pe condei să încerc 
a scrie ceva simt că nu mai pot, mă simt că am secat 
moralicește și că nu mi-ar trebui un lung, lung repaos că 
să îmi vin în fire și cu toate acestea, ca lucrătorii ce de 
rând din fabrici, un asemenea repaos nu-l pot avea 
nicăieri și la nimeni. Crede-mă, sunt strivit. Nu mă mai 
regăsesc și nu mă mai recunosc. ” 

-14 mar. 1882 ” Sunt un om foarte, foarte chinuit, foarte 
putin liber pe vremea mea, ocupat cu lucrări care tulbură 
în adânc cugetul și mintea unui om, prea adeseori sătul 
de viaţă și însetat de liniște, de-o liniște pe care nimic nu 
mi-o poate da. Mie nu mi-e permis de a fi bolnav, nu de- 
a mă locui; sunt condamnat ca uvrierii Apusului la muncă 
silnică pe viaţă și-n această viată monotonă și tristă, 
tu...ești singura rază... ” 

-21 mar.1882 ” Încă azi dimineaţă, nu știu de unde până 
unde, m-au apucat niște friguri, combinate cu durere de 
cap și lângezeală (somnolenţă,moleșeală, toropeală, 
n.n.) încât eu am zăcut în pat. Abia acum spre seară îţi 
scriu în fierbinţeală de friguri și bând cafea neagră ca să- 
mi treacă durerea de cap.” 

-26 mar.1882 "În săptămâna Patemilor am dat din 
friguri în junghi. Piciorul meu drept e ca vai de el și, pe 
deasupra am un junghi în partea dreaptă, drept care pun 
muștar și piele de iepure la piept. lată halul în care mă 
aflu.” 

-31 mar. 1882 ” Pot să-ţi spun că de supărare mi-a trecut 
și de junghi și de friguri și de tot. Cele trei zile de 
sărbători am stat închis în casă, mahmur ca un turc și nu 
mi-a trecut nici acum, căci sunt îndelungăreţ, cum zic 
cronicarii, la mâhnire.” 

-4 apr.1882 ” Stii tu cum îţi scriu acum? Cu o durere de 
cap cumplită, o durere născută din supărările ce le-am 
avut ieri și care nu mai trec.” 

-17 apr. 1882 “Tu nu știi dormi cum știu eu, câte 
douăzeci de ceasuri în șir. Numai afurisitele astea de 
picioare nu-mi dau pace, și întruna trebuie să le cârpesc 

sănătatea cu petece de bumbac.....Frate meu mă 
cheamă la el lângă Baltă, unde crede că vor dispărea pe 
de-a pururea ranele acestea care-mi încurcă zilele.” 
sfârșitul lunii mai 1882 "Cel puţin 6 luni de odihnă mi-ar 
trebui ca să-mi revin în fire, ca mașina intelectuală să 
devie capabilă a mai concepe ceva. Am ruginit cu totul 
intelectual.” 

-4 iun. ” Numai dacă aș putea să scap de bubele acestea 
care constituie o supărare zilnică și un chin de tot 
ceasul....Tare m-aș întinde lângă tine să dorm dus, să 
dorm pentru totdeauna..... ” 


-6 iun. 1882 ” Nu știu încă bine unde să plec: la Pucioasa, 
la strunga, la Balta Albă, la Lacul Sărat. De plecat trebuie 
să plec, căci picioarele mele au nevoie de băi sărate, fie 
de băi alcaline, dar în sfârșit de băi care au un efect 
determinant asupra pielii. Tratamentul intern e stabilit 
deja..... Fier, fier și iar fier, în formă lichidă și în formă de 
pilule. Am încălțat colţuni (ciorap, n.n.) de cauciuc în 
picioare, care sunt mai buni decât orice bandaj, dar 
costă 24 de franci.” 

-24 iun. 1882, din Constanţa ” Cât despre bubele mele, 
toate s-au închis, afară de una la piciorul drept, care e 
foarte îndărătnică.” 

-iun. 1882 ” Zilnic câte un articol de fond, pe niște călduri 
care produc durere de cap și te scot din fire.” 

-5 iul.1882 ”Crede-mă, om necăjit și singur, cum sunt eu, 
îmi vine câteodată turbarea, și atunci mi-i jale și de mine 
și de tine, și-mi ies din minţi. ” 

-iul. 1882 ” Precum era de prevăzut, după ce am făcut 
atât de puţine băi și după ce aerul de București nu-mi 
priește de loc și căldurile asemenea, bubele mele 
ameninţă a se redeschide și a mă rearunca în acea 
mizerie morală, care era de vină la tăcerea mea.....Nu te 
supăra de suferinţele mele, căci nu ti-ar folosi nici ţie, nici 
mie. Sunt bolnav acum spre toamnă, tot așa de rău ca 
astă vară, mai ales de când timpul a început a se răci și 
ceea ce-i mai rău, o curioasă tâmpire și lipsă de curaj m- 
au cuprins. De aceea și tu simţi din scrisorile mele că nu- 
mi sunt boii acasă, cum se zice, că nu sunt în toată firea. 
Acastă oboseală sufletească mă face adeseori să nu știu 
ce scriu. Stau uneori ceasuri întregi cu condeiul în mână 
fără ca nimic, absolut nimic să-mi vie în gând, ba m-am 
surprins că adeseori nu pot urmări un șir. Astfel, totul se- 
ntunecă împrejuru-mi și sănătatea mea proprie.” 

-2 aug.1882 “Eu zac acasă de friguri și de 
oboseală....Fizic bolnav și sufletește obosit.” 
încep.aug.1882 ” ..... sunt foarte bolnav și cu toate 
acestea foarte ocupat. N-am avut îndestul timp să fac 
băi de mare și ranele mele de la picior sunt în starea în 
care au fost acum trei luni. Nu pot dormi, precum nu 
puteam nici atunci... e un adevărat martiriu.” 

-4 aug. 1882 "Un bărbat care nu are temperamentul 
necesar pentru a se sinucide, precum se vede că nu-l am 
eu, se distruge lucrând, necăjuindu-se pe lucruri care nu-l 
privesc, dar se distruge. Cu toată boala, cu toată mizeria 
în care sunt eu, cu toată durerea..... vegetez și mă 
chinuiesc....Le citesc întotdeauna și le recitesc, numai 
prea adesea sunt atât de obosit încât nu voi să-ţi scriu în 

momentul în care le primesc pentru ca să nu iei oboseala 
mea drept rea dispoziţie.... Crede că oricând nu lipsa de 
voinţă ci lipsa de putere e singurul meu defect. ” 

-12 aug.1882 "Ce-mi pasă că sunt bolnav sau 
nedreptăţit, singur și părăsit de toți... tu trebuie să-ţi 
închipui astăzi sub figura mea un om foarte obosit, de 
vreme ce sunt singur la negustoria asta de principii și 
peste aceasta bolnav, care are nevoie de cel puţin șase 
luni de repaos pentru a-și veni în fire. Ei bine, de șase ani 
aproape o duc înbtr-o muncă zadarnică, de șase ani n- 
am liniște, n-am repaosul senin de care aș avea atâta 
trebuință pentru ca să mai pot lucra și altceva decât 
politică.” 

-15 aug. 1882 “Sunt prea bolnav și-n genere prea 
nenorocit prin depărtarea de tine.” 

aug. 1882 ”... în vremea asta în care nu-i nimenea aici, în 
care vegetez ca un adevărat animal, bolnav si 
descurajat....duc o viață monotonă de pe o zi pe alta. 
Singur, fără prieteni și fără cunoscuți. ” 

-aug.1882 ” De bolnav, sunt tot așa de bolnav, precum 
eram atunci când ai venit tu în rândul din urmă, numai 
cu mult mai chinuit.... dar am în locul lor bube, care mă 
slăbesc îndestul pentru a nu avea decât gânduri 
mânăstirești.“ 

-21 sept. 1882 ” Mă întrebi de ce sunt supărat, care sunt 
cauzele. O cauză permanentă devenită acută, este, pe 
lângă multe altele, boala. În loc de-a merge mai bine, îmi 
merge din ce în ce mai rău, încât nu știu la ce capăt fatal 
poate ieși. Nici băile de mare, nici medicamentele n-au 
folosit în mod esenţial și neglijent cum sunt, mă tem că 

ranele acestea să nu devie incurabile. Îţi închipui că, cu o 
boală fizică atât de supărătoare, moralul meu e 
asemenea deprimat și că nu aflu mijloc de a scăpa din 
această atmosferă..... apăsat cum sunt apăsat de toţi 
demonii răi ai vieţii omenești.... Sunt nenorocit și nu 
culpabil... ” 

-sept.1882 ” Ei, dacă ai ști cum salahoria asta în care 
petrec împreună cu boala și mizeria mă apasă și mă fac 
incapabil de a voi ceva, ai înțelege și ma-i ierta.....cu 
toată risipa vieţii mele în nimicuri politice, cu toată 
dezordinea mea intelectuală, cu toată demoralizarea de 
care sunt cuprins, în urma lipsei mele de energie și lipsei 
de voinţă. ” 

-29 dec.1882 ” Necazul meu psihologic unit cu o 
strașnică nevralgie, durere de cap și de măsele, m-a 
făcut ursuz... Ți-aș trimite fotografia, dar mă tem că n-ai 
vedea în ea decât un matuf (om moleșit și ramolit, n.n.), 
cu fața umflată de orbalț (erizipel, umflături la faţă și la 
gât, n.n.), cauză pentru care nici nu mă fotografiez. Cum 
nu-mi este permis de a fi bolnav, am trebuit să lucrez cu 
toate tăieturile ascuţite prin creieri și prin oasele 
maxilare, ceea ce m-a oprit de a-ţi scrie. ” 


1883 
-14 ian. 1883 ” Sunt în spitalul Brâncovenesc, de unde își 
scriu.... nu pot scrie mai mult... ”. Despre acest moment 
avem însemnările lui T. Maiorescu, care observă în 
Jurnalul său, în două rânduri, lipsa poetului de la 
întâlnirile regulate ale ”Junimii”, fiind în spital. 

La Spitalul Brâncovenesc este tratat de dr. Wilhelm 
Kremnitz, prieten al lui Mihai Eminescu. De altfel, poetul 
mai este internat într-un spital din lași, în iarna anului 
1885, când își fracturează un picior, rana vindecându-se 
relativ repede. 

-16 feb.1883 ” Doresc din toată inima să vă știu 
sănătoasă.... precum eu nu sunt.... ” 


Deși nu sunt datate, și următoarele fragmente 
din scrisorile lui Mihai Eminescu sunt relevante: 
” Tu ştii bine că adesea sunt intelectual atât de 
ostenit și moralmente atât de sleit, încât chiar mă 
feresc de-a-ţi scrie în așa rea dispoziție.” 

- “Acum sunt 5 și 40 de minute. Va să zică 41-42 de 
minute de când vorbesc cu tine, ca și când ai fi de 
față. Lasă-mă să dorm, Veronică, mă rog ţie, că 
azi trebuie să mă duc la 7 la redacţie.” 

-  ”...am avut o sumă de supărări de suportat și mi- 
a fost gândul turbure...” 

- ”... ie cine din cunoscuţii mei îţi poate da mărturie 
c-am trăit ca un pustnic, ca un săhastru. Mizerii 
trupești și sufletești m-au împresurat întotdeauna 
și amintirile, căzând una câte una ca frunzele 
veștede, momente de aur și momente de durere 
au lăsat pe urmă-le un desgust de viaţă și de tot, 
pe care nu ţi-l pot descrie.” 

Alte detalii pline de miez le putem identifica și în 
scrisorile trimise de Veronica Micle lui Mihai Eminescu, 
unde — printre rânduri- aflăm despre o misterioasă 
maladie cu discreţie acoperită în aluzii: 

- "de două săptămâni am întreprins o cură pe care ti- 
o voi descrie mai de aproape atunci când și noi vom fi 
mai aproape, astfel că nu am voie să ies nici până în 
balcon, nici să mă duc undeva.” 

Veronica îi comunică iubitului că se află într-o stare 
nesuferită “eu bolnavă și în același timp uitată de tine.” 
(8 Februarie 1880). 


Scrisori din Oberdâbling 


Dacă Dosarul Medical oficial al lui Mihai Eminescu ar 
putea fi regăsit, atunci toate detaliile referitoare la 
starea de sănătate a acestuia, bazate pe o anamneză 
medicală serioasă, ar constitui o veritabilă comoară 
biografică, elucidând foarte multe dintre necunoscute 
care adumbresc perioada lunie 1883 — Martie 1884 din 
biografia Poetului. 

În lipsa acestuia, deocamdată va trebui să ne 
mulțumim doar cu scrisorile trimise lui Maiorescu de 
către medicii Obersteiner, C. Popazu, D. Boghean, sau 
prietenul lui Mihai Eminescu, Chibici-Revneanu, care au 
o valoare pur documentară indirectă (conform 
Regulamentului Institutului dr. Leiserdorf, în prima etapă 
a internării fiecărui pacient, acesta intră în”carantină” 
totală, nefiindu-i-se permis să fie abordat de vreunul 
dintre cei apropiaţi). 

Or, relatările celor care au transmis informații lui 
Maiorescu, sunt mai mult din “auzite”. 

Un prim lot de scrisori provenind de la Viena, sunt 
cele trimise lui T. Maiorescu de dr. Popazu (patru la 
număr: două în 1883-26 Noiembrie, 8 Decembrie, 
precum și alte două în 1884- 30 lanuarie, 9 Februarie). 

Acestea prezintă într-un mod subiectiv și trunchiat 
evoluția stării de sănătate a lui Mihai Eminescu, multe 
dintre informaţiile conţinute în acest epistolar fiind de 
fapt descrieri ale unor fragmente de conversaţie avute 
cu medicul curant sau cu diverși martori de ocazie, și 
rareori din dialogul direct purtat de Popazu cu Mihai 
Eminescu. 

Acestea scrisori apar în Memoriile lui T. Maiorescu 
ca fiind transcrise după original. Cine poată se certifice, 
în acest caz, autenticitatea textului, fidelitatea 
traducerilor? 

În prima scrisoare trimisă de C. Popazu, datată 26. 
11. 1883, adresată lui T. Maiorescu, la București, aflăm 
prime detalii de interes medical'**: 


164 I.E.Torouţiu „Studii şi documente literare“ vol. III, Bucureşti, 
1933, p.170. 

La aproape 3 săptămâni de la internare, nu s-a 
putut face diagnosticarea pacientului Mihai 
Eminescu, fiindcă în a patra zi de la începerea 
tratamentului medical, acesta a fost lovit de un 
atac de paralizie cu crampe, trecut după puţin 
timp, fără să lase urme; 

Până la acea dată medicii nu au putut observa 
nici un indiciu concludent; 

Mihai Eminescu este ceva mai liniștit, având 
momente când devine conștient de starea în care 
se află, devenind melancolic și taciturn (“de tot 
liniştit”); 

A botezat pe medicii spitalului cu nume de regi 
sau de poeţi; 

Mihai Eminescu a discutat cu Obersteiner despre 
vechimea limbii române, aducând argumente în 
sensul că, româna fiind urmașa limbii dace, cea 
mai veche limbă, și limba română este așadar cea 
mai veche limbă; 

Discuţia de mai sus a durat 15 minute, în cursul 
căreia Mihai Eminescu a vorbit binișor. 


O a doua scrisoare, din luna Decembrie 1883, dr. N. 


Popazu îi comunică lui Maiorescu noi amănunte privind 
starea de sănătate a lui Mihai Eminescu: 


La circa 55 de zile de la internare, starea de 
sănătate a acestuia nu s-a schimbat; 

Atacul suferit iniţial nu a fost unul de paralizie, 
fiindcă nu a lăsat nici un fel de urme; 

Mihai Eminescu are și momente de luciditate; 

- Când se insistă, Mihai Eminescu oferă răspunsuri 
logice la întrebări; Într-un asemenea moment, el 
a cerut sfatul medicului, simțindu-se slăbit și 
obosit; 

- Este foarte agitat, plimbându-se singur prin odaie 
și vorbind tot timpul; Întrebat asupra acestui 
aspect, pacientul oferă o comparaţie cu 
ceasornicul care merge atât cât este întors, iar el 
asemenea ceasornicului, se va opri când va obosi; 

- Popazu îl roagă pe Obersteiner să-l determine pe 
poet să scrie bunului său prieten Chibici, dar deși 
nu a făcut-o până acum, promite că îi va scrie; 

- De câteva zile are o afecţiune la ureche (otită); Îi 
mărturisește medicului că avea această afecțiune 
încă din copilărie (ceea ce părea o invenţie 
bolnăvicioasă, era purul adevăr); 

Dr. Popazu îi scrie din nou lui Maiorescu, la sfârșitul 
lunii lanuarie. 

Astfel, în scrisoarea datată 30. 01.1884, destinatarul 
află că au avut loc mai multe întâlniri între Mihai 
Eminescu și Popazu, după data de 1 lanuarie. 

Starea acestuia se ameliorează din zi în zi. Profesorul 
crede că aceasta se va întâmpla cel mult peste o lună. 
Atunci Mihai Eminescu va putea fi externat. La data de 
29 lanuarie Popazu a avut o discuţie de aproape o oră cu 
Mihai Eminescu. A făcut progrese remarcabile, începe să 
citească. Popazu propune efectuarea unei călătorii 
(poate în Italia), aceasta i-ar face bine, ba este chiar 
indicată. 

O ultimă scrisoare, trimisă chiar în preajma ieșirii din 
spital a lui Mihai Eminescu, datată 09.02.1884, ne arată 
progresele înregistrate de acesta. 

"Tot timpul a fost liniștit și clar ”, observă Popazu, la 
vizita făcută la 31 lanuarie 1884, apoi, în timpul 
plimbării prin oraș cu Mihai Eminescu, constată din nou: 
” Tot timpul a fost liniștit și se vedea că se simte bine ”(9 
Februarie 1884). Din punct de vedere fizic, pacientul a 
progresat “relativ binisor” iar psihic “nu știu ce să zic”! 

Vorbește clar, iar memoria a rămas neatinsă. Mereu 
neliniștit în legătură cu nota de plată. 

Deși este invitat la prânz de prof. Leidesdorf — șeful 
institutului - refuză, argumentând că “nu are haine 
curate și astfel nu este destul de prezentabil”. 

Suspicios, Popazu crede că este un semn "că încă nu-i 
place societatea”.  Receptiv la asemenea observații, 
Maiorescu decide împrospătarea garderobii lui Mihai 
Eminescu, la ieșirea din spital. 

În continuare, Dr. Popazu plusează, lăsând impresia 
că, de fapt, cere părerea lui Maiorescu: “Ce crezi d-ta că 
e de făcut după ce va ieși din institut? N-ar fi indicat un 
voiaj?” De fapt, Popazu era convins că un voiaj în Italia ar 
fi mai mult decât binevenit. 

Și de data aceasta, criticul este de acord. 

În finalul scrisorii, nepotul lui Maiorescu arată 
interesul deputaţilor români de la Viena pentru cartea 
de poezii a lui Mihai Eminescu, întrebând unde ar putea 
fi procurate aceasta? 

Ar fi fost util de știut răspunsul lui T. Maiorescu la 
această ultimă cerere, fiindcă am fi aflat dacă avea 

intenţia să trimită parlamentarilor în chestiune un 
număr de volume, sau dacă lucrarea putea fi procurată 
și la Viena, mai ales unde! 

Apreciem ca importantă și scrisoarea trimisă de dr. 
Obersteiner lui T. Maiorescu, la 10 febr. 1884, care, în 
cazul că este autentică, (avem la dispoziţie doar 
traducerea acesteia) ea aduce unele date relevante 
privind prima perioadă a internării lui Mihai Eminescu la 
această clinică privată. 

Aflăm din acest document că între Maiorescu și 
medicul curant al lui Mihai Eminescu exista deja un 
schimb de scrisori, anterior. 

În această ultimă epistolă, dr. Obersteiner aduce 
“vestea îmbucurătoare că starea d-lui Mihai Eminescu se 
îndreaptă încet, dar statornic”. 

Recunoaște faptul că, în discuţiile avute cu pacientul, 
“chestiunea hranei este punctul central”. 

Remarcă faptul că “nu mai este așa de închis în sine și 
se poate discuta cu el asupra tuturor chestiunilor ce nu-l 
privesc personal, de pildă asupra litraturii germane”, 
ceea ce reprezintă, în opinia medicului, “un progres 
netăgăduit”, mai ales că până nu de mult nu era în stare 
a citi ceva coerent, zile întregi vegetând fără nici o 
ocupaţie. “Acum însă citește dramele lui Hebbel, pe care 
i le-am recomandat”. 

Mai aflăm că Mihai Eminescu a fost vizitat de domnul 
Rosetti, că plimbarea în trăsură prin oraș, cu Popazu, l-a 
înveselit în chip vădit, că va fi invitat să ia masa cu 
familia sa, pentru a-l obișnui cu libertatea și cu lumea de 
afară. 

Încă o dată, aici apare ideea unei călătorii în Italia: ” Ar 
fi bine dacă s-ar găsi cineva care să se ducă cu dl Mihai 
Eminescu pe câtva timp în Italia, bunăoară, deoarece 
întoarcerea sa în ţară, din felurite puncte de vedere, nu 
se poate încă recomanda”. O observaţie capitală! dr. 
Obersteiner cunoștea cu exactitate etiologia îmbolnăvirii 
lui Mihai Eminescu. 

Recomandând Italia, medicul nu avea în vedere clima 
aspră din ţara noastră, în luna Februarie, fiindcă, în fond, 
și la Viena pacientul avusese parte de un anotimp 
răcoros, redobândindu-și totuși sănătatea. 

Aici nu era vorba de o maladie reumatismală, și nici 
de o cură heliomarină. | se recomandase o excursie în 
ltalia, pentru refacere, altminteri ar fi trebuit ca 
însoţitorul lui Mihai Eminescu să fie un doctor, eventual 
dr. Popazu, și nu bunul său prieten de la Cernăuţi și 
Viena, Chibici-Revneanu. 

În mod sigur, dr. Obersteiner este îngrijorat de 
situaţiile ce i-ar dăuna lui Mihai Eminescu: fie să se 
întoarcă în România, să-și reia vechile ocupaţii 
jurnalistice, care i-au cauzat îmbolnăvirea, fie să stea în 
continuare în institutul de boli nervoase, unde s-ar simţi 
foarte încorsetat. 

Alege calea cea mai indicată: relaxare în calitate de 
turist. ” Asta îmi pare o translație mult mai preferabilă — 
având în vedere ocupația lui de mai înainte — decât să fie 
ținut în institut peste timpul asolut trebuincios, unde, cu 
toate libertățile ce i se înlesnesc, s-ar simţi foarte 
strâtorat”. 

Răsuflând ușurat, dr. Obersteiner scrie în însemnările 
sale: ” 26 Februar. Reist mit Herrn Chibici nach Florenz. 
Dauer des hiesigenb Aufenthaltes: 2 November 1883 — 
26. Februar 1884.”[ trad. 26 Februarie. Pleacă cu domnul 
Chibici la Florența. Durata șederii aici: 2 Noiembrie 1883 
- 26 Februarie 1884)” 

Dar și Mihai Eminescu poartă corespondenţă scriind 
din Oberdobling. El îi scrie lui Al. Chibici Râvneanu, în 
12/24 ian. 1884, arătând că nu poate realiza situația prin 
care a trecut, nu-și închipuie cum a ajuns aici. Își 
reamintește doar că a călătorit cu trenul, împreună cu 
Chibici, că a stat în recluziune și a avut numai halucinaţii. 
Ştie doar că este vorba de un ospiciu de alienaţi, că 
boala i-a trecut, de două săptămâni, dar fizic se simte 
slăbit. 

Este îngrijorat asupra viitorului ce-l așteaptă, fiind mai 
nesigur pentru el decât oricând. Moralul este extrem de 
afectat de boală, având o influenţă nocivă asupra întregii 
sale vieți. 

Crede că rămânerea în institut este inutilă, că ar vrea 
să se întoarcă de îndată în ţară. 

Döbling, 1 12/24 Ianuarie 1884 

” lubite Chibici, Nu sînt deloc în stare să-mi dau 
seamă de boala cumplită prin care am trecut, nici de 
modul în care am fost internat aici în ospiciul de alienați. 

Stiu numai atât că boala intelectuală mi-a trecut, 
deși fizic stau îndestul de prost. 

Sint slab, rău hrănit și plin de îngrijire asupra unui 
viitor care de-acum înainte e fără îndoială și mai nesigur 
pentru mine decât oricând. 

Ceea ce-aș voi să știu de la tine este daca cărțile și 
lada mea sînt în oarecare siguranță și daca pot spera să 
le revăd. În ladă trebuie să se fi aflând și ceasornicul pe 
care l-am fost scos de la Simţion. 

Încolo aș voi să știu daca pot scăpa de aci, unde în 
adevăr îmi pare că stau fără nici un folos. Tratamentul 
pare a consista în mâncare puțină și proastă și în 
recluziune; — încolo n-am observat nimic în maniera de- 
a mă trata. Sufăr cumplit, iubite Chibici, de lovitura 
morală pe care mi-a dat-o boala, o lovitură ireparabilă 
care va avea influenţă rea asupra întregului rest al vieţii 
ce voi mai avea-o de trăit. 

Asemenea nu știu nimic asupra poziției pe care mi-ati 
creat-o în acest institut. Cine plătește pentru mine aci și 
cine are grijă de mine? 

D. Maiorescu a trecut pe aci într-o zi, dar a stat mai 
puțin de un minut și nu mi-a spus nimic în ce mă privește, 
încât, de și mi-am venit în fire de mai bine de două 
săptămâni, nu stiu absolut nimic asupra sortii care mă 
așteaptă, căci sper că nu voi fi condamnat a petrece aci 
ani întregi fără necesitate. 

Doctorii mi-au spus că trebuie să-ţi scriu ţie în privirea 
aceasta. 

Mi-aduc în adevăr aminte c-am venit cu tine în tren, 
dar încolo nu mai știu nimic decât că am stat închis și am 
suferit nu numai de halucinaţiuni, ci și mai mult încă de 
foame. 

Mă-ntreb acum daca e vorba ca, cu cheltuială și 
anume să continue regimul sub care trăiesc, regim cu 

totul fără folos atât pentru mine cât și pentru amicii cari 
au binevoit a se interesa de mine și a mă trimite aici. 

Fii bun, iubite Chibici, și răspunde-mi cum stau 
lucrurile cu mine. Doctorii de aici îmi vorbesc de d. 
Maiorescu și de tine. 

Eu știu despre tine că tu n-ai mijloace pentru a îngriji 
de mine în starea în care sînt. Îmi sînt dar necunoscute 
măsurile pe cari d. Maiorescu va fi binevoit să le ia în 
privire-mi și văd pe de altă parte că doctorii de la institut 
nu știu asemenea nimic, ci se mărginesc a-mi cita 
numele d-sale și al tău, ceea ce — în izolarea în care mă 
aflu — nu e de natură a mă satisface. 

Și, în adevăr, nu-ți poti închipui starea în care un om 
se află într-un institut de alienati, după ce și-a venit în 
fire. 

Neavind nimic de lucru, închis alături c-un alt individ, 
hrănit rău precum se obicinuiește la spitale și lăsat în 
prada celor mai omorâtoare grije în privirea viitorului, 
mi-e frică chiar de-a-mi plânge soartea căci și aceasta ar 
fi interpretat ca un semn de nebunie. 

Astfel, fără speranţă și plin de amare îndoieli, îţi 
scriu, iubite Chibici, și te rog să-mi lămurești poziția în 
care mă aflu. 

Eu aș vrea să scap cât se poate de curând și să mă 
întorc în ţară, să mă satur de mămăliga strămoșească, 
căci aici, de când mă aflu, n-am avut niciodată fericirea 
de-a mânca măcar până la sațiu. 

Foamea și demoralizarea, iată cele două stări 
continue în care petrece nenorocitul tău amic M. Mihai 
Eminescu 

Adresa mea e: Michael Mihai Eminescu Ober-D&bling 
bei Wien. Hirschengasse No. 71. Privatheilanstalt. . 


Scrisori din Balta Liman 


Înainte de a aborda acest moment din biografia lui 
Mihai Eminescu'%, ar trebui să clarificăm o "pată albă” 
din harta deplasărilor lui Mihai Eminescu în stațiuni de 
tratament din străinătate. 

Asemenea incertitudinii privind prezenţa poetului în 
două rânduri la Hall Bad (vezi studiile domnului N. 
Georgescu), și asupra călătoriilor lui Mihai Eminescu la 
Balta Liman, apare o asemenea necunoscută. 


165 Augustin Z.N. Pop, "Contribuţii documentare la biografia lui 
Mihai Eminescu”, Editura Academiei, București, 1962 (cap. 
“Eminescu la Odes“a, p. 445-461); Nicolae Dabija, "Pe urmele lui 
Orfeu”, Editura Hiperion, Chişinău, 1990; Constantin Popovici, ” M. 
Eminescu. Viața şi opera în documente, mărturii, ilustraţii de 
Constantin Popovici” , Editura Lumina, Chişinău, 1985; Victor 
Crăciun, "Eminescu la Odesa şi Kuialnik”, București, 2010; Dumitru 
Ursu, studiu în limba rusă: “Eminescu v. Odesse. God 1885 
("Eminescu la Odesa. Anul 1885). 

Cercetătorul Vadim  Bacinschi demonstrează că 
Mihai Eminescu a vizitat stațiunea de pe malul Mării 
Negre nu numai în anul 1885, ci și cu un an mai târziu: 
"Am mai publicat o scrisoare a lui M. Mihai Eminescu 
expediată din Odesa şi datată cu 15 Iulie 1886. Nu 1885, 
ci 1886. Autenticitatea ei ar însemna, în mod cert, că 
poetul a vizitat oraşul nu numai în 1885, dar şi în anul 
următor. La această scrisoare s-a referit cercetătorul 
Graţian Jucan în studiul “M. Mihai Eminescu la Odesa, 
1886. Traduceri din A.S. Puşkin”, publicat în periodicul 
„Familia română”, nr. 1-2, din 2004. Gr. Jucan susţine că 
această scrisoare a fost publicată de către Cezar 
Apreotesei în revista ieşeană „Cronica“ nr. 39 (1182), din 
23 Septembrie 1988, p. 5, că ea n-a fost cunoscută lui 
Octav Minar şi că nu este un fals» 

Dar să revenim la țărmul Mării Negre. Suntem în anul 
1885. O cercetare efectuată de Vadim Bacinschi pune în 
atenţia iubitorilor de Mihai Eminescu o scrisoare 
necunoscută până în prezent cercetătorilor, adresată de 
poet consului rus de la lași, Lermontiv, redactată imediat 
după sosirea sa la băile dr. Jachimowitz1% 


166 Vadim Bacinschi, ” Mihai Eminescu: Scrisori de la Kuialnik și 
Odesa”, “Convorbiri Literare”, 26 Februarie 2018. 

167 Vadim Bacinschi a publicat facsimilul scrisorii în nr.2(74), din 
1992, al săptămânalului “Luceafăru/'(serie veche), tipărit la Odesa. 

“În sanatoriul său de lângă Liman (al dr. F.J. n.n.), 
unde am fost instalat și m-am bucurat de o atenţie 
deosebită, el crede că dacă urmez cura și anul viitor, am 
să mă bucur de o sănătate perfectă. Optimismul este o 
calitate pe care trebuie să o aibă orice doctor adevărat, 
încât eu sper și voi spera totdeauna că am să reușesc să 
dobor și această nenorocire. Mulţumindu-vă încă o dată 
pentru nobilele aprecieri, primiți domnule consul, înaltul 
meu respect.” August, 1885. 

Într-o scrisoare trimisă lui V. Burlă1$%, datată 
Liman, 12 August 1885,Mihai Eminescu aminteşte 
acestuia că sunt peste 2 săptămâni de când se coace 
zilnic în băi de glod cald de 30 de grade Réaumur, 
făcându-i chiar bine, astfel că durerile necontenite avute 
la laşi nu le mai simte aici, deşi nu toate rănile i s-au 
închis. 

La Odesa a fost în acest răstimp doar de 2 ori, pentru 
a cumpăra medicamente şi tutun. 

Acesta este şi scump şi rău, “ încât în privirea aceasta 
orientalul din mine o duce rău”. 

Mihai Eminescu constată că vremea este cam 
răcoroasă, veşnic pusă pe ploaie, dar cel mai mare 
duşman al său este singurătatea. 


168 În anul 1885, V. Burlă era directorul Liceului Naţional din lași. 
Licenţiat în filologia greacă şi latină, era şi un bun cunoscător al 
sanscritei. A studiat la Viena și Graz. Publicase mai multe articole 
despre filosofia orientală, fiind membru al Societăţii „Junimea” din 
1870. 

Nu prea are ce citi, cu excepţia unei 
ediţii din Heine,rătăcite printre bucoavnele unui 
doctor. Suferă de insomnii, ca întotdeauna: “vântul şi 
valurile lacului, cu freamătul lor neîncetat, iată 
singurul acompaniament al nopţilor, care se scurg 
uniforme şi monotone ca bătăile unui ceasornic de 
părete”. 

Dintr-o altă epistolă, datată 15 August 1885, adresată 
prietenului său P. Novleanu 167 aflăm că în această 
stațiune se aflau la tratament și alţi români: Zahariat®, 
Buţureanu, Drăghici, dr. Max, dar aceștia s-au întors în 
România, ” numai eu, cocostârc străin, măsur malurile 
Limanului cu picioarele mele arhioloage.” El îi amintește 
de faptul că, în scrisorile anterioare, "prin ele arăt mai 
pre larg progresul cam încet al curei mele”, amintind și 
de "biata mea piele, bortilită de bube și de boale ”. 

În stabilimentul doctorului polonez, elementul cel 
mai benefic era nămolul (glodul). Aici se mai efectuau 
băi electrolitice, băi reci de liman, masaj, cură cu apă 
minerală, tratament medicamentos.179 

Tot lui Petre Novleanu îi este adresată şi scrisoarea 
din 18 August, cea de-a 8-a ca număr, din care aflăm că 
au început ploile iar temperatura nu este mai mare de 
12 grade Reaumur. 


169 Profesorul Petre Novleanu, prieten apropiat al poetului, coleg 
cu acesta la Institutul Academic din lași (1875-1876). Zece ani mai 
târziu era profesor la Scoala de Meserii din lași. 

168 G. Zaharia, profesor de matematici la gimnaziul “Alexandru cel 
Bun” 

170 Constantin Popovici, ”M. Eminescu. Viaţă şi opera în 
documente, mărturii, ilustraţii“, Chişinău, 1985, p. 120 

Sezonul propriu de băi a cam trecut şi lumea se 
răreşte din ce în ce, trenul circulă mult mai rar 
între Odesa şi Liman. 

Obişnuieşte să cumpere din când în când “Neue Freie 
Presse”, deşi întotdeauna cam veche. “Singura 
mângâiere — tutunul — e şi rău şi scump. lată un produs 
rusesc cu care nu mă pot împăca defel.” 

O altă scrisoare, datată 2 Sept. 1885, 
adresată tot lui Novleanu aduce oarecare noutăţi: 
Mihai Eminescu a părăsit staţiunea Liman, poposind din 
lipsă de bani la Odesa, scrisorile putând fi încă trimise pe 
adresa medicului său curant, F. Jachimowicz, domiciliat 
în Rue Preobragenskaja No.7., singura persoană 
cunoscută de Mihai Eminescu. 

Din Băile Liman, Mihai Eminescu scrie și lui V. Burlă 
(12 aug.1885), menţionând procedurile urmate (zilnic 
băi de glod cald de 30 grade Reaumur, adică nămol), 
evoluţia bolii sale, mai ales dispariţia durerilor 
necontenite pe care le avea la lași, deși nu toate rănile s- 
au închis. La Odessa a fost de două ori, pentru 
medicamente și tutun. 

” Dragă Burlă, Au trecut peste două săptămâni de 
când sunt aici și mă coc zilnic în băi de glod cald de 30 
grade Reaumur. 

Nu pot zice că vremea aceasta a trecut fără să-mi 
facă bine. Durerile necontenite pe cari le aveam în lași nu 
le mai simt aici, însă încă nu toate ranele s-a închis si mă 
tem că, de s-ar închide chiar, vindecarea să nu fie 
temporară și să nu apară din nou când mă voi întoarce în 
țară. ” 

Este sceptic în ceea ce privește șansele de vindecare 
(“de m-oi vindeca, de nu m-oi vindeca, de plată știu că nu 
pot să scap”). 

După terminarea curei helio-marine, Mihai Eminescu 
revine la Odesa unde, cum afirmă Vadim Bacinschi “de 
necrezut — va trebui să mai stea aproape o luna”. 


Scrisori din azilul de pe lângă M-rea Neamţ 


Un capitol aparte este episodul internării la M-rea 
Neamţ. 

Am selectat din scrisoarea adresată lui Gheorghe 
Panu, scrisă în lanuarie 1887, de la Mânăstirea Neamţ, 
prin care poetul reproșează presei (în special lui C. Mille) 
că răspândește știrea gravităţii bolii sale, zvonuri lipsite 
de orice fundament. 

Îl roagă pe Gh. Panu să dezmintă știrea amintită, în 
sensul că “afară de suferința mea de picioare” nu am 
absolut nimic. 

lubite Panu, 
” S-a răspândit prin ziare știrea că aș fi grav bolnav. 
Toate aceste zvonuri, lipsite de orice fundament, sunt 
răspândite, poate cu rea intenţie, din lași, încât d. C. 
Mille, într-unul din articolele sale, a găsit motiv de-a 
vorbi de boala mea pretinsă. 

Te rog a spune tuturor că se află în deplină eroare și 
că (afară de suferința mea de picioare) nu am absolut 
nimic. Un mic dementi în organul d-tale de publicitate 
n-ar strica. 

Primește salutările mele cele mai cordiale, cu care 
rămân al d-tale credincios prieten. M. Mihai Eminescu . 

Tot în luna lanuarie 1887, el scrie și lui Negruzzi, 
căruia  trimițându-i câteva versuri, îi transmite 
” Îndealmintrelea mă aflu bine și sănătos în mijlocul 
acestor munți si-ti doresc asemenea”. 

Continuăm să identificăm în scrisorile trimise 
prietenilor în anii următori indicatori ai stării de sănătate 
a poetului. 

Astfel, la 10 Noiembrie 1887, Mihai Eminescu scria din 
Botoșani lui V.G. Morţun, editor și prieten al poetului: 

Mult iubite amice, 

” Boala îndelungată de care am suferit m-a împiedecat 
de la ținerea unei corespondențe regulate. 

Acum, fiind întrucâtva mai restabilit, vin a vă ruga să 
vă duceti aminte de mine, de lipsa aproape absolută de 
mijloace de subzistență în care mă aflu. Dacă vă este cu 
putință de-a-mi veni în ajutor, vă rog a o face cât de 
curând, căci cea mai neagră mizerie mă amenință. 

În așteptarea unui răspuns, rămân al d-voastre 
devotat amic M. Mihai Eminescu 

lar într-o altă depeșă, adresată aceluiași V.G. 
Morţun la 22 Noiembrie 1887, păstrată în ciornă, Mihai 
Eminescu arată că este "părăsit de toţi, ca o corabie care 
se îneacă”, că se află lipsit absolut de mijloace, cerând 
sfatul (“ce ar fi de făcut în contra acelei mizerii 
extreme. ”) 

Importantă ni se pare și scrisoarea pe care Mihai 
Eminescu i-o adresează din Botoșani lui T. Maiorescu, la 

data de 14/26 Martie 1888, în care acesta amintește că 
datorită bolii, nu a putut răspunde: 

”Multele îndatoriri ce mi le-a făcut d-l Morţun în 
timpul boalei mele m-au îndemnat să ezitez a da un 
răspuns afirmativ”. 


Scrisori din București 


În toamna anului 1888 (Septembrie-Octombrie), 
Nicolae Petrașcu primește o scrisoare din partea lui 
Mihai Eminescu, în care acesta arată că, ” de mai multe 
zile nu mă aflu tocmai bine”, că ” în starea în care este 
astăzi”, nu se poate prezenta cu lucrarea pe care nua 
terminat-o, nu a putut să o corecteze. Este vorba de o 
serată literară organizată de T. Maiorescu, la care Mihai 
Eminescu urma să prezinte propria sa creaţie. 

“Mult stimate domnule, 

De mai multe zile nu mă aflu tocmai bine, încât, deși 
am foarte puțin de adaos, totuși n-am putut nici termina, 
nici revedea și corige lucrarea mea. 

În starea în care este astăzi lucrarea n-am curajul s-o 
prezint. Îmi trebuie încă câteva zile sau câteva ore măcar 
de dispoziţie ca să pot termina și atunci bucuros voi avea 
onoarea de-a v-o prezenta. 

C-o scriere necompletă, și încă plină de neajunsuri și 
erori, nu cutez. Al d-voastre supus și recunoscător M. 
Mihai Eminescu 

În același ton pesimist, Mihai Eminescu întărește încă 
o dată ideea că starea sa morală a fost extrem de 
afectată în ultimii ani ani, declarându-i din nou lui 

Nicolae Petrașcu că ” Sunt atât de descurajat în toate 
privirile și am așa de puţină încredere în mine încât nu 
cutez să mă prezint la d-sa”: 

"Mult stimate domnule, Pe la 11 1/2 o să vă caut 
acasă, însă nu cred să fiu în stare de-a mă duce la d. 
Maiorescu. 

Sunt atât de descurajat în toate privirile și am așa de 
puțină încredere în mine încât nu cutez să mă prezint la 
d-sa. 

Vă rog dar să mă scuzati dacă n-as putea da urmare 
unei invitaţiuni care, desigur, mă onorează, dar pe care, 
pentru mii de împrejurări, n-o pot urma. 

Al d-vloastre] devotat și recunoscător M. Mihai 
Eminescu ” 


Scrisorile Henriettei 


Un alt izvor de mare valoare documentară este 
reprezentat de setul de scrisori trimise de la Botoșani de 
sora poetului, Henrietta, binefăcătoarei sale Cornelia 
Emilian, la lași. 

Paradoxal, deși în anul 1889 Mihai Eminescu a 
fost internat aproape 6 luni în mediu spitalicesc, 
documentele medicale lipsesc aproape cu desăvârșire, 
cu excepţia acelora datând din lunie 1889, sau a unor 
descrieri ale maladiei, redactate ulterior. 

In acest cadru teoretic, vom pune în evidenţă 
două categorii de izvoare de referință: scrisorile unui 
martor ocular, Henrietta Eminescu, sora și îngrijitoarea 
Poetului, aflată la căpătâiul bietului suferind, în perioada 


362 


cea mai grea a maladiei acestuia, adresate 
binefăcătoarei Cornelia Emilian”! (epistolar care 
acoperă intervalul mai 1887-lunie 1889), pe de o parte, 
iar pe de altă parte articolele, notițele și comentariile din 
ziarele şi revistele acelei epoci, pe care nu putem să le 
ignorăm. 

Corespondenţa Henriettei, de necontestat ca 
veridicitate istorică, poate fi acuzată de subiectivism, de 
parti-pris, ţinând cont de împrejurările și datele 
personale ale disperatei surori, transformate într-o 
empirică și improvizată “soră medicală”, închipuindu-se 
înger salvator, în lunile în care Mihai Eminescu s-a aflat 
în grija acesteia: 10 Aprilie 1887 — 14 Aprilie 1888. 


171 Cornelia Emilian, ardeleancă din Brașov, s-a stabilit la lași, 
organizând, începând cu anul 1868, o asociaţie feministă influentă. 
Astfel, ea a înfiinţat prima ligă a femeilor din România şi prima 
şcoală profesională pentru emanciparea fetelor fără avere. Însă, în 
contextul biografiei Luceafărului, românii o recunosc drept o Ana 
lpătescu a literaturii române, luptând la baionetă împotriva 
indiferenţei și nerecunoștinţei contemporanilor lui Eminescu. 

Aceasta și-a propus să trimită Corneliei Emilian câte 
o epistolă, la fiecare trei zile, descriind în principal starea 
de sănătate a lui Mihai Eminescu, dar și amănunte 
despre grijile sale zilnice: angajarea unui servitor, plătit 
cu 50 franci pe lună sau a unei femei, pentru a o ajuta la 
spalat și gătit mâncare, cu 20 franci, precum și detalii 
privind îngrijirea de către medici a fratelui său, aceștia 
vizitându-l de două ori pe zi, fără să ceară nici un 
onorariu, decât plata birjei.'”? 


172 Scrisoare Henrietta Eminescu către Cornelia Emilian, datată 
3/15 mai 1887, "Eminescu în corespondență”, Editura Muzeului 
Literaturii Române, București, 1999, p. 128 

Henrietta Mihai Eminescu, “soră de caritate” 


Recitind aceste consemnări, fără pretenţii de 
anamneză medicală, nefiind întocmite după regulile unei 
metodologii profesioniste din zilele noastre, realizăm cât 
de valoroase sunt, constituind o sursă prețioasă de 
informaţii și detalii cu privire la evoluţia stării de 
sănătate a lui Mihai Eminescu, în perioada petrecută la 
Botoșani. 

Scrisoare din 3/15 Mai 1887 (lipsă de apetit, 
disartrie, adică tulburări de vorbire, din motive 
neurologice, manifestări psihotice.) 

- “numai eu pot să-l fac să mănânce și să ia 

doctorii” 

- ” „doctorii susțin că este la cap o rană ca la 
picioare din a cărui cauză nu poate articula nici 
un cuvânt”. 

- ” de toată persoana se teme, fie bărbat fie 
femeie, numai de mine nu” 

Scrisoarea din 12/24 mai (perioadă de remisie a bolii, 
temperatura crescută dăunează stării de sănătate) 

- ” din data de 6 Aprilie, de când șade la mine este 
mult mai liniștit și a scris trei poezii” 

“ bag de seamă că suferă cu mult mai tare dureri 
când este căldură mare” 
Scrisoarea din 27 mai/8 lunie (tratament cu morfină, 
remisia bolii, rigiditate a mușchilor faciali, dureri 
musculare atroce) 
” Azi i-au injectat morfină prin răni și s-a liniștit 
cu totul” 

-  ” Săptămâna trecută era sănătos și mă simteam 
foarte fericită” 

- ” sper să nu se ajungă la momentul fatal să nu 
mă poate să mai recunoască și pe mine, căci 
numai eu pot să-i injectez morfină”. 

- “dacă l-aţi vedea cât este de descompus la faţă, 
v-ar face cea mai mare milă” 

“fără să putem înțelege care parte a corpului îl 
doare mai tare” 

Scrisoarea din 1/13 lunie (lipsa poftei de 
mâncare, stare psihotică) 

” de ieri am putut să-l hrănesc, astăzi la ora 10 
l-am putut plimba o oră pe câmp, cu mare 
greutate l-au putut medicii despărţi de mine” 
Scrisoarea din 6/18 lunie (stare de slăbire 
maximă a capacităţii fizice, apoi de remisie a 
unor simptome, stare de inconștiență psihică, 
mutism, recomandare medicală de a nu răci (în 
luna lunie?), probabil de a nu contacta o infecție 
virală) 

Incendiu în Botoșani “ce puteam face cu el 
(Mihai, n.n.) care este într-o slăbiciune de nu se 
mai poate ridica singur” 

” cura lui nu-i permite nici cea mai mică răceală” 
” de astă noapte a putut vorbi, fața este cu totul 
senină, a mâncat singur, dar medicamentul 
Titman nu îl mai poate lua, fiind foarte gretos” 

” dacă a început a mânca în fiecare zi, se va întări 
cel putin să se ridice singur” 

” a 7-a zi este astăzi de când nu simte de fel ce e 
cu el” 

Scrisoarea din 20 lunie/2 lulie (perioadă de 
remisie a simptomelor, inclusiv posibilitatea de a 
merge singur, debilitatea fizică persită) 

"Mihai se află foarte bine din punct de vedere 
fizic” 

“nu m-am așteptat la așa progres, favorabil în tot 
corpul lui” 

” nu-ți pot descrie crizele ce le-a avut....” 

“poate merge, se simte bine, este foarte cuminte; 
numai slab, are faţa așa de curată, cum nu a avut 
de 4 ani de când este bolnav” 

Scrisoarea din 18/30 lunie (perioadă de remisie 
a simptomelor anterioare — poate mânca, vorbi, 
cunoaște persoanele din jur, debilitate fizică) 

” 21 de zile nu am fost în stare de a-i da ceva în 
gură, să poată mesteca, de două zile mănâncă o 
bucăţică de carne, deși foarte mică, însă i-a 
cauzat mult bine.” 

” vorbește, cunoaște, se simte însă este foarte 
slab” 

” au fost zile când nici nu putea vorbi” 

Scrisoarea din 28 lunie/10 lulie (perioadă de 
remisie, fatigabilitate) 

” Mihai e foarte bine, numai e slab.” 

“În prezent vă asigur pe toți că lui Mihai îi merge 
foarte bine”. 

Scrisoarea din 16 lulie/28 lulie (revenirea 
simptomelor bolii) 

plecând spre Viena: “La Pașcani lui Mihai i-a 
venit o mare slăbiciune, de ne-am speriat” 
Scrisoarea din 1/13 Septembrie (revenirea 
simptomelor anterioare, stare febrilă acută) 

” Am fost trăsnită ca de fulger la vederea lui 
Mihai în starea ce l-a adus dl. Focșa, a stat până 
ieri seara nemâncat, nebăut și fără cunoștință. 


368 


După niște friguri teribile s-a liniștit cu totul la 
orele 9 seara”. 

Scrisoarea din 12/24 Septembrie (remisie a bolii) 
“Mihai se simte foarte bine, dr. Isac nu a venit 
încă din străinătate” 

Scrisoarea din 16 /28 Septembrie (prognostice 

medicale contradictorii) 

- "Dr. Isac spune că doctorii din Viena sunt în 
mare eroare, zicând că ar fi bolnavă mintea” 
Scrisoarea din 22 Septembrie (perioadă de 
remisie a simptomelor) 

"Despre sănătatea lui Mihai sunt din ce în ce mai 
mulțumită” 

Scrisoarea din 2/14 oct. (remisie a bolii, 
interdicție de a contracta o răceală) 

“ Mihai urmă de rană nu are nicăieri, dară este cu 
totul bine” 

“Mihai nu are voie să iasă din casă” 

Scrisoarea din 18/30 oct. (perioadă de remisie a 
bolii, izolare în casă, constipaţie) 

“Mihai este foarte bine” 

“Mihai s-a apucat de lucru mai serios decât 
oricând, în curând veţi vedea publicat în 
Convorbiri”. 

“Mihai stă toată ziua în casă, că nu are voie să 
iasă afară.” 

“Mihai suferă de constipatie” 

Scrisoarea din 30 oct/11 nov (perioadă de 
remisie a bolii, persisită constipaţia, măsuri de 
precauţie pentru evitarea unei infecţii) 

- ” Medicii din Viena au trimis scrisori, dar acestea 
au fost reţinute de dr. Isac, iar când Mihai va fi cu 
totul bine, adică va fi rezolvată și constipația, va 
publica toată diagnoza bolii și vindecarea ei 
radicală”. 

- “Mihai este foarte bine, are chiar permisiunea de 
a se plimba pe trotuar, numai când este timpul 
frumos.” 

Scrisoare din 26 Noiembrie (măsuri de precauţie) 

- "Acum nu este frig și se plimbă cu paltonul”. 

Scrisoarea din 20 ian.1888 (perioadă de remisie a 
bolii) 
- "Mihai este bine, lucrează; chiar și azi noapte a 
lucrat până la ora 12” 
Scrisoarea din 29 ian.1888 (aproape restabilit 
psihic, dar debil fizic) 
- “Mihai a făcut o poezie, dedicată domnișoarei 
C.E. , în semn de recunoștință de bunăvoința ce ai 
avut, contribuind la ajutorul din care și-a câștigat 
sănătatea.” 
_” Mihai se află cu totul bine ca minte, numai ca 
corp se află încă sub cură” 
Scrisoarea din 27 feb.1888 (aproape vindecat) 
-"Eu mă bucur foarte mult când îl văd că 
lucrează și sigur că varietatea lucrului îi face mai 
mult gust.” 
Scrisoare din 15/27 Aprilie 1888 (recunoaștere a 
necesității de a efectua încă o cură la Hall Bad, deși 
iniţial dr. Iszak recomanda Lacul Sărat). 

” Mi-e frică că nu se va duce și vara asta la Hall 
Bad, lucru de care are neapărată trebuință”. 


Trei morţi misterioase: Mihai, Veronica, Henrietta 


La un interval de câteva luni, istoria tragică a 
biografiei eminesciene înregistrează 3 decese. 

Toate trei au un numitor comun: medicamente pe 
bază de arsenic! 

Citind cu atenţie scrisorile Henriettei Eminovici, aflăm 
un fapt stupefiant(!): doctorul Iszac administrează 
surorii lui Mihai Eminescu, în iarna anului 1888, doze de 
arsenic, într-o cantitate extrem de mare, pentru a o 
întrema. (Scrisoarea Henriettei din 30 Martie 1888, op. 
cit. p. 80). 

Aceasta moare la 14 Octombrie 1889, la câteva luni, 
după moartea lui Mihai și a Veronicăi, cu un diagnostic 
bizar: pneumonie! 

Așadar, la vremea respectivă, "arsenicul” făcea parte 
din “arsenalul” medicului botoșănean și nu numai. 

În acest caz, la celelalte “otrăvuri” medicale, mai 
putem adăuga încă una, folosit cu precădere în epoca 
victoriană mai ales pentru crime perfecte. 

Veronica Micle își găsește sfârșitul, în vara anului 
1889, nebănuind că medicamentele conţinând arsenic, 
prescrise atât Henriettei, cât și lui Mihai Eminescu, 
pentru a se întrema, pot fi letale, așa cum s-a și 

întâmplat!*, de aici născându-se legenda unei 
romantice sinucideri. În cazul lui Mihai au fost doze 
masive, dacă ne gândim la cele 1200 de pilule, 
menţionate în epistole. 

lată textul care ne luminează că nu a fost o sinucidere, 
cauzată de depresie: 

“Roagă din partea mea pe fratele tău Doctorul să dea 
Virginiei încă o doză de picături de arsenic, pe care 
colegul său a binevoit să le administreze. fiicei mele, 
spune-i că i-aş fi recunoscătoare... Eu sânt desperată din 
pricina marilor călduri care revin iarăşi. La_ revedere, eu 
sper că vei binevoi să fii drăguță să vii să vezi pe prietena 
ta. Veronica”.1* 

Aflăm din acest text revelator faptul că Veronica 
Micle nu avea intenţia să ia doar pentru sine 
medicamentul conţinând arsenic, ci și pentru fiica sa, 
Virginia. Prin urmare, ea cere nu numai o singură doză 
de picături de arsenic, așa cum ar face-o un sinucigaș, ci 
“încă” o doză dintre cele “pe care colegul său (este 
vorba de dr. Andronescu, colegul dr. Vasile Gârbea, 
medic la Bălțătești, localitate aflată în apropiere n.n.) a 
binevoit să le administreze fiicei mele”, aflată în 
tratament de durată. 


173 Într-o scrisoare adresată prietenei sale Smaranda Gârbea 
(” Maica Smara”), Veronica Micle solicita acesteia să îi facă rost de 
medicamente pentru fiica cea mică, suderind de anemie. Aceste 
medicamente, din păcate conţineau arsenic. Știindu-se și ea 
anemiată, Veronica folosește sticluța cu medicamente și își găsește 
sfârșitul. 

174 N. losub, ” Mihai Eminescu la Mânăstirea Văratic”, ” Luceafărul”, 
14 lunie, 2018. 

Deși trecuse prin momentele groaznice ale pierderii 
fiinţei iubite, Veronica s-a retras la Văratic, împreună cu 
fiica sa, Virginia, pentru a scăpa de “marile călduri care 
revin iarăși”, care îi creiau spaime (“sunt disperată”). 

Oricât de mare este teama de caniculă, nu îţi iei viața 
din pricina acesteia. 

Așadar, Veronica Micle știa că picăturile de arsenic 
reprezintă un leac împotriva anemiei. lar medicii o tratau 
de anemie, de multă vreme, inclusiv pe fiica sa, Virginia 
Micle, recomandându-i preparate farmaceutice 
antianemie. 

lată dovada: Într-o scrisoare, datată 8 Martie 1880, 
Veronica mărturisește că se tratează cu aceleași 
medicamente, ce i-au fost recomandate de către medic 
și lui Mihai Eminescu (“Pilules de Blancard”) 

” Eu am sfârșit cu băile mele, deși aseară am făcut 
din nou o baie, căci Dr. mi-a zis ca în toată spătămâna să 
fac una; şi mie mi-a dat Pilules de Blancard, tot 9 pe zi.” 

Îngrijorată de debilitatea stării sănătăţii lui Mihai 
Eminescu, aceasta cere iubitului ei să-i confirme dacă 
mai ia medicamente prescrise de medic și lui. (12 Martie 
1880). 

Doza de 9 pilule de iodură de fier, în fiecare zi, arată 
că anemia de care suferea Veronica Micle era destul de 
severă. 

Prezentăm mai jos un prospect din epocă pentru 
medicamentele recomandate de medici atât lui Mihai 
Eminescu, cât și Veronicăi, conţinând iodură de fier. 

“Pilules de Blancard” 
(Pilule recomandate lui Mihai Eminescu și Veronicăi Micle, 
împotriva anemiei) 


Aceste pilule se administrau pentru cazuri grave de 
anemie, cloroză (formă de anemie, caracterizată prin 
micșorarea cantității de hemoglobină din sânge), 
scrofuloză (afecțiune cronică de natură tuberculoasă, 
manifestată prin inflamarea ganglionilor limfatici 
cervicali, inghinali sau axilari. Produce de asemenea o 
stare de debilitate fizică). 

Aceste mărturisiri epistolare reprezintă încă o 
dovadă că, începând cu anul 1880, medicii care o tratau 
pe Veronica Micle îi depistaseră o anemie gravă. 
Împotriva acestei anemii Veronica Micle obișnuia să se 
trateze cu ”Pilules de Blancard” și picături cu arsenic. 
Deoarece 9 Pilule de Blancard pe zi, pentru întremare, 
nu i se părea o doză prea mare, Veronica gândi că 

picăturile de arsenic sunt la fel de folositoare, dacă le-ar 
lua într-o doză mai mare. Din păcate, ele au fost fatale! 

Încă un argument: dacă Veronica ar fi bănuit că 
picăturile de arsenic sunt letale, nu ar fi permis fiicei sale 
să le folosească. Ce mamă ar accepta ca fiul sau fiica să 
folosească otrava? 

La rândul lor, dacă doctorii și farmaciștii de atunci ar 
fi știut că, și în doze mici, arsenicul ucide, nu ar mai fi pus 
la dispoziția pacienților asemenea medicamente 
periculoase, ori eventual, dacă pacienții ar fi știut că 
drogul poate ucide, nu îl cumpărau. 

Dar, la câtă știință aveau slujitorii lui Esculap în acele 
timpuri, arsenicul, heroina și morfina nu reprezentau nici 
o primejdie pentru sănătate, fapt pentru care le 
recomandau pacienților fără nici o remușcare. 

În al doilea rând, textul scrisorii arată clar dorința de 
viaţă a Veronicăi, invitând-o pe cea mai bună prietenă a 
sa, Maica Smara, să o viziteze. Un sinucigaș nu ar fi avut 
o asemenea perfidă dorință, mai ales că între cele două 
scriitoare exita o relaţie de prietenie profundă.” 

În al treilea rând, Veronica Micle nu și-ar fi luat viața 
în incinta sau apropierea unui lăcaș sfânt. Era crescută, 
educată în spiritul creștin, petrecea  înălţătoare 
momente duhovniceşti împreună cu  măicuţele 
mânăstirii Văratic, lăcaș căreia îi donase, în 1886, casa de 
la Târgu Neamţ, moștenită de la părinţii ei. 


175 Petre Gheorghe Bârlea, "Smaranda Gheorghiu: Veronica Micle”, 
ediţie îngrijită de Petre Gheorghe Bârlea și Josef Pildner, Prefaţa de 
Petre Gheorghe Bârlea, Editura Pildner &Pildner, Târgoviște, 2005. 

Veronica era, așadar, o ființă ce înţelegea să respecte 
poruncile creștine. Nu se cunosc cazuri de sinucideri în 
curtea bisericii. 

În sfârșit, unde este scrisoarea pe care sinucigașii o 
lasă în urmă, de cele mai multe ori? 

Legenda sinuciderii iubitei lui Eminescu nu are nici o 
temeinicie. 

Mai degrabă este vorba din nou de eroare, cu final 
tragic, prin folosirea accidentală a unui preparat 
farmaceutic, a cărui doză ridicată de arsenic i-a produs 
decesul. 

Explicaţia posibilă? Îngrijorată de sosirea căldurilor 
mari, extenuată de pierderea ființei iubite, Veronica 
Micle a apreciat în mod eronat că, înghițind o doză mai 
mare de picături de arsenic, se va simţi mai bine, va 
trece peste slăbiciunile de care era cuprinsă, se va 
întrema. 

Chemaţi de urgenţă de la Bălţătești, dr. Cantemir și dr. 
N. Ursulescu (cel care îl îngrijise și pe Mihai Eminescu la 
M-rea Neamţ, în perioada 1886-887) nu mai pot face 
nimic, astfel încât, un alt medic sosit de la 
lași, dr. Taussig, avea să constate cauza morții Veronicăi 
Micle: congestie cerebrală, ca urmare a utilizării unei 
doze prea mari de substanţe farmaceutice împotriva 
anemiei (de fapt având la bază arsenicul). 

Pentru posteritatea literară, această sinucidere era 
binefăcătoare, fiind începutul unei legende ce se va lăţi 
peste veacuri și veacuri. 

Prin urmare, nedreptăţită și jignită de contemporani, 
acuzată de către posteritate de a-și fi luat viața prin 

folosirea otrăvii, Veronica Micle nu merită o asemenea 
soartă. 
Inventator fără voie? 


Presupunând, prin rducere la absurd, că tratamentul 
antiluetic aplicat lui Eminescu de către dr. Iszac, în 1887- 
1888, l-a pus pe picioare pe poet, vindecându-l de 
bănuita boală lumească, în acest caz, ne putem întreba 
dacă nu cumva dr. Iszac este, fără să știe, inventatorul 
“avant la lettre” al "Salvarsanului”1* (nume comercial al 
arsfenaminei, deci o combinaţie organică a arsenicului), 
medicament antilues, introdus pe piaţă în 1910 de 
Compania Hoechst, fiind totodată și un precursor al lui 
Robert Koch, care a avut primele succese în tratarea 
“bolii somnului” prin utilizarea arsenicului? 

Mai în glumă, mai în serios, cei ce laudă 
competențele profesionale ale dr. Iszac ar putea să 
solicite UE ca imaginea acestui medic din Botoșani să 
figureze pe bancnota de 200 de euro, alături de 
fotografia medicului german Paul Erlich, descoperitorul 
antidotului împotriva sifilisului, prin folosirea arsenicului. 


176 ” Salvarsan” provine din Salvare plus Arsenic. 

Este o întrebare retorică, însă o minte isteață a 
secolului al XIX-lea, desigur și a doctorului botoșănean, 
observa, de pildă, faptul că bolnavii presupuși a avea 
lues își ameliorau suferințele în măsura în care efectuau 
tratamente în stațiuni unde apele conţineau o cantitate 
ridicată de mercur, iod și arseniu, cum erau, de exemplu, 
cele de la Hall Bad! 

Aceste substanţe, îndeosebi arsenicul, au fost 
folosite și pentru tratarea "bolii somnului” (maladie 
manifestată prin febră, durere de cap, urticarie și dureri 
articulare, în primă fază, și apoi, după câteva luni prin 
stări de confuzie, coordonare deficitară, amorţeală și 
insomnie), boală înrudită cu ”encephalitis letargica”, pe 
care, probabil, a avut-o și Mihai Eminescu. 

Pentru tratamentul ”bolii somnului”, marele savant 
Robert Koch a utilizat "atoxil”, de fapt un arseniu cu trei 
legături chimice, inspirându-l astfel pe Paul Erlich să 
trateze și luesul, folosind un asemenea antidot! 

Din păcate, simptomele bolii lui Mihai Eminescu, 
asemănătoare luesului, erau probabil semne ale unei 
forme particulare de "encefalită letargică”, care însă 
erau grav amplificate de intoxicația cu mercur (în 
literatura de specialitate se arată că intoxicația cu 
mercur se manifestă prin tremor, adică friguri, durere de 
cap, dureri abdominale, greață, vărsături, diaree, 
respiraţie dificilă), precum și de intoxicația cu arsenic. 

La rândul lor, efectele intoxicației cu arsenic 
(afecțiuni grave ale pielii, salivaţie abundentă, rezistența 
scăzută la infecţii, perturbări în funcţionarea inimii și 

leziuni ale creierului), se aseamănă cu simptomele 
sifilisului. 

De aceea, fără să bănuiască, încredinţat că tratează 
sifilisul, dr. Iszac combătea prin doze de arsenic, forme 
infecțioase ale "encefalitei letargice”, fie variante de 
encefalopatii de tip ”ESB”, determinându-l să afirme că a 
descoperit o metodă revoluţionară de tratament. 

Hipersalivaţia este un indiciu clar al intoxicației cu 
arsenic. 

Am putea să înțelegem acum cât de grav greșea T. 
Maiorescu, acuzându-l pe nedrept pe Mihai Eminescu 
pentru gestul de a “scuipa” (faptă care ar demonstra 
semne clare de demenţă). 

Totuși, întrucât cu prilejul primei internări a poetului 
în Institutul de boli mintale din Strada Plantelor (lunie- 
Octombrie 1883), diagnosticul profesorului Șuţu nu 
menţiona în diagnosticul pus pacientului Mihai Eminescu 
boala luetică, nefiindu-i aplicat acest riscant și periculos 
tratament cu mercur, ori cu arsenic, de asemenea, se 
știe că nici la Oberd5bling nu i-au fost administrate 
asemenea medicamente, atunci cum se explică 
comportamentul aberant al poetului? 

În aceste două cazuri, cum se justifică faptul că poetul 
era extrem de agitat, avea un comportament cu totul 
straniu? 

Ca explicație, putem presupune existența unei 
posibile incidenţe a sindromului von Economu în dosarul 
medical Eminescu, ceea ce ar lămuri atât perioada lunie 
1883-Februarie 1884, respectiv 1886-1887. 

Să presupunem, în continuare, că poetul a fost atins 
de morbul ”encefalitei letargica”. 

Vă veţi pune, desigur, următoarea întrebare: cum 
s-a pricopsit poetul cu un asemenea morb straniu? 

Pentru "boala somnului”, medicii au descoperit că o 
persoană consumând carne de vită, care în prealabil a 
fost înţepată de o muscă purtătoare de parazitul 
”tripanosoma”, se poate molipsi, la rândul ei, de această 
periculoasă boală. 

Aceeași cale de transmitere a fost semnalată chiar și 
în zilele noastre în cazul ”ESB”17, care este o formă 
periculoasă de boală infecțioasă, transmisă omului de un 
animal contaminat. 

Este o formă de encefalopatie spongiformă, cu 
acțiune neurodegenerativă, având o lungă perioadă de 
incubație, de circa 4 ani. 

Originea bolii în sine rămâne necunoscută chiar și 
medicilor contemporani, deși aceasta produce 
deteriorări ireversibile ale creierului. 

În cazul Eminescu, presupunem că o asemenea cale 
de contaminare, de la carnea consumată, provenind de 
la un animal infectat, urmată de o perioadă de incubație, 
de câţiva ani și apoi izbucnirea intempestivă a acestui 
sindrom, nu ar fi cu totul imposibilă. 

Cum însă nu ne este permis să întreprindem asemenea 
speculaţii, bazate pe presupuneri, rămâne să acceptăm 
ca echiprobabile oricare dintre  maladiile precizate la 
începutul acestei cărți. 


Sfârşit 

